
I. NOŢIUNI INTRODUCTIVE 


în viaţa de fiecare zi suntem confruntaţi cu diferite probleme. Se 
poate spune chiar că rezolvarea de probleme reprezintă o preocupare 
importantă pentru fiecare dintre noi. Unul dintre tipurile de probleme 
pe care le avem de rezolvat constă din încercarea de a căuta temeiuri 
(justificări) pentru a determina pe cineva să accepte că anumite 
propoziţii sunt adevărate sau să îndeplinească anumite acţiuni. într-o 
situaţie de acest fel, spunem că argumentăm în favoarea unei 
concluzii. Un alt tip de problemă constă din încercarea de a descoperi 
ce rezultă din anumite temeiuri date. într-o situaţie de acest al doilea 
fel, spunem că raţionăm pentru a ajunge la o concluzie. 

1.1. Argumentare şi raţionare 

Argumentarea este o activitate mentală, un proces care are ca 
scop găsirea unor temeiuri în favoarea unei concluzii. Procesul 
argumentativ începe atunci când avem de soluţionat o problemă care 
constă din cerinţa de a determina un interlocutor să accepte o anumită 
concluzie şi se opreşte, în mod obişnuit, atunci când considerăm că am 
găsit temeiuri pentru respectiva concluzie. Este important de remarcat 
că definiţia argumentării nu distinge între argumentarea „bună” şi cea 
„defectuoasă”. Cu alte cuvinte, într-un astfel de proces putem găsi 
temeiuri care să sprijine efectiv o anumită concluzie sau ne putem 
înşela, crezând doar că am găsit temeiurile căutate. Studiul criteriilor 
prin raportare la care se poate distinge argumentarea „bună” de cea 
„defectuoasă” reprezintă unul din principalele subiecte ale acestui curs. 

Procesul argumentativ este strict individual sau, altfel spus, aparţine 
„istoriei mentale” a argumentatorului care îl efectuează, se desfăşoară în 
mintea acestuia. Astfel, numai descrierea unui proces argumentativ este 
transferabilă de la un individ la altul, nu şi procesul ca atare. Să 
presupunem că un individ A găseşte temeiuri în favoarea unei concluzii, 
după care comunică unui alt individ B concluzia şi îi descrie acestuia felul 
în care a procedat pentru a găsi justificările respective. Mai departe, să 

presupunem că B înţelege şi acceptă atât concluzia, cât şi temeiurile 
găsite de A în favoarea acesteia şi repetă secvenţa de „paşi” prin care A a 
întemeiat (justificat) concluzia. Cu toate acestea, B nu este îndreptăţit să 
pretindă că el însuşi a argumentat în favoarea concluziei avută în vedere 
de A. ci doar că a reprodus procesul argumentativ desfăşurat de A. Apoi, 
să presupunem că un grup de indivizi se angajează într-o discuţie care are 
ca scop găsirea unor temeiuri în favoarea unei concluzii. Intr-o astfel de 
situaţie avem de-a face cu un proces argumentativ colectiv ? Conform 
definiţiei de mai sus, argumentarea este înţeleasă aici ca o activitate 
mentală, or, după cât se pare, un grup ca atare nu poate desfăşura o 
activitate mentală 1 . Orice activitate mentală este activitate a unui individ, 
aşa încât nu poate fi vorba despre procese argumentative dincolo şi 
independent de cele efectuate de indivizi. 

O activitate mentală „înrudită” cu argumentarea este raţionarea. 
Raţionarea este un proces care are ca scop ajungerea la o concluzie, 
pe baza unor temeiuri date. Procesul raţionării începe atunci când 
avem de soluţionat o. problemă care constă din cerinţa de a ajunge la o 
concluzie, fără să ştim care va fi aceasta, şi se încheie, în mod 
obişnuit, atunci când considerăm că am ajuns la concluzia respectivă. 
Ca şi argumentarea, raţionarea este un proces strict individual, astfel 
că numai descrierea unui astfel de proces este transferabilă de la un 
individ la altul, nu şi procesul ca atare. în loc de „raţionare” se mai 
spune uneori şi „inferare”, iar în loc de „a ajunge la o concluzie” se 
mai spune şi „a trage o concluzie” sau „a infera o concluzie”. 

Principala diferenţă dintre argumentare şi raţionare poate fi 
înţeleasă şi printr-o analogie cu diferenţa dintre încercarea de a 
rezolva o problemă de şah, în care se dau anumite poziţii ale unor 
piese pe tabla de şah şi se cere, de pildă, ca albul să dea mat din trei 
mutări, rezultatul fiind dinainte fixat, şi o partidă de şah în care nu se 
ştie cine va fi învingătorul şi nici dacă va fi un învingător. întrucât 
partida se poate încheia prin remiză. 


1 în termenii logicianului şi filosofului polonez J.M. Bochenski. ne 
situăm aici pe poziţia unei ontologii aristotelice a grupului uman. în opoziţie 
cu o ontologie hegeliană. Autorul menţionat scrie: „în esenţă există două 
ontologii diferite ale grupului uman (...): cea aristotelică şi cea hegeliană (...). 
După Aristotel. individul este singurul şi ultimul subiect în societate (...) 
Hegel. în schimb, crede că grupul este un subiect adevărat, care posedă chiar 
un spirit propriu, aşa-numitul spirit obiectiv. (...). Mie personal mi se pare că 
ontologia aristotelică corespunde mai bine faptelor, chiar dacă şi ea îşi are 
punctele ci discutabile" (J.M. Bochenski. 1992) 

Dincolo de diferenţele dintre argumentare şi raţionare, ambele 
procese au drept rezultate argumente sau, altfel spus, raţionamente, iar 
prezentarea acestor rezultate ar fi imposibilă fără utilizarea propoziţiilor 
cognitive. După cum se va vedea, principala preocupare a logicii constă 
din analiza şi evaluarea argumentelor. 

1.2. Propoziţia cognitivă şi forma logică propoziţională 

Atunci când auzim pe cineva vorbind sau atunci când citim un 
text, ceea ce auzim sau citim este, de regulă, un şir de propoziţii 
organizate într-un discurs. Multe propoziţii pe care le folosim în mod 
obişnuit redau informaţii despre care are sens să punem întrebarea: 
informaţia redată de această propoziţie este adevărată sau este falsa} 
Propoziţiile de acest fel se numesc „propoziţii cognitive”. întrucât 
descriu anumite stări de fapt, propoziţiile cognitive se mai numesc şi 
„propoziţii descriptive”. Vom spune că o propoziţie care redă o 
informaţie adevărată este o propoziţie adevărată şi că o propoziţie 
care redă o informaţie falsă este o propoziţie falsă. Astfel, o 
propoziţie cognitivă se defineşte ca o unitate de discurs care poate fi 
calificată ca adevărată sau falsă. De pildă, propoziţiile „Toate balenele 
sunt mamifere” şi „Toate metalele sunt solide” sunt cognitive, prima 
fiind adevărată, iar cea de a doua falsă (după cum se ştie, mercurul 
este un metal lichid). Calificativele adevărat şi fals se numesc „valori 
logice”. Denumirea „cognitiv” vine de la cuvântul din limba latină 
„cognitio”, care înseamnă cunoaştere. 

Prin „adevărat” sau „fals” nu trebuie să înţelegem cunoscut ca 
adevărat, respectiv cunoscut ca fals. Propoziţii precum „Toate planetele 
din Constelaţia Orion sunt lipsite de viaţă” sau „Numărul total de pagini 
ale cărţilor din Biblioteca Academiei Române este impar” pot fî adevărate 
sau false, deci sunt propoziţii cognitive, fără ca noi să ştim care este 
valoarea lor logică. Cu alte cuvinte, răspunsul la întrebarea: această 
propoziţie este adevărată sau este falsă ? nu poate fi dat efectiv pentru 
orice propoziţie cognitivă. Din cauza limitelor cunoaşterii noastre, nu 
putem da răspunsuri la această întrebare în legătură cu ultimele două 
propoziţii menţionate mai sus; totuşi aceste propoziţii sunt cognitive, 
deoarece are sens să punem întrebarea în discuţie, chiar dacă nu putem 
răspunde la ea. Numai dacă nu are sens să punem întrebarea despre 
adevărul sau falsitatea unei propoziţii, propoziţia respectivă nu este 
cognitivă. De pildă, nu are sens să ne întrebăm dacă propoziţiile ,.în ce 
perioadă a domnit Ştefan cel Mare”? şi ..închide uşa!” sunt adevărate sau 
false, aşa încât aceste propoziţii nu sunt cognitive. 



Eae important de reţinut că într-o propoziţie cognitivă, 
adevăraţi sau falsă este informaţia redată de propoziţia respectivă, iar 
nu formularea sa lingvistică. Astfel două sau mai multe formulări 
diferite din punct de vedere lingvistic pot fi considerate una şi aceeaşi 
propoziţie cognitivă, dacă redau aceeaşi informaţie. De pildă, vom 
spune că formulările „Fumatul este dăunător sănătăţii”, „Fumatul 
prejudiciază sănătatea” şi „Smoking damages health”, deşi diferite din 
punct de vedere lingvistic, reprezintă una şi aceeaşi propoziţie 
cognitivă (sau, altfel spus, una şi aceeaşi propoziţie din punct de 
vedere logic), deoarece redau aceeaşi informaţie. 

Uneori, expresiile „este adevărat” şi „este fals” sunt folosite într- 
un sens foarte larg v ca exprimând acordul sau dezacordul cu un anumit 
punct de vedere. In acest sens, cineva poate să califice propoziţia 
(necognitivă) „Trebuie să fie luate măsuri pentru stoparea fenomenului 
corupţiei” ca fiind adevărată, înţelegând prin aceasta că este de acord cu 
cerinţa de a fi luate măsuri pentru stoparea fenomenului corupţiei. 
Sensul pe care îl avem în vedere aici, atunci când calificăm o propoziţie 
cognitivă ca fiind adevărată, este, însă, unul mai restrâns şi mai precis: 
atunci când spunem că o propoziţie cognitivă este adevărată, înţelegem, 
de regulă, că informaţia redată de acea propoziţie corespunde unei 
anumite stări de fapt sau că propozjţia respectivă descrie o stare de fapt 
aşa cum este aceasta în realitate. In acest sens, propoziţia menţionată 
mai sus nu poate fi calificată ca adevărată, chiar dacă suntem de acord 
cu cerinţa pe care o exprimă, deoarece această propoziţie nu descrie 
vreo stare de fapt. Ducând analiza mai departe, se poate spune că dacă 
cineva acceptă o astfel de propoziţie 2 , atunci o face deoarece consideră 
că o anumită stare de fapt nu are loc în realitate, dar este nevoie ca acea 
stare de fapt să aibă loc. Tot aşa, propoziţiile interogative 
(„întrebările”), propoziţiile care exprimă sfaturi şi rugăminţi, ca şi cele 
care exprimă comenzi, propuneri, recomandări, promisiuni, evaluări 
morale sau estetice etc. nu pot fi calificate cu ajutorul valorilor logice, 
deoarece nu descriu ceva, cel puţin nu în mod direct, dar pot fi acceptate 
sau nu pe baza unor criterii specifice tipului respectiv de propoziţie 3 . 

Cuvântul „adevărat” este folosit uneori impropriu, ca având 
acelaşi înţeles cu „bun” („acesta este un automobil adevărat”) sau ca 


2 Propoziţiile de acest fel se numesc „propoziţii deontice”, de la 
cuvântul din limba greacă „5euTO)ţ” („deontos”), care înseamnă cum trebuie. 

3 Studiul logic al propoziţiilor necognitive, care a cunoscut o dezvoltare 
importantă şi interesantă în ultima vreme, nu face obiectul acestui curs. 

„desăvârşit” („Eşti un prieten adevărat”). De aceea, subliniem că, în 
mod propriu, adevărate sau false pot fi doar propoziţiile. 

In continuare, pentru concizia exprimării, vom folosi adesea 
cuvântul „propoziţie” în loc de „propoziţie cognitivă”. 

în studiul logic al propoziţiilor şi al argumentelor este foarte 
importantă noţiunea de formă logică propoziţională. Să examinăm din 
nou trei exemple de propoziţii, menţionate anterior: 

(i) Toate balenele sunt mamifere. 

(ii) Toate metalele sunt solide. 

(iii) Toate planetele din constelaţia Orion sunt lipsite de viaţă. 

Aceste propoziţii redau informaţii diferite din diferite domenii, 
altfel spus au conţinuturi diferite. Comparând propoziţiile (i) - (iii), 
observăm că expresiile „toate” şi „sunt” apar în fiecare propoziţie în 
acelaşi loc, iar restul cuvintelor se schimbă de la o propoziţie la alta. 
Aceste propoziţii au aceeaşi formă logică, deoarece cuvintele „toate” 
şi „sunf’arată că în fiecare propoziţie se afirmă ceva despre toate 
obiectele dintr-o clasă. Notând cu „F” obiectele despre care se spune 
ceva într-o astfel de propoziţie şi cu „G” ceea ce se spune despre 
obiectele respective şi făcând abstracţie de detaliile gramaticale, forma 
logică a celor trei propoziţii este „Toţi F sunt G”. „Nici un F nu este 
G” este un alt exemplu de formă logică propoziţională, în care 
cuvintele „nici un” şi ; ,nu este” arată că despre toate obiectele dintr-o 
clasă se neagă ceva. înlocuind, de pildă, pe F cu „peşte” şi pe G cu 
„mamifer” se obţine propoziţia „Nici un peşte nu este mamifer”. Un al 
treilea exemplu de formă logică propoziţională este „Dacă p, atunci 
q”, unde literele p şi q pot fi înlocuite cu propoziţii, ca în „Dacă plouă, 
atunci îmi iau umbrela”. 

în formele logice prezentate mai sus, expresiile „toţi... sunt...” „nici 
un ... nu este ...” şi „dacă atunci ...” reprezintă constante logice în 
limbajul natural, iar literele ,,F’, „G”, „p” şi „q” reprezintă variabile logice. 
Forma logică a unei propoziţii este dată de constantele logice care apar în 
propoziţia respectivă. Literele care au rolul de variabile logice nu trebuie să 
fie considerate ca făcând propriu-zis parte din forma logică a unei 
propoziţii; aceste litere marchează locurile goale dintr-o formă logică, ce 
pot fi completate pentru a obţine o propoziţie. Dacă am considera că 
variabilele logice fac efectiv parte din forma logică a unei propoziţii, am 
ajunge la rezultate inacceptabile. De exemplu, „Toţi F sunt G” şi „Toţi D 
sunt E” ar fi forme logice diferite şi, întrucât propoziţia „Toţi brazii sunt 

conifere", să zicem, poate fi obţinută din ambele forme, ar însemna că una 
şi aceeaşi propoziţie are două forme logice diferite. 

Constantele logice din limbajul natural se mai numesc şi 
„expresii logice”. Expresiile din lista următoare sunt în general 
recunoscute ca expresii logice: „nu”, „nu este adevărat că”, „este fals 
că”, „şi”, „sau”, „dacă..., atunci...”, „dacă şi numai dacă”, „toţi”, 
„oricare”, „orice”, „nici un”, „unii”, „există cel puţin un”, „este”, 
„sunt”, „este acelaşi cu”. în plus, orice expresie „traductibilă” fără 
pierdere de înţeles cu ajutorul cuvintelor sau grupurilor de cuvinte din 
această listă este expresie logică. De pildă, orice propoziţie de forma 
„Numai unii F sunt G” are acelaşi înţeles cu „Unii F sunt G şi unii F 
nu sunt G”, astfel că „numai unii” este expresie logică. Uneori, 
logicienii adaugă la lista de mai sus cuvintele „necesar”, „posibil”, 
„imposibil” şi „contingent”. 

Principala trăsătură a expresiilor logice este aceea că ele sunt 
topic-neutre (de la cuvântul din limba engleză „topic”, care înseamnă 
subiect sau temă), ceea ce înseamnă că expresiile logice sunt 
independente de conţinutul propriu-zis al propoziţiilor în care apar, nu 
introduc vreun subiect anume; ca atare, expresiile logice pot fi folosite 
indiferent de tema pusă în discuţie. în acest sens, „a argumenta 
(raţiona) logic” înseamnă a argumenta (raţiona) pe baza expresiilor 
logice, indiferent de conţinuturile avute în vedere. 

Propoziţiile cognitive formulate în mod obişnuit sunt adevărate 
sau false în virtutea stărilor de fapt la care se referă. Despre astfel de 
propoziţiile se spune că sunt factual adevărate, respectiv factual false. 
De pildă, propoziţiile „Unele pisici au blana tărcată” şi „Prima ediţie a 
Dicţionarului explicativ al limbii române a apărut în anul 1975” sunt 
factual adevărate, iar propoziţiile „Toate lebedele sunt albe” şi 
„Plumbul este mai dur ca fierul” sunt factual false. Propoziţiile factual 
adevărate şi cele factual false se mai numesc şi „propoziţii 
contingente” - de la cuvântul din limba latină „contingens”, care 
înseamnă accidental sau întâmplător - pentru a se sublinia că valoarea 
logică a unei astfel de propoziţii depinde de starea de fapt la care se 
referă. Prin contrast, se pot formula propoziţii despre care se spune că 
sunt logic adevărate sau logic false, în sensul că sunt adevărate sau 
false exclusiv în virtutea formelor lor logice. Fie, de pildă, propoziţia 
„Toate pisicile sunt pisici", a cărei formă logică este „Toţi F sunt F". 
Evident, oricare ar fi cuvântul (grupul de cuvinte) din limba română 
cu care am înlocui aici pe F, nu se poate obţine o propoziţie falsă, 
astfel că propoziţia menţionată este logic adevărată. Propoziţia „Unele 

pisici nu sunt pisici” este un exemplu de propoziţie logic falsă. De 
asemenea, propoziţia compusă „Platon avea grupa sangvină A sau 
Platon nu avea grupa sangvină A” este logic adevărată, iar „Platon 
avea grupa sangvină A şi Platon nu avea grupa sangvină A" este logic 
falsă. Propoziţiile logic adevărate şi cele logic false pot fi considerate 
cazuri limită de propoziţii cognitive, deoarece, fiind adevărate sau 
false indiferent de stările de fapt la care se referă, nu se poate spune că 
oferă vreo informaţie despre vreo stare de fapt. 

Unii autori disting o categorie aparte de propoziţii cognitive, ale 
căror valori logice se bazează pe înţelesurile cuvintelor „non logice” 
componente. Despre astfel de propoziţii se spune că sunt analitic 
adevărate , respectiv analitic false. De pildă, propoziţia „Toţi burlacii 
sunt bărbaţi necăsătoriţi” este adevărată, dar nu este factual adevărată, 
căci nu este nevoie să studiem sau să observăm în vreun fel burlacii 
pentru a constata că sunt bărbaţi necăsătoriţi, şi nici logic adevărată, 
căci forma sa logică -„Toţi F sunt G” - poate fi transformată într-o 
propoziţie falsă („Toţi câinii sunt pisici”, să zicem). Această 
propoziţie este analitic adevărată, deoarece adevărul ei se bazează pe 
înţelesurile cuvintelor non-logice „burlac” şi „bărbat necăsătorit”. 
Propoziţia „Toţi oamenii corupţi sunt cinstiţi” este un exemplu de 
propoziţie analitic falsă. Distincţia factual/analitic nu este întotdeauna 
uşor de trasat, în principal datorită unor „cazuri de graniţă” cum este, 
de pildă, propoziţia „Toţi oa.nenii sunt animale fără pene”. 

1.3. Argumentul 

Un argument este o mulţime de propoziţii cognitive, în care 
despre unele, numite „premise”, se pretinde că întemeiază (sprijină, 
justifică) o altă propoziţie, numită „concluzie”. Altfel spus, un 
argument este o mulţime de propoziţii cognitive, în care despre una, 
numită „concluzie”, se pretinde că decurge din celelalte propoziţii, 
numite „premise”. Pentru a face pe cineva să accepte în mod raţional o 
propoziţie cognitivă ca fiind adevărată, se prezintă propoziţia 
respectivă drept concluzie a unui argument. De regulă, premisele unui 
argument sunt propoziţii referitoare la fapte cunoscute celui căruia i se 
adresează argumentul (sau pe care acesta le poate lua ca atare), 
avansate cu intenţia de a dovedi că lucrurile stau aşa cum sunt descrise 
de concluzia argumentului, aceasta fiind o propoziţie referitoare la un 
fapt pe care respectivul interlocutor nu-l cunoaşte. 

Figura 1.1. Schema generală a unui argument 4 


Se referă 
la fapte 
cunoscute 

Fapt necunoscut 



CONCLUZIE 



Se pretinde că întemeiază 



Din definiţia argumentului reies trăsăturile esenţiale care deosebesc 
argumentele de procesele argumentative sau de raţionare ale căror rezultate 
sunt: argumentele sunt „entităţi statice”, având premisele şi concluzia fixate 
şi nu aparţin „istoriei mentale” a vreunui argumentator. Ca atare, 
argumentele sunt transferabile de la un individ la altul, verbal sau în scris. 

Intr-un text sau într-un discurs rostit, propoziţiile componente ale 
unui argument pot fi identificate, de regulă, cu ajutorul unor cuvinte, 
numite „indicatori logici”. Indicatorii logici sunt de două tipuri. Astfel, 
cuvinte precum „deoarece”, „întrucât”, „căci”, „fiindcă”, „pentru că” 
ş.a. sunt indicatori de premisă : orice propoziţie care urmează după un 
astfel de cuvânt (grup de cuvinte) poate fi identificată, în mod obişnuit, 
ca prqpiisă a unui argument. Să considerăm următorul pasaj: 

• Aritmetica, geometria şi altele de acest soi (...) închid in 
sânul lor ceva sigur şi temeinic, deoarece, fie că sunt treaz, fie că 
dorm, doi şi trei adunate împreună fac cinci, iar pătratul nu are mai 
multe laturi decât patru. 

(Rene Descarts, Meditaţii despre filosofia primă) 

Acest pasaj conţine un argument. Prezenţa indicatorului de 
premisă „deoarece” conduce la următoarea analiză a argumentului: 

Premisă: Fie că sunt treaz, fie că dorm, doi şi trei adunate 
împreună fac cinci, iar pătratul nu are mai multe laturi decât patru. 

Concluzie: Aritmetica, geometria şi altele de acest soi închid în 
sânul lor ceva sigur şi temeinic. 

Cuvinte cum ar fi „deci”, „prin urmare”, „aşadar”, „rezultă că” 
ş.a. sunt indicatori de concluzie 5 , ele arătând, în mod obişnuit, că 
urmează concluzia unui argument. Iată un exemplu: 

4 Adaptată după Patrick J. Hurley (1988). 

5 în ultima vreme se constată tendinţa supărătoare de a folosi cuvântul 
„deci” şi când nu poate fi vorba despre indicarea unei concluzii, ca în 
exemplul: „ - Cum vă numiţi? - Deci mă numesc...” 

• In gândirea vizuală devine conştient, în general, numai 
materialul concret al ideii. Relaţiile, specifice ideilor, nu pot dobândi 
o expresie vizuală. Prin urmare, imaginile constituie un mijloc cât se 
poate de imperfect pentru a conştientiza gândirea. 

(Sigmund Freud, Eul şi şinele) 

Prezenţa indicatorului de concluzie „prin urmare” conduce la 
următoarea analiză a argumentului: 

Premisă: în gândirea vizuală devine conştient, în general, numai 
materialul concret al ideii. 

Premisă: Relaţiile sunt specifice ideilor. 

Premisă: Relaţiile nu pot dobândi o expresie vizuală. 

Concluzie: Imaginile constituie un mijloc cât se poate de 
imperfect pentru a conştientiza gândirea. 

într-un argument pot să apară indicatori de ambele tipuri, ca în 
următorul exemplu: 

• Legea penală nu poate avea in vedere orice caz concret. De 
aici putem conchide că interpretarea legii penale este impusă de 
diferite considerente practice, dar şi teoretice, pornind şi de la ideea 
că orice normă are nevoie de interpretare pentru a descifra voinţa 
legiuitorului exprimată in acea normă. 

Prezenţa indicatorului de concluzie „de aici putem conchide că” 
şi a indicatorului de premisă „pornind de la ideea că” ne conduce la 
următoarea analiză: 

Premisă: Legea penală nu poate avea în vedere orice caz concret. 

Premisă: Orice normă are nevoie de interpretare pentru a 
descifra voinţa legiuitorului exprimată în acea normă. 

Concluzie: Interpretarea legii penale este impusă de diferite 
considerente practice, dar şi teoretice. 

Un pasaj poate să conţină un argument, chiar dacă în acel pasaj 
nu apare vreun indicator logic. Cu alte cuvinte, apariţia unui indicator 
logic nu este o condiţie necesară pentru prezenţa unui argument. Să 
considerăm următorul pasaj: 

• Libertatea presei este una dintre cele mai importante libertăţi 
garantate de ordinea noastră constituţională . Fără această libertate, 
celelalte libertăţi ar fi imediat ameninţate. In plus, libertatea presei 
este o sursă pentru alte libertăţi. 

Lectura atentă a acestui pasaj evidenţiază încercarea de a dovedi 
că libertatea presei este una din cele mai importante libertăţi garantate 
de ordinea noastră constituţională. Cu alte cuvinte, există o pretenţie 
implicită că prima propoziţie este sprijinită de celelalte, fiind astfel 
prezent un argument, al cărui indicator logic subînţeles poate fi 
„deoarece” sau „din următoarele motive”. Evident, într-un pasaj în 
care nu apare vreun indicator logic şi nici vreo pretenţie implicită că o 
propoziţie este sprijinită de celelalte sau, altfel spus, că o propoziţie 
decurge din alte propoziţii, nu este prezent un argument. 

De notat că indicatorii de premisă „din următorul (următoarele) 
motiv (e)” şi „pentru motivul că” sunt tipici, în sensul că propoziţia 
care apare după un astfel de indicator poate fi considerată premisă a 
unui argument. Spre deosebire de acestea şi de ceilalţi indicatori de 
premisă menţionaţi mai sus, indicatorii „pentru acest motiv”, „din 
acest motiv” şi „de aceea” sunt atipici, deoarece, deşi ne îndreaptă 
atenţia către o premisă, aceasta apare înaintea unui astfel de indicator, 
propoziţia imediat următoare fiind concluzia argumentului respectiv, 
lată un exemplu de acest fel: 

• Pe platforma continentală a mărilor şi oceanelor plantele 
pluricelulare ce se pot ridica spre suprafaţă, rămânând totuşi fixate 
priif rădăcină, rezistă mai bine. Pentru acest motiv, dimensiunile mari 
la care se poate ajunge prin pluricelularitate reprezintă un avantaj. 

(WilliamT. Helfer, Donald Kennedy, Biologia organismelor) 


Figura 1.2. Indicatori logici 

(premise). Deci (concluzie) 
(concluzie), deoarece (premise) 
(premise). De aceea, (concluzie) 


Vom conveni ca în analiza unui argument să prezentăm 
propoziţiile componente în ordinea standard premise - concluzie, 
listând premisele în ordinea în care acestea au cel mai mult înţeles, iar 
după premise vom trece concluzia, precedată de un indicator de 
concluzie (de regulă „deci” sau „prin urmare”) sau vom separa 
concluzia de premise printr-o linie care are semnificaţia unui indicator 
de concluzie. Intr-o astfel de analiză trebuie să avem grijă ca 
eventualele reformulări ale propoziţiilor componente să nu se 
îndepărteze de înţelesurile iniţiale. 

Să examinăm acum următorul pasaj în care propoziţiile 
componente sunt numerotate în ordinea enunţării acestora: 

• Dat fiind că 1) timpul nu este nimic, dacă facem abstracţie de 
succesiunea ideilor în sufletul nostru, urmează că 2) durata unui spirit 
limitat trebuie judecată după numărul ideilor care se succed în acel spirit 
sau suflet. Din aceasta rezultă că 3) sufletul gândeşte întotdeauna; într- 
adevăr, 4) cine ar încerca să despartă prin abstracţie existenţa unui spirit 
de cugetarea sa, va găsi că aceasta nu este o lucrare uşoară. 

(George Berkeley, Principiile cunoaşterii omeneşti). 

In acest pasaj apar două argumente, concluzia unuia dintre ele 
fiind premisă în celălalt. Astfel, indicatorul de premisă „dat fiind că” 
şi indicatorul de concluzie „urmează că” ne conduc la considerarea 
unui prim argument, şi anume: 

1) Timpul nu este nimic, dacă facem abstracţie de succesiunea 

ideilor în sufletul nostru. _ 

2) Durata unui spirit limitat trebuie judecată după numărul 
ideilor care se succed în acel spirit sau suflet. 

Indicatorul de concluzie „din aceasta rezultă că” arată că 
propoziţia care îi urmează este concluzia unui al doilea argument, în 
care o premisă este propoziţia 2), cealaltă premisă a acestui argument 
fiind propoziţia care apare după expresia „într-adevăr”, care are aici 
rolul de indicator de premisă. Astfel, cel de-a doilea argument este: 

2) Durata unui spirit limitat trebuie judecată după numărul 
ideilor care se succed în acel spirit sau suflet. 

4) Cine ar încerca să despartă prin abstracţie existenţa unui spirit 
de cugetarea sa, va găsi că aceasta nu este o lucrare uşoară. _ 

3) Sufletul gândeşte întotdeauna. 

Vom spune că în pasajul analizat avem un argument complex 
alcătuit din două argumente subsidiare simple şi că în acest argument 
complex, propoziţia 2 este concluzie intermediară, 3 fiind concluzia 
finală. Structura acestui argument complex poate fi prezentată cu 
ajutorul următoarei diagrame, în care propoziţiile componente sunt 
reprezentate prin numerele corespunzătoare, iar sensul în care se 
pretinde că are loc decurgerea este indicat prin săgeţi: 

De notat că într-un text sau într-un discurs rostit în care apare un 
argument, se poate ca unele expresii sau chiar propoziţii să nu conteze 
drept componente propriu-zise ale acelui argument, fiind vorba despre 
figuri de stil, comentarii ş.a. Pe de altă parte, unele componente ale 
unui argument, premise sau chiar concluzia, pot lipsi, fiind 
subînţelese. Se spune că un argument din care lipseşte cel puţin o 
premisă sau chiar concluzia este un argument eliptic sau o entimemă - 
de la cuvântul din limba greacă „cuGupppa” („enthimema”), care 
înseamnă amintire 6 . Iată un exemplu de argument eliptic: 

t • Acest medicament este un antiacid, deci reduce aciditatea gastrică. 

Din acest argument lipseşte premisa evidentă „Antiacizii reduc 
aciditatea gastrică”. în practica prezentării argumentelor, omiterea unor 
premise constituie aproape o regulă: dacă am exprima fiecare premisă, 
atunci prezentarea argumentelor ar deveni greoaie, plictisitoare şi 
obositoare. Ca atare, unele premise, considerate drept evidente sau 
binecunoscute de interlocutori, sunt omise. Analiza critică a unui 
argument presupune, însă, explicitarea premiselor subînţelese, deoarece 
argumentatorul poate greşi, luând drept evidentă o premisă discutabilă, 
sau poate omite în mod intenţionat o premisă cel puţin discutabilă, 
cerută pentru a sprijini concluzia dată, sperând ca interlocutorul să ia în 
mod tacit premisa respectivă ca fiind adevărată. 

în unele situaţii, concluzia unui argument poate fi lăsată 
neexprimată, întrucât se consideră că ea decurge în mod evident din 
premisele argumentului respectiv. In mod obişnuit, scopul pentru care 
se formulează un argument este de a convinge pe cineva să accepte 
concluzia argumentului. Un argumentator poate aprecia că, prezentând 


5 în sens restrictiv, termenul „etimemă” este folosit pentru un tip 
special de argument eliptic, pe care îl vom examina în capitolul Silogistica. 

doar premisele unui argument şi lăsând interlocutorul să tragă singur 
concluzia, aceasta va fi mai „izbitoare” şi astfel mai uşor de acceptat. 
Acest mod de a proceda este caracteristic insinuărilor şi sloganurilor 
publicitare, pe care le vom aborda în capitolul 3. Iată acum un 
exemplu simplu de argument eliptic, din care lipseşte concluzia: 

• Ce te aştepţi de la el ? Marius este contabil şi toţi contabilii au 
obiceiul de a fi foarte atenţi la cifre. 

Concluzia este aici „Marius are obiceiul de a fi foarte atent la cifre”. 
De notat că propoziţia interogativă „Ce te aştepţi de la el ?” nu contează 
drept componentă propriu-zisă a argumentului, fiind menită să sugereze 
că propoziţiile cognitive care urmează sunt premisele unui argument. 

1.4. Explicaţii, ilustrări, propoziţii condiţionale 

Am văzut că apariţia unui indicator logic nu este o condiţie 
necesară pentru prezenţa unui argument. Pe de altă parte, apariţia unui 
cuvânt (grup de cuvinte) folosit în mod obişnuit ca indicator logic nu 
este nici condiţie suficientă pentru prezenţa unui argument. Aceasta 
înseamnă că intr-un text sau intr-un discurs rostit pot să apară astfel de 
cuvinte, folosite în alte scopuri decât indicarea componentelor unui 
argument. Cazurile tipice sunt explicaţiile şi ilustrările. 

Ştim că intr-un argument, premisele sunt propoziţii referitoare la 
fapte cunoscute celui căruia i se adresează argumentul sau pe care 
respectivul interlocutor le poate lua ca atare; premisele sunt prezentate 
cu intenţia de a dovedi că lucrurile stau aşa cum sunt descrise de o altă 
propoziţie - concluzia - referitoare la un fapt pe care respectivul 
interlocutor nu-1 cunoaşte. Intr-o explicaţie se formulează propoziţii, 
numite „explanans”, referitoare la fapte necunoscute cuiva, cu intenţia 
de a arăta de ce lucrurile stau aşa cum sunt descrise de o altă 
propoziţie, numită „explanandum” referitoare la un fapt cunoscut sau 
presupus a fi cunoscut de cel căruia i se adresează explicaţia. 


Figura 1.3. Schema generală a unei explicaţii 7 


Se referă 
la fapte 
necunoscute 
Fapt cunoscut 


{ 

{ 


EXPLANANS 


} 


Se pretinde că lămureşte 


EXPLANANDUM 


7 Adaptată după Patrick J. Hurley (1988) 

Să analizăm următorul pasaj: 

• Ansamblul cristalelor transparente care formează fulgii de 
zăpadă alcătuieşte o suprafaţă neuniformă. Această suprafaţă difuzează 
lumina albă a zilei după toate direcţiile, fără a absorbi vreo 
componentă a luminii albe. De aceea , zăpada este albă la lumina zilei. 

(Gheorghe Huţanu, Principii şi legi fundamentale în fizică) 

în acest exemplu, faptul la care se referă propoziţia „zăpada este 
albă la lumina zilei” este evident şi binecunoscut, iar celelalte 
propoziţii nu dovedesc că zăpada este albă la lumina zilei, ci arată de 
ce lucrurile stau aşa. Ca atare, deşi aici apare expresia „de aceea”, în 
acest pasaj nu este vorba despre un argument, ci despre o explicaţie. 

Explicaţiile ştiinţifice pot fi confundate cu argumentele şi datorită 
faptului că a explica un fenomen în ştiinţă înseamnă, în linii generale, a 
stabili că fenomenul respectiv este un efect al unei (unor) cauze descrise 
de explanans*', în acest sens, explanandum- ul „decurge” din explanans. 
Pe de altă parte, unele pasaje comportă o anumită ambiguitate, putând fi 
interpretate fie ca explicaţii, fie ca argumente. Iată un exemplu: 

• Ca mediu sau dielectric între plăcile unui condensator putem 
folosi numai substanţe neconductoare, pentru că, altminteri, sarcina 
cifre excită câmpul electric se scurge. 

(R. Brenneke, G. Schuster, Fizică) 

Acest pasaj poate fi interpretat fie ca o explicaţie a faptului că se 
pot folosi numai substanţe neconductoare ca mediu (dielectric) între 
plăcile unui condensator, fie ca un argument care dovedeşte acest fapt. 
Raportarea la astfel de pasaje trebuie, însă, să fie neambiguă: o dată 
luată decizia de a interpreta pasajul într-un anumit fel, el trebuie să fie 
tratat corespunzător deciziei luate, identificând propoziţiile componente 
sau ca premise şi concluzie, sau ca explanans şi explanandum. In cazul 
exemplului nostru, dacă luăm decizia de a interpreta pasajul ca 
argument, atunci îl putem reformula după cum urmează: 

• Folosirea ca mediu între plăcile unui condensator a unei 
substanţe conductoare de electricitate duce la scurgerea sarcinii care 


_ 8 Aici este vorba despre explicaţiile cauzale sau explicaţiile de tip „de 
ce”. în ştiinţele socio-umane apar adesea explicaţii de tip „cum”, care constau 
din descrierea obiectivă, detaliată şi informativă a felului în care are loc 
fenomenul de explicat. 

excită câmpul electric. Prin urmare, ca mediu sau dielectric putem 
folosi numai substanţe neconductoare. 

Spre deosebire de „pentru că'\ „pentru ca” se foloseşte numai la 
indicarea unui explanans. De exemplu, pasajul: 

• Ca mediu intre plăcile unui condensator se folosesc numai 
substanţe neconductoare, pentru ca sarcina care excită câmpul 
electric să nu se scurgă, 

este, în mod clar, o explicaţie. 

Cuvântul „astfel” apare adesea în pasaje care nu conţin 
argumente, ci ilustrări. O ilustrare constă dintr-un enunţ general, de 
obicei cu caracter de regulă, şi una sau mai multe propoziţii prin care 
se evidenţiază aplicarea efectivă a regulii la câteva cazuri particulare, 
lată un exemplu: 

• In cazul unei infracţiuni proprii, legea cere ca subiectul activ să 
aibă o anumită calitate. As fel, în cazul infracţiunii de luare de mită, legea 
cere ca subiectul să aibă calitatea de funcţionar, iar în cazul infracţiunii de 
călcare de consemn, autorul trebuie să aibă calitatea de militar. 

(Colectiv, Dicţionar de termeni juridici uzuali ) 

Acest pasaj nu conţine un argument: cuvântul „astfel” nu 
exprimă pretenţia că ceva decurge din altceva, că ceva este dovedit, ci 
arată că urmează o aplicare efectivă a regulii exprimate de primul 
enunţ la două cazuri. Ca atare, pasajul conţine o ilustrare. Unele pasaje 
în care se face referire la cazuri particulare pot fi interpretate, însă, ca 
argumente, ca în exemplul următor: 

• Unele bacterii pot converti compuşii cu azot din sol în azot 
atmosferic (N 2 ), în timp ce altele pot desfăşura procesul invers. 
Pseudomonas foloseşte nitraţii, reducându-i la azot atmosferic, în 
timp ce Azotobacter şi algele albastre-verzi utilizează azotul 
atmosferic pentru formarea azotului organic. 

(W.H. Telfer, D. Kennedy, Biologia organismelor). 

Acest pasaj poate fi interpretat ca dovedind, prin exemplele 
menţionate, că unele bacterii pot converti compuşii cu azot din sol în 
azot atmosferic, în timp ce altele pot desfăşura procesul invers. Ca 
atare, pasajul poate fi interpretat ca argument. 

Sensul în care spunem că un text sau un discurs rostit conţine un 
argument impune unele precizări. Să considerăm următorul exemplu: 

• Liderul Partidului Naţional Slovac (PNS), Jan Slota a apreciat 
tratatul cu Ungaria ca inacceptabil, deoarece el conţine Recomandarea 
1201 a Consiliului Europei, care ar putea fi interpretată ca o prevedere 
a unor drepturi colective pentru minoritatea ungară din Slovacia. 

(România liberă, 31 martie 1995) 

A spune că un text sau un discurs rostit conţine un argument 
înseamnă, la rigoare, a spune că autorul acelui text sau discurs rostit a 
formulat argumentul respectiv sau, cu alte cuvinte, că autorul a emis 
(explicit sau implicit), pretenţia că ceva este dovedit. Din acest punct 
de vedere, pasajul de mai sus nu conţine un argument, ci o relatare 
despre un argument formulat de Jan Slota, liderul PNS. în cazul că 
astfel de pasaje sunt analizate ca argumente, trebuie să se specifice 
clar că este vorba despre un argument formulat de altcineva decât 
autorul pasajului. Să considerăm un alt exemplu: 

• Recensământul (censul) la romani avea un caracter periodic, 
desfăşurăndu-se din 5 în 5 ani, iar mai târziu din 10 în 10 ani. Din 
documentele descoperite rezultă că lucrări asemănătoare de evidenţă 
erau folosite şi pe teritoriul de azi al ţării noastre. 

(Mircea Biji, Elena Biji, Statistica teoretică) 

r Deşi aici apare indicatorul de concluzie „rezultă că”, pasajul nu 
conţine un argument, deoarece nu se pretinde că propoziţia care 
urmează după acest indicator decurge din propoziţiile anterioare. 
Acest pasaj este o prezentare a rezultatului unei investigaţii, în care 
este de presupus că a fost formulat cel puţin un argument, şi anume cel 
a cărui concluzie apare imediat după „rezultă că”. 

Să analizăm acum următoarea formulare: 

• Dacă rata inflaţiei creşte, atunci puterea de cumpărare a 
populaţiei scade. 

Din punct de vedere gramatical, o formulare de acest fel se 
numeşte „frază”. în logică, se spune că o astfel de formulare este o 
propoziţie compusă. Mai departe, despre o propoziţie compusă în care 
apare expresia „dacă..., atunci...” se spune că este o propoziţie 
condiţională sau ipotetică. O propoziţie condiţională este alcătuită 
din două componente: propoziţia care urmează imediat după cuvântul 
„dacă”, numită „antecedent”, şi propoziţia care urmează imediat după 
cuvântul „atunci”, numită „consecvent”. Astfel, în propoziţia 
condiţională de mai sus, antecedentul este „rata inflaţiei creşte”, iar 
consecventul este „puterea de cumpărare a populaţiei scade”. în 

exprimarea obişnuită, cuvântul „atunci” este, de regulă, omis şi uneori 
ordinea enunţării propoziţiilor componente este inversată, ca în 
„Puterea de cumpărare a populaţiei scade, dacă rata inflaţiei creşte”. 

Uneori, se comite eroarea de a se lua propoziţiile condiţionale 
drept argumente, considerându-se în mod greşit că „dacă” este un 
indicator de premisă şi că „atunci” este un indicator de concluzie. De 
aceea, nu trebuie uitat că într-un argument, premisele sunt formulate 
cu intenţia de a dovedi că lucrurile stau aşa cum sunt descrise de 
concluzie. Pentru aceasta, despre concluzie se pretinde că decurge din 
premise, iar despre premise se pretinde că furnizează o evidenţă; ca 
atare, premisele sunt luate ca fiind adevărate (desigur, s-ar putea ca 
una sau nici una dintre aceste pretenţii să nu fie îndreptăţită). In cazul 
unei propoziţii ipotetice, antecedentul nu este formulat cu intenţia de a 
dovedi că lucrurile stau aşa cum sunt descrise de consecvent, ci pentru 
a exprima condiţia cu care se realizează starea de lucruri descrisă de 
consecvent; ca atare, despre antecedent nu se pretinde că este 
adevărat. Astfel, enunţând propoziţia condiţională de mai sus, nu 
intenţionăm să dovedim că puterea de cumpărare a populaţiei scade şi 
nu pretindem că propoziţia „rata inflaţiei creşte” este adevărată. 

Propoziţiile condiţionale nu sunt argumente, dar pot avea rolul de 
premisă sau pe cel de concluzie într-un argument. De altfel, relaţia 
exprimată de expresia „dacă..., atunci...” este confundată cu relaţia 
dintre premisa şi concluzia unui argument şi din cauza faptului că se 
formulează adesea argumente eliptice, în care premisa omisă este o 
propoziţie condiţională, iar elementele exprimate explicit sunt 
componente ale propoziţiei condiţionale omise. De exemplu, enunţând; 

• Rata inflaţiei creşte, deci puterea de cumpărare a populaţiei scade, 

am formulat un argument eliptic, în care premisa omisă este propoziţia 
condiţională de mai sus, argumentul complet fiind următorul: 

• Dacă rata inflaţiei creşte, atunci puterea de cumpărare a 
populaţiei scade. Rata inflaţiei creşte. Deci puterea de cumpărare a 
populaţiei scade. 

Pe de altă parte, deşi propoziţiile condiţionale nu sunt argumente, 
unele propoziţii condiţionale prezintă o anumită similitudine cu 
argumentele. în sensul că exprimă o legătură „inferenţială” între 
propoziţiile componente. Spunând, de exemplu, 

• Dacă Valentin este fratele lui Dragoş şi Dragoş este tatăl lui 
Lucian, atunci Valentin este unchiul lui Lucian, 

nu pretindem să dovedim că Valentin este unchiul lui Lucian. Totuşi 
datorită legăturii speciale, „inferenţiale”, dintre antecedent şi consecvent, 
acestei propoziţii condiţionale îi corespunde următorul argument: 

• Valentin este fratele lui Dragoş. Dragoş este tatăl lui Lucian. 
Prin urmare, Valentin este unchiul lui Lucian. 

1.5. Argumente deductive şi argumente nedeductive. 
Argumente plauzibile 

După cum am arătat, despre concluzia oricărui argument se 
pretinde că decurge din premisele sale. După natura acestei pretenţii 
se disting, în principal, argumentele deductive şi argumentele 
nedeductive. Intr-un argument deductiv, despre concluzie se pretinde 
că decurge în mod necesar din premise. Cu alte cuvinte, despre 
premisele unui argument deductiv se pretinde că sprijină concluzia în 
aşa fel, încât, dacă premisele sunt adevărate, atunci concluzia este cu 
necesitate adevărată. Intr-un argument nedeductiv, despre concluzie 
se pretinde că decurge doar în mod probabil, din premise. Cu alte 
cuvinte, despre premisele unui argument nedeductiv se pretinde că 
sprijină concluzia în aşa fel, încât, dacă premisele sunt adevărate, 
atunci concluzia este cu probabilitate adevărată 

Toate argumentele prezentate până acum sunt deductive. 
Următorul argument este nedeductiv: 

• Luminile din casă erau stinse şi in faţa casei nu era nici o 
maşină, aşa încât am tras concluzia că nu era nimeni acasă. 

Despre premisele acestui argument nu se poate pretinde că 
sprijină complet concluzia: s-ar fi putut, de pildă să fi fost cineva 
acasă, dar instalaţia electrică a casei să se fi defectat, iar maşinile să fi 
fost, să zicem, în garaj. 

In general, premisele unui argument deductiv sunt formulate cu 
intenţia de a furniza întreaga informaţie cerută pentru a sprijini 
complet concluzia sau, altfel spus, despre informaţia redată de 
concluzia unui astfel de argument se pretinde că este conţinută 
implicit în premise. Premisele unui argument nedeductiv sunt 
formulate cu intenţia de a furniza temeiuri bune pentru acceptarea 
concluziei, dar nu pot sprijini complet concluzia, deoarece aceasta 
redă (şi) informaţie care nu este conţinută în premise. 

Despre concluzia unui argument deductiv se pretinde că decurge 
în mod necesar din premise. Dacă această pretenţie este îndreptăţită, 
se spune că argumentul respectiv este valid, iar dacă această pretenţie 

nu este îndreptăţită, se spune că argumentul este nevalid. Mai precis, 
un argument valid este un argument deductiv în care, dacă premisele 
sunt adevărate, atunci concluzia este cu necesitate adevărată sau, altfel 
spus, un argument deductiv în care este imposibil ca premisele să fie 
adevărate şi concluzia să fie falsă. De pildă, ultimul argument 
prezentat în secţiunea 1.4. este valid: este imposibil ca Valentin să fie 
fratele lui Dragoş. Dragoş să fie tatăl lui Lucian şi Valentin să nu fie 
unchiul lui Lucian. 

într-un argument deductiv nevalid se poate ca premisele să 
fie adevărate şi concluzia să fie falsă. Să examinăm următorul 
argument deductiv: 

•Anca este fiica medicului Popescu. Prin urmare, medicul Popescu 
este tatăl Ancăi. 

Acest argument este nevalid. Concluzia sa nu decurge cu 
necesitate din premisă, deoarece s-ar putea ca medicul Popescu să fie 
femeie, caz în care medicul Popescu este mama Ancăi; cu alte cuvinte, 
este posibil ca premisa acestui argument să fie adevărată şi concluzia 
să fie falsă. 

Despre concluzia unui argument nedeductiv se pretinde că decurge 
în mod probabil din premise. Dacă această pretenţie este îndreptăţită, se 
spune că argumentul respectiv este tare, iar dacă această pretenţie nu este 
îndreptăţită, se spune că argumentul este slab. Mai precis, un argument 
tare este un argument în care, dacă premisele sunt adevărate, atunci 
concluzia este cu mare probabilitate adevărată. într-un argument 
nedeductiv slab, dacă premisele sunt adevărate, atunci concluzia nu este 
cu mare probabilitate adevărată sau, altfel spus, concluzia este cu mare 
probabilitate falsă. De pildă, argumentul nedeductiv: 

• Acest clasor conţine aproximativ 1000 de timbre. 860 de 
timbre alese la întâmplare din acest clasor au fost emise înainte de 
1950. Prin urmare, probabil că toate timbrele din acest clasor au fost 
emise înainte de 1950. 

este tare, iar argumentul nedeductiv următor este slab: 

• Acest clasor conţine aproximativ 1000 de timbre. 10 timbre 
alese la întâmplare din acest clasor au fost emise înainte de 1950. 
Prin urmare, probabil că toate timbrele din acest clasor au fost emise 
înainte de 1950. 

După cum reiese şi din examinarea ultimelor două exemple de 
argumente, spre deosebire de validitate, tăria admite grade: argumentele 
nededuclive nu sunt absolut tari sau absolut slabe, astfel încât despre unele 
argumente nedeductive se poate spune că sunt mai tari sau mai slabe ca 
altele, în timp ce, în legătură cu argumentele deductive, aprecieri de tipul 
„mai valid ca”, „mai puţin valid ca” sau „la fel de valid ca” nu au sens. 

Vom spune că argumentele deductive valide şi cele nedeductive 
tari sunt argumente logic corecte, precum şi că argumentele 
deductive nevalide şi cele nedeductive slabe sunt argumente logic 
incorecte. în anumite cazuri, mai simple, este destul de uşor să se 
stabilească dacă un argument este sau nu logic corect. în alte cazuri, 
însă, pentru a stabili dacă un argument este sau nu corect, trebuie să se 
recurgă la reguli şi metode speciale. 

Este foarte important de remarcat şi de reţinut că evaluarea 
argumentelor sub aspectul corectitudinii logice nu are în vedere adevărul 
efectiv al premiselor sau adevărul efectiv al concluziei, ci conexiunea 
dintre premise şi concluzie. In mod obişnuit, atunci când evaluăm un 
argument, întrebarea pe care trebuie să ne-o punem nu este premisele 
acestui argument sunt adevărate sau sunt false ? şi nici concluzia acestui 
argument este adevărată sau este falsă?, ci, presupunând că premisele 
acestui argument sunt adevărate, cum este concluzia ? De pildă, am văzut 
că ulfimul argument prezentat în secţiunea 1.4. este valid, cu toate că 
problema valorilor logice efective ale propoziţiilor componente nici nu se 
poate pune: în fond, cine sunt Valentin, Dragoş şi Lucian ? Să examinăm 
acum următorul argument deductiv: 

• întrucât ziua de 1 ianuarie cade întotdeauna' într-o luni, 
rezultă că a doua zi după 1 ianuarie este întotdeauna marţi. 

Deşi propoziţiile componente ale acestui argument sunt false, 
concluzia decurge în mod necesar din premisă, căci dacă ziua de 1 ianuarie 
ar cădea întotdeauna într-o luni, atunci a doua zi după 1 ianuarie ar fi 
întotdeauna marţi. Cu alte cuvinte, dacă premisa argumentului ar fi 
adevărată, atunci concluzia nu ar putea fi decât adevărată. Ca atare, 
argumentul este valid. 

In argumentul deductiv, 

• întrucât unele flori sunt narcise şi unele flori sunt galbene, 
rezultă că unele flori sunt narcise galbene, 

atât premisele, cât şi concluzia sunt propoziţii adevărate. Cu toate 
acestea, argumentul este nevalid, deoarece premisele nu oferă 
informaţie suficientă pentru a sprijini complet concluzia. Astfel, 

premisa „unele flori sunt narcise” poate fi înţeleasă ca arătând că 
o parte nedeterminată a clasei florilor este inclusă în clasa narciselor, 
iar premisa „unele flori sunt galbene” poate fi înţeleasă ca arătând că 
o parte nedeterminată a clasei florilor este inclusă în clasa florilor 
galbene. Din cele două premise enunţate nu reiese, însă, că este vorba 
despre una şi aceeaşi parte a clasei florilor, aşa încât concluzia - 
„unele flori sunt narcise galbene” care poate fi interpretată ca 
arătând că o parte nedeterminată a clasei florilor este inclusă în clasa 
narciselor galbene, este adevărată, deoarece corespunde stării de fapt 
la care se referă şi nu pentru că decurge din premisele adevărate ale 
argumentului. Nevaliditatea acestui argument poate fi evidenţiată şi 
prin compararea sa cu următorul argument deductiv nevalid, în care 
premisele sunt adevărate şi concluzia este falsă: 

• întrucât unele vertebrate sunt balene şi unele vertebrate sunt 
zburătoare , rezultă că unele vertebrate sunt balene zburătoare. 

în general, concluzia unui argument deductiv nevalid este sau 
adevărată sau falsă, în funcţie de starea de fapt la care se referă, 
indiferent de valorile logice ale premiselor argumentului respectiv. 
Din cele de mai sus reiese şi că dacă un argument valid are concluzie 
falsă, atunci cel puţin una din premisele sale este falsă 9 . 

După cum vom vedea, în analiza şi evaluarea argumentelor 
deductive cu metodele logicii, intervine în mod esenţial ideea de formă 
logică a unui argument, care este dată de formele logice ale 
propoziţiilor componente. De pildă, ultimele două argumente prezentate 
mai sus au aceeaşi formă logică, ce poate fi redată după cum urmează: 

* Unii F sunt G 

Unii F sunt H 
Unii F sunt GH 

Un argument concludent este un argument deductiv care este 
valid şi are premisele adevărate. Dacă un argument deductiv nu 
îndeplineşte cel puţin una dintre aceste două condiţii, atunci argumentul 
respectiv este neconcludent. Astfel, despre antepenultimul argument de 
mai sus vom spune că este valid, dar neconcludent. Conform definiţiei 
validităţii, orice argument concludent are concluzia adevărată. 


9 Un argument valid cu concluzie falsă nu poate avea toate premisele 
adevărate, căci în acest caz concluzia sa ar fi adevărată. 

Un argument continuator este un argument nedeductiv care 
este tare şi are premise adevărate. Dacă un argument nedeductiv nu 
îndeplineşte cel puţin una dintre aceste două condiţii, atunci 
argumentul respectiv este neconfirmator. Conform definiţiei tăriei 
argumentelor nedeductive, rezultă că orice argument confirmator are 
concluzia cu mare probabilitate adevărată. 

Argumentele plauzibile ocupă o poziţie intermediară între 
argumentele deductive şi cele nedeductive. Fie, de pildă, următorul 
argument deductiv: 

• Dacă a plouat, atunci strada este udă. Strada este udă. 
Deci a plouat. 

Acest argument deductiv este nevalid: acceptând „regula” 
enunţată de prima premisă şi constatând că strada este udă, putem să 
respingem concluzia sau, altfel spus, concluzia poate fi falsă, deoarece 
este posibil să nu fi plouat, ci să se fi spart vreo conductă de 
canalizare, să se fi răsturnat vreo cisternă etc. Cu toate acestea, 
argumentul apare a fi „mai bun” decât un argument care ar avea 
aceleaşi premise, dar a cărui concluzie ar fi „nu a plouat”, deoarece în 
lumina adevărului celor două premise, concluzia „a plouat” apare ca 
fiind- mai plauzibilă, fără să putem preciza cât de plauzibilă este. Ca 
atare, argumentul deductiv de mai sus, deşi este nevalid, este 
acceptabil într-o discuţie raţională, dacă concluzia sa este precedată de 
calificativul este mai plauzibil că, după cum urmează: 

• Dacă a plouat , atunci strada este udă. Strada este udă. Deci 
este mai plauzibil că a plouat. 

Vom spune că un argument plauzibil este un argurflent 
deductiv nevalid, dar a cărui concluzie dobândeşte un anumit grad de 
plauzibilitate în raport cu premisele, fiind astfel acceptabil într-o 
discuţie raţională. Alte exemple: 

• Dacă a plouat, atunci strada este udă. Nu a plouat. Deci este 
mai puţin plauzibil că strada este udă; 

• Victima a fost accidentată de un Mercedes Benz de ultimul tip. 
Acest suspect este proprietarul unui Mecedes Benz de ultimul tip. Deci 
este mai plauzibil că acest suspect a comis accidentul. 

Spunând că într-un argument concluzia este mai plauzibilă, mai 
puţin plauzibilă etc., dăm o apreciere a încrederii pe care o avem în 
informaţia redată de acea concluzie în raport cu premisele argumentului, 

apreciere cuprinsă între (cert) adevărat şi (cert) fals. După cum arată 
matematicianul american George Polya (1962), plauzibilitatea unei 
concluzii trebuie să fie concepută „impersonal”, ceea ce înseamnă că 
gradul de încredere efectivă pe care o anumită persoană o are în 
informaţia redată de acea concluzie, în raport cu premisele respective, 
este lipsit de importanţă. Ceea ce contează este gradul de încredere 
raţională pe care oricine ar trebui să o aibă într-o astfel de informaţie. în 
legătură cu ultimul exemplu de mai sus, doi anchetatori pot fi în mod 
cinstit în dezacord cu privire la aprecierea tăriei („greutăţii”) concluziei, 
unul considerând că este mult mai plauzibil că respectivul suspect a 
comis accidentul, celălalt susţinând că este doar puţin mai plauzibil că 
respectivul suspect a comis accidentul. Acest dezacord este posibil 
datorită faptului că premisele argumentului nu sprijină complet 
concluzia şi, presupunând că ambii anchetatori sunt „de bună credinţă”, 
îşi are sursa în diferenţele de experienţă, „fler”, temperament etc. dintre 
cei doi. Cu toate acestea, în măsura în care cei doi sunt „persoane 
rezonabile”, vor cădea de acord în privinţa sensului („orientării”) 
plauzibilităţii concluziei: în lumina celor două premise, concluzia 
devine oricum mai plauzibilă şi nu mai puţin plauzibilă. 

Prin contrast cu argumentele plauzibile, argumente valide pot fi 
numite „argumente certe”: dacă premisele unui argument valid sunt 
adevărate, atunci concluzia sa este cu necesitate adevărată, ceea ce se poate 
exprima şi spunând că în lumina adevărului premiselor unui argument 
valid, concluzia sa este cert adevărată sau cu certitudine adevărată. 

1.6. Ştiinţa logicii 

Cuvântul „logică” apare cu mai multe înţelesuri în diferite 
contexte. Astfel, în contextul „logica privatizării” sau „logica 
reformei”, cuvântul „logică” apare cu înţelesul de concepţie, în 
contextul „logica lucrurilor”, „logică” are înţelesul de ordine firească, 
în „vorbeşte logic”, înţelesul este de coerent, clar sau convingător, iar 
dacă cineva spune „Nu văd logica acestei decizii”, înţelesul cuvântului 
„logică” este acela de justificare sau rost. în înţelesul său propriu, cu 
care va fi folosit în acest curs, cuvântul „logică” desemnează o ştiinţă. 

întemeietorul logicii ca ştiinţă, deşi nu a numit-o ca atare, a fost 
Aristotel (384-322 î. Hr.). Lucrările sale de logică însumează şase 
tratate, cărora li s-a dat numele de Organon - de la cuvântul din limba 
greacă „opyavov”(„organon”), care înseamnă unealtă sau instrument. 
In tratatul Categoriile, Aristotel examina o serie de noţiuni, cum ar fi 
substanţă, cantitate, calitate ş.a., pe care le considera a fi fundamentale 

pentru existenţă şi pentru gândire. în tratatul Despre interpretare sunt 
examinate propoziţiile şi raporturile dintre propoziţii. în Analiticele 
prime este expusă teoria unui tip de argument, numit „silogism”, în 
care decurgerea concluziei din premise depinde de anumite legături 
dintre componentele premiselor 10 . în Analiticile secunde este discutată 
natura ştiinţei, văzută drept cunoaştere a cauzelor şi a „primelor 
principii” ale lucrurilor şi este expusă o teorie a demonstraţiei. Tratatul 
Topica este dedicat studiului argumentelor din premise probabile, 
numite „raţionamente dialectice”, iar în Respingerile sofistice sunt 
examinate o serie de tipuri de argumente eronate, numite, „sofisme” 
sau „paralogisme” 11 , pe care oamenii le pot lua lesne drept argumente 
„bune”. Analiza relaţiilor logice dintre anumite tipuri de propoziţii, 
teoria silogismului şi analiza sofismelor (paralogismelor) rămân 
printre cele mai importante descoperiri aristotelice în logică. 

O contribuţie însemnată la dezvoltarea logicii au adus-o filosofii 
stoici, în special Chrysippos (280-207 î.Hr.). Filosofii stoici au pus 
bazele studiului logic al propoziţiilor compuse, în special al 
propoziţiilor condiţionale, precum şi al argumentelor cu astfel de 
propoziţii 12 . Filosofii medievali au fost preocupaţi de problemele logicii, 
în special pe linia aristotelică, expunându-le din diferite perspective şi 
într-$ manieră poate mai clară decât cea a lui Aristotel însuşi. 

Până la jumătatea secolului al XlX-lea, dezvoltarea logicii a avut 
loc, în principal, în cadrul dat de logica aristotelică, descoperirile 
stoicilor fiind oarecum „uitate”. Se consideră că „actul de naştere” al 
logicii moderne, numită uneori „logică simbolică” sau „logică 
matematică” se originează în cartea matematicianului şi logicianului 
irlandez George Boole (1815-1864), The Mathematical Analysis of 
Logic, publicată în 1847, în care logica este tratată drept parte a 
matematicii, iar unele metode şi principii ale logicii sunt prezentate în 
simbolismul algebric. 

Perioada de acumulări în logica modernă din ce-a de-a doua 
jumătate a secolului al XlX-lea, marcată de articolele deschizătoare de 
drumuri ale lui Augustus de Morgan (1806-1871), John Venn (1834- 


10 Acest tip de argument va fi studiat în capitolul Silogistica. 

11 în genere, un sofism este un argument în care se comite o eroare cu bună 
ştiinţă, intenţionat, cu scopul de a „induce în eroare” pe cineva, în timp ce un 
paralogism este un argument în care se comite o eroare în mod neintenţionat. 
Vezi capitolul Practica argumentării, din partea a doua a acestui curs. 

Acest tip de argument va fi studiat în capitolul Analiza şi evaluarea 
argumentelor în logica propozifională. 

1923),Gottlob Frege (1848- 1925), Charles S. Peirce (1839-1914) ş.a., 
a culminat cu monumentala lucrare elaborată de Bertrand Russell 
(1872-1970) şi Alfred North Whitehead (1861-1947), Principia 
Mathematica (1910-1913). In cele trei volume ale acestei lucrări, 
Russell şi Whitehead au arătat că legile logicii propoziţionale, ale 
logicii claselor şi cele ale logicii predicatelor pot fi derivate ca 
teoreme dintr-un mic număr de noţiuni primitive şi de axiome, 
folosind o serie de reguli de deducţie. în vocabularul specialiştilor în 
domeniu, logica bivalentă (în care se iau în considerare două şi numai 
două valori logice: adevărul şi falsul) expusă în Principia 
Mathematica , poartă numele de „logică clasică” 1 ’, iar axiomatizările 
ulterioare ale logicii bivalente sunt cunoscute sub numele de „sisteme 
de tip Principia Mathematica ” 14 . De asemenea, concepţia generală a 
acestei lucrări este numită „logicism”, deoarece Russell şi Witehead 
tratau matematica drept o parte a logicii. 

De notat că dezvoltarea logicii în secolul al XlX-lea a fost marcată 
şi de filosoful şi logicianul britanic John Stuart Mill (1806-1873). In 
cartea sa A System of Logic (1843), inspirat de cercetările unor înaintaşi, 
J.S. Mill a expus şi a analizat sistematic câteva metode („canoane”) de 
raţionare nedeductivă asupra relaţiilor cauzale dintre fenomene 15 . 

Gânditori remarcabili ai secolului al XlX-lea şi ai secolului al 
XX-lea au utilizat cuvântul „logică” cu alte înţelesuri, în raport cu cel dat 
pe linia tradiţiei aristotelice şi stoice şi dezvoltat de cercetările logicienilor 
moderni, în care, după cum am menţionat deja, este foarte importantă 
noţiunea de formă logică. Astfel, în opinia filosofului german Georg 
Wilhelm Friedrich Hegel (1770-1831), logica nu trebuie să fie formală. 
Hegel dorea să înlocuiască „formalismul gol” al „logicii de şcoală”, prin 
care înţelegea logica tradiţională, cu o nouă ştiinţă, care să aibă atât 
formă, cât şi conţinut. După Hegel, logica nu trebuie să trateze adevărul 
în sensul formal al structurii argumentului valid care conservă adevărul în 
trecerea de la premise la concluzie, ci trebuie să spună ce este adevărul, 


13 Uneori, sintagma „logică clasică” este folosită pentru logica 
aristotelică, pentru care, totuşi, este mai adecvată denumirea de „logică 
tradiţională”. Logica bivalentă expusă în Principia Mathematica este numită 
..clasică” prin contrast cu logicile polivalente, „paraconsistente” etc., 
dezvoltate ulterior şi numite „logici neclasice”. Studiul logicilor neclasice nu 
face obiectul acestui curs. 

14 Vom expune un astfel de sistem în capitolul Sisteme deductive, din 
partea a doua a acestui curs. 

15 Vezi capitolul Argumente nedeductive. 

fiind chiar acest adevăr. In logica formală se arată ce consecinţe se pot 
deduce în mod valid din anumite propoziţii luate ca premise. La Hegel, 
„premisa” logicii este determinată de logica însăşi şi această premisă este 
„Fiinţa pură”. Logica începe cu „Fiinţa”, concepută tară nici o determinaţie 
particulară şi avansează până la „concluzia” sa, „Ideea absolută”, care este 
„adevărul absolut şi întregul adevăr” 16 . Elementele de bază ale logicii 
hegeliene nu sunt propoziţiile, ci conceptele. Logica sa este o „dialectică” 
a conceptului, în care universul este văzut ca un fel de minte cosmică, ce 
îşi raţionează calea de la stadiul de „Fiinţă pură”, până la cel de „Idee 
absolută”, care reprezintă împlinirea tuturor potenţialităţi lor sale. Prin 
urmare, „logica” hegeliană apare ca „demonstraţie” ontologică a tot ce 
fiinţează, fiind astfel o teorie filosofică, ale cărei principii nu pot fi opuse 
principiilor logicii formale 17 . 

Filosoful american John Dewey (1859- 1952), considerat un 
reprezentant de frunte al filosofiei pragmatiste, a atacat, de asemenea, 
logica formală aristotelică, pe care o considera artificială şi neadecvată 
felului în care gândim efectiv. J.Dewey considerată logica este atât o 
disciplină socială, cât şi o teorie a naturii, având la bază operaţii 
biologice şi psihice. După J.Dewey, logica trebuie să studieze atât 
procesele de argumentare şi raţionare, cât şi produsele acestor procese 
- argumentele -, cu scopul de a obţine „aserţiuni justificate” 18 . 

In cele ce urmează, logica nu va fi tratată ca o filosofie, ci ca o ştiinţă 
care se ocupă, în principal, cu studiul argumentelor sub aspectul relaţiei de 
decurgere a concluziei din premise, precum şi cu studiul sistemelor 
deductive (axiomatice). Studiul logic al argumentelor urmăreşte, pe de o 
parte, identificarea modalităţilor de formulare a unor argumente logic 
corecte sau plauzibile şi descrierea structurii acestora, iar pe de altă parte, 
urmăreşte identificarea modalităţilor în care argumentele pot fi defectuoase 
sub aspectul pretenţiei decurgerii concluziei din premise. în spiritul ideilor 
lui John Dewey, considerăm că în acest studiu trebuie să se facă referire şi 
la procesele de argumentare şi raţionare. Spre deosebire de J. Dewey, nu ne 
vor interesa cauzele naturale ale acestor procese - ceea ce filosoful 


15 G. W.F. Hegel Ştiinţa Logicii, Bucureşti, 1966. 

17 în acest sens, logicianul şi filosoful român Gheorghe Enescu (1932- 
1997) scria: „Hegel înţelegea prin «logică» filosofia dialectică. El tratează 
logica formală ca opusă dialecticii şi o confundă cu metoda metafizică. De 
aici a apărut chipurile o nouă logică, «logica dialectică», termen care se voia 
deosebit de «dialectică » şi care a fost promovat de ignoranţi în problemele 
logicii, filosofi citatomani sau confuzi ” (Gheorghe Enescu, 1997). 

18 John Dewey, How we Think, Boston, Heath, 1933 

american numea „matricele sociale şi biologice” în care are loc gândirea. 
Evoluţia naturală furnizează atât exemple de argumentare şi raţionare 
„bune”, cât şi exemple defectuoase de acest fel. In continuare, vom 
prezenta noţiuni, metode şi principii, care oferă repere pentru argumentarea 
„bună” şi raţionarea „bună”; ca atare, abordarea propusă aici pentru aceste 
procese este una normativă şi nu una descriptivă. 

EXERCIŢII ŞI PROBLEME 

1. Identificaţi forma logică a fiecăreia dintre următoarele propoziţii: 

1. Unele animale acvatice sunt mamifere. 

2. Unele plante nu sunt comestibile. 

3. Dacă fumezi prea mult, rişti să te îmbolnăveşti. 

4. Aura are ochi căprui şi Mihaela are ochi albaştri. 

5. George are o durere de cap sau o durere de dinţi. 

2. Fiecare dintre următoarele pasaje conţine câte un singur 
argument. Identificaţi premisele şi concluzia fiecărui argument şi 
prezentaţi-le în ordinea standard, etichetându-le în maniera folosită în 
secţiunea 1.3. O dată ce propoziţiile componente au fost etichetate, 
indicatorul logic, dacă apare, poate fi eliminat. 

1. Dacă trăim, pentru Domnul trăim şi dacă murim, pentru 
Domnul murim. Deci, şi dacă trăim şi dacă murim, ai 
Domnului suntem. 

(.Romani , 14, 8) 

2. Nici o ţară din lume nu are dreptul de a se opune 
integrării euroatlantice a altei ţări, deoarece acest lucru 
depinde de dorinţa fiecărei ţări în parte. 

( România liberă , 6 iulie 1995) 

3. Dumnezeu vrea binele fiecărui lucru care există. Deci, 
întrucât a iubi ceva nu înseamnă decât a vrea binele acelui 
ceva, este evident că Dumnezeu iubeşte tot ceea ce există. 
(Toma d’Aquino, Summa Theologica ) 

4. Definiţia substantivelor drept acea clasă de cuvinte ai 
cărei membri denotă persoane, locuri sau lucruri este 
circulară, atunci când este aplicată pentru a determina 
statutul unor cuvinte cum ar fi „adevăr”, „frumuseţe” 
„electricitate” etc., deoarece singurul motiv pe care îl 
avem pentru a spune că adevăr, frumuseţe şi electricitate 
sunt „lucruri” este acela că aceste cuvinte care le denotă 
sunt substantive. 

(John Lyons, Introducere în lingvistica teoretică ) 

5. Să nu iei, nici să dai cu împrumut. 

Căci dând, ades pierzi bani şi-amici, 

Când iei, dai frâu risipei. 

(William Shakespeare, Hamlet, I, 3) 

3. Fiecare dintre următoarele pasaje conţine un argument 
deductiv eliptic din care lipseşte o premisă. Formulaţi premisa 
subînţeleasă, astfel încât argumentul obţinut să fie valid. 

1. Păianjenii nu sunt insecte, întrucât nu sunt hexapode. 

2. Colesterolul este o substanţă endogenă. Prin urmare, 
colesterolul este produs în interiorul organismului. 

3. Balenele sunt mamifere. Prin urmare, balenele nu sunt peşti. 

4. Nu toate metalele sunt solide, căci mercurul este lichid. 

5. Poezia este mai subtilă şi mai filosofică decât istoria, 
căci poezia exprimă universalul, pe când istoria exprimă 
doar particularul. 

(Aristotel, Poetica) 

4. Pentru fiecare dintre următoarele pasaje, stabiliţi dacă este 
vorba despre un argument, o explicaţie sau o ilustrare. 

1. Dacă studiul filosofiei are oarecare valoare pentru alţii 
decât pentru filosofii înşişi, aceasta se întâmplă indirect şi 
numai prin influenţa ei asupra vieţii celor ce o studiază. 
Prin urmare, în această influenţă trebuie să căutăm, 
înainte de toate, valoarea filosofiei. 

(Bertrand Russell, Problemele filosofiei) 

2. Substantivele feminine fără plural îşi formează genitivul pe 
baza asemănării cu substantivele care au plural. Astfel, un 
nume propriu ca „Ialomiţa”, are genitivul „Ialomiţei”, prin 
asemănare cu femininele având singularul în -ă, iar „Dunăre” 
are genitivul „Dunării”, prin asemănare cu femininele în -e. 

3. Quasarii sunt denumiţi „obiecte cvasistelare”, deoarece ei 
se prezintă la observaţii ca stele de mică mărime. 
(N.Teodorescu, Gh. Chiş, Cerul, o taină descifrată) 

4. Deoarece în orice triunghi dreptunghic pătratul ipotenuzei, 
a 2 , este egal cu suma pătratelor catetelor, b 2 + c 2 , iar în 
acest triunghi dreptunghic b = 2 şi c = 4 rezultă că în 
acest triunghi dreptunghic a 2 = 20 şi a = VID . 

5. Deoarece criteriile de identificare a cuvintelor se aplică 
independent de criteriile prin care morfemele sunt definite 
ca unităţi gramaticale minimale, în anumite limbi aceleaşi 
unităţi pot fi în mod simultan atât cuvinte, cât şi morfeme. 
(John Lyons, Introducere în lingvistica teoretică) 

5. Pentru fiecare dintre argumentele următoare, stabiliţi dacă 
este deductiv sau nedeductiv şi apoi indicaţi premisele şi concluzia în 
fiecare caz în parte. 

1. Eternitatea este un întreg simultan, dar timpul are un 
înainte şi un după. Prin urmare, timpul şi eternitatea nu 
sunt acelaşi lucru. 

(Toma d’Aquino, Summa Theologica) 

2. Italia este o ţară esenţialmente catolică, în care cultura 
ştiinţifică era relativ puţin dezvoltată până de curând. 
Astfel este foarte probabil că sinuciderile altruiste sunt 
mult mai frecvente acolo decât în Franţa sau în 
Germania, întrucât aceste sinucideri apar oarecum invers 
proporţional cu dezvoltarea intelectuală. 

(Emile Durkheim, Sinuciderea ) 

3. Orice datorie este sau necesară, sau întâmplătoare. Toate 
datoriile necesare decurg din imperativul categoric şi, la fel, 
toate datoriile întâmplătoare. Astfel, toate datoriile decurg 
din imperativul categoric. 

(Immanuel Kant, întemeierea Metafizicii) 

4. Stau în acelaşi raport puterea discursului faţă de alcătuirea 
sufletului şi efectul medicamentelor faţă de natura corpurilor, 
căci la fel cum, dintre medicamente, fiecare elimină din corp 
alte umori, iar unele pun capăt bolilor şi altele vieţii, tot aşa, 
între discursuri, unele întristează, altele bucură, unele 
înspăimântă, altele dau curaj ascultătorilor, altele, în sfârşit, 
intoxică şi vrăjesc sufletul cu o persuasiune rea. 

(Gorgias, Elogiul Elenei) 

6. Pentru fiecare dintre următoarele argumente deductive, 
stabiliţi dacă este valid sau nu, iar pentru cele valide stabiliţi dacă sunt 
sau nu concludente. 

1. întrucât Mircea Eliade era român şi era un faimos 
istoric al religiilor, rezultă că a existat cel puţin un 
român faimos ca istoric al religiilor. 

2. întrucât romanul Pădurea Spânzuraţilor a fost scris de 
Mihail Sadoveanu şi acest româneşte ştiinţifico-fantastic, 
rezultă că Mihail Sadoveanu a scris cel puţin un roman 
ştiinţifico-fantastic. 

3. Toate cetaceele au aripioare şi toţi delfinii au aripioare. 
Prin urmare, toţi delfinii sunt cetacee. 

4. Delfinii sunt mamifere acvatice, deoarece delfinii sunt 
cetacee şi cetaceele sunt mamifere acvatice. 

5. Unele fructe sunt mere verzi, deoarece unele fructe sunt 
mere şi unele fructe sunt verzi. 

6. Unele fructe sunt mere verzi, deoarece toate merele sunt 
fructe şi unele mere sunt verzi. 

7. în România sunt mai mulţi primari decât zilele unui an 
calendaristic. Prin urmare, cel puţin doi primari din 
România au aceeaşi zi de naştere. 

8. Toţi cei din zodia Gemenilor sunt născuţi în luna mai sau 
în luna iunie. Prin urmare, toţi cei născuţi în luna mai 
sunt Gemeni. 

7. Pentru fiecare din argumentele nedeductive care urmează, 
despre care se presupune că se referă la aruncarea unui zar cu feţele 
numerotate de la 1 la 6, stabiliţi dacă este tare sau slab, iar pentru cele 
tari, stabiliţi dacă sunt sau nu confirmatoare: 

1. Acest zar este numerotat de la 1 la 6. Prin urmare, la 
următoarea aruncare va apărea un 6. 

2. Acest zar este numerotat de la 1 la 6. Prin urmare, la 
următoarea aruncare va apărea un număr mai mic decât 6. 

r 3. Acest zar este numerotat cu un 1 şi cinci de 6. Prin 
urmare, la următoare aruncare va apărea un 6. 

4. Acest zar este numerotat de la 1 la 6. Prin urmare la 
următoarea aruncare va apărea un număr mai mare decât 1. 

5. Acest zar este numerotat cu un 1, trei de 4 şi doi de 6. Prin 
urmare, la următoarea aruncare va apărea un număr mai 
mare decât 1. 

8. Pentru fiecare dintre următoarele argumente stabiliţi dacă este 
deductiv sau nedeductiv; în cazul celor deductive, stabiliţi dacă sunt sau 
nu valide, iar în cazul celor nedeductive, stabiliţi dacă sunt tari sau slabe: 

1. Mihaela este mama Irenei şi sora lui Radu. Deci Radu 
este unchiul Irenei. 

2. Conform ultimului recensământ 87% dintre cetăţenii 
români s-au declarat creştini-ortodocşi. Adrian este 
cetăţean român. Deci Adrian este creştin-ortodox. 

3. Anca este verişoara primară a Gabrielei, iar Gabriela este 
verişoara primară a Danei. Deci Anca şi Dana sunt 
verişoare primare. 

4. Spectacolul programat să se desfăşoare poimâine pe 
Stadionul Naţional va fi aproape sigur amânat, deoarece 
de şase zile plouă într-una. 

5. Lentilele funcţionează prin refractarea luminii la 
suprafaţa lor. In consecinţă, acţiunea lentilelor nu depinde 
numai de forma suprafeţei acestora, ci şi de indicele de 
refracţie a materialului din care sunt construite. 

9. Pentru fiecare dintre următoarele argumente deductive nevalide 
arătaţi dacă poate fi transformat într-un argument plauzibil, sau prin 
prefixarea concluziei cu calificativul este mai plauzibil că, sau prin 
prefixarea concluziei cu calificativul este mai puţin plauzibil că: 

1. Dacă în această bibliotecă se află toate cărţile lui 

Sadoveanu, atunci în această bibliotecă se află romanul lui 
Sadoveanu, Baltagul. în această bibliotecă se află romanul 
lui Sadoveanu, Baltagul. Deci în această bibliotecă se află 
toate cărţile lui Sadoveanu. 

2. Dacă în această bibliotecă se află toate cărţile lui 

Sadoveanu, atunci în această bibliotecă se află romanul lui 
Sadoveanu Baltagul. în această bibliotecă se află toate 
cărţile lui Sadoveanu. Deci în această bibliotecă nu se află 
romanul lui Sadoveanu, Baltagul. 

3. Dacă în această bibliotecă se află toate cărţile lui 

Sadoveanu, atunci în această bibliotecă se află romanul 
lui Sadoveanu, Baltagul. în această bibliotecă nu se află 
toate cărţile lui Sadoveanu. Deci în această bibliotecă se 
află romanul lui Sadoveanu, Baltagul. 

4. Dacă în această bibliotecă se află toate cărţile lui 

Sadoveanu, atunci în această bibliotecă se află romanul lui 
Sadoveanu, Baltagul. în această bibliotecă nu se află 
romanul lui Sadoveanu, Baltagul. Deci în această bibliotecă 
se află toate cărţile lui Sadoveanu. 

II ANALIZA ŞI EVALUAREA ARGUMENTELOR 
DEDUCTIVE ÎN LOGICA PROPOZIŢIONALĂ 


în acest capitol vom prezenta bazele logicii propoziţionale 
standard, numită şi „logică propoziţională clasică”, insistând asupra 
valorii şi limitelor acesteia în calitate de „instrument” pentru analiza şi 
evaluarea argumentelor deductive 1 . 

2.1. Negaţia, conjuncţia şi disjuncţia 

Literele p, q, r, .... eventual urmate de indici se numesc „variabile 
propoziţionale”. O variabilă propoziţională ia valoarea adevărat sau 
paloarea fals („principiul bivalenţei”), pe care le vom nota, respectiv, cu 1 şi 
0. Structura logicii propoziţionale clasice este determinată de următorii 
operatori propoziţionali: ~ („negaţie”), & („conjuncţie”) şi v („disjuncţie”). 
în logica propoziţională se utilizează paranteze de diferite tipuri (rotunde, 
pătrate, acolade) pentru a indica neambiguu gruparea variabilelor şi a 
operatorilor în formule. Nu vom scrie, de pildă, „p & q v r”, ci p & (qvr), 
dacă avem în vedere conjuncţia variabilei p cu formula qvr, sau (p & q) vr, 
dacă avem în vedere disjuncţia formulei p & q cu variabila r. Variabilele 
propoziţionale pot fi considerate formule elementare sau „atomice”. 

Operatorii propoziţionali sunt constante logice în limbajul logicii 
propoziţionale, având următoarele definiţii, în care A şi B reprezintă 
formule oarecare, elementare sau nu: 

(1) O formulă ~ A („nu A”, „non-A”) ia valoarea 1 dacă şi numai 
dacă A ia valoarea 0 şi ia valoarea 0 dacă şi numai dacă A ia valoarea 1. 

(2) O formulă A & B („A şi B”) ia valoarea 1 dacă şi numai dacă 
atât A cât şi B iau valoarea 1; de aici reiese că A & B ia valoarea 0 
dacă şi numai dacă cel puţin una din componentele sale ia valoarea 0. 

(3) 0 formulă AvB („A sau B”) ia valoarea 1 dacă şi numai dacă 
cel puţin una din componentele sale ia valoarea 1; de aici reiese că 
AvB ia valoarea 0 dacă şi numai dacă atât A cât şi B iau valoarea 0. 


1 O prezentare mai detaliată a logicii propoziţionale clasice, inclusiv ca 
sistem deductiv, va fi făcută în partea a doua a acestui curs. 

Se spune că definiţiile (1) - (3) redau, respectiv, condiţiile 
semantice ale celor trei operatori. Aceste condiţii semantice pot fi 
redate şi cu ajutorul următoarelor tabele (matrici) de adevăr: 


-A 

A 

& 

B 

A 

V 

B 

1 0 

1 

1 

1 

1 

1 

1 

0 1 

1 

0 

0 

1 

1 

0 


0 

0 

1 

0 

1 

1 


0 

0 

0 

0 

0 

0 


După cum reiese din condiţiile semantice ale celor trei operatori, 
valoarea logică a unui compus de tipul ~ A, A & B sau A v B este fixată, 
o dată ce valoarea logică a componentelor sale este fixată. Cu alte 
cuvinte, valoarea logică a unui astfel de compus nu depinde decât de 
valorile logice ale componentelor, conform operatorului propoziţional din 
alcătuirea sa. De aceea, se spune că fiecare dintre aceşti operatori este 
veri funcţional sau că orice astfel de compus exprimă o funcţie de adevăr. 

2.2. Condiţionalul şi bicondiţionalul 

Alţi doi operatori verifuncţionali folosiţi în analiza şi evaluarea 
argumentelor în logica propoziţională sunt 3 („condiţionalul”) şi 
= („bicondiţionalul”). Condiţiile semantice ale acestor operatori sunt 
redate, respectiv, de următoarele definiţii. 

(4) O formulă A 3 B („dacă A, atunci B”) ia valoarea 1 dacă şi 
numai dacă A ia valoarea 0, oricare ar fi valoarea luată de B, sau B ia 
valoarea 1, oricare ar fi valoarea luată de A; de aici reiese că A 3 B ia 
valoarea 0 dacă şi numai dacă A ia valoarea 1 şi B ia valoarea 0. 

(5) O formulă A = B („Dacă şi numai dacă A, atunci B”, „B 
dacă şi numai dacă A”) ia valoarea 1 dacă şi numai dacă A şi B iau 
aceeaşi valoare logică; de aici reiese că A = B ia valoare 0 dacă numai 
şi numai dacă A şi B iau valori logice diferite. 

Aceste condiţii semantice pot fi redate şi cu ajutorul următoarelor 
tabele de adevăr: 


A 

3 

B 

A 

= 

B 

1 

1 

1 

1 

1 

1 

1 

0 

0 

1 

0 

0 

0 

1 

1 

0 

0 

1 

0 

1 

0 

0 

1 

0 

De notat că într-o formulă A d B, A se numeşte „antecedent”, 
iar B „consecvent”. în această terminologie, condiţiile semantice ale 
condiţionalului pot fi redate după cum urmează: o formulă A z> B ia 
valoarea 0 în gazul în care antecedentul ia valoarea 1 şi consecventul 
ia valoarea 0 şi ia valoarea 1 în celelalte cazuri. 

O interpretare a unei formule în logica propoziţională este o 
atribuire de valori logice pentru variabilele distincte din formula 
rspectivă 2 , astfel încât fiecărei variabile i se atribuie fie valoarea 1, 
fie valoarea 0, dar nu ambele. în general, o formulă cu n variabile 
distincte are în logica propoziţională (bivalentă) 2 n interpretări 
distincte. Tabelele de adevăr pot fi folosite pentru a afla valoarea 
logică pe care o ia o formulă în fiecare interpretare a sa. Mai întâi, 
să notăm că orice formulă neelementară a logicii propoziţionale 
poate fi privită ca o construcţie, alcătuită într-o anumită ordine. De 
pildă, ordinea de construire a formulei - p (q v r) este 
următoarea: (i) negarea variabilei p; (ii) legarea prin disjuncţie a 
variabilelor q şi r; (iii) legarea prin condiţional a formulei ~ p, luată 
ca. antecedent, cu formula q v r, luată drept consecvent. Astfel, 
uîtimul operator care a intervenit în construcţia acestei formule este 
condiţionalul. Vom spune că operatorul care apare ultimul în 
construirea unei formule este operatorul principal al acelei formule 
şi vom conveni să numim orice formulă după operatorul său 
principal 3 . Ca atare, după operatorul său principal, formula din 
exemplul nostru este un condiţional. Având trei variabile distincte, 
această formulă are opt interpretări distincte posibile (2 3 =8), drept 
care tabelul său de adevăr va avea opt linii, câte una pentru fiecare 
interpretare. Pentru a ne asigura că în acest tabel avem toate aceste 
interpretări, fără omisiuni, dar şi fără repetări, putem proceda după 
cum urmează: înscriem sub variabila p valoarea 1 pe primele patru 
linii ale tabelului şi valoarea 0 pe următoarele patru linii, apoi 
înscriem sub q, alternativ, perechi de 1 şi perechi de 0, iar sub r 
înscriem alternativ 1 şi 0 până la epuizarea numărului de linii. 


2 Trebuie să se distingă între variabilă ş i aparifie a unei variabile. în formula 
(p v q) 3 (p & q) avem două variabile, p şi q, fiecare cu câte două apariţii. 

3 în cele ce urmează, vom conveni ca operatorul ~, pus în faţa unei 
variabile, să fie considerat ca afectând doar acea variabilă. De pildă, scriind 
.,- p v q “ vom înţelege că operatorul - afectează doar variabila p, altfel am fi 
scris (p v q)”. 

- p =) (q V r) 

1 1 1 

1 1 O 

1 O 1 

1 O O 

O 1 1 

O 1 O 

O O 1 

O 0 0 

Apoi pentru fiecare linie (interpretare) în parte aflăm („calculăm”) 
mai întâi valoarea (sub)formulei - p, conform definiţiei negaţiei, apoi 
valoarea (sub)formulei q v r, conform definiţiei disjuncţiei, după care 
aflăm valoarea întregii formule, conform definiţiei condiţionalului. 
Obţinem astfel următorul tabel complet de adevăr, în care valorile 
formulei sunt evidenţiate sub operatorul său principal: 

~ P => (q v r) 

0 1 1 111 
0 1 1 110 
0 1 10 11 
0 110 0 0 
10 1 111 
10 1 110 
10 10 11 
1 0 0 0 0 0 

Tabelele complete de adevăr pot fi construite într-o modalitate 
alternativă, ilustrată mai jos pentru formula din exemplul nostru: 


p 

q 

r 

-p 

qv r 

~ p =) (q vr) 

1 

î 

1 

0 

1 

1 

1 

î 

0 

0 

1 

1 

1 

0 

1 

0 

1 

1 

1 

0 

0 

0 

0 

1 

0 

1 

1 

1 

1 

1 

0 

1 

0 

1 

1 

1 

0 

0 

1 

1 

1 

1 

0 

0 

0 

1 

0 

0 

2.3. Relaţii logice între propoziţii 

A răspunde la întrebarea „în ce relaţie logică se află două 
propoziţii?” înseamnă a specifica în ce mod valoarea logică a uneia 
dintre ele depinde de valoarea logică a celeilalte. Vom distinge, în 
continuare, cinci tipuri fundamentale de relaţie logică între propoziţii: 
echivalenţa logică, implicaţia logică, contradicţia reciprocă, 
contrarietatea reciprocă şi subcontrarietatea reciprocă. 

1. Echivalenţa logică. Două propoziţii sunt echivalente logic 
dacă şi mimai dacă ele nu pot avea valori logice diferite. Fie de pildă, 
propoziţiile „Dragoş este tatăl lui Mihai” şi „Mihai este fiul lui Dragoş”, 
în care este vorba despre aceleaşi persoane. Aceste două propoziţii sunt 
echivalente logic: nu se poate ca una dintre aceste propoziţii să fie 
adevărată şi cealaltă să fie falsă sau, altfel spus, aceste două propoziţii 
sunt, în mod necesar, fie ambele adevărate, fie ambele false. 

Relaţia de echivalenţă logică nu trebuie să fie confundată cu 
împrejurarea că două propoziţii au în fapt aceeaşi valoare logică. 
Astfel, propoziţiile „Delfinii sunt mamifere” şi „Mercurul este un 
.metal lichid” cu aceeaşi valoare logică - sunt ambele adevărate - în 
'virtutea stărilor de fapt la care se referă, ele fiind, însă. independente 
logic, căci valoarea logică a uneia nu depinde în nici un fel de 
valoarea logică a celeilalte. 

Definiţia relaţiei de echivalenţă logică poate fi generalizată după 
cum urmează: n propoziţii: (n > 2) sunt echivalente logic dacă şi 
numai dacă aceste propoziţii sunt, în mod necesar, fie toate adevărate, 
fie toate false. De pildă, propoziţiile „Valentin este unchiul lui 
Lucian”, „Valentin este fratele tatălui lui Lucian” şi „Lucian este fiul 
fratelui lui Valentin” sunt echivalente logic. 

Două propoziţii echivalente logic au în mod necesar aceeaşi 
valoare logică, ceea ce reprezintă temeiul următoarei reguli: 

■ Regula schimbului reciproc de echivalenţi. Dacă două 
propoziţii sunt echivalente logic, atunci ele pot fi înlocuite una cu 
cealaltă în orice discurs, fără ca valoarea logică a discursului sau 
relaţiile logice dintre propoziţiile care îl alcătuiesc să se schimbe. 

Fie de pildă, următorul argument valid: 

• Valentin este fratele lui Dragoş şi Dragoş este tatăl lui Lucian. 
Prin urmare, Valentin este unchiul lui Lucian. 

Prin înlocuirea premisei „Dragoş este tatăl lui Lucian” cu 
propoziţia echivalentă logic „Lucian este fiul lui Dragoş” obţinem 
următorul argument, care este, de asemenea, valid: 

• Valentin este fratele lui Dragoş şi Lucian este fiul lui Dragoş. 
Prin urmare, Valentin este unchiul lui Lucian. 

Să mai notăm că din definiţia relaţiei de echivalenţă logică 
rezultă că orice prQpoziţie este echivalentă logic cu sine. 

2. Implicaţia logică. O propoziţie P implică logic o propoziţie Q 
dacă şi numai dacă este imposibil ca P să fie adevărată şi Q falsă. 
Altfel spus, P implică logic Q dacă şi numai dacă, presupunând că P 
este adevărată, Q nu poate fi decât adevărată. Fie, de pildă, propoziţiile 
„Medicul Popescu este tatăl Ancăi” şi „Anca este fiica medicului 
Popescu”, în care este vorba despre aceleaşi persoane. Prima propoziţie 
o implică logic pe cea de-a doua, căci este imposibil ca prima propoziţie 
să fie adevărată (medicul Popescu să fie tatăl Ancăi) şi a doua 
propoziţie să fie falsă (Anca să nu fie fiica medicului Popescu) 

Este important e notat că o propoziţie P poate să implice logic o 
propoziţie Q, chiar dacă propoziţia P este falsă. De pildă, propoziţia 
„In biblioteca mea se află toate romanele din lume” este/alsă. Dacă, 
însă, această propoziţie ar fi adevărată, atunci propoziţia „In biblioteca 
mea se află romanul lui Sadoveanu, Baltagul ” nu ar putea fi decât 
adevărată, astfel că aici avem relaţia de implicaţie logică. 

Din definiţiile relaţiilor de echivalenţă logică şi implicaţie logică 
rezultă că echivalenţa logică a două propoziţii poate fi descrisă ca 
implicaţie logică reciprocă: două propoziţii, P şi Q, sunt echivalente 
logic dacă şi numai dacă P implică logic Q şi Q implică logic P 4 . De 
asemenea, din definiţia relaţiei de implicaţie logică rezultă imediat că 
orice propoziţie se implică logic pe sine. 

Acum, să considerăm din nou propoziţiile „Medicul Popescu 
este tatăl Ancăi” şi „Anca este fiica medicului Popescu”. Prima 
propoziţie o implică logic pe cea de-a doua, dar cele două propoziţii 
nu sunt echivalente logic. Astfel, dacă prima propoziţie este falsă, 
atunci cea de-a doua propoziţie este sau adevărată, în cazul în care 
medicul Popescu este mama Ancăi, sau falsă, în cazul în care medicul 
Popescu nu este nici mama Ancăi şi nici tatăl acesteia. Apoi, dacă cea 
de-a doua propoziţie este adevărată, prima propoziţie este sau 
adevărată, în cazul în care medicul Popescu este tatăl Ancăi, sau falsă, 
în cazul în care medicul Popescu este mama Ancăi. în general, fiind 
date două propoziţii, P şi Q, astfel încât P implică logic Q, dar P şi Q 
nu sunt echivalente logic, dacă P, este falsă, atunci Q este sau 
adevărată sau falsă în funcţie de starea de fapt la care se referă, iar 


4 Vezi exerciţiul 2. 

dacă Q este adevărată, atunci P este sau adevărată sau falsă. în 
funcţie de starea de fapt la care se referă. 

Conform regulii schimbului reciproc de echivalenţi, dacă o 
propoziţie P implică logic o propoziţie Q, atunci orice propoziţie 
echivalentă logic cu P implică logic pe Q şi orice propoziţie 
echivalentă logic cu Q este implicată logic de P. 

Definiţia relaţiei de implicaţie logică poate fi generalizată după 
cum urmează: o mulţime de n propoziţii (n >1) implică logic o 
propoziţie Q dacă şi numai dacă este imposibil ca propoziţiile din 
mulţimea respectivă să fie împreună adevărate şi propoziţia Q falsă. 
Dacă o mulţime de propoziţii implică logic o propoziţie Q, se spune că 
propoziţia Q este deductibilă din acea mulţime de propoziţii, sau că 
propoziţia Q este consecinţă logică a acelei mulţimi de propoziţii. Din 
definiţia validităţii şi cea a implicaţiei logice rezultă că un argument 
deductiv este valid dacă şi numai dacă mulţimea premiselor sale 
implică logic concluzia sa. In general, a verifica validitatea unui 
argument deductiv în logică înseamnă a detecta prezenţa sau absenţa 
relaţiei de implicaţie logică dintre premisele acelui argument, pe de o 
parte şi concluzia sa, pe de altă parte. 

3. Contradicţia reciprocă. Două propoziţii sunt reciproc 
contradictorii dacă şi numai dacă ele nu pot fi nici împreună 
adevărate şi nici împreună false. Două propoziţii, între care una 
afirmă ceva despre un anumit obiect (lucru, fenomen, stare etc.) şi 
cealaltă neagă acel ceva despre acelaşi obiect sunt reciproc 
contradictorii. Vom distinge între negaţia interioară şi negaţia 
exterioară ale unei propoziţii. Astfel, propoziţia „Argonul este gaz 
inert” are drept negaţie interioară propoziţia „Argonul nu este gaz 
inert”şi drept negaţie exterioară propoziţia „Nu este adevărat că 
argonul este gaz inert”, fiecare dintre ultimele două propoziţii fiind 
reciproc contradictorie cu prima propoziţie. 

Contradictoria unei propoziţii se poate forma şi fără folosirea 
expresiei logice „nu”. De pildă, propoziţiile „Dan are cel mult vârsta 
lui Mihai” şi „Dan este mai vârstnic decât Mihai” sunt reciproc 
contradictorii şi la fel sunt propoziţiile „Argonul este gaz inert” şi 
„Este fals că argonul este gaz inert”. 

După cum reiese şi din exemplele de mai sus, contradictoriile 
uneia şi aceleiaşi propoziţii sunt echivalente logic. 

Din definiţia relaţiei de contradicţie reciprocă rezultă 
următoarele condiţii semantice ale contradictoriei unei propoziţii: 
contradictoria Q a unei propoziţii P este adevărată dacă şi numai 

dacă propoziţia P este falsă şi este falsă dacă şi numai dacă 
propoziţia P este adevărată. Aceste condiţii semantice sunt analoge 
structural condiţiilor semantice ale negaţiei unei formule, redate de 
definiţia (1) din secţiunea 2.1. Pe baza acestei analogii structurale, 
vom spune că negaţia în logica propoziţională clasică este un operator 
care formează contradictoria unei formule, pe scurt, un operator al 
contradicţiei sau, altfel spus, o negaţie contradictorie. 

Dacă într-un discurs apare o pereche de propoziţii reciproc 
contradictorii despre care se pretinde, explicit sau implicit că sunt 
deopotrivă adevărate, atunci se spune că acel discurs conţine o 
contradicţie logică. In mod normal, date fiind o propoziţie şi 
contradictoria sa, trebuie să avem, măcar în principiu, posibilitatea de a 
decide care dintre propoziţii este adevărată şi care este falsă. Ca atare 
„defectul logic” al unui discurs care conţine o contradicţie logică rezidă în 
aceea că în cadrul său nu se mai poate face distincţia dintre adevăr şi fals. 

Pe baza noţiunii de contradicţie logică vom face o precizare 
importantă privind implicaţia logică. Astfel, în definiţia implicaţiei 
logice este avută în vedere o imposibilitate de ordin logic şi nu o 
imposibilitate de ordin fizic sau psihic: spunând că este imposibil ca P 
să fie adevărată şi Q falsă avem în vedere că presupunerea adevărului 
propoziţiei P şi a falsităţii propoziţiei Q conduce la o contradicţie 
logică. De pildă, propoziţia: 

(i) In biblioteca mea se află toate romanele lui Sadoveanu 
implică logic propoziţia 

(ii) în biblioteca mea se află romanul lui Sadoveanu „Baltagul” 

Să presupunem prin absurd că propoziţia (i) este adevărată şi 
propoziţia (ii) falsă. Dacă propoziţia (ii) este falsă, atunci este 
adevărată propoziţia 

(iii) In biblioteca mea nu se află toate romanele lui Sadoveam. 

întrucât propoziţiile (i) şi (iii) sunt reciproc contradictorii, şi, sub 
presupunerea făcută, (i) şi (iii) sunt deopotrivă adevărate, urmează că 
această presupunere conduce la o contradicţie logică. Prin contrast, să 
considerăm următoarele două propoziţii: 

(iv) Această piatră cântăreşte o tonă; 

(v) Nu am ridicat această piatră cu mâinile goale. 

Date fiind legile naturii în care trăim, este fizic imposibil ca 
propoziţia (iv) să fie adevărată şi propoziţia (v) falsă (este fizic 

imposibil să ridic o piatră de o tonă cu mâinile goale). Cu toate 
acestea, propoziţia (iv) nu implică logic propoziţia (v), deoarece este 
logic posibil ca propoziţia (iv) să fie adevărată şi propoziţia (v) falsă 
sau, altfel spus, presupunerea adevărului propoziţiei (iv) şi a falsităţii 
propoziţiei (v) nu conduce la o contradicţie logică: legile naturii în 
care trăim ar putea fi altele decât cele care sunt, aşa încât propoziţiile 
„Această piatră cântăreşte o tonă” şi „Am ridicat această piatră cu 
mâinile goale” nu sunt reciproc contradictorii. 

Din cele de mai sus rezultă că implicaţia logică poate fi definită 
şi după cum urmează: o propoziţie P implică logic o propoziţie Q 
dacă şi numai dacă presupunerea că propoziţia P este adevărată şi 
propoziţia Q este falsă conduce la o contradicţie logică. 

întrucât, după cum am văzut, un argument deductiv este valid 
exact în cazul în care mulţimea premiselor sale implică logic 
concluzia sa, rezultă mai departe că un argument deductiv este valid 
dacă şi numai dacă presupunerea că premisele acelui argument sunt 
adevărate şi concluzia sa este falsă conduce la o contradicţie logică. 
Această legătură dintre noţiunea de validitate şi cea de contradicţie 
logică îşi vădeşte cu deosebire utilitatea în evaluarea argumentelor 
deductive a căror complexitate cere utilizarea metodelor logicii. Aici, 
pentru ilustrare, vom considera două exemple simple de argumente 
deductive. Fie, mai întâi, următorul argument deductiv, despre care 
este uşor de văzut că este valid: 

• Toţi conferenţiarii universitari sunt cadre didactice. George 
este conferenţiar universitar. Deci George este cadru didactic. 

Să presupunem că acest argument are premisele adevărate şi 
concluzia falsă. Dacă propoziţia „George este cadru didactic” este 
falsă, atunci este adevărată propoziţia „George nu este cadru didactic”. 
Din propoziţia „George nu este cadru didactic” şi prima premisă a 
argumentului - „Toţi conferenţiarii universitari sunt cadre didactice” - 
, rezultă că George nu este conferenţiar universitar, ceea ce contrazice 
cea de-a doua premisă a argumentului - „George este conferenţiar 
universitar”. Să examinăm acum următorul argument deductiv, despre 
care este uşor de constatat că este nevalid: 

• Toţi conferenţiarii universitari sunt cadre didactice. George 
este cadru didactic. Deci George este conferenţiar universitar. 

Ca mai sus, să presupunem că acest argument are premisele 
adevărate şi concluzia falsă. Dacă propoziţia „George este conferenţiar 

universitar” este falsă, atunci este adevărată propoziţia „George nu 
este conferenţiar universitar”, dar din această ultimă propoziţie şi din 
prima premisă a argumentului nu rezultă o contradicţie logică, 
deoarece s-ar putea ca George să fie, să zicem, profesor universitar, 
deci cadru didactic. 

4. Contrarietatea reciprocă. Două propoziţii suni reciproc 
contrare dacă şi numai dacă ele nu pot fi împreună adevărate, dar pot 
fi împreună false. De pildă, propoziţiile „Dan este mai vârstnic decât 
Mihai” şi „Dan este mai tânăr decât Mihai” sunt reciproc contrare: nu 
pot fi împreună adevărate, dar pot fi împreună false, în cazul în care 
Dan şi Mihai ar avea aceeaşi vârstă. Condiţiile semantice ale contrarei 
unei propoziţii sunt următoarele: contrara Q a unei propoziţii P este 
falsă, dacă propoziţia P este adevărată, iar dacă propoziţia P este 
falsă, atunci Q poate fi sau adevărată, sau falsă, în funcţie de starea de 
fapt la care se referă (verificaţi pe ultimul exemplu de mai sus). 

De notat că pentru unele propoziţii putem găsi mai multe 
contrare neechivalente logic. De pildă, propoziţia „Monica îi este 
simpatică Octaviei” are drept contrare neechivalente propoziţiile 
„Monica îi este antipatică Octaviei” şi „Monica îi este indiferentă 
Octaviei”. După cum reiese şi din acest exemplu, dacă pentru o 
propoziţie putem găsi mai mult de o singură contrară, atunci contrarele 
respective sunt, la rândul lor, reciproc contrare. 

5. Subcontrarietatea reciprocă. Două propoziţii sunt reciproc 
subcontrare dacă şi numai dacă ele nu pot fi împreună false, dar pot fi 
împreună adevărate. De pildă, propoziţiile „Dan are cel mult vârsta 
lui Mihai” şi „Dan are cel puţin vârsta lui Mihai” sunt reciproc 
subcontrare. Aceste două propoziţii nu pot fi împreună false, căci 
prima propoziţie este falsă în cazul în care Dan este mai vârstnic decât 
Mihai, iar cea de-a doua propoziţie este falsă în cazul în care Dan este 
mai tânăr decât Mihai. Cele două propoziţii pot fi împreună adevărate, 
în cazul în care Dan şi Mihai ar avea aceeaşi vârstă. Condiţiile 
semantice ale subcontrarei unei propoziţii sunt următoarele: 
subcontara Q a unei propoziţii P este adevărată, dacă propoziţia P 
este falsă, iar dacă propoziţia P este adevărată, atunci Q poate fi sau 
adevărată, sau falsă, în funcţie de starea de fapt la care se referă 
(verificaţi pe ultimul exemplu de mai sus). 

Să notăm şi aici că pentru unele propoziţii putem găsi mai multe 
subcontrare neechivalente logic. De pildă, propoziţia „ Dan are cel 
mult vârsta lui Mihai ” are drept subcontrare neechivalente logic 
propoziţiile „Dan are cel puţin vârsta lui Mihai” şi „Dan şi Mihai au 

vârste diferite”. După cum reiese şi din acest exemplu, dacă pentru o 
propoziţie putem găsi mai mult de o singură subcontrară, atunci 
subcontrarele respective sunt, la rândul lor, reciproc subcontrare. 

Folosindu-ne de cele arătate mai sus, vom defini şi descrie în 
continuare două proprietăţi logice importante ale mulţimilor de 
propoziţii, care îşi vor dovedi utilitatea în analiza şi evaluarea 
argumentelor: inconsistenţa şi consistenţa. 

O mulţime de n propoziţii (n > 2) este inconsistentă dacă şi 
numai dacă propoziţiile din mulţimea respectivă nu pot fi împreună 
adevărate sau, altfel spus, dacă şi numai dacă este imposibil ca toate 
propoziţiile mulţimii respective să fie adevărate. Dacă o mulţime 
inconsistentă de propoziţii este alcătuită din doar două propoziţii (n = 
2), atunci se spune că propoziţiile respective sunt reciproc 
inconsistente. Prin definiţie, două propoziţii reciproc contradictorii 
sunt reciproc inconsistente şi la fel sunt două propoziţii reciproc 
contrare. Orice mulţime cu mai mult de două propoziţii, care conţine 
cel puţin o pereche de propoziţii reciproc inconsistente este, prin 
definiţie, inconsistentă (dacă o mulţime cu mai mult de două propoziţii 
conţine cel puţin o pereche de propoziţii care nu pot fi împreună 
adevărate, atunci este imposibil ca toate propoziţiile mulţimii 
respective să fie adevărate). Reciproca nu este, însă, valabilă: o 
mulţime cu mai mult de două propoziţii poate fi inconsistentă chiar 
dacă nu conţine nici o pereche de propoziţii reciproc inconsistente. 
Fie, de pildă, următoarea mulţime de propoziţii: 

(i) Profesorul Popescu este una şi aceeaşi persoană cu soţul Luizei', 

(ii) Profesorul Popescu are ochii căprui ; 

(\\\)Soţul Luizei nu are ochii căprui. 

Mulţimea (i) - (iii) nu conţine nici o pereche de propoziţii 
reciproc inconsistente: oricare două propoziţii din această mulţime, 
luate separat, pot fi împreună adevărate. Totuşi, mulţimea (i) - (iii) 
este inconsistentă: luând oricare două propoziţii din această mulţime 
ca adevărate, cea de-a treia nu poate fi adevărată. De pildă, dacă 
propoziţiile (i) şi (iii) sunt adevărate, propoziţia (ii) este falsă: nu este 
posibil ca profesorul Popescu să aibă ochii căprui, din moment ce 
soţul Luizei nu are ochii căprui şi profesorul Popescu este una şi 
aceeaşi persoană cu soţul Luizei. Mai departe, să presupunem prin 
absurd că propoziţiile (i) - (iii) sunt împreună adevărate. Astfel, dacă 
propoziţiile (i) şi (iii) sunt adevărate, atunci este adevărată propoziţia 

(iv) Profesorul Popescu nu are ochii căprui. 

întrucât propoziţiile (ii) şi (iv) sunt reciproc contradictorii şi, sub 
presupunerea făcută, propoziţiile (ii) şi (iv) sunt deopotrivă adevărate, 
urmează că această presupunere conduce la o contradicţie logică. 

O mulţime de n propoziţii (n > 2) este consistentă dacă şi numai 
dacă propoziţiile din mulţimea respectivă pot fi împreună adevărate. 
De pildă, prin înlocuirea propoziţiei (i) din mulţimea (i) - (iii) cu 
contradictoria (negaţia) sa: 

(v) Profesorul Popescunu este uriaşi aceeaşi persoană cu soţul Luizei. 

se obţine o mulţime consistentă de propoziţii. Este uşor de văzut că 
presupunerea că propoziţiile (ii), (iii) şi (v) sunt împreună adevărate 
nu conduce la o contradicţie logică. în acest sens, în general, despre 
mulţimile consistente de propoziţii se spune că sunt necontradictorii 
sau libere de contradicţie. Dacă o mulţime consistentă de propoziţii 
este alcătuită din doar două propoziţii, atunci se spune că propoziţiile 
respective sunt reciproc consistente. Prin definiţie două propoziţii 
reciproc subcontrare sunt reciproc consistente. Reciproca nu este însă, 
valabilă: două propoziţii pot fi reciproc consistente fără a fi reciproc 
subcontrare. De pildă, oricare două propoziţii din mulţimea (i) - (iii), 
luate separat, sunt reciproc consistente, după cum am văzut, dar nu 
sunt reciproc subcontrare, acelaşi fiind cazul oricăror două propoziţii 
din mulţimea alcătuită din propoziţiile (ii), (iii) şi (v). Este important 
de notat că o mulţime de propoziţii poate fi consistentă chiar dacă nu 
toate propoziţiile mulţimii respective sunt în fapt adevărate. Fie, de 
pildă, următoarele propoziţii: 

(vi) Profesorul Popescu are cel puţin 1,80 m înălţime; 

(vii) Profesorul Popescu are cel mult 1.80m înălţime. 

Dacă profesorul Popescu are 1,85 înălţime, să zicem, atunci 
propoziţia (vi) este adevărată, iar propoziţia (vii) este falsă. Totuşi, 
propoziţiile (vi) şi (vii) sunt reciproc consistente (libere de 
contradicţie), căci ele pot fi împreună adevărate, în cazul în care 
profesorul Popescu ar avea exact 1,80 m înălţime. 

Unii autori admit că orice mulţime de propoziţii adevărate este 
consistentă, indiferent dacă între propoziţiile mulţimii respective 
există sau nu o legătură de conţinut. în acest sens foarte larg, 
propoziţiile „Municipiul Bucureşti este capitala României” şi „Un 
metru are 100 de centimetri” sunt reciproc consistente. Aici adoptăm 
punctul de vedere conform căruia o mulţime de propoziţii adevărate 
este consistentă numai dacă între propoziţiile muîţimii respective 

există o legătură de conţinut. Acest punct de vedere este în acord cu 
felul în care termenul „consistenţă” este utilizat în mod curent cu 
referire la propoziţii. Din acest punct de vedere vom spune că ultimele 
două propoziţii sunt independente logic. 

Noţiunea de validitate este legată de cea de inconsistenţă. Astfel, 
dacă un argument este valid, atunci, prin definiţie, este imposibil ca 
premisele sale să fie adevărate şi concluzia sa să fie falsă, deci este 
imposibil ca premisele şi contradictoria concluziei să fie împreună 
adevărate, astfel încât premisele argumentului şi contradictoria 
concluziei sale alcătuiesc o mulţime inconsistentă de propoziţii 3 . 
Legătura dintre validitate şi inconsistenţă are loc şi în sens invers. 
Astfel, se demonstrează că dacă o mulţime de propoziţii este 
inconsistentă, atunci orice argument în care concluzia este 
contradictoria uneia dintre propoziţiile mulţimii, iar premisele sunt 
toate celelalte propoziţii ale mulţimii este valid 5 6 . Pentru exemplificare, 
fie următorul argument deductiv: 

• Profesorul Popescu are ochii căprui. Soţul Luizei nu are ochii 
căprui. Prin urmare, profesorul Popescu nu este una şi aceeaşi 
persoană cu soţul Luizei. 

In acest argument, concluzia este contradictoria (negaţia) 
propoziţiei (i) din mulţimea inconsistentă (i) - (iii), iar premisele sunt 
celelalte propoziţii ale mulţimii. Este uşor de văzut că argumentul este 
valid: întrucât există cel puţin o trăsătură care îl diferenţiază pe 
profesorul Popescu de soţul Luizei, nu se poate ca profesorul Popescu 
să fie una şi aceeaşi persoană cu soţul Luizei. 

Prin urmare, un argument este valid dacă şi numai dacă 
mulţimea alcătuită din premisele argumentului şi contradictoria 
concluziei sale este inconsistentă. 

2.4. Verificarea relaţiilor logice dintre propoziţiile compuse 

O propoziţie compusă este o propoziţie în alcătuirea căreia 
intră cel puţin o propoziţie simplă şi cel puţin o expresie logică. In 
această definiţie, prin „propoziţie simplă” se înţelege propoziţia în 
care nu apar drept componente alte propoziţii. De pildă, propoziţia 
„Anul 1999 nu este bisect” este compusă, fiind alcătuită din propoziţia 
simplă „Anul 1999 este bisect” şi expresia logică „nu”. Tot aşa, 

5 Vezi exerciţiul 3. 

6 Vezi exerciţiul 4. 



propoziţia „PRO TV şi Tele 7 abc sunt posturi de televiziune private” 
este compusă, fiind vorba despre o modalitate concisă de a spune 
„PRO TV este post de televiziune privat şi Tele 7 abc este post de 
televiziune privat”; în cazul celei de-a doua exprimări avem două 
propoziţii simple legate cu ajutorul expresiei logice „şi”. 

Metodele logicii propoziţionale permit să se stabilească dacă 
între două sau mai multe propoziţii compuse, care pot fi exprimate în 
limbajul acesteia, există sau nu o relaţie logică. Ca atare, identificarea 
unei astfel de relaţii logice presupune „traducerea” propoziţiilor 
respective din limbajul obişnuit (în cazul nostru, din limba română) în 
limbajul logicii propoziţionale sau, altfel spus, presupune formalizarea 
acestora 7 . Pentru a formaliza o propoziţie compusă, se stabileşte o listă 
de corespondenţe între propoziţiile simple distincte din componenţa sa 
şi variabile propoziţionale distincte, între contradictoriile (negaţiile) 
propoziţiilor simple (dacă apar) şi negaţiile variabilelor respective, 
precum şi între celelalte expresii logice şi operatorii prepoziţionali 
corespunzători acestora 8 . Pentru a putea infera de la relaţiile dintre 
formulele astfel obţinute la relaţiile dintre propoziţiile care au fost 
formalizate, formalizarea trebuie să îndeplinească următoarea condiţie 
de adecvare: fiecare propoziţie obţinută prin refacerea în sens invers a 
corespondenţelor stabilite (înlocuirea variabilelor propoziţionale cu 
propoziţiile simple corespunzătoare acestora, a negaţiilor variabilelor 
propoziţionale cu contradictoriile (negaţiile) propoziţiilor simple 
respective, precum şi a celorlalţi operatori prepoziţionali cu expresiile 
logice corespunzătoare acestora), pe care o putem numi „propoziţie 
recuperată”, este aceeaşi sau „spune” acelaşi lucru cu propoziţia care a 
fost formalizată. 

Fie, de exemplu, următoarele propoziţii: 

(i) Rezervorul de benzină este gol şi bateria nu este descărcată. 

(ii) Rezervorul de benzină este gol sau bateria nu este descărcată. 

(iii) Dacă rezervorul de benzină nu este gol, atunci bateria nu 
este descărcată. 

(iv) Rezervorul de benzină nu este gol şi bateria este descărcată. 


7 în general, prin „formalizare” înţelegem redarea formelor logice ale 
propoziţiilor unui discurs în limbajul unui sistem logic. în loc de 
„formalizare” folosim uneori „traducere”. 

8 Pentru detalii în legătură cu problemele puse de corespondenţele 
dintre cuvintele din lista expresiilor logice şi operatorii propoziţionali, vezi 
secţiunea Propoziţiile compuse şi verifuncţionalitatea , din acest capitol. 

(v) Dacă rezervorul de benzină nu este gol, atunci bateria 
este descărcată. 

Stabilind lista de corespondenţe: 

p - rezervorul de benzină este gol. 
q - bateria este descărcată. 

~ p - rezervorul de benzină nu este gol. 

-q - bateria nu este descărcată. 

& - şi 
v - sau 

3 - dacă..., atunci... 

formele logice ale propoziţiilor (i) - (v) sunt redate, respectiv, de 
următoarele formule: (i) p & ~q, (ii) p v ~q, (iii) ~ p 3 ~ q, 
(iv) - p & q, (v) ~ p 3 q. Este uşor de văzut că această formalizare 
este adecvată. Pentru fiecare dintre aceste formule, construim câte un 
tabel de adevăr, după cum urmează: 



(i) 



(ii) 




(iii) 




(iv) 

Comparând coloanele de valori logice de sub operatorii 
principali ai acestor formule, constatăm următoarele: 

• propoziţiile (ii) şi (iii) sunt echivalente logic, deoarece 
formulele (ii) şi (iii) nu pot lua valori logice diferite în aceeaşi 
interpretare a variabilelor p şi q; 

• propoziţia (i) implică logic pe fiecare dintre propoziţiile (ii), 
(iii) şi (v), căci nu există vreo interpretare a variabilelor p şi q, în care 
formula (i) să ia valoarea 1 şi formulele (ii), (iii) şi (v) să aibă valoarea 
0 (în interpretarea în care formula (i) ia valoarea 1 fiecare din 
formulele (ii), (iii) şi (v) ia valoarea 1); tot aşa, propoziţia (iv) implică 
logic propoziţia (v); 

• propoziţiile (ii) şi (iv), sunt reciproc contradictorii şi la fel 
propoziţiile (iii) şi (v), căci nu există vreo interpretare în care formulele 
(ii) şi (iv) iau împreună valoarea I şi nici vreo interpretare în care aceste 
formule iau împreună valoarea 0 şi la fel formulele (iii) şi (v); 

• propoziţiile (ii) şi (iv) sunt reciproc contrare, căci nu există vreo 
interpretare în care formulele (i) şi (iv) iau împreună valoarea 1, dar există 
cel puţin o interpretare în care aceste formule iau împreună valoarea 0; 

• propoziţiile (ii) şi (v) sunt reciproc subcontrare şi la fel 
propoziţiile (iii) şi (v), căci nu există vreo interpretare în care 
formulele (ii) şi (v) iau împreună valoarea 0, dar există cel puţin o 
interpretare în care aceste formule iau împreună valoarea 1 şi la fel 
formulele (iii) şi (v). 

De notat că, pentru a putea face comparaţiile de mai sus, 
coloanele de valori logice de sub fiecare apariţie a variabilei p în cele 
cinci formule trebuie să fie identice şi la fel pentru variabila q. 

Fie acum propoziţiile „Dacă şi numai dacă rezervorul de benzină 
este gol, atunci bateria este descărcată” şi „Rezervorul de benzină nu este 
gol”. Punând în corespondenţă expresia logică „dacă şi numai dacă” cu 
operatorul =, formele logice ale acestor două propoziţii sunt redate, 
respectiv, de formulele p = q şi ~p, care au următoarele tabele de adevăr: 


p 

= 

q 

~ 

p 

1 

1 

0 

1 

0 

0 

0 

Comparând coloanele de valori de sub operatorii principali ai 
acestor formule constatăm că ultimele două propoziţii sunt reciproc 
consistente, căci există cel puţin o interpretare în care formulele 
corespunzătoare acestora iau împreună valoarea 1, dar nu sunt 
reciproc subcontrare, căci există cel puţin o interpretare în care cele 
două formule iau împreună valoarea 0. 

Pentru a detecta prezenţa/absenţa relaţiilor de implicaţie logică sau de 
echivalenţă logică dintre două propoziţii, putem proceda şi în alt mod. 

Fie două propoziţii, P şi Q, formalizate adecvat, respectiv, prin 
formulele A şi B. După cum am văzut mai sus, P implică logic Q 
exact în cazul în care nu există vreo interpretare a variabilelor din 
formulele A şi B, în care formula A să ia valoarea 1 şi formula B să ia 
valoarea 0. Pe de altă parte, ştim că o formulă A zd B ia valoarea 0 
numai în cazul în care A („antecedentul”) ia valoarea 1 şi B 
(„consecventul”) valoarea 0. Prin urmare, conform definiţiei 
condiţionalului, P implică logic Q numai în cazul în care nu există 
vreo interpretare a variabilelor din formulele A şi B în care 
condiţionalul A 3 B să ia valoarea 0 sau, altfel spus numai în cazul în 

care condiţionalul A 3 B ia valoarea 1 în orice interpretare a sa. în 
logica prepoziţională, o formulă care ia valoarea 1 în orice interpretare 
a sa se numeşte, „lege logică”. Despre legile logice se mai spune că 
sunt formule logic-adevărate (i. e. formule care iau numai valoarea 1 
în virtutea structurii lor logice) sau formule valide. 

Astfel, pentru a verifica dacă o propoziţie P, formalizată adecvat 
prin formula A, implică logic o propoziţie Q, formalizată adecvat prin 
formula B, se construieşte condiţionalul A 3 B. P implică logic Q 
numai dacă formula A 3 B este o lege logică; dacă nu acesta este 
cazul, P nu implică logic Q. 

Următoarele două tabele complete de adevăr ilustrează aplicarea 
acestei proceduri la câteva din exemplele de mai sus: 

Primul tabel arată că propoziţia (i) implică logic propoziţia (ii), 
întrucât condiţionalul care are drept antecedent formula (i) şi drept 
consecvent formula (ii) este lege logică (ia valoarea 1 în orice 
interpretare a sa). Cel de-al doilea tabel arată că propoziţia (i) nu 
implică logic propoziţia (iv), întrucât condiţionalul care are drept 
antecedent formula (i) şi drept consecvent formula (iv) nu este lege 
logică: în interpretarea în care p ia valoarea 1 şi q ia valoarea 0, 
condiţionalul ia valoarea 0. în logica prepoziţională, o formulă care 
are cel puţin o interpretare în care ia valoarea 1 şi cel puţin o 
interpretare în care ia valoarea 0 se numeşte „formulă contingenţă”. 

Să considerăm din nou două propoziţii, P şi Q, formalizate 
adecvat, respectiv, prin formulele A şi B. După cum am văzut mai sus, 
P şi Q sunt echivalente logic exact în cazul în care formulele A şi B nu 
pot lua valori logice diferite în aceeaşi interpretare a variabilelor din 
componenţa acestora sau, altfel spus. exact în cazul în care formulele 

A şi B iau aceeaşi valoare logică în fiecare interpretare a variabilelor 
componente. Pe de altă parte, ştim că o formulă AsB ia valoarea 0 
numai dacă A şi B iau valori logice diferite. Prin urmare, conform 
definiţiei bicondiţionalului, P şi Q sunt echivalente logic numai în 
cazul în care nu există vreo interpretare în care bicondiţionalul A = B 
să ia valoarea 0 sau altfel spus, numai în cazul în care bicondiţionalul 
A = B ia valoarea 1 în orice interpretare a sa (este lege logică). Astfel, 
pentru a verifica dacă două propoziţii, P şi Q, formalizate adecvat, 
respectiv, prin formulele A şi B sunt echivalente logic, se construieşte 
bicondiţionalul A = B. P şi Q sunt echivalente logic numai dacă 
formula A = B este lege logică; dacă nu acesta este cazul, P şi Q nu 
sunt echivalente logic. Următoarele două tabele complete de adevăr 
ilustrează aplicarea acestei proceduri, arătând că propoziţiile (ii) şi (iii) 
sunt echivalente logic precum şi că propoziţiile (ii) şi (iv) nu sunt 
echivalente logic: 


(ii) (iii) 

(P v-q) = (- p 3 - q) 

1101 1 01101 
1110 1 01110 
0 00 1 1 1 0 0 0 1 
0110 1 10110 


(ii) (iv) 

(PV-q) = (~P<&q) 
110 1 0 0 10 1 
1 1 1 0 0 0 10 0 
000 1 0 1011 
01 1 0 0 1 00 0 


Să remarcăm că ultimul bicondiţional nu este lege logică, dar nici 
formulă contingenţă, căci ia valoarea 0 în fiecare interpretare a sa 
«evident, pentru a decide că două propoziţii nu sunt echivalente logic, este 
suficient să constatăm că există măcar o interpretare în care 
bicondiţionalul corespunzător celor două propoziţii ia valoarea 0). în 
logica propoziţională, o formulă care ia valoarea 0 în orice interpretare a 
a se numeşte „formulă inconsistentă”. Am văzut mai sus că propoziţiile 
(ii) şi (iv) sunt reciproc contradictorii. Este uşor de arătat că două 
propoziţii, P şi Q, formalizate adecvat, respectiv, prin formulele A şi B 
snt reciproc contradictorii numai dacă formula A = B este inconsistentă; 
dacă nu acesta este cazul, P şi Q nu sunt reciproc contradictorii. 

După cum reiese şi din exemplele de mai sus, metoda tabelelor 
«■nplete de adevăr permite să se stabilească (să se decidă) dacă o 
formulă a logicii propoziţionale este lege logică, formulă contingenţă sau 
formulă inconsistentă: dacă în coloana de valori logice de sub operatorul 
principal al formulei apare numai valoarea 1, formula este lege logică, 
iacă apare atât valoarea 1, cât şi valoarea 0, formula este contingenţă, iar 
&că apare numai valoarea 0, formula este inconsistentă. 

Printr-o extensie terminologică, orice formulă care are drept 
operator principal condiţionalul şi care este lege logică se numeşte 
„implicaţie logică”; despre antecedentul unei astfel de formule se 
spune că implică logic consecventul său. De asemenea, orice formulă 
care are drept operator principal bicondiţionalul şi care este lege 
logică se numeşte „echivalenţă logică”; despre formulele aflate de o 
parte şi de alta a operatorului = într-o astfel de formulă se spune că 
sunt echivalente logic. Despre două sau mai multe formule echivalente 
logic se spune că exprimă aceeaşi funcţie de adevăr. 

întrucât formulele echivalente logic iau aceeaşi valoare logică în 
fiecare interpretare a lor, dacă două formule sunt echivalente logic, atunci 
ele pot fi înlocuite una cu cealaltă în orice context (formulă), fără ca 
valoarea logică a contextului (formulei) să se schimbe, aceasta fiind 
regula schimbului reciproc de echivalenţi pentru formule. De pildă, 
este uşor de văzut că formulele pnqşi-pvq sunt echivalente logic 
(exerciţiu); dată fiind formula p & (p n q), înlocuind în această formulă 
pepr>qcu-pvq obţinem formula p & (~ p v q) şi se poate constata că 
această formulă este echivalentă logic cu formula dată (exerciţiu). 

Să examinăm acum următoarea mulţime de propoziţii: 

(vi) Rezervorul de benzină este gol sau bateria este descărcată; 

(vii) Dacă rezervorul de benzină este gol, atunci stafiile de 
benzină erau închise; 

(viii)Dacă bateria este descărcată, atunci stafiile de benzină 
erau închise. 

(ix) Stafiile de benzină nu erau închise. 

Stabilind lista de corespondenţe 

p - rezervorul de benzină este gol v - sau 
q - bateria este descărcată z> - dacă..., atunci... 

r - staţiile de benzină erau închise 
~ r — staţiile de benzină nu erau închise 

formele logice ale propoziţiilor (vi) - (ix) sunt redate, respectiv, de 
formulele (vi) pvq, (vii) p n r, (viii) q =3 r şi (ix) ~ r. Pentru a putea 
compara valorile logice luate de aceste formule, trebuie ca tabelul 
complet de adevăr al fiecărei formule să aibă opt linii, întrucât în 
formulele (vi) - (ix) apar trei variabile distincte (2 3 = 8) 

Comparând coloanele de valori respective constatăm că, deşi 
oricare două propoziţii din această mulţime, luate separat, sunt 
reciproc consistente, mulţimea de propoziţii (vi) - (ix) este 
inconsistentă, căci nu există vreo interpretare în care formulele (vi) - 
(ix) iau împreună valoarea 1. 

Ce putem face pentru a înlătura inconsistenţa mulţimii de 
propoziţii (vi) - (ix)? Adăugarea unor noi propoziţii la această 
mulţime nu rezolvă problema: prin definiţie, o mulţime inconsistentă 
de propoziţii este alcătuită din propoziţii care nu pot fi împreună 
adevărate, aşa încât prin adăugarea unei noi propoziţii la acea mulţime 
se obţine o nouă mulţime care, în virtutea inconsistenţei iniţiale, este 
alcătuită din propoziţii care nu pot fi împreună adevărate. Tot aşa, este 
uşor de văzut că nici înlocuirea unei propoziţii din mulţime cu o 
propoziţie echivalentă logic nu rezolvă problema. Singurul mod în 
care poate fi înlăturată inconsistenţa este eliminarea unei sau a unor 
propoziţii din mulţime. 

In acest sens, se introduce noţiunea de submulţime maximal 
consistentă a unei mulţimi de propoziţii inconsistente 9 . Este vorba 
despre o submulţime care este consistentă, dar care devine imediat 
inconsistentă dacă se adaugă cel puţin o propoziţie din mulţimea 
iniţială. Cu alte cuvinte, o submulţime maximal consistentă a unei 
mulţimi inconsistente de propoziţii este o submulţime care conţine un 
număr maxim de propoziţii din mulţimea iniţială, fără a fi 
inconsistentă. De pildă, examinând tabelul de adevăr de mai sus, 
observăm că propoziţiile (vi) şi (vii) alcătuiesc o submulţime 
consistentă, întrucât în liniile (interpretările) (1), (3), (5) şi (6) 
formulele corespunzătoare acestor propoziţii iau împreună valoarea 1. 
Această submulţime consistentă nu este însă şi maximală, deoarece. 


9 Vezi John Woods, Douglas Walton (1982) 

după cum arată liniile (1), (3) şi (5), dacă se adaugă propoziţia (viii), 
submulţimea obţinută nu devine inconsistentă şi, pe de altă parte, după 
cum arată linia (6), dacă la propoziţiile (vi) şi (vii) se adaugă 
propoziţia (ix), submulţimea obţinută nu devine inconsistentă. Astfel, 
pentru a afla submulţimile maximal consistente ale unei mulţimi 
inconsistente de propoziţii, construim un tabel complet de adevăr 
pentru propoziţiile respective, inspectăm fiecare linie a acelui tabel şi 
listăm numărul maxim de propoziţii pentru care formulele 
corespunzătoare iau împreună valoarea 1 în linia respectivă. 

Procedând în acest fel, obţinem toate submulţimile consistente. 
Dintre acestea, reţinem doar acele submulţimi care nu sunt incluse în 
alte submulţimi consistente. De pildă, după cum arată linia (7) din 
tabelul de mai sus, propoziţiile (vii) şi (viii) alcătuiesc o submulţime 
consistentă, care, însă, este inclusă în submulţimea alcătuită din 
propoziţiile (vi), (vii) şi (viii) (liniile (1) (3) şi (5)). în exemplul 
nostru, obţinem următoarele submulţimi maximal consistente de 
propoziţii, reprezentate prin formulele corespunzătoare: 

(1), (3) (5) (p v q, p d r, q d r} se respinge ~ r 

(4) { p v q, q 3 r, ~ r } se respinge p 3 r 

(6) { p v q, p 3 r, - r } se respinge q 3 r 

(8) (p 3 r, q 3 r, ~ r } se respinge p 3 r 

2.5. Propoziţiile compuse şi verifuncţionalitatea 

în secţiunea anterioară am acceptat tacit supoziţia conform căreia 
operatorii -, &, v, 3 şi =, aşa cum au fost definiţi prin condiţiile 
semantice respective, corespund îndeaproape felului în care sunt 
utilizate unele expresii logice în limba română. în această secţiune vom 
examina această supoziţie, luând ca reper principal verifuncţionalitatea 
operatorilor propoziţionali, după care vom examina câteva modalităţi de 
exprimare idiomatică a legăturilor dintre propoziţii în limba română. 

2.5.1. ” şi „nu” 

Cuvântul „nu„ şi expresiile „nu este adevărat că” şi „este fals că” 
sunt utilizate în mod obişnuit pentru a forma negaţia (contradictoria) 
unei propoziţii. De exemplu, negaţia propoziţiei 

(i) George a spart geamul 

poate fi redată ca: 

(ii) George nu a spart geamul. 

Punând în corespondenţă variabila p cu propoziţia (i), propoziţia 

(ii) este formalizată adecvat prin ~ p. Se poate spune că „nu” este 
utilizat, cel puţin în unele situaţii, pentru a forma o propoziţie dintr-o 
altă propoziţie în aşa fel încât acest cuvânt exprimă o funcţie de 
adevăr analoagă celei exprimate de operatorul 

Să vedem acum dacă propoziţia: 

(iii) Nu George a spart geamul 

este negaţia propoziţiei (i) şi deci dacă propoziţia (iii) poate fi formalizată 
adecvat prin ~ p. Dacă propoziţia (i) este adevărată, atunci (iii) este falsă, 
iar dacă (iii) este adevărată atunci (i) este falsă, deci propoziţiile (i) şi (iii) 
nu pot fi împreună adevărate. Pentru a decide dacă (iii) este sau nu 
negaţia propoziţiei (i), trebuie să mai vedem şi dacă cele două propoziţii 
pot sau nu să fie împreună false. Să observăm că propoziţia (iii) „spune” 
mai mult decât propoziţia (ii). înţelesul propoziţiei (iii) este acela că 
George nu a spart geamul, ci altcineva a facut-o. Ca atare, propoziţia (iii) 
apare ca o modalitate concisă (eliptică) de a spune 

(iv) George nu a spart geamul şi altcineva a spart geamul. 

Să presupunem cazul în care geamul respectiv nu a fost spart. In acest 
caz, propoziţia (i) este falsă şi, întrucât nimeni altcineva nu a spart geamul, 
propoziţia (iv) este de asemenea, falsă. Din această analiză rezultă că 
propoziţiile (i) şi (iii) nu pot fi împreună adevărate, dar pot fi împreună false 
(sunt reciproc contrare), astfel că (iii) nu poate fi formalizată adecvat prin ~ p. 

Analiza de mai sus este confirmată de o analiză în termenii 
logicii propoziţionale. Astfel, punând în corespondenţă propoziţia 
„Altcineva (decât George) a spart geamul” cu variabila q şi pe cu 
„şi”, forma logică a propoziţiei (iv) este redată adecvat de formula 
~ p & q, al cărei tabel complet de adevăr este următorul: 

~ P & q 
0 10 1 
0 10 0 
10 11 
10 0 0 

Comparând coloanele de valori logice de sub variabila p, 
corespunzătoare propoziţiei (i), şi de sub operatorul principal al 
formulei ~ p & q, constatăm că nu există vreo interpretare în care atât 
p, cât şi ~ p & q iau valoarea 1, dar există o interpretare în care ambele 
formule iau valoarea 0. 

2.5.2. şi „şi" 

In multe cazuri, „şi “ exprimă o funcţie de adevăr analoagă celei 
exprimate de operatorul De pildă, propoziţia: 

(v) PRO TV şi Tele 7 abc sunt posturi de televiziune private 

poate fi reformulată, după cum am văzut, ca „PRO TV este post de 
televiziune privat şi Tele 7 abc este post de televiziune privat” şi este 
adevărată dacă şi numai dacă atât propoziţia „PRO TV este post de 
televiziune privat”, cât şi propoziţia „Tele 7 abc este post de 
televiziune privat” sunt adevărate. Astfel, valoarea logică a propoziţiei 
(v) depinde exclusiv de valorile logice ale propoziţiilor menţionate, 
analog felului în care valoarea logică a unei formule A & B depinde 
de valorile logice ale formulelor A şi B. Ca atare, operatorul 
corespunde îndeaproape cuvântului „şi”, aşa cum apare acest cuvânt 
într-o propoziţie compusă precum (v). Propoziţiile de acest fel se 
numesc „propoziţii conjunctive”, iar fiecare propoziţie componentă a 
unei propoziţii conjunctive se numeşte „conjunct”. 

O precondiţie pentru ca un cuvânt (o expresie) să exprime o 
funcţie de adevăr analoagă celei exprimate de un operator 
propoziţional diadic 10 este ca acel cuvânt (acea expresie) să 
funcţioneze în propoziţia în care apare în calitate de conector de 
propoziţii. De pildă, deşi pare a avea aceaşi formă cu (v), propoziţia 

(vi) Camera Deputaţilor şi Senatul sunt convocate în 
şedinţă comună. 

nu poate fi reformulată drept „Camera Deputaţilor este convocată în 
şedinţă comună şi Senatul este convocat în şedinţă comună”, întrucât 
acest enunţ nu are sens. Ca atare, în propoziţia (vi), cuvântul „şi” nu 
funcţionează în calitate de conector de propoziţii, astfel că nu poate fi 
tradus prin într-o formulă a logicii propoziţionale. In sensul avut 
în vedere în acest capitol, (vi) este o propoziţie simplă. 

Problema care se pune este dacă există cazuri în care „şi” 
funcţionează în calitate de conector de propoziţii, dar nu exprimă o 
funcţie de adevăr şi deci nu este traductibil prin In contextul 
acestei probleme se aduc în discuţie propoziţii cum este următoarea: 

(vii) Victima şi-a administrat o mare cantitate de barbiturice şi 
a decedat. 


1(1 Operatorii „v”, „z>” şi „=” sunt numiţi „operatori diadici”, prin 
contrast cu care este numit „operator monadic ”. 

In această propoziţie, cuvântul „şi” funcţionează în calitate de 
conector de propoziţii, fiind vorba despre o modalitate concisă de a spune 
„victima şi-a administrat o mare cantitate de barbiturice şi victima a 
decedat”, în discuţie fiind pretenţia că „şi” exprimă aici o funcţie de 
adevăr, şi anume una analoagă celei exprimate de operatorul 

Obiecţia adusă acestei pretenţii este că adevărul unei propoziţii 
compuse cum este (vii) cere, pe lângă adevărul ambelor propoziţii 
componente, ca faptul la care se referă ceea de-a doua propoziţie, în 
ordinea expunerii, să fi avut loc după ce a avut loc faptul la care se 
referă prima propoziţie. înţelesul propoziţiei (vii) fiind acela că 
victima şi-a administrat o mare cantitate de barbiturice şi apoi a 
decedat. Din această perspectivă, dacă propoziţiile „victima şi-a 
administrat o mare cantitate de barbiturice” şi „victima a decedat” sunt 
adevărate, atunci propoziţia (vii) este adevărată, în timp ce propoziţia 

(viii) Victima a decedat şi şi-a administrat o mare cantitate 
de barbiturice. 

este apreciată ca fiind falsă, întrucât ar sugera că victima şi-a 
administrat o mare cantitate de barbiturice după ce a decedat, ceea ce 
este imposibil. Conform definiţiei operatorului „&”, o formulă A & B 
ia valoarea I dacă şi numai dacă atât B, cât şi A iau valoarea 1, adică 
dacă şi numai dacă B & A ia valoarea I. Ca atare, A & B exprimă 
aceeaşi funcţie de adevăr (este echivalentă logic cu) B & A. întrucât 
ordinea componentelor unei conjuncţii nu afectează defel valoarea 
logică a conjuncţiei, se spune că operatorul „& ” este comutativ. Din 
perspectiva menţionată, o propoziţie cum este (vii) nu este comutativă, 
deoarece ordinea enunţării propoziţiilor componente afectează 
valoarea logică a compusului, astfel că într-o astfel de propoziţie, „şi” 
nu exprimă o funcţie de adevăr analoagă celei exprimate de 

In legătură cu această obiecţie, să remarcăm că, dat fiind felul în care 
sunt definiţi operatorii prepoziţionali, în traducerea propoziţiilor compuse 
în limbajul logicii prepoziţionale nu se pot reţine decât legăturile dintre 
valorile logice ale propoziţiilor componente. Pe de altă parte, o propoziţie 
cum este (vii) introduce o relaţie orientată temporal nu datorită lui „şi ”, ci 
datorită înţelesurilor particulare ale propoziţiilor componente. Dacă cineva 
ar dori să exprime aceeaşi informaţie pe care o exprimă propoziţia (vii), dar 
separând propoziţiile, ar rosti sau ar scrie probabil: 

(ix) Victima şi-a administrat o mare cantitate de barbiturice. 

Victima a decedat. 

Cu toate acestea, împrejurarea că cineva ar rosti sau ar scrie 

(x) Victima a decedat. Victima şi-a administrat o mare cantitate 
de barbiturice. 

nu ar constitui un temei pentru a considera ca fiind falsă cel puţin una din 
propoziţiile din (x). Ca atare, tot ceea ce spune „strict şi literal” propoziţia 
(vii) este că faptele la care se referă cele două propoziţii componente au 
avut loc, c#ea ce este suficient pentru traducerea unei astfel de propoziţii cu 
ajutorul operatorului cel puţin în analizele logice în care putem face 
abstracţie de relaţiile orientate temporal. Să observăm şi că unele propoziţii 
compuse cu ajutorul lui „şi” sunt comutative, chiar dacă sugerează o ordine 
temporală. De pildă, propoziţia ,Astăzi este luni şi mâine este marţi” are 
aceeaşi valoare logică cu „Mâine este marţi şi astăzi este luni”. 

Să analizăm acum propoziţia: 

(xi) Plouă, dar este cald. 

înţelesul acestei propoziţii sugerează un anumit contrast între 
adevărul primei propoziţii - „plouă”- şi adevărul celei de-a doua - „este 
cald”. In general, atunci când se formulează propoziţii compuse cu ajutorul 
unor conjuncţii (în sens gramatical) sau locuţiuni conjuncţionale 
adversative, cum sunt „dar”, „deşi”, „cu toate că”, se intenţionează să se 
arate că există ceva demn de remarcat sau chiar suprinzător în împrejurarea 
că ambele propoziţii componente sunt adevărate. Totuşi o propoziţie cum 
este (xi) apare ca falsă în cazul în care cel puţin o componentă este falsă şi 
ca adevărată în cazul în care ambele componente sunt adevărate. Ca atare, o 
astfel de propoziţie poate fi formalizată prin p & q, cu toate că în acest fel 
se pierde nuanţa adversativă a particulelor gramaticale menţionate, ele fiind 
tratate ca şi cum ar avea aceeaşi „forţă expresivă” cu neutrul „şi” 11 . 

2.5.3. „v” şi „sau” 

întrucât o formulă A v B ia valoarea 1 atât în cazul în care una 
dintre componentele sale - A, B - ia valoarea 1, cât şi în cazul în care 
ambele componente iau valoarea 1 (adevărul uneia dintre componente 
nu exclude adevărul celeilalte), se spune că funcţia de adevăr exprimată 
de operatorul „v” este disjuncţia neexclusivă Cuvântul „sau” exprimă o 
funcţie de adevăr analoagă celei exprimate de operatorul „v” în 
propoziţii cum ar fi: 


11 Folosirea conjuncţiilor (în sens gramatical) sau a locuţiunilor 
conjuncţionale adversative în situaţii în care ar fi mai potrivit neutrul „şi” poate fi 
sursă de umor, ca în exemplul „Acest suc este cald, cu toate că este rău la gust”. 

(xii) Rezervorul de benzină este gol sau bateria este descărcată. 

Această propoziţie apare ca fiind adevărată în cazul în care cel 
puţin una dintre propoziţiile componente este adevărată şi ca falsă în 
cazul în care ambele propoziţii componente sunt false. întrucât 
adevărul unei propoziţii cum este (xii) nu exclude adevărul ambelor 
propoziţii componente, se spune că într-o astfel de propoziţie cuvântul 
„sau” este utilizat în sens neexclusiv. Propoziţiile de acest fel se 
numesc „propoziţii disjunctive neexclusive”, fiecare propoziţie com¬ 
ponentă numindu-se „disjunct”. 

Propoziţia 

(xiii) Orice număr natural este par sau impar 
nu poate fi reformulată ca 

(xiv) Orice număr natural este par sau orice număr natural 
este impar, 

deoarece (xiii) este o propoziţie adevărată, în timp ce (xiv) este o 
propoziţie falsă. Ca atare, în propoziţia (xiii), cuvântul „sau” nu este 
conector de propoziţii, astfel că nu poate fi tradus prin „v” într-o 
formulă a logicii propoziţionale. 

în propoziţia 

(xv) Eşti invitat la masă sâmbătă sau duminică , 

cuvântul „sau” este conector de propoziţii, fiind vorba despre o 
modalitate concisă de a spune „Eşti invitat la masă sâmbătă sau eşti 
invitat la masă duminică”. In mod normal, propoziţia (xv) este luată ca o 
invitaţie la o singură masă, nu la două, astfel că această propoziţie apare 
ca fiind adevărată dacă şi numai daca una dintre propoziţiile componente 
este adevărată şi cealaltă este falsă. întrucât adevărul unei propoziţii cum 
este (xv) exclude adevărul ambelor propoziţii componente, se spune că 
într-o astfel de propoziţie cuvântul „sau” este utilizat în sens exclusiv. 
Propoziţiile de acest fel se numesc „propoziţii disjunctive exclusive”, 
întrucât într-o astfel de propoziţie cuvântul „sau” exprimă o funcţie de 
adevăr diferită de cea exprimată de acest cuvânt într-o propoziţie cum 
este (xii), propoziţiile disjunctive exclusive nu pot fi formalizate pur şi 
simplu printr-o formulă cum este p v q. 

Atât persoana care ar formula propoziţia (xv), cât şi cel căruia îi 
este adresată această propoziţie ar înţelege, probabil, că invitaţia la 
masă este sau pentru sâmbătă, caz în care nu este valabilă pentru 

<fcnninică, sau pentru duminică, în acest caz ea nefiind valabilă pentru 
sâmbătă. Ca atare, propoziţia (xv) poate fi reformulată ca 

(xvi) Eşti invitaţia masă sâmbătă sau eşti invitat la masă duminică şi 
este fals că eşti invitat la masă atât sâmbătă, cât şi duminică. 

Stabilind corespondenţele 

p - eşti invitat la masă sâmbătă 

q - eşti invitat la masă duminică 

şi folosind v, & şi propoziţia (xvi) poate fi formalizată adecvat prin 
formula (p v q) & ~ (p & q), care are următorul tabel complet de adevăr: 

(p v q) & - (p & q) 

1110 0 111 
110 1110 0 
0 11110 0 1 
0 0 0 0 1 0 0 0 

Funcţia de adevăr exprimată de „sau” într-o propoziţie disjunctivă 
exclusivă este analogă celei exprimate de formula (p v q) & ~ (p & q): 
după cum se poate constata, această formulă ia valoarea 1 dacă şi 
numai dacă p şi q iau valori logice diferite. Funcţia de adevăr 
exprimată de această formulă poate fi redată de un singur operator, 
notat prin „w” şi definit după cum urmează: 

(6) O formulă A wBia valoarea 1 dacă şi numai dacă A şi B iau 
valori logice diferite; de aici reiese că A w B ia valoarea 0 dacă şi 
numai dacă A şi B iau aceeaşi valoare logică. 

Condiţiile semantice ale operatorului „w” pot fi redate cu 
ajutorul următorului tabel de adevăr: 

A w B 
1 0 1 

* 1 1 0 
0 1 1 
0 0 0 

Este uşor de văzut că formula pwq este echivalentă logic cu formula 
(p v q) & ~ (p & q). Se spune că funcţia de adevăr exprimată de 
operatorul „w” este disjuncţia exclusivă. 

Uneori, pentru a se sublinia pretenţia că „sau” este utilizat în sens 
exclusiv, se foloseşte expresia „sau ..., sau ...”, cu variantele „ori ..., ori...” 

sau „fie fie Se poate, însă ca o astfel de expresie să fie utilizată 
doar „retoric”, nefiind vorba despre o excluziune efectivă, ca în exemplul 
„sau te laşi de fumat, sau mori!”. De asemenea, pentru a se accentua că 
„sau” este folosit în sens neexclusiv se foloseşte expresia „şi/sau”, iar în 
limbajul obişnuit se poate folosi „sau şi”. 

în mod obişnuit, atunci când este vorba despre disjuncţie în logica 
prepoziţională, este avută în vedere disjuncţia neexclusivă. Accepţiunea 
lui „sau” redată prin „v” este considerată fundamentală, deoarece, după 
cum am văzut, disjuncţia exclusivă poate fi exprimată cu ajutorul 
operatorilor „v”, şi o formulă pwq fiind considerată mai 
curând ca o prescurtare a formulei (p v q) & ~ (p & q). 

Să remarcăm că, la fel ca în cazul propoziţiei (xii), propoziţiile 
compbnente din (xv) pot fi împreună adevărate în absenţa lui „sau”, 
ceea ce arată că în propoziţia (xv), excluziunea se datorează chiar 
cuvântului „sau”. Prin contrast, în propoziţia 

(xvii) Campionatul European de fotbal în anul 2000 a fost 
cîştigat de echipa Franţei sau de echipa Italiei , 

propoziţiile componente, luate în absenţa lui „sau”, nu pot fi împreună 
adevărate. Ca atare, deşi adevărul propoziţiei (xvii) exclude adevărul 
ambelor propoziţii componente, această excluziune poate fi atribuită 
înţelesurilor particulare ale acestor propoziţii, iar nu cuvântului „sau”, 
înlocuind pe „sau” în propoziţia (xvii) mai întâi cu „v” şi apoi cu „w”, 
obţinem următoarele expresii: 

(xviii) Campionatul European de fotbal în anul 2000 a fost 
câştigat de echipa Franţei v Campionatul European de 
fotbal în anul 2000 a fost câştigat de echipa Italiei', 

(xix) Campionatul European de fotbal în anul 2000 a fost 
câştigat de echipa Franţei w Campionatul European de 
fotbal în anul 2000 a fost câştigat de echipa Italiei. 

Fiecare dintre aceste două expresii este adevărată în cazul în 
care una dintre propoziţiile componente este adevărată şi este falsă în 
cazul în care ambele propoziţii componente sunt false, cazul în care 
ambele propoziţii componente sunt adevărate fiind exclus din capul 
locului. împrejurarea că ambele expresii sunt adevărate sau false în 
aceleaşi condiţii arată că este indiferent dacă în formalizarea 
propoziţiei (xvii), considerată în afara oricărui context, cuvântul „sau” 
este în locuit cu „v” sau cu „w”. 

O obiecţie la adresa pretenţiei că „sau” este verifuncţional în 
editate de conector de propoziţii este aceea că adevărul unei propoziţii 
disjunctive depinde atât de valorile logice ale propoziţiilor componente, 
cât şi de existenţa unei legături de conţinut între aceste propoziţii, 
legătura pe care logica propoziţională clasică nu o poate capta. Fie de 
pildă propoziţia 

(xx) Sau se închid unităţile economice de stat care nu au şanse 
de a deveni profitabile, sau deficitul bugetar creşte. 

întrucât între componentele acestei propoziţii există o legătură 
de conţinut 12 , dacă una dintre componente este adevărată, atunci 
propoziţia ca întreg este adevărată. Prin contrast, fie propoziţia 

(xxi) 2+2=4 sau Bucureşti este la nord de Ploieşti. 

Punând în corespondenţă variabila p cu propoziţia adevărată 
.-2+2=4” şi variabila q cu propoziţia falsă „Bucureşti este la nord de 
Ploieşti”, propoziţia (xxi) poate fi formalizată sau prin p v q, sau prin 
pwq. După cum ştim, ambele formule iau valoarea 1 în interpretarea în 
care p ia valoarea 1 şi q ia valoarea 0, în timp ce considerarea ca 
adevărată a propoziţiei (xxi) pe temeiul adevărului componentei 
„2+2=4” apare ca fiind cel puţin discutabilă, întrucât între propoziţiile 
componente nu există vreo legătură de conţinut. Discuţia asupra acestui 
gen de obiecţie va fi făcută în subsecţiunea următoare, în care vom 
compara operatorul „z>” cu expresia „dacă ...., atunci...”. Deocamdată, 
să remarcăm că este puţin probabil, dacă nu chiar improbabil, ca într-o 
discuţie raţională obişnuită, cineva să avanseze propoziţia (xxi) şi să 
pretindă, implicit sau explicit, că este o propoziţie adevărată. 

Să notăm că, dată fiind o formulă care redă forma logică a unei 
propoziţii, interpretarea în care fiecărei variabile din componenţa 
acelei formule i se atribuie valoarea 1 sau valoarea 0, după cum 
propoziţia corespunzătoare variabilei respective este adevărată sau 
este falsă, se numeşte „interpretare intenţionată” 13 . 

Astfel, în exemplul de mai sus, vom spune că fiecare dintre formulele 
pvq şi pwq ia valoarea 1 în interpretarea sa intenţionată. Este evident că nu 
putem da întotdeauna interpretarea intenţionată a unei formule care redă 


12 Această legătură poate fi exprimată spunând că nerealizarea faptului 
b care se referă una dintre propoziţii conduce la realizarea faptului la care se 
referă cealaltă propoziţie sau că falsitatea uneia dintre propoziţiile 
componente „antrenează” adevărul celeilalte propoziţii. 

13 Vezi Mark Sainsbury (1993) 

forma logică a unei propoziţii compuse, deoarece valorile logice ale 
propoziţiilor componente nu ne sunt întotdeauna cunoscute. 

2.5.4. „z>" şi „dacă" 

După cum am văzut, operatorul „ 3 ” este pus în corespondenţă 
cu expresia „dacă ..., (atunci) ...”. Amintim că propoziţiile de forma 
„Dacă P, atunci Q” (sau „Q, dacă P”) se numesc „propoziţii 
condiţionale” sau „propoziţii ipotetice”, pe scurt „condiţionali”; 
propoziţia care apare imediat după „dacă” se numeşte „antecedent”, 
iar cealaltă se numeşte „consecvent”. 

Să notăm mai întâi că într-o propoziţie cum este „Metoda 
tabelelor complete de adevăr permite să se stabilească dacă o formulă 
a logicii prepoziţionale este sau nu lege logică”, cuvântul „dacă” nu 
este conector de propoziţii, deci o astfel de propoziţie nu poate fi 
formalizată prin „ 3 ”. Cuvântul „dacă” poate fi folosit şi în scop 
retoric, caz în care nu introduce antecedentul unui condiţional şi deci, 
iarăşi, nu poate fi formalizată prin „ 3 ”, ca în exemplul „Ionescu nu mi 
se pare un om de încredere, dacă înţelegi ce vreau să spun”. 

După modul verbelor din propoziţiile componente se disting trei 
tipuri de condiţionali: indicativi, optativi şi contrafactuali. Intr-un 
condiţional indicativ, verbele din propoziţiile componente sunt la 
modul indicativ, cu excepţia indicativului imperfect. Condiţionalii 
indicativi exprimă diferite legături de conţinut (de înţeles), dar 
înţelesul oricărei propoziţii de acest fel conţine ideea că nu se 
realizează situaţia în care are loc starea de fapt la care se referă 
antecedentul şi nu are loc starea de fapt la care se referă consecventul. 
Cu alte cuvinte, atunci când se formulează un condiţional indicativ 
despre care se pretinde, implicit sau explicit, că este adevărat, se 
înţelege că nu avem situaţia de fapt in care antecedentul este adevărat 
şi consecventul fals. In literatura de specialitate se apreciază că, 
întrucât o formulă A 3 B ia valoarea 0 în cazul în care A 
(antecedentul) ia valoarea 1 şi B (consecventul) ia valoarea 0, iar în 
restul cazurilor A 3 B ia valoarea 1, operatorul „ 3 ” reţine „nucleul” 
înţelesului condiţionalilor indicativi, astfel că poate fi utilizat pentru 
formalizarea adecvată a acestora 14 . Spunând de pildă, 

(xxii) Dacă ai învăţat lecţia, atunci exerciţiile sunt uşor de rezolvat. 


14 Să notăm că operatorul , 3 ” este astfel definit încât formula p 3 q exprimă 
aceeaşi funcţie de adevăr (este echivalentă logic) cu formula ~ (p & ~ q) (exerciţiu). 

înţelegem că nu se realizează situaţia în care ai învăţa lecţia şi exerciţiile 
nu sunt uşor de rezolvat sau, altfel spus, că nu avem situaţia de fapt în 
care propoziţia „ai învăţat lecţia” este adevărată şi propoziţia „exerciţiile 
sunt uşor de rezolvat” este falsă. Ca atare, punând antecedentul în 
corespondenţă cu variabila p şi consecventul cu variabila q, propoziţia 
(xxii) se formalizează adecvat prin formula p r> q. Să observăm că un 
condiţional indicativ este deschis cu privire la antecedent, în sensul că 
formularea unui astfel de condiţional nu presupune ceva cu privire la 
valoarea logică a antecedentului luat izolat; în particular, despre 
antecedent nu se pretinde că este adevărat. Tot ceea ce „spune” un 
condiţional indicativ este că în ipoteza că are loc faptul la care se referă 
antecedentul, are loc faptul la care se referă consecventul. 

Pe de altă parte, se apreciază că felul în care este definit operatorul 
„z>” se îndepărtează destul de mult de felul în care funcţionează 
expresia „dacă ... ; atunci ...” pentru a conecta propoziţii formulate la 
modul indicativ. In discuţie se află faptul că atribuirea valorii 0 unei 
formule A într-o interpretare este suficientă pentru atribuirea valorii 1 
formulei A 3 B în acea interpretare, iar atribuirea valorii 1 unei formule 
B într-o interpretare este suficientă pentru atribuirea valorii 1 formulei 
A => B în acea interpretare, în timp ce nici falsitatea antecedentului unui 
condiţional indicativ, nici adevărul consecventului unui astfel de 
condiţional nu par a fi întotdeauna suficiente pentru adevărul 
condiţionalului respectiv. De pildă, condiţionalul 

(xxiii) Dacă gheaţa este mai densă decât apa, atunci gheaţa 
. pluteşte pe apă 

are antecedentul fals şi consecventul adevărat. Cu toate acestea, pe 
baza principiilor referitoare la densitate şi plutire (orice corp a cărui 
densitate este mai mare decât cea a apei se va scufunda în apă), 
propoziţia (xxiii) ar fi, probabil, apreciată ca fiind falsă. Condiţionalul 

(xxiv) Dacă 2+2=5, atunci Bucureşti este capitala României 

are, de asemenea, antecedentul fals şi consecventul adevărat şi totuşi, 
calificarea printr-o valoare logică a enunţului (xxiv) apare ca fiind cel 
puţin discutabilă, întrucât între cele două propoziţii componente nu 
există vreo legătură de conţinut. 

în legătură cu exemplele de acest fel, să notăm mai întâi că, în 
mod obişnuit, nu se formulează propoziţii condiţionale, atunci când se 


70 



cunosc valorile logice efective ale propoziţiilor componente 15 . De 
altfel, logica propoziţională nu oferă un model formativ de analiză 
logică a propoziţiilor compuse, ci unul descriptiv: nu este vorba, de 
pildă, de a lua o propoziţie falsă drept antecedent şi o propoziţie 
adevărată drept consecvent şi a forma un condiţional adevărat cu acele 
propoziţii, ci de a descrie dependenţa valorii logice a unei propoziţii 
compuse cu „dacă..., atunci...” de valorile logice pe care le pot avea 
propoziţiile componente 16 . Din această perspectivă, să observăm că 
exemplul (xxiii) este consistent cu nucleul înţelesului condiţionalilor 
indicativi, reţinut de operatorul „z>”. Astfel, să presupunem că 
propoziţia (xxiii) este adresată unei persoane cu o inteligenţă normală, 
care este familiarizată cu utilizarea obişnuită a condiţionalilor 
indicativi, cunoaşte principiile referitoare la densitate şi plutire, dar nu 
ştie că gheaţa are densitate mai mică decât apa, deci nu cunoaşte 
valoarea logică a antecedentului. în această situaţie, probabil Că 
persoana respectivă va aprecia că în ipoteza că are loc faptul la care se 
referă antecedentul (gheaţa este mai densă decât apa), nu are loc faptul 
la care se referă consecventul (gheaţa nu pluteşte pe apă) sau altfel 
spus, va aprecia că în cazul în care antecedentul este adevărat, 
consecventul este fals şi deci condiţionalul (xxiii) este fals. 

In legătură cu exemplul (xxiv), ca şi în privinţa exemplului (xxi) 
din subsecţiunea anterioară, să remarcăm că este puţin probabil, dacă nu 
cumva chiar improbabil, ca într-o discuţie raţională obişnuită, cineva să 
formuleze o propoziţie compusă din propoziţii între care nu există vreo 
legătură de conţinut. Totuşi, punând în corespondenţă variabila p cu 
propoziţia „2+2=5” şi variabila q cu propoziţia „Bucureşti este capitala 
României”, formula p q, care formalizează adecvat propoziţia (xxiv), 
ia valoarea 1 în interpretarea sa intenţionată, în timp ce considerarea ca 
adevărată a propoziţiei (xxiv) pe temeiul falsităţii propoziţiei „2+2=5” 


15 Irving M.Copi (1973) remarcă un tip interesant de excepţie. Să 
presupunem, de pildă, că un posesor de automobil, nemulţumit de calitatea 
reparaţiilor efectuate automobilului său de către un mecanic auto. spune: 
-Dacă acesta este mecanic auto, atunci eu sunt Papă”. Evident, automobilistul 
in chestiune consideră că in această propoziţie consecventul este fals şi, 
întrucât pretinde că propoziţia este adevărată, consideră că şi antecedentul 
este fals. Acest tip de exemplu poate fi privit şi ca o aplicaţie a ultimei linii 
din matricea operatorului „z>”. 

16 în legătură cu distincţia formativ-descriptiv în raport cu analiza 
logică a propoziţiilor compuse, vezi Gheorghe Enescu (1997). 

apare ca fiind cel puţin discutabilă. în capitolul Sisteme deductive din 
paitea a doua a acestui curs vom prezenta un „instrument” formal care, 
adăugat logicii prepoziţionale clasice, nu permite atribuirea valorii 1 
imei formule A d B sau unei formule A v B, dacă între A şi B nu există 
vreo relaţie formală analoagă relaţiei dintre antecedentul şi consecventul 
unui condiţional indicativ „obişnuit”. 

Propoziţiile condiţionale pot fi formulate şi cu ajutorul altor 
expresii decât „dacă”, cum sunt „în cazul în care”, „în ipoteza că”, „ori 
de câte ori” ş.a. Uneori, chiar cuvântul „şi” poate fi utilizat în sens 
condiţional. Această situaţie apare atunci când „şi” este precedat de o 
propoziţie imperativă şi urmat de o propoziţie cognitivă. De exemplu, 
propoziţia „Opreşte-te din ţipat şi am să te ascult” poate fi reformulată 
ca „Dacă te opreşti din ţipat, atunci am să te ascult” 17 . 

Expresia „dacă..., (atunci)...” nu este verifuncţională, în cazul în 
care apare într-un condiţional optativ sau într-un condiţional 
contrafactual, astfel că aceşti condiţionali nu pot fi formalizaţi cu ajutorul 
operatorului „z>”. într-un condiţional optativ, verbele din propoziţiile 
componente sunt la modul optativ prezent, ca în următorul exemplu: 

(xxv) Dacă m-aş lăsa de fumat, atunci m-aş îngrăşa. 

Această propoziţie poate fi înţeleasă ca referindu-se la o situaţie 
sau „lume” posibilă, care nu diferă de situaţia reală decât prin aceea că 
în respectiva situaţie posibilă m-am lăsat d? fumat şi m-am îngrăşat. Cu 
alte cuvinte, propoziţia (xxv) poate fi considerată ca fiind adevărată 
dacă şi numai dacă există cel puţin o situaţie posibilă de felul descris. 
Analiza logică a propoziţiilor în termenii adevărului/falsităţii acestora în 
lumi posibile ţine de o ramură a logicii, numită „logică modală”, care, 
deşi nu este propriu-zis verifuncţională, reprezintă o extindere a logicii 
prepoziţionale 18 . Să notăm că, la fel ca şi condiţionalii indicativi, 
condiţionalii optativi sunt deschişi cu privire la antecedent. 

într-un condiţional contrafactual, verbele din propoziţiile 
componente sunt la modul optativ trecut sau la modul indicativ 
imperfect, ca în următoarele exemple: 

(xxvi) Dacă aş fi mâncat toată îngheţata din cutie, atunci aş fi 
făcut indigestie'. 


17 Utilizarea în sens condiţional a lui „şi” este semnalată de Robert 
Paul Churchill (1986). 

18 Vezi capitolul Extinderi ale logicii clasice, din partea a 2-a a acestui curs. 

(xxvii) Dacă mâneam toată îngheţata din cutie, atunci 
făceam indigestie. 

Condiţionalii de acest fel se numesc „contrafactuali”, deoarece 
antecedentul enunţă o ipoteză (o presupunere) „contrară faptelor”: 
într-un contrafactiial se presupune falsitatea antecedentului în situaţia 
(„lumea”) reală. în exemplele noastre, în lumea reală nu am mâncat 
toată îngheţata din cutie, astfel încât propoziţia „Am mâncat toată 
îngheţata din cutie” este falsă. Ca atare, condiţionalii contrafactuali nu 
sunt deschişi cu privire la antecedent. Această trăsătură a 
contrafactualilor este ilustrată de felul în care apar aceştia în contexte 
obişnuite, cum ar fi „Nu am mâncat toată îngheţata din cutie. Dacă aş 
fi mâncat-o, aş fi făcut indigestie”. 

Expresia „dacă..., (atunci)...”, aşa cum apare într-un 

contrafactual, nu este verifuncţională. Dat fiind un conector de 
propoziţii verifuncţional, pentru anumite valori logice fixate ale 
propoziţiilor conectate, compusul are aceeaşi valoare logică. De pildă, 
orice propoziţie compusă cu ajutorul lui „şi” cu ambele componente 
false este falsă. Dar, de pildă, în timp ce contrafactualul 

(xxviii) Dacă România ar fi fost astăzi monarhie, atunci în 
fruntea statului s-ar fi aflat astăzi un rege 

apare ca fiind adevărat, contrafactualul 

(xxix) Dacă eu (autorul acestei cărţi) m-aş fi născut ieri, atunci 
astăzi aş fi avut 100 de ani 

apare ca fiind fals. deşi în fiecare dintre cei doi contrafactuali se 
presupune atât falsitatea antecedentului, cât şi falsitatea consecventului. 
Ca atare, condiţionalii contrafactuali nu sunt formalizabili cu ajutorul 
operatorului , 3 ”. 

Să examinăm acum propoziţia 

(xxx) Dacă un oraş este reşedinţă de judeţ, atunci este municipiu. 

Intr-o astfel de propoziţie, componentele sunt propoziţii în sens 
gramatical, adică unităţi cu un singur predicat, dar nu sunt propoziţii 
în sens logic, întrucât nu sunt calificabile ca adevărate sau false. 
Deoarece variabilele propoziţionale pot fi puse în corespondenţă 
numai cu propoziţii în sens logic, o propoziţie cum este (xxx) nu poate 
fi formulată adecvat printr-o formulă a logicii propoziţionale, în speţă 
prin p 3 q. Propoziţia (xxx) poate fi reformulată ca „Toate oraşele 
reşedinţă de judeţ sunt municipii” şi astfel poate fi considerată ca fiind 

forma „Toţi F sunt G” 19 . în sensul avut în vedere în acest capitol, 
(xxx) este o propoziţie simplă. 

2.5.5. „=” şi „ dacă şi numai dacă ” 

Operatorul poate fi folosit pentru a formaliza propoziţii 
compuse cu ajutorul expresiei „dacă şi numai dacă”, în care verbele 
din propoziţiile componente sunt la modul indicativ, cu excepţia 
indicativului imperfect. Fie de pildă, propoziţia 

(xxxi) Dacă şi numai dacă această substanţă este acid, atunci 
această substanţă înroşeşte hârtia de turnesol. 

înţelesul unei propoziţii de acest fel conţine ideea că nu se 
realizează situaţia în care are loc starea de fapt la care se referă una 
dintre propoziţiile componente şi nu are loc starea de fapt la care se 
referă cealaltă propoziţie componentă. Cu alte cuvinte, adevărul unei 
propoziţii de acest fel exclude cazul în care una dintre propoziţii este 
adevărată şi cealaltă este falsă. Ca atare, punând în corespondenţă 
variabila p cu propoziţia „această substanţă este acid” şi variabila q cu 
propoziţia „această substanţă înroşeşte hârtia de turnesol”, propoziţia 
(xxxi) se formalizează adecvat prin formula p s q. 

Din analiza de mai sus rezultă că orice propoziţie de forma 
„Dacă şi numai dacă P, atunci Q”, poate fi reformulată fără pierdere 
de înţeles ca „Dacă P, atunci Q şi dacă Q atunci P”. De pildă, 
propoziţia (xxxi) are acelaşi înţeles cu 

(xxxii) Dacă această substanţă este acid, atunci această 
substanţă înroşeşte hârtia de turnesol şi dacă această 
substanţă înroşeşte hârtia de turnesol, atunci această 
substanţă este acid. 

Păstrând corespondenţele de mai sus, propoziţia (xxxii) se 
formalizează adecvat prin formula (p z> q) & (q np) şi este uşor de 
văzut că această formulă exprimă aceeaşi funcţie de adevăr (este 
echivalentă logic) cu formula p s q. De aceea, propoziţiile de forma 
„Dacă şi numai dacă P, atunci Q” se numesc „propoziţii 
bicondiţionale” sau, pe scurt, „bicondiţionali”. 

Propoziţiile bicondiţionale apar şi în forma „... dacă şi numai 
dacă...” De pildă, informaţia exprimată de propoziţia (xxxi) poate fi 
redată prin propoziţia 


19 Vezi secţiunea 3.3. din capitolul următor. 

(xxxiii) Această substanţă înroşeşte hârtie de turnesol dacă şi 
numai dacă această substanţă este acid. 

Uneori, propoziţiile bicondiţionale sunt formulate cu „numai 
dacă” ca o prescurtare pentru „dacă şi numai dacă”, aşa cum arată 
următorul exemplu: 

(xxxiv) Această substanţă înroşeşte hârtia de turnesol, numai 
dacă această substanţă este acid. 

într-un astfel de caz, propoziţia de forma „Q, numai dacă P” are 
acelaşi înţeles cu „P, numai dacă Q” sau, altfel spus, legătura 
exprimată de „numai dacă” este simetrică, aşa cum reiese şi din 
compararea propoziţiei (xxxiv) cu propoziţia „Această substanţă este 
acid, numai dacă această substanţă înroşeşte hârtia de turnesol”. 
Alteori, mai ales în exprimarea obişnuită, expresia „numai dacă” 
introduce un tip special de legătură între propoziţiile conectate, astfel 
că „Q, numai dacă P” nu are acelaşi înţeles cu „P, numai dacă Q” sau, 
altfel spus, legătura exprimată de „numai dacă” nu este simetrică. De 
pildă, propoziţia 

(xxxv) îmi iau umbrela, numai dacă plouă. 

nu are, evident acelaşi înţeles cu „plouă, numai dacă îmi iau umbrela”. 
Intenţia cu care este formulată propoziţia (xxxv) este aceea de a arăta 
că faptul la care se referă propoziţia „îmi iau umbrela” are Ioc exclusiv 
în cazul în care are loc faptul la care se referă propoziţia „plouă”, 
astfel că această propoziţie are acelaşi înţeles cu „îmi iau umbrela, 
exclusiv în cazul că plouă”, or această ultimă propoziţie nu poate fi 
înţeleasă ca „plouă, exclusiv în cazul că îmi iau umbrela”. Din acest 
motiv, propoziţiile de acest tip pot fi numite „propoziţii condiţionale 
exclusive” sau, „condiţionali exclusivi”. 

Invocând anumite considerente formale, unii autori propun 
formalizarea condiţionalilor exclusivi „Q, numai dacă P” prin q 3 p, 
unde variabilele q şi p sunt puse în corespondenţă, respectiv cu 
propoziţiile Q şi P. Aplicând această soluţie la propoziţia (xxxv), 
propoziţia recuperată din q 3 p este 

(xxxvi) Dacă imi iau umbrela, atunci plouă 

or este evident că propoziţia (xxxvi) nu „spune” acelaşi lucru cu 
(xxxv): dacă (xxxv) este adevărată, (xxxvi) poate fi falsă. Ca atare, 
formalizarea propoziţiei (xxxv) prin q 3 p nu este adecvată. 

O altă soluţie constă din formalizarea condiţionalilor exclusivi 
„Q, numai dacă P” prin p = q, unde p şi q sunt puse în corespondenţă, 
respectiv, cu propoziţiile P şi Q. Aplicând această soluţie la propoziţia 
(xxxv), propoziţia recuperată din p = q este 

(xxxvii) Dacă şi numai dacă plouă, atunci îmi iau umbrela, 

iar înţelesul acestei propoziţii este mai apropiat de cel al propoziţiei 
(xxxv), decât este înţelesul propoziţiei (xxxvi). Problema care apare în 
legătură cu cea de-a două soluţie de formalizare este că formula p = q 
exprimă aceeaşi funcţie de adevăr (este echivalentă logic, cu formula q 
s p, în timp ce, după cum am văzut, un condiţional exclusiv „Q, numai 
dacă P” nu are acelaşi înţeles cu „P, numai dacă Q”. întrucât nici una 
dintre cele două soluţii de formalizare nu apare ca fiind pe deplin 
satisfăcătoare, verifuncţionalitatea expresiei „numai dacă” în 
condiţionalii exclusivi este cel puţin discutabilă. 

2.5.6. Modalităţi de exprimare idiomatică a legăturilor 
dintre propoziţii 

In limba română, ca şi în alte limbi, apar unele modalităţi de 
exprimare idiomatică a legăturilor dintre propoziţii, formalizabile în 
limbajul logicii propoziţionale. Fie, de pildă, propoziţia 

(xxxviii) Virusurile nu sunt nici organisme, nici celule. 

Adevărul acestei propoziţii cere ca atât propoziţia „virusurile 
sunt organisme”, cât şi propoziţia „virusurile sunt celule” să fie false 
sau, altfel spus, cere ca propoziţiile „virusurile nu sunt organisme” şi 
„virusurile nu sunt celule” să fie adevărate. Ca atare, propoziţia 
(xxxviii) poate fi considerată ca o modalitate idiomatică de a reda 
informaţia exprimată de propoziţia „Virusurile nu sunt organisme şi 
virusurile nu sunt celule”. Stabilind corespondenţele de rigoare, 
această propoziţie poate fi formalizată adecvat prin formula ~ p & ~ q, 
care are următorul tabel complet de adevăr: 

~ p & ~ q 
0 10 0 1 
0 10 10 
1 0 0 0 1 
10 110 

După cum se poate constata, această formulă ia valoarea 1 dacă 
şi numai dacă atât p, cât şi q iau valoarea 0. Funcţia de adevăr 

exprimată de această formulă poate fi redată printr-un singur operator, 
notat cu şi definit după cum urmează: 

(7) O formulă A | B ia valoarea 1 dacă şi numai dacă atât A, cât 
şi B iau valoarea 0; de aici reiese că A | B ia valoarea 0 dacă şi numai 
dacă cel puţin una din componentele sale ia valoarea 1. 

Condiţiile semantice ale operatorului „1” pot fi redate prin 
următoarea matrice: 

A | B 
1 0 1 
1 0 0 
0 0 1 
0 1 0 

Este uşor de văzut că formulele ~p&~qşip|q exprimă 
aceeaşi funcţie de adevăr (sunt echivalente logic). întrucât formula p j q 
este echivalent logic şi cu formula ~ (p v q) (exerciţiu), operatorul „1” 
este numit „antidisjuncţie”. 

Să considerăm acum propoziţia 

(xxxix) Demnitatea şi slugărnicia sunt incompatibile 

Pentru a formaliza această propoziţie în limbajul logicii 
propoziţionale, trebuie să recurgem la un artificiu. Notând cu a un 
individ oarecare, înţelesul propoziţiei (xxxix) poate fi redat ca „Este 
fals că a este atât demn, cât şi slugarnic”. Stabilind corespondenţele de 
rigoare, forma logică a acestei propoziţii poate fi redată prin formula 
~ (p & q), care are următorul tabel complet de adevăr: 

~ (p & q) 

0 111 
110 0 
10 0 1 
10 0 0 

După cum se poate constata, această formulă ia valoarea 1 dacă 
şi numai dacă cel puţin una dintre variabilele componente ia valoarea 
0. Funcţia de adevăr exprimată de formula ~ (p & q) poate fi redată de 
un singur operator, notat cu J” şi numit „anticonjuncţie” sau 
„operatorul incompatibilităţii”, având următoarea definiţie: 

(8) O formulă A/B („A incompatibilă cu B”) ia valoarea 1 dacă 
şi numai dacă cel puţin una din componentele sale ia valoarea 0; de 

aici reiese că A/B ia valoarea 0 dacă şi numai dacă atât A, cât şi B iau 
valoarea 1, căreia îi corespunde tabelul: 

A / B 
1 0 1 
1 1 0 
0 1 1 
0 1 0 

Este uşor de văzut că formulele ~ (p & ~ q) şi p/q exprimă 
aceeaşi funcţie de adevăr (sunt echivalente logic). 

Să notăm că, în mod obişnuit, în analiza logică a propoziţiilor 
compuse nu se folosesc formule în care apar operatorii „I” şi ,/”, ci 
echivalente logice ale acestora, în care apar operatorii şi „v” 

2.6. Tabele de adevăr pentru argumente 

Tabelele de adevăr pot fi folosite pentru a verifica validitatea 
argumentelor deductive cu propoziţii compuse. Verificarea validităţii 
unui astfel de argument presupune formalizarea propoziţiilor sale 
componente. Pentru a putea infera de la rezultatul obţinut pe baza 
formulelor corespunzătoare premiselor şi concluziei la validitatea 
(nevaliditatea) argumentului care a fost formalizat, formalizarea 
trebuie să îndeplinească următoarea condiţie de adecvare : argumentul 
obţinut prin refacerea în sens invers a corespondenţelor stabilite, 
numit „argument recuperat”, este acelaşi sau „spune” acelaşi lucru cu 
argumentul care a fost formalizat. 

1. Tabele de adevăr complete pentru argumente. Procedeul de 
verificare prezentat în continuare se bazează pe ideea că un argument 
deductiv este valid exact în cazul în care mulţimea premiselor sale 
implică logic concluzia sa. Fie, de pildă, următorul argument: 

(i) Rezervorul de benzină este gol sau bateria este descărcată. 
Dacă rezervorul de benzină este gol, atunci stafiile de benzină erau 
închise. Bateria nu este descărcată. Prin urmare, stafiile de benzină 
erau închise. 

Stabilind lista de corespondenţe 

p - rezervorul de benzină este gol 
q - bateria este descărcată 
r - staţiile de benzină erau închise 
~ q - bateria nu este descărcată 

v - sau 

3 - dacă..., atunci..., 

forma logică a acestui argument este redată de următoarele formule: 
pvq 
p3r 

~q 

r 

şi este uşor de văzut că această formalizare este adecvată. 

Pentru a verifica dacă premisele unui astfel de argument implică 
logic concluzia sa şi, deci, dacă argumentul este valid, se construieşte 
un tabel complet de adevăr pentru formulele premiselor şi a 
concluziei, folosind o bară simplă pentru a despărţi între ele formulele 
corespunzătoare premiselor şi o bară dublă pentru a desjjărţi formulele 
premiselor de formula corespunzătoare concluziei. In general, un 
astfel de tabel are 2" linii, n fiind numărul de variabile propoziţionale 
distincte care apar în toate formulele respective. După aflarea 
(calcularea) valorilor logice ale formulelor corespunzătoare premiselor 
şi concluziei se inspectează liniile tabelului. Premisele implică logic 
concluzia, deci argumentul este valid, numai dacă nu există vreo linie 
(interpretare) în care toate formulele premiselor iau valoarea 1 şi 
formula concluziei ia valoarea 0; dacă există cel puţin o linie 
(interpretare) de acest fel, premisele nu implică logic concluzia, deci 
argumentul este nevalid. Tabelul următor ilustrează aplicarea acestei 
proceduri la argumentul de mai sus: 

P v q | p 3 r|~ q|r 

1111110 11 
1 1 1 1 0 0 0 1 0 

110 11110 1 
110 10 0 10 0 
0 110 110 11 

0 110 10 0 10 

000011101 
000010100 

Inspectând acest tabel, constatăm că nu există vreo linie în care 
toate formulele corespunzătoare premiselor iau valoarea 1 şi formula 
corespunzătoare concluziei ia valoarea 0 (pe cea de-a treia linie, 
singura în care toate formulele premiselor iau valoarea 1, formula 
concluziei ia valoarea 1). Prin urmare, argumentul (i) este valid. 

Fie acum următorul argument: 

(ii) Dacă ai învăţat lecţia, atunci exerciţiile simt uşor de rezolvat. Nu 
ai învăţat lecţia. Prin urmare, exerciţiile nu simt uşor de rezolvat. 

Stabilind corespondenţele de rigoare, forma logică a acestui 
argument este redată adecvat de următoarele formule: 
p^q 
~P 

~q 

Aplicând procedeul descris mai sus, obţinem următorul tabel: 

p 3 q | ~ p | ~ q 

1110 10 1 
1 0 0 0 1 1 0 

0 1110 0 1 

0 10 10 10 

întrucât în cea de-a treia linie, în care formulele premiselor iau 
valoarea 1,' formula concluziei ia valoarea 0, premisele nu implică 
logic concluzia şi deci argumentul (ii) este nevalid. 

Deoarece într-o astfel de evaluare a argumentelor deductive se 
ţine cont doar de formele acestora, dacă un argument dat este valid, 
atunci orice argument care are aceeaşi formă cu argumentul dat este, 
de asemenea, valid. 

2. Tabele de adevăr indirecte pentru argumente. Acest al 
doilea procedeu de verificare se bazează pe ideea că un argument 
deductiv este valid dacă şi numai dacă presupunerea că premisele 
acelui argument sunt adevărate şi concluzia sa este falsă conduce la o 
contradicţie logică. Fie, de pildă, următorul argument: 

(iii) Dacă stau în bibliotecă, atunci pierd mult timp. Dacă îmi 
cumpăr cărţile de care am nevoie, atunci cheltuiesc mulţi bani. Nu 
pierd mult timp sau nu cheltuiesc mulţi bani. Prin urmare, nu stau în 
bibliotecă sau nu îmi cumpăr cărţile de care am nevoie. 

Stabilind corespondenţele de rigoare, forma logică a acestui 
argument este redată de următoarele formule: 
p3q 

r 3 s 
~q v ~ s 
~ p v~r 

întrucât în aceste formule apar patru variabile propoziţionale 
distincte, tabelul complet de adevăr pentru acest argument va avea 16 linii 
(Z 4 = 16). Procedeul de verificare pe îl prezentăm în continuare este o 

variantă de demonstraţie indirectă prin reducere Ia contradicţie 20 şi 
permite să se stabilească dacă un argument deductiv cu propoziţii 
compuse este sau nu valid, fără a fi nevoie de construirea tabelului său 
complet de adevăr. Pentru a aplica această procedură, începem prin a 
presupune că argumentul dat este nevalid, ceea ce înseamnă că este 
posibil ca premisele sale să fie adevărate şi concluzia sa să fie falsă. La 
nivel formal, această presupunere revine la a spune că există cel puţin o 
interpretare a variabilelor distincte care apar în formulele corespunzătoare 
premiselor şi concluziei acelui argument (cel puţin o linie în tabelul 
complet al argumentului) în care toate formulele premiselor iau valoarea 
1 şi formula concluziei ia valoarea 0. Apoi, pe baza definiţiilor 
operatorilor care apar în formulele respective, încercăm să obţinem o 
astfel de interpretare. Dacă reuşim, argumentul dat nu este valid. Dacă, 
însă, această încercare conduce inevitabil la o contradicţie 21 , atunci 
presupunerea făcută este falsă, deci argumentul dat este valid. 

Pentru ilustrare să revenim la argumentul (iii) de mai sus. 
Presupunând că acest argument nu este valid, înscriem valoarea 1 sub 
operatorii principali ai formulelor corespunzătoare premiselor şi valoarea 
0, sub operatorii principali al formulei corespunzătoare concluziei: 

p=>q|r=>s|~qv~sll~pv~r 
111 0 

întrucât, sub presupunerea făcută, disjuncţia ~ p v ~ r ia valoarea 
0, fiecare membru al acestei disjuncţii ia valoarea 0, deci p ia valoarea 
1 şi la fel r: 

pz>qlrz>sl~qv~sll~pv~r 
1 1 1 01001 

Valoarea 1, obţinută atât pentru p, cât şi pentru r, este înscrisă 
sub fiecare apariţie a acestor variabile în toate celelalte formule: 

pz>qlrz>sl~qv~sll~pv~r 

11 11 1 01001 

întrucât, sub presupunerea făcută, condiţionalii p 3 q şi r 3 s iau 
valoarea 1, iar antecedenţii acestora iau valoarea 1, consecvenţii, q şi s, iau 
valoarea 1, pe care o înscriem şi sub celelalte apariţii ale acestor variabile: 


20 Vezi capitolul Practica argumentării, din partea a doua a acestui curs. 

21 Sublinierea este necesară, deoarece la o contradicţie se poate ajunge 
şi printr-o eroare. 

pz>qlrz)sl~qv~sll~pv~r 
111111 11 1 01001 

în fine, deoarece atât q, cât şi s iau valoarea 1, ~ q şi ~ s iau valoarea 0: 

-p3qlrz>sl~qv~sll~pv~r 
11111101101 01001 

Am obţinut astfel o contradicţie - o disjuncţie care ia valoarea 1, 
cu toate că ambii săi membri iau valoarea 0 ceea ce dovedeşte că 
argumentul verificat este valid. 

Aplicând această procedură la argumentul (ii), obţinem 
următorul tabel indirect: 

pz>ql~pll~q 
01010 10 

Tabelul arată că în interpretarea în care p ia valoarea 0 şi q ia 
valoarea 1, ambele formule corespunzătoare premiselor iau valoarea 1, 
iar formula corespunzătoare concluziei ia valoarea 0, deci că 

argumentul (ii) este nevalid. De notat că acest tabel indirect reproduce 
cea de-a treia linie din tabelul complet al argumentului (ii). 

Uneori, aplicarea acestei proceduri necesită mai mult de o 
singură linie. Fie următorul exemplu: 

(~pz>q)z>~(p&q)lp&qll~p&~q 

întrucât formula concluziei este o conjuncţie, trebuie să luăm în 
considerare toate cele trei cazuri în care conjuncţia poate fi falsă: 

(~ p z> q) z> ~ (p & q) I p & q II ~ p & ~ q 
1 110 0 

1 10 0 1 

1 10 0 0 

Lucrând pe fiecare linie, obţinem următorul rezultat: 

(~pz>q)z>~(p&q)lp&qll~p&~q 
1 01110001 

1 11001010 

011110111 1 01001 

Deoarece am obţinut o contradicţie pe fiecare linie, argumentul 
este valid. într-o astfel de situaţie, dacă pe cel puţin o linie nu s-ar 
obţine o contradicţie, argumentul în cauză ar fi nevalid, pentru că ar 
exista cel puţin un caz în care premisele sale ar fi adevărate şi 

concluzia sa falsă. Să remarcăm că în acest exemplu nu a fost necesară 
completarea fiecărei linii pentru a obţine o contradicţie. 

2.7. Structuri argumentative şi erori formale 

Prezentăm în continuare câteva tipuri (forme) de argumente 
valide cu propoziţii compuse şi câteva tipuri de erori formale care se 
pot comite în argumentele deductive cu propoziţii compuse, împreună 
cu denumirile lor consacrate şi însoţite de exemple. 

2.7.1. Tipuri de argumente valide cu propoziţii compuse 

1. Modus ponendo - ponens (modus ponens) 22 

p^q 
_P_ 

q 

• Dacă plouă, atunci strada este udă. Plouă. Deci strada este udă 

2. Modus tollendo - tollens (modus tollens) 23 

p^q 

~q 

~P 

• Dacă plouă, atunci strada este udă. Strada nu este udă. Deci 
nu plouă. 

3. Modus tollendo - ponens 

P vq 

~P 

q 

• Rezervorul de benzină este gol sau bateria este descărcată. 
Rezervorul de benzină nu este gol. Deci bateria este descărcată. 

pwq 

~P 

q 

• Eşti invitat la masă sâmbătă sau duminică. Nu eşti invitat la 
masă sâmbătă. Deci eşti invitat la masă duminică. 


22 De la verbul latin „ponere”, care înseamnă a pune. 

23 De la verbul latin „tollere”, care înseamnă a lua. 

4. Modus ponendo - tollens 

p wq 

_P_ 

~q 

• Eşti invitat la masă sâmbătă sau duminică. Eşti invitaţia masă 
sâmbătă. Deci nu eşti invitat la masă duminică. 

5. Silogismul ipotetic pur 24 

p => q 

P=>r 

• Dacă fumezi, atunci miroşi neplăcut. Dacă miroşi neplăcut, atunci 
îi deranjezi pe cei din jur. Deci dacă fumezi, îi deranjezi pe cei din jur. 

6. Dilema constructivă 

p^q 

r z> s 

pvr 

qvs ' 

• Dacă merg la meci, atunci mă întâlnesc cu prietenii tăi. Dacă 
merg la teatru, atunci mă întâlnesc cu prietenii mei. Merg la meci sau 
la teatru. Deci mă întâlnesc cu prietenii tăi sau cu ai mei. 

7. Dilema distructivă 

P 3q 

r 3 s 

~ q v ~ s 
~p v ~r 

• Dacă stau în bibliotecă, atunci pierd mult timp. Dacă îmi 
cumpăr cărţile de care am nevoie, atunci cheltuiesc mulţi bani. Nu 
pierd mult timp sau nu cheltuiesc mulţi bani. Deci nu stau în 
bibliotecă sau nu îmi cumpăr cărţile de care am nevoie. 

24 în sens larg, prin „silogism” se înţelege orice argument deductiv cu 
două premise. In acest sens, prin contrast cu silogismul ipotetic pur , modus 
ponens şi modus tollens sunt numite şi „silogisme ipotetice mixte”. în sens 
restrâns, termenul „silogism” desemnează un tip special de argument valid cu 
două premise, pe care îl vom trata în capitolul Silogistica. 

în recunoaşterea acestor tipuri de argumente valide este esenţială 
identificarea structurii argumentului analizat, dată de operatorii 
principali ai formulelor corespunzătoare propoziţiilor sale 
componente. Fie, de pildă, următorul argument: 

• Dacă am terminat de citit pentru seminariile de mâine şi sunt 
obosit, atunci mă plimb sau ascult muzică. Am terminat de citit pentru 
seminariile de mâine şi sunt obosit. Deci mă plimb sau ascult muzică. 

Stabilind corespondenţele de rigoare, forma logică a acestui 
argument este redată adecvat de următoarele formule: 

(p & q) 3 (r v s) 

p&q _ 

r v s 

Reprezentând antecedentul formulei (p & q) d (r v s) printr-un 
pătrat şi consecventul acestei formule printr-un cerc, putem reda 
structura argumentului după cum urmează: 

□ oO 

_□ _ 

O 

Această structură ne arată că ultimul argument este un modus 
ponens, deci este un argument valid. Procedând asemănător, 
argumentele de forma 

P3q 

~P 3 r 

p v ~ p 
q v r 

apar ca dileme constructive. De notat că în această formă de argument 
valid, premisa de forma p v ~ p, care este logic adevărată, este 
redundantă, întrucât prin eliminarea acesteia se obţine tot o formă de 
argument valid (exerciţiu). Această variantă de dilemă constructivă 
este adesea folosită în dezbaterile publice, omiţându-se atât premisa 
logic adevărată, cât jji concluzia. Exemplificăm prin două pasaje 
extrase din presă, în care este vorba despre acuzaţii privind încălcarea 
embargoului impus Iugoslaviei în anii 1994-1995: 

• „Aşa cum a afirmat preşedintele Constantinescu, ori domnul 
Teodor Meleşcanu ştia şi era de acord cu aceste încălcări ale 
angajamentelor publice, pe care el însuşi, în calitate de ministru de 

stat, ministru al Afacerilor Externe în perioada aceea, le exprimase în 
faţa ONU, a Uniunii Europene şi a UEO, şi atunci a indus în eroare 
cu rea credinţă aceste instituţii, ori nu ştia şi în aceste condiţii rolul 
său de şef al diplomaţiei româneşti era acela de decor”. 

(Din declarata de presă a consilierului prezidenţial Dorin 
Marian, Adevărul, 4 iulie 2000) 

• ,Jn acest moment au loc încălcări ale embargoului, ale hotărârii 
de guvern din aprilie (...) De data aceasta este dovedit nu pe baza unor 
păreri sau opinii personale, ci pe baza unor documente. Dacă 
preşedintele nu le ştie, atunci este un om de paie, iar dacă le ştie şi nu 
face nimic, atunci se face vinovat de solidarizare cu asemenea chestiuni'. 

(Din declaraţia lui Teodor Meleşcanu, Adevărul, 1 iulie 2000) 

Pentru recunoaşterea tipurilor de argumente valide prezentate 
mai sus, este important să reţinem şi următoarele: 

■ o propoziţie de formap vq este echivalentă logic cu propoziţia 
de forma q v p, iar o propoziţie de forma pwq este echivalentă logic cu 
propoziţia de forma q w p. Conform regulii schimbului reciproc de 
echivalenţi, orice argument având una dintre formele 

p v q pwq 

~ q sau ~ q 

P P 

va fi identificat ca un modus tolendo - ponens, deoarece poate fi 
reexprimat ca fiind, respectiv, de forma 

q v p qwp 

~ q sau ~ q 

P~ P~ 

Tot aşa, un argument de forma 

pwq 

q 

~P 

va fi identificat ca un modus ponendo - tollens, deoarece poate fi 
reexprimat ca fiind de forma 

qwp 

_q_ 

~P 

■ orice formă de propoziţie simplă, să zicwn p, este echivalentă logic 
cu dubla sa negaţie, ~ ~ p (citită „non - non - p”). Conform regulii 
schimbului reciproc de echivalenţi, un argument avânţi, de pildă, forma 

piD~q 

_q_ 

~P 

va fi identificat c a un modus tollens, deoarece poate fi reexprimat ca 
fiind de forma 

P 3~q 

~~ q 

~P 

■ ordinea premiselor nu contează. De pildă, un argument de forma 

~ q v ~ s 
r 3 s 

p^q 

~pv~r 

este o dilemă distructivă. 

2.7.2. Erori formale în argumentele deductive cu propoziţii 
compuse 

Dacă un argument deductiv este nevalid, atunci în acel argument 
se comite cel puţin o eroare formală. Prin urmare, o eroare formală 
este o eroare comisă într-un argument deductiv a cărui formă logică 
poate conduce de la premise adevărate la o concluzie falsă. Unele 
erori formale, mai des întâlnite în practica argumentării, au primit 
denumiri specifice. 

1. Eroarea afirmării consecventului 

p 3 q • Dacă toate numerele naturale cuprinse între 1 

q şi 10 sunt impare, atunci numărul 3 este impar. 
p Numărul 3 este impar. Deci toate numerele 

naturale cuprinse între 1 şi 10 sunt impare. 

2. Eroarea negării antecedentului 

p 3 q • Dacă toate numerele naturale cuprinse între 1 
~p şi 10 sunt impare, atunci numărul 3 este impar. 

~ q Nu toate numerele naturale cuprinse intre 1 şi 
10 sunt impare. Deci numărul 3 nu este impar. 

3. Eroarea afirmării disjunctului 
p v q • Numărul 2 este prim sau numărul 2 este 

p par. Numărul 2 este prim. Deci numărul 2 nu 

este par. 

De notat că, aşa cum am văzut mai sus ( modus ponendo - 
tollens), într-un argument în care una dintre premise este o propoziţie 
disjunctivă exclusivă, cealaltă premisă este unul din disjuncţi, iar 
concluzia este negaţia celuilalt disjunct, nu se comite eroarea afirmării 
disjunctului, argumentul respectiv fiind valid. 

Să considerăm acum următorul argument şi tabelul său complet: 

• Este fals că dacă oferta de plată a datornicului a fost refuzată, 
atunci executorul judecătoresc a încheiat un proces-verbal. 
Executorul judecătoresc a încheiat un proces-verbal. Prin urmare, 
oferta de plată a datornicului a fost refuzată. 

~ (p ^ q) I q I p 

0 11111 
1 1 0 0 0 1 

0 0 1110 

0 0 1 0 0 0 

Inspectând acest tabel, constatăm că nu există vreo linie în care 
formele premiselor iau împreună valoarea 1, ceea ce înseamnă că 
premisele argumentului sunt reciproc inconsistente. Mai departe, 
întrucât nu există vreo linie în care formele premiselor iau împreună 
valoarea 1 şi formula concluziei ia valoarea 0, argumentul este valid, 
deci în acest argument nu se comite vreo eroare formală. Cu toate 
acestea, argumentul este defectuos, deoarece validitatea sa decurge din 
chiar inconsistenţa setului de premise, fără vreo legătură cu concluzia. 
Vom spune că, deşi acest argument este formal ireproşabil, aici se 
comite eroarea neformală a premiselor inconsistente 25 . 

2.8. Metoda deducţiei naturale 

Prin „deducţie naturală” înţelegem aici o metodă prin care forma 
concluziei unui argument valid este efectiv obţinută din formele 
premiselor printr-o serie de „paşi”, fiecare pas fiind justificat de o 


' 5 Vezi subsecţiunea Argumentarea directă şi secţiunea Erori neformale în 
argumentare din capitolul Practica argumentării, în partea a doua a acestui curs. 

regulă de deducţie 26 . O regulă de deducţie este o prescripţie care 
corespunde fie unei forme de argument valid şi deci unei implicaţii 
logice, fie unei echivalenţe logice şi arată ce formă de propoziţie se 
poate obţine dintr-una sau mai multe forme de propoziţii date. De 
pildă, formei de argument valid modus ponens îi putem pune în 
corespondenţă regula de deducţie „de la o formă de propoziţie AdB 
şi o formă de propoziţie A se poate trece la forma de propoziţie B”, iar 
echivalenţei logice dintre p v q şi q v p îi putem pune în corespondenţă 
regula de deducţie „o formă de propoziţie AvB poate fi înlocuită cu 
forma de propoziţie B v A şi reciproc”, unde A şi B sunt formule 
oarecare. După cum reiese şi din cel de-al doilea exemplu, regulile de 
deducţie corespunzătoare echivalenţelor logice reprezintă aplicaţii ale 
regulii schimbului reciproc de echivalenţi. 

2.8.1. Reguli ale implicaţiei logice 

Prezentăm în continuare şapte reguli de deducţie ale implicaţiei 
logice, împreună cu denumirile lor consacrate, A, B şi C fiind 
formule oarecare. 

1. Regula modus ponens (mp): de la o formă de propoziţie A 3 B 
şi o formă de propoziţie A se poate trece la forma de propoziţie B 

2. Regula modus tollens (mt): de la o formă de propoziţie AoB 
şi o formă de propoziţie ~ B se poate trece la forma de propoziţie ~ A. 

3. Regula contragerii conjuncţiei (conj): de la o formă de 
propoziţie A & B se poate trece la forma de propoziţie A sau la forma 
de propoziţie B. 

4. Regula adjuncţiei (ad): de la o formă de propoziţie A şi o 
formă de propoziţie B se poate trece la forma de propoziţie A & B. 

5. Regula extinderii disjuncţiei (ext): de la o formă de 
propoziţie A sau de la o formă de propoziţie B se poate trece la forma 
de propoziţie AvB. 

6. Regula tranzitivităţii condiţionalului (tr): de la o formă de 
propoziţie A 3 B şi o formă de propoziţie B 3 C se poate trece la 
forma de propoziţie A 3 C. 

7. Regula argumentului disjunctiv (disj): de la o formă de 
propoziţie A v B şi negaţia uneia din componentele sale - ~ A sau ~ B - 
se poate trece la forma celeilalte componente. 


26 Precizăm că nu avem în vedere aici calculul natural, numit uneori şi 
„deducţie naturală”, care constă din construirea unui sistem logic bazat numai 
pe reguli de deducţie. 

Să considerăm din nou argumentul (i), prezentat în secţiunea 
2.6, Mai întâi, listăm formulele corespunzătoare premiselor pe 
verticală şi le numerotăm, scriind formula corespunzătoare concluziei 
la dreapta formulei corespunzătoare ultimei premise, despărţită de 
aceasta printr-o bară simplă: 

1. pvq 

2. p 3 r 

3. ~ q / r 

Argumentul (i) este valid, întrucât forma concluziei sale poate fi 
obţinută din formele premiselor, după cum urmează: 

4. p 1,3, disj 

5. r 2,4, mp 

Justificările celor doi paşi prin care a fost obţinută forma concluziei 
sunt menţionate imediat la dreapta liniilor din deducţie. Astfel, linia 4 este 
obţinută din liniile 1 şi 3 prin regula argumentului disjunctiv, iar linia 5 
(forma concluziei) a fost obţinută din liniile 2 şi 4 prin regula modus 
ponens. lată un alt exemplu de deducţie naturală, în care sunt prezentate 
direct formulele care redau forma logică a unui argument: 

1. (p&q)=>r 

2. (p&q)v(s3~t) 

3. ~r 

4. (s 3 ~ t) 3 (r 3 u) / (p & q) 3 u 

5. ~(p & q) 1, 3, mt 

6. s 3 ~ t 2, 5, disj 

7. r 3 u 4, 6, mp 

8. (p&q)3u 1,7, tr. 

întrucât forma concluziei a fost obţinută din formele premiselor 
printr-o serie de paşi justificaţi de reguli de deducţie, argumentul 
corespunzător este valid. 

2.8.2. Reguli ale echivalenţei logice 

Fiecare dintre regulile de deducţie care urmează corespunde 
unei echivalenţe logice şi este o aplicaţie a regulii schimbului 
reciproc de echivalenţi. 

8. Regula dublei negaţii (dn): o formă de propoziţie-A 

poate fi înlocuită cu forma de propoziţie A şi reciproc. 

9. Regulile comutativităţii (corn): o formă de propoziţie A & B 
poate fi înlocuită cu forma de propoziţie B & A şi reciproc (corn 1); o 

formă de propoziţie A v B poate fi înlocuită cu forma de propoziţie 
B v A şi reciproc (com2). 

10. Regulile asociativităţii (asoc): o formă de propoziţie 
(A & B) & C poate fi înlocuită cu forma de propoziţie A & (B & C) şi 
reciproc (asocl); o formă de propoziţie (A v B) vC poate fi înlocuită 
cu forma de propoziţie A v (B v C) şi reciproc (asoc2). 

11. Regulile idempotenţei (id): o formă de propoziţie A & A poate 
fi înlocuită cu forma de propoziţie A şi reciproc (idl); o formă de propoziţie 
A v A poate fi înlocuită cu forma de propoziţie A şi reciproc (id2). 

12. Regula contrapoziţiei (cont): o formă de propoziţie A 3 B 
poate fi înlocuită cu forma de propoziţie ~ B n ~ A şi reciproc. 

13. Regulile distributivităţii (dist): o formă de propoziţie 
A & (B v C) poate fi înlocuită cu forme de propoziţie (A & B) v (A & 
C) şi reciproc (disl); o formă de propoziţie A v (B & C) poate fi 
înlocuită cu forma de propoziţie (A v B) & (A v C) şi reciproc (dis2). 

14. Regulile lui De Morgan (DM): o formă de propoziţie 
~ (A&B) poate fi înlocuită cu forma de propoziţie ~ A v ~ B şi 
reciproc (DM 1); o formă de propoziţie ~ (A v B) poate fi înlocuită cu 
forma de propoziţie ~ A & ~ B şi reciproc (DM2) 2 . 

15. Reguli de „traducere” (tr): o formă de propoziţie A z> B 
poate fi înlocuită cu forma de propoziţie ~AvB şi reciproc (tr.l); o 
formă de propoziţie A = B poate fi înlocuită cu forma de propoziţie 
(AtdB)&(Bi 3A) şi reciproc (tr2). 

Prezentăm în continuare un exemplu de deducţie naturală în care 
sunt folosite reguli din lista de mai sus: 


1. p & q 


2. ~ (p & r) 


3. (~ r v s) 3 

t/t 

4. ~p v ~r 

2, DM1 

5.p 

1, conj 

6. ~~p 

5, dn 

7. ~r 

4, 6, disj 

8. ~r v s 

7, ext 

9. t 

3, 8, mp 


27 Echivalenţele logice corespunzătoare acestor reguli au fost 
descoperite, se pare, încă de William Ockham (1285-1349). Ele sunt 
cunoscute sub numele logicianului şi matematicianului britanic Augustus De 
Morgan (1806-1871) care le-a redescoperit şi datorită căruia au intrat 
definitiv „în circulaţie”. 

întrucât forma concluziei a fost obţinută din formele premiselor 
printr-o serie de paşi justificaţi de reguli de deducţie, argumentul 
respectiv este valid. 

Este important de reţinut că regulile implicaţiei logice se aplică 
numai la linii întregi, în timp ce regulile echivalenţei logice pot fi 
aplicate atât unei linii întregi, cât şi unei (sub)formule care apare ca 
parte a unei linii. De pildă, ar fi greşit să aplicăm regula contragerii 
conjuncţiei pentru a obţine pe ~ p din (~ p & ~ r) d s, în timp ce din 
această formulă putem obţine în mod corect ~ (p v r) z> s, prin 
aplicarea regulii DM2 la (sub) formula ~ p & ~ r. 

2.8.3. Deducţia condiţionată 

Deducţia condiţionată este o variantă de deducţie naturală care, pe de 
o parte permite obţinerea formei concluziei unui argument valid printr-un 
număr mai mic de paşi decât cel cerut de aplicarea regulilor din lista 1-15 
şi, pe de altă parte, permite obţinerea formei concluziei unui argument valid 
care nu poate fi obţinută numai prin aplicarea regulilor menţionate. 

Acest tip de deducţie naturală se foloseşte pentru obţinerea unui 
condiţional într-o linie intermediară sau în linia finală a unei deducţii 
şi constă, în esenţă, din următoarele etape: (i) se asumă într-o linie 
antecedentul condiţionalului care se doreşte a fi obţinut; (ii) se deduce 
consecventul condiţionalului respectiv din antecedentul său şi, 
eventual, din formele premiselor date; (iii) secvenţa de linii care a 
constituit deducţia condiţionată (prin care a fost obţinut consecventul) 
se „descarcă” într-o linie care constă din condiţionalul cerut. 

Deducţia condiţionată se bazează pe următorul principiu, cunoscut 
sub numele de „teorema deducţiei”: dacă dintr-o formulă A şi un set de n 
formule T (n > 0) se deduce o formulă B, atunci din setul de formule f se 
deduce condiţionalul A z> B 28 . Vom spune că introducerea într-o linie a 
antecedentului condiţionalului de obţinut se face prin regula supoziţiei 
pentru deducţie condiţionată (sdc) şi că „descărcarea” secvenţei de 
deducţie condiţionată se face prin teorema deducţiei (td). 

Pentru exemplificare, să considerăm din nou forma unui 
argument a cărui validitate am verificat-o în secţiunea 2.6. prin 
metoda tabelelor de adevăr indirecte: 


28 Teorema deducţiei a fost formulată în 1928 de logicianul francez 
Jaques Herbrand şi a fost demonstrată de acesta în 1930. Cititorul interesat de 
demonstraţia teoremei deducţiei poate consulta Stephen C. Kleene (1967). 

ip=>q 

2. TDS 

3. ~qv~s/~pv~r 

Cititorul poate verifica faptul că, în acest exemplu, forma 
concluziei nu poate fi obţinută din formele premiselor numai prin 
aplicarea unor reguli din lista 1-15, deşi, după cum am văzut, este 
vorba despre un argument valid. Să observăm că dacă am obţine 
condiţionalul p 3 ~rîntr-o linie intermediară, atunci, prin aplicarea 
trad 1 la acea linie am obţine forma logică a concluziei, ~ p v ~ r. 
Ca atare, vom începe prin a presupune că îl avem pe p (sdc). 
Atunci, din p 3 q şi din p obţinem q (mp). înlocuind pe q cu ~ ~ q 
(dn), din ~qv~sşi — q obţinem pe ~ s (dis), după care, din r 3 s 
şi din ~ s obţinem pe ~ r (mt). Această secvenţă, care constituie 
deducţia condiţionată, ne „spune” că dacă asumăm pe p, atunci 
putem obţine ~ r. Ca atare, „descărcăm” această secvenţă într-o 
linie care constă din condiţionalul p 3 ~ r (td), din care obţinem 
forma concluziei, ~ p v ~ r (trad 1). Concentrat, întreaga deducţie 
se prezintă astfel: 

1. p3q 

2. r 3 s 

3. ~qv~s/~pv~r 

4. p 

5. q 

6- —q 

7. ~s 

8. ~r 

9. p 3 ~ r 4-8, td 

10. ~pv~r 9, trad 1 

Bara verticală marchează secvenţa de deducţie condiţionată, 
atrăgând atenţia asupra faptului că liniile din această secvenţă au caracter 
ipotetic, întrucât ele depind (sunt „condiţionate”) de supoziţia introdusă în 
linia 4. Fiind obţinută prin aplicarea teoremei deducţiei, linia 9 nu mai are 
caracter ipotetic, aşa încât este înscrisă sub liniile iniţiale 1-3. 

Intr-o manieră informală, faptul că linia 9 nu are caracter ipotetic 
poate fi explicat după cum urmează: în deducţia condiţionată am 
pomit de la supoziţia adevărului lui p şi sub această supoziţie l-am 


sdc 

1,4, mp 
5, dn 
3, 6, disj 
2, 7, mt 

obţinut pe ~ r. Condiţionalul p z> ~ r nu mai depinde de supoziţia 
adevărului lui p, deoarece într-un condiţional nu se pretinde că 
antecedentul său este adevărat; condiţionalul p z> ~ r „spune” doar că 
în ipoteza că antecedentul său este adevărat, consecventul este şi el 
adevărat, adică exact ceea ce a fost stabilit prin secvenţa 4-8. 

Următorul exemplu ilustrează cazul în care în obţinerea formei 
concluziei unui argument valid apar succesiv trei secvenţe de 
deducţie condiţionată: 

l.p=>(q&r) 


2. S 3 (t & u) 

3. p v s 

1 ~q =) t 


4. p 

5. q & r 

6. q 

sdc 

1,4, mp 

5, conj 

7-P^q 

4-6,td 


8. s 

9. t & u 
10. t 

sdc 

2, 8, mp 

9, conj 

11. S 3 t 

8-10, td 


12. ~q 

13. ~p 

14. s 

15. t 

sdc 

7,12,mt 

3, 13, disj 
11,14, mp 

16. ~q =) t 

12-15, td 


Primele două secvenţe de deducţie condiţionată ne dau, 
respectiv, formulele p z> q şi s z> t, iar acestea sunt utilizate în cea de-a 
treia secvenţă pentru a obţine forma concluziei ~ q z> t. 

Următorul exemplu ilustrează cazul în care o secvenţă de deducţie 
condiţionată apare în „domeniul” altei secvenţe de deducţie condiţionată: 

1. p=>(q3r) 

2. P D (s D ~ t) 

3. t z> (q v s) 

I p (~ t v r) 


4- P 


sdc 



5. t 

sdc 



6. q z> r 

1, 4, mp 



7. SD~t 

2, 4, mp 



8. —t 

5, dn 



9. ~s 

7, 8, mt 



10. q v s 

3, 5, mp 



ii q 

9, 10, disj 



12. r 

6, 11, mp 


13. t D r 

5, 12, td 


14. 

~t vr 

13, trad 1 

15.p=>(~ 

tvr) 

4-14, td 


Sunt foarte importante de reţinut două restricţii privind deducţia 
condiţionată. Mai întâi, după ce o secvenţă de deducţie condiţionată a 
fost descărcată în linia care constă din condiţionalul cerut, nici o linie 
din acea secvenţă nu mai poate fi utilizată pentru a obţine vreo 
formulă într-o linie ulterioară. Astfel, în penultimul exemplu de mai 
sus, nici o linie din secvenţa 4-6 nu poate fi utilizată pentru a obţine 
vreo formulă într-o linie ulterioară liniei 7, nici o linie din secvenţa 8- 
10 nu poate fi folosită pentru a obţine vreo formulă într-o linie 
ulterioară liniei 11 şi nici o linie din secvenţa 12-15 nu poate fi 
folosită pentru a obţine vreo formulă într-o linie ulterioară liniei 16. în 
ultimul exemplu, nici o linie din secvenţa 5-12 nu poate fi utilizată 
pentru a obţine vreo formulă într-o linie ulterioară liniei 13 şi nici o 
linie din secvenţa 4-14 nu poate fi folosită pentru a obţine vreo 
formulă într-o linie ulterioară liniei 15. Temeiul acestei restricţii este 
următorul: liniile dintr-o secvenţă de deducţie condiţionată au caracter 
ipotetic, depinzând de supoziţia introdusă în prima linie a unei astfel 
de secvenţe, şi reprezintă un „mijloc ajutător" pentru a obţine un 
anumit condiţional, care, întrucât nu depinde de vreo supoziţie, poate 
fi utilizat pentru a obţine formule în linii ulterioare. Cea de-a doua 

restricţie este legată de prima şi constă din aceea că orice secvenţă de 
daducfie condiţionată trebuie să fie descărcată intr-un condiţionai, cu 
ahe cuvinte, este greşit ca o deducţie să se încheie cu o linie care face 
pute dintr-o secvenţă de deducţie condiţionată. Dacă această restricţie 
este încălcată, atunci orice concluzie poate fi obţinută din orice set de 
premise. De pildă, în deducţia 

l.pvq | q 

2. p & q sdc 

3-q 

cea de-a doua restricţie este încălcată şi astfel apare că q se poate 
deduce din p v q, or este uşor de văzut că p v q nu implică logic pe q. 

2.8.4. Deducţia indirectă 

Deducţia indirectă este o variantă de deducţie naturală, în care se 
asumă o formă de propoziţie, să zicem A, şi se încearcă obţinerea atât 
a unei forme de propoziţie B, cât şi a unei forme de propoziţie ~ B, 
adică a unei contradicţii; dacă se obţine contradicţia, atunci se 
conchide că s-a dedus negaţia („falsitatea”) supoziţiei iniţiale, - A. 
Deducţia indirectă se bazează pe următorul principiu, numit 
„principiul reducerii la contradicţie”: dacă dintr-o formulă A şi un set 
de n formule T (n > 0) se deduce atât o formulă B cât şi o formulă 
- B, atunci din setul de formule T se deduce - A 59 . Vom spune că 
introducerea supoziţiei iniţiale se face prin regula supoziţiei pentru 
deducţia indirectă (sdi) şi că obţinerea în felul menţionat a negaţiei 
aipoziţiei iniţiale se face prin regula reducerii la contradicţie (re). 
Deducţia indirectă poate fi folosită atât pentru a obţine forma 
concluziei unui argument, cât şi pentru a obţine o linie intermediară, 
cemtă pentru obţinerea formei concluziei unui argument. 

In cazul în care deducţia indirectă este folosită pentru a obţine 
forma concluziei unui argument, se parcurg următoarele etape: (i) se 
iniţiază o secvenţă de deducţie indirectă, asumând prin sdi negaţia 
formei concluziei; (ii) se utilizează această supoziţiei pentru a obţine o 
cootradicţie; (iii) după obţinerea contradicţiei se trece, prin regula 
rahiccrii la contradicţie, la negaţia supoziţiei iniţiale şi apoi, prin 
regula dublei negaţii, la forma concluziei. Iată un exemplu: 


29 Mulţi autori numesc acest principiu „principiul reducerii la absurd”. în 
«ra-aa lucrare, considerăm că reducerea la contradicţie este o variantă de reducere 
la absurd (vezi capitolul Practica argumentării, în partea a doua a cursului). 

l.p3(q&r) 


2.~q 

1 

1 ~p 


3- — P 

sdi 


4- P 

3, dn 


5. q & r 

1,4, mp 


6. r 

5, conj 


V-q 

5, conj 


8. q v ~r 

7, ext 


9. ~r 

2, 8, disj 

10. ~ 

— P 

3-9,re 

11. ~ 

P 

10, dn 


Bara verticală marchează secvenţa de deducţie indirectă, în care 
s-a obţinut atât r, cât şi ~ r şi care a fost „descărcată” în linia 10. 

Ca şi în cazul deducţiei condiţionate, după ce o secvenţă de 
deducţie indirectă a fost descărcată, nici o linie din acea secvenţă nu 
mai poate fi utilizată pentru a obţine vreo formulă într-o linie 
ulterioară în deducţie. 

Următorul exemplu ilustrează cazul în care deducţia indirectă 
este utilizată pentru a obţine o linie intermediară, cerută pentru 
obţinerea formei concluziei unui argument: 


l.p=>[(qvr)3(s 

&t)] 

2. p & ~ (t v u) 

| ~ (q v u) 

3.p 


2, conj 

4. (qvr)D(s & t) 

1, 3, mp 

5. ~(tvu) 

2, conj 

6. ~t& ~u 

5, DM2 


7-q 

sdi 


8. q v r 

7, ext 


9. s & t 

4, 8, mp 


10. t 

9, conj 


11.~t 

6, conj 

12. ~ 

q 

7-11, rc 

13. ~ 

u 

6, conj 

14. ~ 

q & ~u 

12, 13, ad 

15. ~ 

(q vu) 

14, DM2 

De notat că, dată fiind restricţia menţionată mai sus, în aplicarea 
deducţiei indirecte este uneori nevoie să se ţină cont de ordinea în care 
sunt obţinute liniile. De pildă, în ultimul exemplu de mai sus, fomţ^lele 
din liniile 5 şi 6 ar fi putut fi incluse în secvenţa de deducţie indirectă 
după linia 10, pentru a obţine pe ~ t. Dacă, însă, s-ar fi procedat în acest 
fel, formula din linia 6, ~ t & ~ u, nu mai putea fi folosită pentru a 
obţine formula ~ u din linia 13, ulterioară secvenţei de deducţie 
indirectă. Dacă am fi inclus formulele din liniile 5 şi 6 în secvenţa de 
deducţie indirectă, ele ar fi trebuit să fie obţinute din nou după ce 
secvenţa era descărcată, pentru a obţine ~ u într-o linie ulterioară. 

Ca şi în cazul deducţiei condiţionate, orice secvenţă de deducţie 
indirectă trebuie să fie descărcată în negaţia formulei asumate prin 
sdi', cu alte cuvinte, este greşit ca o deducţie să se încheie cu o linie 
care face parte dintr-o secvenţă de deducţie indirectă. Dacă această 
restricţie nu este respectată, atunci orice concluzie poate fi obţinută 
din orice set de premise. De pildă, în deducţia 

l.p^q I q vr 

2. p sdi 

3. q 1,2, mp 

4. q v r 3, ext 

cea de-a doua restricţie este încălcată şi astfel apare că q v r se poate 
deduce din p 3 q, or este uşor de văzut că p 3 q nu implică logic qvr. 

De notat că o secvenţă de deducţie indirectă poate să apară în 
„domeniul” unei secvenţe de deducţie condiţionată sau al altei secvenţe 
de deducţie indirectă; de asemenea o secvenţă de deducţie condiţionată 
poate să apară în „domeniul” unei secvenţe de deducţie indirectă. 

2.8.5. Strategii de deducţie naturală 

Spre deosebire de tabelele de adevăr, metoda deducţiei naturale nu 
este „mecanică” (algoritmică). Construirea unei deducţii pentru un 
argument valid este o problemă a cărei rezolvare se face pas cu pas şi 
depinde, în bună măsură, de abilitatea noastră de a sesiza succesiunea 
corespunzătoare de aplicare a regulilor de deducţie. în general, 
inspectarea formelor premiselor, pe de o parte, şi a formelor premiselor în 
raport cu forma concluziei, pe de altă parte, sugerează aplicarea anumitor 
reguli de deducţie, precum şi alegerea unei variante de deducţie. Pentru 
aceasta este recomandabil să se ţină cont de următoarele strategii: 

1. Căutaţi combinaţiile de premise la care se pot aplica reguli ale 
implicaţiei logice, fie imediat, fie după transformarea premiselor prin 
reguli ale echivalenţei logice. Regulile implicaţiei logice care trebuie 

luate în primul rând în considerare sunt modus ponens, modus tollens, 
regula tranzitivităţii condiţionalului şi regula argumentului disjunctiv. 

2. Simplificaţi liniile din deducţie pentru a înlesni recunoaşterea 
regulilor care pot fi aplicate. în acest sens, dacă apar linii care constau 
din formule neelementare negate, atunci luaţi în considerare aplicarea 
regulilor lui De Morgan. De asemenea, folosiţi regula contragerii 
conjuncţiei pentru „a sparge” conjuncţiile. De pildă, din ~ (p zd q) se 
poate obţine atât p, cât şi ~ q cum urmează: 


1. ~(p=>q) 

2. ~ (~ p v q) 1, trl 

3. —p & ~q 2, DM2 

4. p&~q 3, dn 

5. p 4, conj 

6. ~ q 4, conj 


3. încercaţi să lucraţi „regresiv”, de la concluzie către premise. 
Deducţia naturală constă dintr-o serie de paşi care conduc de la 
premise la concluzie, dar în „planificarea” acestor paşi este util să 
comparaţi simbolurile (variabilele propoziţionale şi operatori) care 
apar în concluzie cu cele care apar în premise, după care să încercaţi 
să determinaţi ce trebuie făcut pentru „a extrage” din premise 
combinaţia de simboluri din concluzie. în acest sens, transformarea 
poncluziei prin reguli ale echivalenţei logice poate sugera o „cale de 
atac”. Nu uitaţi regula argumentului disjunctiv; această regulă trebuie 
să fie folosită atunci când în concluzie apare o variabilă propoziţională 
care nu apare în premise. 

4. Dacă un argument deductiv cu propoziţii compuse este 
nevalid, atunci nu există vreo serie de paşi prin care forma concluziei 
să se poată obţine din formele premiselor, în care fiecare pas să fie 
justificat de reguli de deducţie din lista 1-15. Totuşi, dacă nu aţi reuşit 
să construiţi o deducţie pentru un argument, aceasta nu dovedeşte că 
argumentul este nevalid, căci s-ar putea să fie vorba, pur şi simplu, de 
faptul că nu aţi găsit succesiunea corespunzătoare de paşi. Atunci când 
începeţi să bănuiţi că un argument este nevalid, este recomandabilă 
aplicarea deducţiei indirecte. Eşecul de a obţine o contradicţie prin 
asumarea negaţiei concluziei este un semn că bănuiala ar putea fi 
îndreptăţită. Chiar şi aşa, pentru a fi siguri că argumentul respectiv 
este nevalid, trebuie, în cele din urmă, să construiţi un tabel de adevăr 
pentru acel argument. 

EXERCIŢII ŞI PROBLEME 

1. Stabiliţi valoarea logică pe care o ia fiecare dintre formulele 
următoare, în interpretarea în care p şi r iau valoarea 1, iar q ia 
valoarea 0: 

1. (p & q) v (r& ~q) 3. [ ~ p => (q v r)] =3 [(q &r) v p] 

2. (p & q) => [(p z> r) = q] 4. - (r z> q) & ~ (p v - r) 

2. Pe baza definiţiilor relaţiilor de echivalenţă logică şi 
implicaţie logică, arătaţi că două propoziţii, P şi Q, sunt echivalente 
logic dacă şi numai dacă P implică logic Q şi Q implică logic P. 

3. Pentru fiecare dintre argumentele valide de la exerciţiul 6 din 
capitolul Noţiuni introductive, arătaţi că premisele argumentului şi 
contradictoria concluziei alcătuiesc o mulţime inconsistentă de propoziţii. 

4. Demonstraţi că dacă o mulţime de propoziţii este 

inconsistentă, atunci orice argument în care concluzia este 

contradictoria uneia dintre propoziţiile mulţimii, iar premisele sunt 
toate celelalte propoziţii ale mulţimii este valid. 

5. Stabiliţi dacă următoarele propoziţii sunt simple sau compuse, 
în sensul definiţiei propoziţiei compuse din secţiunea 2.4: 

1. România este stat naţional, suveran şi independent, unitar 
şi indivizibil. 

2. Sub aspect administrativ, teritoriul României este organizat 
în comune, oraşe şi judeţe. 

3. Pluralismul în societatea românească este o condiţie şi o 
garanţie a democraţiei constituţionale. 

4. Parlamentul este alcătuit din Camera Deputaţilor şi Senat. 

5. Camera Deputaţilor şi Senatul sunt alese pentru un 
mandat de patru ani. 

6. Pe baza definiţiilor relaţiilor logice dintre propoziţii, date în 
secţiunea 2.3, arătaţi în ce relaţie logică se află propoziţiile din fiecare 
pereche de mai jos (se presupune că în fiecare pereche de propoziţii 
este vorba despre aceleaşi persoane): 

1. Dan este mai înalt decât Mihai. Dan are cel puţin 
înălţimea lui Mihai. 

2. Dan şi Mihai au aceeaşi înălţime. Dan este mai înalt decât 
Mihai. 

3. Dan este mai înalt decât Mihai. Dan este mai scund decât 
Mihai. 

4. Dan are cel puţin înălţimea lui Mihai. Dan are cel mult 
înălţimea lui Mihai. 

7. Formalizaţi fiecare dintre următoarele propoziţii compuse 
folosind variabile prepoziţionale, operatori prepoziţionali şi, eventual, 
paranteze şi controlaţi adecvarea fiecărei soluţii de formalizare: 

1. Este fals că Radu a fost la munte. 

2. Colegul tău este atlet sau înotător. 

3. Mă duc la plimbare, în cazul în care se opreşte ploaia. 

4. Meciul a fost dinamic şi interesant. 

5. Am vizionat spectacolul, dar nu în întregime. 

6. Triunghiul ABC este echilateral dacă şi numai dacă are 
toate unghiurile egale. 

7. Mergem la plimbare, deşi plouă. 

8. Nu mergem la schi, dacă vremea nu se schimbă. 

9. Este fals că Radu a fost atât la munte, cât şi la mare. 

10. Radu nu a fost la munte sau nu a fost la mare. 

11. Dacă Radu a fost la munte şi nu a schiat, atunci şi-a lăsat 
schiurile acasă sau a fost gripat. 

12. Dacă nu îi place muzica, Mihaela nu dansează, dar dacă îi 
place muzica, atunci este în stare să danseze până dimineaţa. 

13. De obicei, Mihaela nu dansează, dar dacă o face, atunci 
are de dovedit ceva cuiva. 

14. Este fals atât că Mihaela nu dansează de obicei, cât şi că 
dacă dansează, atunci are de dovedit ceva cuiva. 

15. Mihaela nu are de dovedit nimic nimănui, iar dacă cineva 
susţine că are de dovedit ceva cuiva, atunci persoana 
respectivă se înşeală sau este răutăcioasă. 

8. Pentru fiecare dintre formulele următoare, folosiţi metoda 
tabelelor complete de adevăr pentru a decide dacă este o lege logică, o 
formulă contingenţă sau o formulă inconsistentă: 

1. ~(p=>p) 6.~(pz>q)=p&~q 

2. ~(~p&p) 7. (p&q) = (~pv~q) 

3. ~ [ p v (~ p & q)] 8. [(p 3 q) & - q] 3 - r 

4- - (r3 q) & - (q v ~r) 9. [(p3 q) & ~p ] 3 - q 

5. ~ (p & q) s (~ p v -q) 10. [(p 3 q) & p] 3 q 

9. Stabiliţi ce relaţii logice există între următoarele propoziţii 
compuse, luate două câte două: 

1. Dacă ai învăţat lecţia, atunci exerciţiile sunt uşor de rezolvat. 

2. Nu ai învăţat lecţia sau exerciţiile nu sunt uşor de rezolvat. 

3. Nu ai învăţat lecţia sau exerciţiile sunt uşor de rezolvat^ 

4. Ai învăţat lecţia şi exerciţiile nu sunt uşor de rezolvat. 

5. Nu ai învăţat lecţia şi exerciţiile sunt uşor de rezolvat. 

10. Stabiliţi care dintre următoarele formule este echivalentă 
logic cu formula ( p &q) 3 r şi care cu formula (p vq) 3 r 

1. p 3 (q 3 r) 3. (p 3 r) & (q 3 r) 

2. q 3 (p 3 r) 4. (p 3 r) v (q 3 r) 

11. Folosiţi tabele de adevăr complete pentru a obţine 
răspunsurile la fiecare din problemele care urmează. Apoi, încercaţi să 
găsiţi o modalitate de rezolvare a fiecărei probleme, care să nu 
presupună completarea tabelelor respective. 

1. A: Dacă rata inflaţiei creşte, atunci puterea de cumpărare 
a populaţiei scade. 

B: Cu alte cuvinte, vrei să spui că dacă rata inflaţiei nu 
creşte, atunci puterea de cumpărare a populaţiei nu scade. 

Are dreptate B ? 

2. A: Sporirea efectivelor Poliţiei nu continuă sau numărul 
infracţiunilor de furt descreşte. 

B: Eu susţin că sporirea efectivelor Poliţiei continuă sau 
numărul infracţiunilor de furt nu descreşte. 

C: Vă înşelaţi amândoi. 

Are dreptate C ? 

3. Anca şi Octavia depun mărturie într-un proces de crimă. 
Anca declară că dacă A a ucis victima, atunci B a fost 
complice şi C nu a fost implicat. Octavia declară că B nu 
a fost complice şi dacă A nu a ucis victima, atunci C a 
fost implicat. Presupunând că ambele martore spun 
adevărul, ce se poate stabili cu privire la A, B, şi C ? 

4. Ioana şi Mihaela depun mărturie într-un proces de furt. 
Ioana declară că A a găsit fereastra deschisă şi că dacă B 
a intrat în clădire, atunci C nu a intrat în clădire. Mihaela 
declară că A nu a găsit fereastra deschisă, dacă şi numai 
dacă C a intrat în clădire şi B nu a intrat în clădire. 
Ulterior s-a dovedit că Ioana a spus a adevărul, în timp ce 
declaraţia Mhaelei este falsă. In aceste condiţii, ce se 
poate stabili cu privire la A, B, şi C ? 

12. Pentru fiecare dintre mulţimile de propoziţii de mai jos, 
stabiliţi dacă este sau nu inconsistentă. în cazul celor inconsistente, 
aflaţi submulţimile maximal consistente. 

1. Nu a plouat. Strada nu este udă. Dacă a plouat, atunci 

strada este udă. 

2. Dacă autobuzul a plecat la timp, atunci trenul a avut 
întârziere. Dacă trenul a avut întârziere, atunci nu am 
ajuns la conferinţă. Autobuzul nu a a plecat la timp şi 
trenul nu a avut întârziere. 

3. Dacă Ioana a plecat din Bucureşti, atunci şi-a luat 
telefonul mobil. Dacă Ioana şi-a plătit abonamentul, 
atunci şi-a luat telefonul mobil. Ioana nu şi-a luat 
telefonul mobil. Ioana şi-a plătit abonamentul şi a plecat 
din Bucureşti. 

4. Merg la teatru sau la concert, dacă şi numai dacă vii cu 
mine. Nu vii cu mine. Nu merg la teatru. Merg la concert. 

5. Dacă Elena te-a căutat la telefon, atunci ea este încă 

interesată de tine. Dacă Elena este încă interesată de 
tine, atunci poţi să mai speri. Nu poţi să mai speri. 
Elena nu te-a căutat la telefon. Elena nu te-a căutat la 
telefon sau ea nu este încă interesată de tine. 

13. (a) Punând în corespondenţă variabila p cu propoziţia „Unele 
animale acvatice sunt mamifere”, este - p o formalizare adecvată 
pentru propoziţia „Unele animale acvatice nu sunt mamifere” ? 

(b) Presupunând că ~q formalizează propoziţia „Unele 
animale acvatice nu sunt mamifere” care este propoziţia cu care 
corespunde q? 

(c) Pentru fiecare dintre propoziţiile următoare în care apare 
cuvântul „nu”, arătaţi dacă „nu” exprimă o funcţie de adevăr analoagă 
celei exprimate de operatorul Dacă da, formalizaţi propoziţia 
respectivă, dând şi corespondenţa pe care vă bazaţi, iar dacă nu, 
explicaţi de ce. 

1. Nu sunt foarte optimist în legătură cu rezultatul acestor discuţii. 

2. Discuţia se va sfârşi nu cu o reconciliere, ci cu un scandal. 

3. Nici o balenă nu este peşte. 

4. Cu o floare nu se face primăvară. 

5. Toţi candidaţii care nu şi-au primit dosarele se găsesc pe listă. 

14. Pentru fiecare dintre propoziţiile următoare în care apare 
cuvântul „şi” arătaţi dacă „şi” exprimă o funcţie de adevăr analoagă 

celei exprimate de operatorul Dacă da, formalizaţi propoziţia 
respectivă, dând şi lista de corespondenţe pe care vă bazaţi, iar dacă 
nu, explicaţi de ce. 

1. Adriana şi Sorin sunt din acelaşi oraş. 

2. Fructele de la desert au fost aromate şi gustoase. 

3. Tu şi cu mine suntem singurele persoane care contează în 
această discuţie. 

4. Nici o ciupercă nu este otrăvitoare şi comestibilă. 

5. Avocaţii şi experţii nu sunt părţi în procesul penal. 

15. Folosiţi tabele de adevăr indirecte pentru a verifica validitatea 
următoarelor argumente: 

1. Dacă deschid televizorul, atunci urmăresc emisiunile sportive 
sau filmele documentare. Nu urmăresc emisiunile sportive şi 
urmăresc filmele documentare. Aşadar, deschid televizorul. 

2. Dacă deschid televizorul atunci urmăresc emisiunile 
sportive şi filmele documentare. Este fals că, dacă nu 
urmăresc emisiunile sportive, atunci urmăresc filmele 
documentare. Aşadar, nu deschid televizorul. 

3. Ruxandra va studia Dreptul sau, dacă doreşte să lucreze în 
administraţie, va studia Ştiinţele Politice. Din câte o 
cunosc, nu va studia Ştiinţele Politice. Ca atare, ea nu 
doreşte să lucreze în administraţie sau va studia Dreptul. 

4. Dacă ne îndoim că fetusul uman este o fiinţă umană, 
atunci afirmaţiile despre imoralitatea avorturilor sunt 
discutabile. Dacă avem certitudinea că fetusul uman este 
o fiinţă umană, atunci trebuie să-i acordăm dreptul la 
viaţă. Dacă afirmaţiile menţionate mai sus sunt 
discutabile sau trebuie să acordăm fetusului uman acest 
drept, atunci nu ne îndoim că fetusul uman este o fiinţă 
umană. Dacă avem această certitudine, atunci avortul este 
imoral. Deci avortul este imoral. 

5. în cazul în care acceptăm că pacienţii se autodetermină, 
atunci un medic are dreptul să deconecteze un pacient de 
la plămânul artificial dacă şi numai dacă medicul este 
ţinut să respecte dorinţele pacienţilor. Dacă un pacient 
refuză tratamentul, atunci medicul are dreptul menţionat 
şi pacientul va muri. Acceptăm că pacienţii se 
autodetermină. Deci, dacă un pacient refuză tratamentul, 
atunci medicul este ţinut să respecte dorinţele pacienţilor. 

16. Următoarele argumente cu propoziţii compuse sunt valide. 
Recunoaşteţi tipul fiecărui argument. 

1. Dacă mă duc la meci, atunci nu mă duc la teatru. Mă duc 
la teatru. Deci nu mă duc la meci. 

2. Dacă nu mă duc la meci, atunci mă duc la teatru. Nu mă 
duc la meci. Deci mă duc la teatru. 

3. Plouă sau nu îmi iau umbrela. îmi iau umbrela. Deci plouă. 

4. Dacă plouă, atunci nu mă duc la plimbare. Dacă ninge, 
atunci nu mă duc la film. Mă duc la plimbare sau la film. 
Deci nu plouă sau nu ninge. 

5. Dacă plouă, atunci mergem la film. Dacă ninge, atunci 
mergem la schi. Plouă sau ninge. Deci mergem la film 
sau la schi. 

17. Identificaţi erorile formale emise în următoarele argumente 
cu propoziţii compuse: 

1. Dacă citesc ziarele, atunci sunt bine informat. Nu citesc 
ziarele. Deci nu sunt bine informat. 

2. Dacă citesc ziarele , atunci sunt bine informat. Sunt bine 
informat. Deci citesc ziarele. 

3. Dacă nu citesc ziarele, atunci nu sunt bine informat. 
Citesc ziarele. Deci sunt bine informat. 

4. Citesc ziarele sau urmăresc emisiunile de ştiri. Citesc 
ziarele. Deci nu urmăresc emisiunile de ştiri. 

18. Pentru fiecare dintre deducţiile următoare, indicaţi felul cum 
a fost obţinută fiecare linie, specificând regula utilizată şi linia sau 
liniile la care a fost aplicată: 

(1) l.-pD(qD-r) 

2. -sD(-rDp) 

3. ~ p v s 

4. ~ s | - q 

5 - P — 

6. q z> ~ r — 

7. ~r:Dp — 

8. qzsp — 

9. ~q — 

(2) l.pv-(qvr) 

2. (p v~q) 3 r | p 

3. p v (- q & - r) — 

4. (p v~ q) & (p v - r) 

5. p v—q 

6. r 

7. p v~r 

8. —T 

9. p 

(3) 1. (p & p) 3 r 

2. p v s 

3. q Irvs 

4. (q & p) =3 r — 

5. ~(q&p)vr — 

6. -qv-pvr — 

7. q 3 (- p v r) — 

8. q 3 (p 3 r) — 

9. p 3 r — 

10. ~r3~p — 

11 p 3 S - 

12. ~ r 3 s — 

13. —rvs — 

14. rvs — 

(4) 1. p 3 r 
2. q3 r 
3-pvs 

4. q v - s |r 

5. ~p3 s — 

6. - q 3 - s — 

7. s 3 q — 

8- ~ P 3q — 

9. — p v q — 

10. pvq — 

11. ~r — 

12. -P — 

13. q — 

14. r — 

15. -r3r — 

16. —rvr — 

17. rvr — 

18. r — 



( 5 ) 

l.pvq /~p=)(~p&q) 

2. - [ ~p 3 (~ p & q)] — 

3. - [ —p v (~p&q)] — 

4. ~ [ p v ( ~ p & q) ] — 

5. - p & - (~ p &q) — 

6. - p & (- - P v - q) — 

7. - p & (p v ~q) — 

8. (~ p & p) v (~ p & - q) — 

9. (- p & p) v ~ (p vq) — 

10. — (p vq) — 

11. - p & p — 

12. — p — 

13. p — 

5. ~-[-pz>(~p&q)] — 

6. ~p=>(~p&q) — 

19. Pentru fiecare dintre următoarele argumente valide, aplicaţi 
metoda deducţiei naturale pentru a obţine forma concluziei din 
formele premiselor: 

1. Genele ţânţarilor pot fi donate sau ţânţarii vor deveni 
rezistenţi la toate insecticidele şi va creşte incidenţa 
encefalitei. Dacă genele ţânţarilor pot fi donate sau va 
creşte incidenţa encefalitei, atunci ţânţarii nu vor deveni 
rezistenţi la toate insecticidele. Prin urmare, genele 
ţânţarilor pot fi donate sau înmulţirea ţânţarilor va scăpa 
de sub control. 

2. Dacă mijloacele contraceptive vor fi disponibile prin 
cabinetele medicale ale liceelor, atunci incidenţa 
sarcinilor la adolescente va scădea. Prin urmare, dacă atât 
mijloacele contraceptive, cât şi informaţiile despre 
prevenirea sarcinilor vor fi disponibile prin cabinetele 
medicale ale liceelor, atunci incidenţa sarcinilor la 
adolescente va scădea. 

3. Este fals că sau interiorul Soarelui se roteşte mai repede 
decât suprafaţa sa, sau teoria generală a relativităţii este 
greşită. Dacă interiorul Soarelui nu se roteşte mai repede 
decât suprafaţa sa, iar excentricităţile orbitei lui Mercur pot 
fi explicate prin gravitaţia solară, atunci teoria generală a 
relativităţii este greşită. Deci excentricităţile orbitei lui 
Mercur nu pot fi explicate prin gravitaţia solară. 

4. Dacă închisorile sunt supraaglomerate, atunci infractori 
periculoşi sunt puşi în libertate pe cauţiune. Dacă închisorile 
sunt supraaglomerate şi infractori periculoşi sunt puşi în 
libertate pe cauţiune, atunci rata infracţionalităţii creşte. 
Dacă nu se construiesc noi închisori şi rata infracţionalităţii 
creşte, atunci se diminuează securitatea socială. Prin urmare, 
dacă închisorile sunt supraaglomerate, atunci, dacă nu se 
construiesc noi închisori, se diminuează securitatea socială. 

5. Sau este nevoie de amplasarea containerelor speciale 
pentru cutiile de bere şi băuturi răcoritoare, sau aceste 
cutii vor fi în continuare aruncate peste tot şi oraşul va 
arăta ca o groapă de gunoi. Dacă aceste cutii vor fi 
aruncate peste tot sau firmele de salubritate nu se vor 
ocupa de acest aspect, atunci este nevoie de amplasarea 
containerelor speciale pentru cutiile de bere şi băuturi 
răcoritoare. Prin urmare, este nevoie de amplasarea 
acestor containere. 



UI. SILOGISTICA 


în analiza şi evaluarea argumentelor cu ajutorul limbajului şi 
metodelor logicii prepoziţionale, propoziţiile simple contează ca 
unităţi neanalizate. în cele ce urmează, vom considera un tip de 
argumente deductive, numite „silogisme categorice”, a căror validitate 
depinde de structura internă a propoziţiilor componente. 

3.1. Propoziţii categorice 

Silogistica se ocupă cu studiul relaţiilor formale dintre 
propoziţiile categorice şi cu studiul argumentelor cu astfel de 
propoziţii. O propoziţie categorică este orice propoziţie care are una 
dintre formele „Toţi F sunt G”, „Nici un F nu este G”, „Unii F sunt G” 
sau „Unii F nu sunt G”, precum şi orice propoziţie care poate fi adusă 
la una dintre aceste forme fără pierderea înţelesului iniţial. Vom spune 
că o propoziţie care este deja de una dintre cele patru forme 
menţionate este o propoziţie categorică în formă standard. 

într-o formă standard de propoziţie categorică, literele „F” şi 
„G” sunt variabile logice care stau pentru substantive sau expresii 
substantivale, precum „om”, „număr”, „nefumător”, „persoană care nu 
bea cafea” etc. Vom spune că substantivele şi expresiile substantivale 
sunt termeni. Teoria logică a termenilor va fi expusă în partea a doua 
a acestui curs, în care vom considera şi alte tipuri de termeni, care nu 
sunt substantivali. Pentru cele ce urmează este important de reţinut că 
substantivele şi expresiile substantivale sunt termeni care desemnează 
obiecte (în timp ce verbele, adjectivele etc. nu desemnează obiecte, cel 
puţin nu în mod direct). Clasa de obiecte desemnate distributiv (unul 


1 în exprimarea obişnuită, cele mai multe propoziţii categorice nu sunt 
în formă standard. în secţiunea 3.3 vom expune mai multe modalităţi de a 
aduce propoziţiile limbajului obişnuit la o formă standard. Deocamdată, vom 
considera doar propoziţii categorice în formă standard. 

câte unul) de un termen alcătuieşte extensiunea termenului respectiv. 
De pildă, extensiunea termenului „om” este clasa oamenilor, 
extensiunea termenului „număr” este clasa numerelor, iar extensiunea 
termenului „bibliotecă” este clasa bibliotecilor. De asemenea, în 
analizele care urmează se va dovedi foarte importantă interpretarea 
extensională a termenilor negaţi, pe baza noţiunii de complementară a 
unei clase. Complementara unei clase K, K (citim „non K”) este clasa 
tuturor elementelor care nu aparţin clasei K. Dat fiind unjermen 
oarecare, simbolizat prin „F ” termenul negat, simbolizat prin F („non 
-F ”) are drept extensiune complementara extensiunii termenului F 
(complementara clasei de obiecte desemnate unul câte unul de 
termenul F). De pildă, termenul „non-garoafa” are drept extensiune 
complementara extensiunii termenului „garoafa”, aceasta conţinând 
tot ce nu este garoafa: frezii, crizanteme, pisici, stilouri, planete etc. 
Termenul „non-alimente conservate” are drept extensiune 
complementara extensiunii termenului „alimente conservate”, care 
conţine tot ce nu este aliment sau nu este conservat: automobile, 
ventilatoare, alimente proaspete etc. 

Uneori, complementara extensiunii unui termen este considerată 
în cadrul unui aşa-numit univers de discurs, caz în care se vorbeşte 
despre complementara limitată. Astfel, putem lua drept complemen¬ 
tară limitată a extensiunii termenului „garoafa” clasa florilor care nu 
sunt garoafe sau clasa plantelor care nu sunt garoafe, restrângând în 
acest fel universul discursului la flori sau la plante. Sub aceste 
restricţii, în loc de „non-garoafa” putem pune, respectiv, „floare care 
nu este garoafa” sau „plantă care nu este garoafa”. Universul de 
discurs trebuie, însă, să fie astfel ales încât să nu se piardă din vedere 
generalitatea iniţială a uni termen de forma „non- F’ („tot ce nu este 
F’), altfel se ajunge la rezultate eronate 2 . 

Termenul care poate înlocui litera F în oricare dintre cele patru 
forme de propoziţii de mai sus se numeşte „subiect logic”, iar 
termenul corespunzător lui G se numeşte „ predicat logic”. Este 
important de remarcat că subiectul logic şi predicatul logic ale unei 
propoziţii categorice nu trebuie să fie confundate, respectiv, cu 
subiectul gramatical şi predicatul gramatical ale propoziţiei respective. 
De pildă, în propoziţia „Toţi contabilii pricepuţi sunt specialişti 
apreciaţi”, subiectul gramatical este „toţi contabilii”, iar predicatul 

2 Vezi secţiunea Relaţiile logice dintre propoziţiile categorice, din 
acest capitol. 



gramatical este „sunt specialişti”, în timp ce subiectul logic este 
termenul „contabilii pricepuţi”, iar predicatul logic este termenul 
„specialişti apreciaţi”. Caracterizarea de propoziţie categorică în 
formă standard face abstracţie de genul gramatical al subiectului logic, 
care poate cere folosirea cuvintelor „toate”, „nici o” sau „unele” şi nu 
este afectată de prezenţa termenilor negaţi. Astfel, propoziţiile „Toate 
balenele sunt mamifere” şi „Nici o balenă nu este non-mamifer” sunt 
propoziţii categorice în formă standard. 

Cuvintele „sunt”, „nu este” şi „nu sunt” leagă subiectul logic de 
predicatul logic şi arată că predicatul logic este afirmat ( „sunt”) sau 
negat („nu este”, „nu sunt”) despre subiectul logic. Aceste cuvinte pot 
fi numite „calificatori”, deoarece arată calitatea unei propoziţii 
categorice de a fi afirmativă sau negativă. Astfel după calitate, 
propoziţiile de formele „Toţi F sunt G” şi „Unii F sunt G” sunt 
afirmative, iar cele de forma „Nici un F nu este G” şi „Unii F nu sunt 
G” sunt negative. Propoziţiile negative nu trebuie să fie confundate cu 
propoziţiile în care apar termeni negaţi. De pildă, în propoziţia „Toate 
persoanele care nu au fost trecute pe listă sunt persoane care nu au 
primit invitaţie oficială”, particula „nu” apare de două ori, dar, întrucât 
„nu” apare în termenii propoziţiei şi nu în faţa cuvântului „sunt”, 
propoziţia este afirmativă. 

Cuvintele „toţi”, „nici un” şi „unii” se numesc „semne de 
cantitate” sau „cuantori”, deoarece arată că în propoziţia respectivă 
este vorba despre întreaga extensiune a subiectului logic („toţi ”, „nici 
un”) sau despre o parte nedeterminată a acestei extensiuni („unii”). Pe 
scurt aceste cuvinte arată cantitatea unei propoziţii categorice. Astfel, 
după cantitate, propoziţiile de formele „Toţi F sunt G” şi „ Nici un F 
nu este G” sunt universale, deoarece în aceste propoziţii predicatul 
logic este afirmat, respectiv negat despre fiecare obiect din 
extensiunea subiectului logic, iar propoziţiile de formele „Unii F sunt 
G” şi „Unii F nu sunt G” sunt particulare, deoarece în aceste 
propoziţii predicatul logic este afirmat, respectiv negat despre cel 
puţin un obiect din extensiunea predicatului logic. 

Combinând criteriul cantităţii cu cel al calităţii, rezultă 
următoarele: 

• propoziţiile de forma „Toţi F sunt G” (A) sunt universal 
afirmative; 

• propoziţiile de forma „Nici un F nu este G” (E) sunt universal 
negative 

• cele de forma „Unii F sunt G” (I) sunt particular afirmative 

• cele de forma „Unii F nu sunt G” (O) sunt particular negative. 

Prin convenţie, literele dintre paranteze se folosesc pentru a desemna 
formele logice respective şi propoziţiile de aceste forme. Astfel, în loc să 
spunem că o propoziţie este de forma „Toţi F sunt G”, putem spune că este 
o propoziţie de forma A sau că este o propoziţie A ş.a. m.d. 1 * 3 . 

Pentru redarea prescurtată a formelor logice A, E, I şi O se 
folosesc, respectiv formule de tipul FaG, FeG, FiG şi FoG, în care literele 
care desemnează formele logice apar între simbolurile pentru termeni. 

In continuare, propoziţiile categorice în formă standard vor fi 
interpretate după cum urmează: 

Toţi F sunt G • întreaga extensiune F este inclusă în extensiunea G 
Nici un F nu este G • întreaga extensiune F este exclusă din 
extensiunea G 

Unii F sunt G • o parte nedeterminată a extensiunii F este inclusă în 
extensiunea G 

Unii F nu sunt G *o parte nedetenninată a extensiunii F este exclusă din 
extensiunea G. 

Propoziţiile categorice în care apar termeni negaţi pot fi 
interpretate în acelaşi mod, făcând apel la noţiunea de complementară 
a unei clase. De pildă, o propoziţie de forma „Toţi F sunt non -G”, 
căreia îi corespunde formula FaG, enunţă că întreaga extensiune F este 
inclusă în complementara extensiunii G. 

Această interpretare extensională („clasială”) a propoziţiilor 
categorice este numită adesea „interpretare aristotelică”, deoarece este 
compatibilă cu rezultatele obţinute de Aristotel în logica sa, cu precizarea 
că Aristotel nu a tratat sistematic propoziţiile cu termeni negaţi şi, 
evident, nu a întrebuinţat noţiunea de complementară a unei clase 4 . 

Trăsătura esenţială a interpretării aristotelice este exprimată de 
un principiu pe care, din raţiuni care vor deveni evidente în secţiunea 
următoare, îl vom numi „principiul subordonării particularelor”. 


1 Această convenţie de notare a fost introdusă de logicienii medievali. 

Literele A şi I au fost alese pentru propoziţii afirmative, deoarece sunt 

primele două vocale ale cuvântului latin „affirmo” (afirm), iar literele E şi O 
au fost alese pentru negative, deoarece sunt vocalele cuvântului latin „nego” 
(neg). Din fiecare cuvânt, prima vocală este folosită pentru universale, iar cea 
de-a doua vocală pentru particulare. 

4 După cum vom vedea, interpretarea aristotelică nu este singura 
interpretare posibilă a acestor propoziţii. 

formulat de Aristotel după cum urmează: „Dacă ceva aparţine tuturor 
cazurilor, aparţine şi unora dintre ele, iar dacă nu aparţine nici unuia, 
nu aparţine nici unora” 5 . 

Cu alte cuvinte, ceea ce se afirmă sau se neagă despre toţi 
membrii unei clase (extensiuni) se poate afirma, respectiv nega şi 
despre^ unii dintre membrii acelei clase (extensiuni). 

în legătură cu această interpretare se impun două precizări. Mai 
întâi, interpretarea propoziţiilor A nu ne spune dacă extensiunea 
predicatului logic conţine şi obiecte care nu fac parte din extensiunea 
subiectului logic, ca în propoziţia „Toate balenele sunt mamifere”, sau 
nu conţine astfel de obiecte, cele două extensiuni fiind identice, ca în 
propoziţia „Toate vertebratele sunt animale cu schelet intern”. Apoi, 
enunţând o propoziţie de forma „Unii F sunt G” nu excludem 
posibilitatea ca toţi F să fie G, iar enunţând o propoziţie de forma 
„Unii F nu sunt G” nu excludem posibilitatea ca nici un F să nu fie G. 
Altfel spus, cuvântul „unii” înseamnă aici cel puţin un, mai precis unul 
sau mai mulţi, eventual toţi (I), respectiv unul sau mai mulţi, eventual 
nici un (O). Datorită înţelesului acordat cuvântului „unii”, propoziţiile 
I şi O se mai numesc şi „propoziţii particulare deschise”. Desigur, în 
mod obişnuit, nu folosim o propoziţie de forma „Unii F sunt G” atunci 
când ştim că un singur F este G sau că toţi F sunt G; propoziţia 
respectivă ar apărea ca nefirească în primul caz şi banală în cel de-al 
doilea caz. Cu toate acestea . o astfel de propoziţie nu ar fi, ca să 
spunem aşa, mai puţin adevărată în oricare dintre cele două cazuri. 
Aceleaşi consideraţii sunt valabile şi pentru propoziţiile de forma 
„Unii F nu sunt G” în raport cu cazurile în care un singur F nu este G 
sau nici un F nu este G 6 

Pe de altă parte, ceea ce este important din perspectiva relaţiilor 
formale dintre propoziţiile categorice este interpretarea acestora atunci 
când nu ştim în ce caz ne aflăm. 


5 Aristotel. Topica, III. 6, 119 a. 

6 Deoarece nu ţin cont de înţelesul cuvântului „unii”, începătorii comit 
frecvent două tipuri de erori: (i) consideră că o propoziţie de forma „Unii F sunt 
G” este falsă în cazul în care toţi F sunt G şi că o propoziţie de forma „Unii F 
nu sunt G” este falsă în cazul în care nici un F nu este G; (ii) consideră că dintr-o 
propoziţie de forma „Unii F sunt G” rezultă „automat” că unii F nu sunt G, 
ceea ce nu are loc dacă toţi F sunt G, şi că din „Unii F nu sunt G” rezultă 
„automat” că unii F sunt G, ceea ce nu are loc dacă nici un F nu este G. 

3.2. Relaţiile logice dintre propoziţiile categorice 7 

Vom considera în continuare perechi de propoziţii categorice în 
care apar aceeaşi termeni, dar care diferă sub cel puţin unul dintre 
următoarele aspecte: cantitate, calitate, poziţia termenilor sau faptul că 
termenii sunt sad nu negaţi. 

3.2.1. Echivalenţa logică 

Să examinăm mai întâi echivalenţele logice care apar prin 
utilizarea dublă a negaţiei pe termeni 8 . 

După cum ştim, un termen F are drept extensiune complementara 
extensiunii termenului F, de unde rezultă că termenul F („non -(non F)”) 
are drept extensiune complementara complementarei extensiunii 
termenului F, adică extensiunea termenului F 9 . 

Prin urmare, dacă două propoziţii categorice nu diferă decât prin 
aceea că cel puţin un termen apare nenegat intr-una dintre propoziţii şi 
dublu negat în cealaltă propoziţie, atunci cele două propoziţii sunt 
echivalente logic. De pildă, propoziţiile „Unele mamifere nu sunt 
feline” şi „Unele mamifere nu sunt non- (non-feline)” sunt echivalente 
logic. Acestui tip de echivalenţă logică îi corespunde regula dublei 
negaţii pentru termeni: dubla negaţie de pe termeni poate Ji eliminată. 

Un alt tip de echivalenţă logică apare printr-o operaţie numită 
„obversiune”. Obversiunea constă din schimbarea calităţii unei 
propoziţii categorice şi negarea predicatului său logic. Propoziţia astfel 
obţinută se numeşte „obversa” propoziţiei date. Obversa unei propoziţii 
categorice este echivalentă logic cu propoziţia dată, oricare ar fi forma 
acesteia. Astfel, aplicând obversiunea la o propoziţie de forma „Toţi F 
sunt G”, obţinem propoziţia de forma „Nici un F nu «ste non-G”; cele 
două propoziţii sunt echivalente logic, deoarece a spune că întreaga 
extensiune F este inclusă în extensiunea G este un alt fel de a spune că 
întreaga extensiune F este exclusă din complementara extensiunii G. De 
pildă, aplicând obversiunea la propoziţia „Toate balenele sunt mamifere” 
obţinem „Nici o balenă nu este non-mamifer”, cele două propoziţii fiind 
echivalente logic. In aceeaşi manieră, se poate arăta că, pentru fiecare 
dintre celelalte trei tipuri de propoziţii categorice, obversa este 
echivalentă logic cu propoziţia iniţială (exerciţiu). 


7 Revedeţi secţiunea Relaţii logice între propoziţii, capitolul II. 

8 Această utilizare, deşi foarte puţin întâlnită în exprimarea obişnuită, 
poate să apară în aplicarea anumitor procedee de verificare a validităţii 
argumentelor cu propoziţii categorice. 

9 Complementara complementarei unei clase este identică cu cea de clasă. 

Acum, obvertind propoziţia „Nici o balenă nu este non- 
mamifer”, obţinem propoziţia „Toate balenele sunt non-(non- 
mamifere), echivalentă logic cu v Toate balenele sunt mamifere”, care 
este chiar propoziţia iniţială. în general, dacă eliminăm dublele 
negaţii, obversa obversei unei propoziţii categorice este identică cu 
acea propoziţie. 

Fiecare dintre următoarele patru formule este o lege a 
silogisticii, care exprimă relaţia logic-necesară dintre o propoziţie de 
forma respectivă şi obversa sa: 

(1) FaGsFeG (3) FiG s FoG 

(2) FeG = FaG (4) FoG = FiG 

Obversiunea pune o problemă tehnică legată de interpretarea 
termenilor negaţi. In exprimarea obişnuită nu folosim termeni ca 
„non-balenă”, „non-insectă” etc. De aceea, în aplicaţii se consideră 
complementare limitate la un univers de discurs. De pildă, 
restrângând universul de discurs la animale, în loc de „Nici o balenă 
nu este non-mamifer” putem pune „Nici o balenă nu este animal care 
nu este mamifer”. Alegerea universului de discurs trebuie, însă, să fie 
făcută în aşa fel încât să nu se piardă din vedere generalitatea iniţială a 
unui termen negat, altfel se ajunge la rezultate eronate. Fie, de pildă, 
propoziţia adevărată „Nici o insectă nu este mamifer”, a cărei obversă 
este propoziţia „Toate insectele sunt non-mamifere”. Luând drept 
univers de discurs pentru „mamifer” clasa animalelor, obţinem 
propoziţia adevărată „Toate insectele sunt animale care nu sunt 
mamifere”. Dacă, însă, luăm drept univers de discurs clasa 
vertebratelor, obţinem propoziţia falsă „Toate insectele sunt vertebrate 
care nu sunt mamifere”. în general, universul de discurs trebuie să fie 
ales în aşa fel încât să cuprindă extensiunea subiectului logic al 
propoziţiei de obvertit. 

Un al treilea tip de echivalenţă logică apare printr-o operaţie numită 
„conversiune”. Conversiunea constă din schimbarea locului termenilor 
unei propoziţii categorice: subiectul logic al propoziţiei date devine predicat 
logic, iar predicatul logic al propoziţiei date devine subiect logic. Propoziţia 
astfel obţinută se numeşte „conversa” propoziţiei date. Conversa unei 
propoziţii categorice este echivalentă logic cu propoziţia dată numai dacă 
aceasta este o propoziţie E sau o propoziţie 1 Astfel, aplicând 
conversiunea la o propoziţie de forma „Nici un F nu este G”, obţinem 
propoziţia de forma „Nici un G nu este F”; cele două propoziţii sunt 
echivalente logic, deoarece a spune că întreaga extensiune F este exclusă 

din extensiunea G este un alt fel de a spune că întreaga extensiune G este 
exclusă din extensiunea F. Aplicând conversiunea la o propoziţie de forma 
„Unii F sunt G” obţinem propoziţia de forma „Unii G sunt F”; cele două 
propoziţii sunt echivalente logic, deoarece a spune că cel puţin un F este G 
este un alt fel de a spune că cel puţin un G este F. De pildă, propoziţiile, 
„Nici un păianjen nu este insectă” şi „Nici o insectă nu este păianjen” sunt 
echivalente logic prin conversiune şi la fel sunt propoziţiile „Unele animale 
acvatice sunt mamifere” şi „Unele mamifere sunt animale acvatice”. 

Fiecare dintre următoarele formule este o lege a silogisticii, care 
exprimă relaţia logic-necesară dintre o propoziţie de forma respectivă 
şi conversa sa: 

(5) FeG = GeF (6) FiG = GiF 

Datorită faptului că în exprimarea obişnuită accentul cade pe 
subiectul logic al unei propoziţii categorice, conversiunea universal 
negativelor apare uneori ca fiind surprinzătoare sau chiar nefirească. 
De pildă, spunând „Nici un administrator de bloc nu este persoană 
discretă”, intenţionăm să accentuăm o trăsătură a administratorilor de 
bloc, fără să avem în vedere o „lipsă” a persoanelor discrete, enunţată 
de propoziţia „Nici o persoană discretă nu este administrator de bloc”. 
Totuşi echivalenţa logică are loc: cele două propoziţii nu pot avea 
valori logice diferite. 

Aplicând conversiunea la propoziţii A sau la propoziţii O putem 
obţine propoziţii care au aceeaşi valoare logică cu propoziţiile iniţiale, ca 
în perechile „Toate insectele sunt hexapode”- „Toate hexapodele sunt 
insecte” şi „Unele animale acvatice nu sunt mamifere” - Unele mamifere 
nu sunt animale acvatice”, dar putem obţine şi propoziţii cu valori logice 
diferite, ca în perechile „Toate balenele sunt mamifere” - „Toate 
mamiferele sunt balene ” şi „Unele vertebrate nu sunt mamifere”- „Unele 
mamifere nu sunt vertebrate”. Conversa unei propoziţii A sau a unei 
propoziţii O este independentă logic faţă de propoziţia dată, ceea ce 
înseamnă că valoarea logică a conversei unei propoziţii A sau a conversei 
unei propoziţii O nu depinde de valoarea logică a propoziţiei date, ci de 
starea de fapt la care se referă conversa respectivă. 

In legătură cu echivalenţa logică a propoziţiilor categorice, se 
obişnuieşte să se mai definească două operaţii logice: contrapoziţia 
parţială şi contrapoziţia totală. Contrapoziţia parţială constă din 
schimbarea calităţii unei propoziţii categorice, negarea predicatului 
său logic şi schimbarea locului termenilor. Contrapoziţia totală 
constă din negarea ambilor termeni ai unei propoziţii categorice şi 

schimbarea locului acestora. Contrapusa parţială sau totală a unei 
propoziţii categorice este echivalentă logic cu propoziţia dată numai 
dacă aceasta este de forma A sau deforma O 10 . 

De pildă, propoziţia „Toate balenele sunt mamifere”, are drept 
contrapusă parţială propoziţia „Nici un non-mamifer nu este balenă” 
şi drept contrapusă totală propoziţia „Toate non-mamiferele sunt 
non-balene”, iar propoziţia „Unele vertebrate nu sunt mamifere” are 
drept contrapusă parţială propoziţia „Unele non-mamifere sunt 
vertebrate” şi drept contrapusă totală propoziţia „Unele non-mamifere 
nu sunt vertebrate”; în fiecare dintre cele două exemple, atât 
contrapusa parţială, cât şi cea totală sunt echivalente logic cu 
propoziţia iniţială. Contrapusele parţiale sau totale ale propoziţiilor E 
şi I sunt independente logic faţă de propoziţiile date". 

Astfel, la lista legilor silogisticii putem adăuga următoarele 
patru formule: 

(7) FaG = GeF (9) FaG = GaF 

(8) FoG = G i F (10)FoG = GoF 

Fiecare dintre formulele (7) şi (8) exprimă relaţia logic-necesară 
dintre o propoziţie de forma respectivă şi contrapusa sa parţială, iar 
fiecare dintre formulele (9) şi (10) exprimă relaţia logic-necesară 
dintre o propoziţie de forma respectivă şi contrapusa sa totală . 

Contrapoziţia (parţială sau totală) aplicată la propoziţii A sau la 
propoziţii O nu reprezintă un tip distinct de echivalenţă logică. Contrapusa 
parţială se poate obţine obvertind propoziţia iniţială şi convertind rezultatul 
acestei obversiuni, iar contrapusa totală se poate obţine prin succesiunea 
obversiune - conversiune - obversiune, ca în exemplul următor: 

1. Toate balenele sunt mamifere 

2. Nici o balenă nu este non-mamifer (obversiune) 

3. Nici un non-mamifer nu este balenă (conversiune) 

4. Toate non-mamiferele sunt non-balene (obversiune) 

Propoziţia din linia 3 este contrapusa parţială a propoziţiei iniţiale, iar 
propoziţia din linia 4 este contrapusa totală a propoziţiei iniţiale. Astfel, 
contrapusa parţială este conversa obversei unei propoziţii categorice, iar 
contrapusa totală este obversa conversei obversei unei propoziţii categorice. 


10 Vezi exerciţiul 5. 

11 Vezi exerciţiul 6. 

Atunci când vom aborda relaţia de contradicţie dintre propoziţiile 
categorice, vom vedea că un tip distinct de echivalenţă logică are loc 
între o propoziţie categorică şi negaţia contradictoriei sale. 

3.2.2. Implicaţia logică 

In interpretarea aristotelică a propoziţiilor categorice, orice 
propoziţie universală implică logic propoziţia particulară de aceeaşi 
calitate, având acelaşi subiect logic şi acelaşi predicat logic. De pildă, 
propoziţia „Toate insectele sunt hexapode”, implică logic propoziţia 
„Unele insecte sunt hexapode”: dacă întreaga extensiune a termenului 
„insectă” este inclusă în extensiunea termenului „hexapod”, atunci o 
parte nedeterminată a primei extensiuni este inclusă în cea de-a doua 
extensiune. Propoziţia „Nici un păianjen nu este insectă” implică logic 
propoziţia „Unii păianjeni nu sunt insecte”: dacă întreaga extensiune a 
termenului „păianjen” este exclusă din extensiunea termenului 
„insectă”, atunci o parte nedeterminată a primei extensiuni este 
exclusă din cea de-a doua extensiune. 

In logica tradiţională, relaţia de implicaţie logică dintre o 
universală şi particulara de aceeaşi calitate, având aceeaşi termeni în 
aceeaşi poziţie a fost numită „subaltemare”, universala fiind 
supraaltema, iar particulara subalterna. Fiecare dintre următoarele 
formule este o lege a silogisticii, care exprimă relaţia logic-necesară 
dintre o universală şi subalterna sa în interpretarea aristotelică a 
propoziţiilor categorice: 

(11) FaG 3 FiG (12)FeG=DFoG 

In legătură cu subaltemarea, este uşor de arătat că dacă o 
particulară este falsă, atunci supraaltema sa este falsă 12 . 

In schimb, din falsitatea unei universale nu rezultă nimic 
determinat pentru subalterna sa, iar din adevărul unei particulare nu 
rezultă nimic determinat pentru supraaltema sa; cu alte cuvinte, 
valoarea logică a subalternei unei universale false depinde de starea de 
fapt la care se referă subalterna în cauză şi la fel pentru valoarea logică 
a supraaltemei unei particulare adevărate 13 . 

Conform regulii schimbului reciproc de echivalenţi, o universală 
implică logic orice propoziţie echivalentă logic cu subalterna sa şi o 
particulară este implicată logic de orice propoziţie echivalentă logic 
cu supraaltema sa. De pildă, propoziţia „Toate insectele sunt 


12 Vezi exerciţiul 7. 

13 Vezi exerciţiul 8. 



hexapode” implică logic propoziţiile „Unele hexapode sunt insecte” 
(conversa subalternei sale), „Unele hexapode nu sunt non-insecte” 
(obversa conversei subalternei sale) etc. Propoziţia „Unii păianjeni nu 
sunt insecte” este implicată logic de propoziţiile „Nici o insectă nu 
este păianjen”(conversa supraalternei sale), „Toate insectele sunt non- 
păianjeni” (obversa conversei supraalternei sale) etc. 

In tratarea relaţiilor de contrarietate reciprocă şi subcontrarietate 
reciprocă dintre propoziţiile categorice vom vedea că o universală 
implică logic negaţia contrarei sale şi că o particulară este implicată 
logic de negaţia subcontrarei sale. 

3.2.3. Contradicţia, contrarietatea şi subcontrarietatea. 

In tabelul următor sunt prezentate cazurile în care, conform 
interpretării aristotelice a propoziţiilor categorice, propoziţiile de formele 
A, E, I, sau O pot fi adevărate sau false (pentru concizie, în loc de 
„subiect logic” şi „predicat logic” apar, respectiv „subiect” şi „predicat”): 

Tabelul 3.1. Condiţiile semantice ale propoziţiilor categorice 


O propoziţie de 
forma 

este adevărată 
atunci când, în fapt. 


A 

întreaga extensiune a 
subiectului este inclusă în 
extensiunea predicatului 

o parte nedeterminată a 
extensiunii subiectului 
este exclusă din exensiunea 
predicatului 

E 

întreaga extensiune a 
subiectului este exclusă din 
extensiunea predicatului 

o parte nedeterminată a 
extensiunii subiectului este 
inclusă în extensiunea 
predicatului 

I 

o parte nedeterminată a 
extensiunii subiectului 
este inclusă în extensiunea 
predicatului 

întreaga extensiune a 
subiectului este exclusă din 
extensiunea predicatului 

O 

o parte nedeterminată a 
extensiunii subiectului este 
exclusă din extensiunea 
predicatului 

întreaga extensiune a 
subiectului este inclusă în 
extensiunea predicatului 

Amintim că „o parte nedeterminată a extensiunii subiectului” 
înseamnă un obiect din extensiunea subiectului sau mai multe, 
eventual întreaga extensiune a subiectului. 

Compararea cazurilor în care propoziţiile de formele respective 
sunt adevărate-sau false arată că, dacă au acelaşi subiect logic şi 
acelaşi predicat logic, propoziţiile A şi O sunt reciproc contradictorii, 
la fel şi propoziţiile E şi I, propoziţiile A şi E sunt reciproc contrare, 
iar propoziţiile I şi O sunt reciproc subcontrare. 

Să exemplificăm pentru contrarietatea reciprocă dintre A şi E. 
Astfel, A şi E nu pot fi împreună adevărate, deoarece este imposibil ca 
întreaga extensiune a subiectului logic să fie inclusă în extensiunea 
predicatului logic şi totodată exclusă din această extensiune; A şi E 
pot fi împreună false, căci este posibil ca o parte nedeterminată a 
extensiunii subiectului să fie exclusă din extensiunea predicatului, 
propoziţia A fiind astfel falsă, şi o altă parte nedeterminată a 
extensiunii subiectului logic să fie inclusă în extensiunea predicatului 
logic, fiind astfel falsă şi propoziţia E. 

Ţinând cont de cele de mai sus şi de definiţiile relaţiilor logice dintre 
propoziţii, adăugăm următoarele opt formule la lista legilor silogisticii: 

(13) FaG = ~ FoG (17) FaG 3 ~ FeG 

(14) - FaG = FoG (18) FeG 3 - FaG 

(15) FeG = ~ FiG (19) -FiG 3 FoG 

(16) - FeG s FiG (20) - FoG 3 FiG 

Formulele (13) - (16) arată că o propoziţie categorică şi negaţia 
contradictoriei sale sunt echivalente logic, formulele (17) şi (18) arată 
că o universală implică logic negaţia contrarei sale, iar formulele (19) 
şi (20) arată că negaţia unei particulare implică logic subcontrara sa. 
De pildă, propoziţia „Unii arbitrii de fotbal sunt corupţi” este 
echivalentă logic cu „Este fals că nici un arbitru de fotbal nu este 
corupt” ((16)) şi este implicată logic de „Este fals că unii arbitri de 
fotbal nu sunt corupţi” ((20)). 

Din tabelul 3.1 rezultă şi că o universală implică logic 
particulara de aceeaşi calitate, având acelaşi subiect logic şi acelaşi 
predicat logic („subalternarea”). Astfel, între patru propoziţii A, E, I şi 
O cu acelaşi subiect logic şi acelaşi predicat logic apare un sistem de 
relaţii logice, care poate fi reprezentat printr-un „pătrat logic”, (numit 
prin tradiţie „pătratul lui Boethius” 14 ) după cum urmează; 

14 Boethius, Anicius Manlius Severinus (470, 475? - 524), filosof 
creştin şi om de stat. Comentator şi traducător al lui Aristotel în limba latină. 

Sistemul de relaţii logice dintre patru astfel de propoziţii poate fi 
descris şi în termeni de raporturi de valoare logică. Astfel, dacă este 
adevărată propoziţia A, atunci este adevărată propoziţia I şi sunt false 
propoziţiile E şi dacă este falsă propoziţia A, atunci este adevărată 
propoziţia O, iar valorile logice ale propoziţiilor E şi I sunt nedeter- 
minate (în raport cu falsitatea propoziţiei A) ş.a.m.d. . 

Să remarcăm că relaţiile de tip „pătrat logic” nu sunt 
independente. De pildă, se poate arăta că din relaţia de contradicţie 
reciprocă şi cea de subalternare „decurg” relaţiile de contrarietate 
reciprocă şi subcontarietate reciprocă l6 . 

Dacă aplicăm sistemul de relaţii de tip „pătrat logic” la exemple de 
propoziţii categorice a căror valoare logică ne este cunoscută, atunci 
rezultatele obţinute pot să pară uneori banale sau, datorită unei 
neînţelegeri, pot să pară bizare. Să considerăm de pildă, propoziţia „Unele 
animale acvatice sunt mamifere”. Această propoziţie este în fapt 
adevărată, rezultatele obţinute exclusiv pe baza relaţiilor de tip „pătrat 
logic” fiind următoarele: „Nici un animal acvatic nu este mamifer ” 
(contradictoria) este falsă, iar „Toate animalele acvatice sunt mamifere” 
(supraaltema) şi „Unele animale acvatice nu sunt mamifere” 
(subcontrara) sunt nedeterminate sub aspectul valorii logice. Primul 
rezultat apare ca banal, iar ultimele două pot să pară bizare, deoarece aici 
ştim că supraaltema este falsă, şi că subcontrara este adevărată. In 
realitate, nu este nimic bizar în acest exemplu. Nedeterminarea 
propoziţiilor A şi O în raport cu adevărul propoziţiei I arată că numai 
sistemul de relaţii de tip „pătrat logic” nu este suficient pentru a determina 
valorile logice ale propoziţiilor respective, pentru aceasta fiind necesară 
informaţie factuală. In plus, este important de remarcat că rezultatele 
obţinute aici pe baza informaţiei factuale sunt perfect consistente cu 
sistemul de relaţii de tip „pătrat logic”: contrarele (A şi E) sunt ambele 


15 Vezi exerciţiul 9. 

16 Vezi exerciţiul 1 1. 

false, iar subcontrarele (I şi O) sunt ambele adevărate. In legătură cu 
„banalitatea” unor rezultate, trebuie spus că sistemul de relaţii de tip 
„pătrat logic” îşi vădeşte utilitatea şi importanţa mai ales atunci când este 
aplicat la propoziţii a căror valoare logică nu ne este cunoscută sau, altfel 
spus, atunci când nu dispunem de informaţie factuală. Pe de altă parte, 
acest sistem de relaţii este utilizat în unele metode de verificare a 
validităţii unor argumente deductive cu propoziţii categorice. 

Conform regulii schimbului reciproc de echivalenţi, date fiind 
două propoziţii categorice aflate într-o anumită relaţie din pătratul 
logic, orice propoziţie echivalentă logic cu una dintre cele două 
propoziţii date se află în relaţia respectivă cu orice altă propoziţie 
echivalentă logic cu cealaltă propoziţie dată. Rezultă astfel următorul 
pătrat logic „extins” al propoziţiilor categorice: 

Figura 3.1. Pătratul logic extins al propoziţiilor categorice 



în fiecare semicasetă se află forme de propoziţii echivalente 
logic, după cum urmează: 1 este obversa lui 2, 2 este obversa lui 1 şi 
conversa lui 3, 3 este obversa lui 4 şi conversa lui 2 (contrapuşa 
parţială a lui 1), iar 4 este obversa lui 3 ( contrapuşa totală a lui 1). în 

fiecare casetă, o semicasetă conţine forme de propoziţi independente 
logic faţă de propoziţiile ale căror forme sunt conţinute în cealaltă 
semicasetă. De asemenea, în fiecare casetă, semicaseta superioară 
conţine forme de propoziţii independente logic faţă de propoziţiile ale 
căror forme sunt conţinute în semicaseta inferioară a casetei din 
„colţul” opus. Relaţiile de contrarietate reciprocă, subcontrarietate 
reciprocă şi implicaţie logică sunt indicate între casete; fiecare 
propoziţie a cărei formă este conţinută într-o casetă se află în relaţia 
indicată cu fiecare propoziţie a cărei formă este conţinută în cealaltă 
casetă. Relaţia de contradicţie reciprocă este indicată între semicasete; 
fiecare propoziţie a cărei formă este conţinută într-o semicasetă se află 
în relaţia de contradicţie reciprocă cu fiecare propoziţie a cărei formă 
se află în semicaseta indicată. Evident, în fiecare semicasetă pot fi 
adăugate forme de propoziţii echivalente logic cu propoziţiile ale căror 
forme sunt deja conţinute acolo, prin înlocuirea oricărui termen, negat 
sau nu, cu dubla sa negaţie. Astfel figura 3.1 înfăţişează sistemul 
complet al relaţiilor logice dintre propoziţiile categorice. 

3.3. Redarea propoziţiilor din limbajul obişnuit ca 
propoziţii categorice standard. 

Identificarea cu claritate a relaţiilor logice dintre propoziţiile 
categorice presupune că acestea se află în formă standard . De 
asemenea, metodele de verificare a validităţii argumentelor deductive 
cu propoziţii categorice sunt aplicabile la astfel de propoziţii în formă 
standard. Cu ajutorul unor exemple, prezentăm în continuare 
principalele probleme puse de redarea („traducerea”) propoziţiilor 
categorice^ din limbajul obişnuit ca propoziţii categorice în formă 
standard. Intr-un astfel de proces este esenţială sesizarea înţelesului 
propoziţiei date spre traducere, pentru ca aceasta să fie reformulată 
astfel încât pierderile de înţeles să fie nule sau nesemnificative. 

Amintim că elementele componente ale unei propoziţii 
categorice în formă standard sunt următoarele: 

• subiect logic şi predicat logic, aceşti termeni fiind substantive 
sau expresii substantivale; 

• unul dintre calificatorii „sunt”, „nu este ”, sau „nu sunt”; 

• unul dintre cuantorii „toţi” („toate”), „nici un” („nici o”) sau 
„unii” („unele”) 

In raport cu aceste componente, problemele tipice care pot să 
apară sunt următoarele: 

• apariţia termenilor nesubstantivali (de regulă, predicatul logic); 

• absenţa calificatorului sau utilizarea altor forme ale verbului „a 
fi” decât cele menţionate, 

• absenţa cuantorului sau apariţia unui cuantor non-standard. 

In plus, unele probleme speciale de traducere sunt puse de 
propoziţiile de forma „Toţi F nu sunt G”, de unele propoziţii în care 
apare cuvântul „dacă” şi care nu pot fi formalizate adecvat cu ajutorul 
operatorului „d” în formule ale logicii propoziţionale, de aşa-numitele 
propoziţii exclusive şi exceptive, precum şi de propoziţiile cu subiect 
logic compus sau cu predicat logic compus. Pentru a face mai evidente 
modalităţile de traducere, vom evidenţia elementele suplimentare în 
raport cu propoziţia iniţială, scriindu-le cu italice (cursive). Primele 
două tipuri de probleme sunt ilustrate de următoarele propoziţii: 

(i) Unele mere sunt verzi- 

(ii) Toate cererile vor fi reanalizate. 

(iii) Unele păsări îşi construiesc cuibul toamna. 

(iv) Unele păsări nu zboară. 

(v) Nici un administrator de bloc nu zâmbeşte. 

In prima propoziţie, predicatul logic nu este un termen 
substantival, dar poate fi reformulat ca termen substantival, după cum 
urmează: „Unele mere sunt fructe verzi”. In propoziţia (ii) apare o 
formă non-standard a verbului „a fi ”; aceasta trebuie să fie înlocuită cu 
o formă standard a acestui verb, fără pierdere de înţeles, ca în „Toate 
cererile sunt documente care vor fi reanalizate”. Ultimele trei propoziţii 
nu conţin calificator. Propoziţia (iii) este, evident, o particular 
afirmativă, care poate fi reformulată ca „ Unele păsări sunt animale care 
îşi construiesc cuibul toamna”. Propoziţia (iv) poate fi tradusă ca o 
propoziţie I cu predicat logic negat - „Unele păsări sunt animale care 
nu zboară” - sau ca o propoziţie O, în care predicatul logic apare fără 
negaţie - „Unele păsări nu sunt animale care zboară” -, cele două 
traduceri fiind echivalente logic (obversiune). 

Pentru a aduce propoziţia (v) la forma standard de propoziţie E, 
între „nu” şi,zâmbeşte” intercalăm expresia „este persoană care”, obţinând 
„Nici un administrator de bloc nu este persoană care zâmbeşte”. 

Următorul grup de propoziţii ilustrează problemele legate de 
absenţa cuantorilor: 

(vi) Cine ezită este pierdut. 

(vii) Delfinii sunt mamifere . 

(viii) Delfinii se află în bazin. 

(ix) O greşeală recunoscută este pe jumătate iertată. 

(x) O persoană ursuză nu este apreciată. 

(xi) Maitrey a scris o carte despre Mircea Eliade. 

(xii) Miinchen este un oraş superb. 

(xiii) Detest meciurile trucate. 

(xiv) Am văzut-o pe colega mea nervoasă. 

(xv) Sunt nemulţumit când gafez. 

(xvi) Noi venim oriunde ne veţi chema. 

(xvii) Ea este întotdeauna optimistă. 

Propoziţia (vi) devine universal afirmativa „ Toate persoanele 
care ezită sunt persoane pierdute”, iar (vii) devine universal afirmativa 
„Toţi delfinii sunt mamifere”. Deşi pare a avea aceeaşi formă cu (vii), 
propoziţia (viii) devine particular afirmativa „Unii delfini se află în 
bazin” (încercaţi să explicaţi singuri de ce) Propoziţia (ix) devine 
universal afirmativa „Toate greşelile recunoscute sunt greşeli pe 
jumătate iertate”, iar (x) devine universal negativa „Nici o persoană 
ursuză nu este persoană agreată”. 

Propoziţiile (xi) şi (xii) se numesc „propoziţii singulare”, deoarece 
subiectul logic este un termen singular 17 . 

După cum vom vedea, în logica predicatelor, propoziţiile singulare 
sunt tratate diferit atât faţă de universale, cât şi faţă de particulare 18 . Aici, 
însă, vom trata propoziţiile singulare ca propoziţii universale, deoarece 
extensiunea subiectului lor logic conţine un singur obiect, astfel că relaţia 
de incluziune sau excluziune enunţată de o astfel de propoziţie nu poate fi 
decât totală. De pildă, în cazul propoziţiei (xi) nu intenţionăm să spunem că 
o parte nedeterminată a lui Maitrey a scris o carte despre Mircea Eliade şi 
nici că unele persoane numite „Maitrey” au scris o carte despre Mircea 
Eliade. După cum, în cazul propoziţiei (xii) nu intenţionăm să spunem că o 
parte nedeterminată din Munchen este un oraş superb şi nici că unele oraşe 
numite „Munchen” sunt oraşe superbe. Pentru a reda explicit singularele ca 
universale în formă standard, vom face apel la relaţia de identitate, însoţită 
de un parametru, adică o expresie cum ar fi „persoane” „oraşe”, „ţări” etc. 
Astfel, propoziţia (xi) devine ,Ţoale persoanele identice cu Maitrey sunt 
persoane care au scris o carte despre Mircea Eliade”. Subiectul logic al 
acestei propoziţii - „persoanele identice cu Maitrey” - are aceeaşi 
extensiune cu termenul singular „Maitrey”, întrucât singura persoană 
identică cu Maitrey este chiar Maitrey; ca atare, din punctul de vedere al 
interpretării aristotelice a propoziţiilor categorice, ultima propoziţie are 


17 Un termen singular desemnează un singur obiect specificat, 
determinat. Prin contrast, termenii care desemnează un număr oricât de mare 
de obiecte de acelaşi gen sunt termeni generali. Pentru detalii, vezi capitolul 
Teoria logică a termenilor, din partea a doua a acestui curs. 

18 Vezi capitolul Elemente de logica predicatelor, din partea a doua a 
acestui curs. 

acelaşi înţeles cu propoziţia (xi). Tot aşa, propoziţia (xii) devine „ Toate 
oraşele identice cu Miinchen sunt oraşe superbe”. Traducerea propoziţiilor 
singulare ca propoziţii universale nu trebuie, însă, să conducă la ideea că 
sigularele au acelaşi „statut logic” cu universalele 19 . 

Propoziţiile (xiii) - (xv) ilustrează cazul în care unei propoziţii i se 
pot da două traduceri distincte, neechivalente logic, ambele traduceri fiind 
corecte. Astfel, aceste propoziţii pot fi traduse, respectiv, prin ,Joate 
persoanele identice cu mine sunt persoane care detestă meciurile trucate”, 
,foate persoanele identice cu mine sunt persoane care au văzut-o pe 
colega mea nervoasă” şi „ Toate persoanele identice cu mine sunt 
persoane nemulţumite când gafează” sau prin „Toate meciurile trucate 
sunt meciuri pe care le detest”, „ Unele momente în care am văzut-o pe 
colega mea sunt momente în care colega mea era nervoasă” şi „ Toate 
momentele în care gafez sunt momente în care sunt nemulţumit” 

In fine, propoziţia (xvi), care conţine adverbul de loc „oriunde” 
şi propoziţia (xvii) care conţine adverbul de timp „întotdeauna” se 
traduc, respectiv, în termeni de „locuri” şi „momente”: „ Toate locurile 
în care ne veţi chema sunt locuri în care noi venim”; Toate momentele 
sunt momente în care ea este optimistă 20 . 

Următorul grup de propoziţii ilustrează problemele legate de 
apariţia unor cuantori non standard, precum şi de traducerea 
propoziţiilor de forma „Toţi F nu sunt G”: 

fxviiij Nu orice cetăţean are drept de vot. 

(xix) Numai unele animale acvatice sunt mamifere. 

(xx) Au fost rezolvate câteva dosare. 

(xxi) Primarul nu poate sta de vorbă cu fiecare cetăţean. 

fxxii) Primarul nu poate sta de vorbă cu vreun cetăţean. 

(xxiii) Toate balenele nu sunt peşti 

(xxivj Toţi oamenii nu sunt absolvenţi de învăţământ superior. 

Propoziţia (xviii) se transformă mai întâi în „Nu toţi cetăţenii 
sunt persoane care au drept de vot”, propoziţie care, pe baza relaţiei 
de contradicţie reciprocă (v.formula (14)), este echivalentă logic cu 
propoziţia O „ Unii cetăţeni nu sunt persoane cu drept de vot”. 
Propoziţia (xix) ne informează că o parte a extensiunii termenului 


19 în acest sens, vezi Ion Didilescu, Petre Botezatu (1976), precum şi 
Gheorghe Enescu (1997). 

Logicianul şi filosoful american Wilard von Orman Quine atrage 
atenţia asupra utilizării netemporale a lui „întotdeauna” (sau a lui 
„niciodată”) ca în „Suma unghiurilor unui triunghi este întotdeauna egală cu 
două unghiuri drepte” (vezi W.v.O.Quine, 1953). 

„animale acvatice” este inclusă în extensiunea termenului „mamifere” 
şi o parte a primei extensiuni este exclusă din cea de-a doua. Ca atare, 
propoziţia (xix) nu poate fi tradusă printr-o singură propoziţie 
categorică, ci printr-o propoziţie compusă cu ajutorul lui „şi” din două 
propoziţii categorice, după cum urmează: „Unele animale acvatice 
sunt mamifere şi unele animale acvatice nu sunt mamifere”. De notat 
că propoziţia „Numai unele animale acvatice nu sunt mamifere”, 
exprimă aceeaşi informaţie cu propoziţia (xix), astfel că are aceeaşi 
traducere. în general, două propoziţii de formele „Numai unii F sunt 
G” şi „Numai unii F nu sunt G” având aceeaşi termeni în aceeaşi 
poziţie, sunt echivalente logic. Propoziţiile de aceste forme, numite 
„particulare închise” se traduc printr-o propoziţie compusă de forma 
„Unii F sunt G şi unii F nu sunt G”, unde „F” şi „G” reprezintă, 
respectiv, subiectul logic şi predicatul logic ale propoziţiei iniţiale. 
Rezultă că ,în pofida aparenţelor, propoziţia de forma „Numai unii F 
nu sunt G” nu este contradictoria (negaţia) propoziţiei de forma 
„Numai unii F sunt G” 21 . 

La prima vedere, propoziţia (xx) pare a se traduce simplu prin 
„Unele dosare sunt lucrări care au fost rezolvate”. Totuşi, intenţia cu 
care ar fi formulată propoziţia (xx) este de a informa că numai unele 
dosare au fost rezolvate. Ca atare, ca şi (xix), propoziţia (xx) se 
traduce printr-o propoziţie compusă dintr-o propoziţie I şi o propoziţie 
O: „Unele dosare sunt lucrări care au fost rezolvate şi unele dosare 
sunt lucrări care nu au fost rezolvate”. 

Deşi propoziţiile (xxi) şi (xxii) par a avea aceeaşi formă, ele se 
traduc diferit, deoarece au înţelesuri diferite. Propoziţia (xxi) devine 
mai întâi „Nu fiecare cetăţean este persoană cu care primarul poate 
sta de vorbă”. Apoi, prin înlocuirea lui „fiecare” cu „toţi” se obţine 
„Nu toţi cetăţenii sunt persoane cu care primarul poate sta de vorbă" 
ceea ce, pe baza relaţiei de contradicţie reciprocă, devine propoziţia O 
„Unii cetăţeni nu sunt persoane cu care primarul poate sta de vorbă”. 
Prin înlocuirea lui „vreun” cu „nici un”, propoziţia (xxii) devine mai 
întâi „Primarul nu poate sta de vorbă cu nici un cetăţean ” ceea ce se 
transformă în propoziţia E „Mri un cetăţean nu este persoană cu care 
primarul poate sta de vorbă”. De notat că tratarea acestor două 
propoziţii ca singulare şi, în consecinţă, reformularea lor cu ajutorul 
relaţiei de identitate („toate persoanele identice cu primarul”), nu este 
o soluţie adecvată, deoarece ar şterge diferenţa de înţeles dintre ele. 

Propoziţiile (xxiii) şi (xxiv) ilustrează ambiguitatea formei 
propoziţionale „Toţi F nu sunt G”. Astfel, (xxiii) se traduce prin 


21 Vezi exerciţiul 13. 

propoziţia E JJici o balenă nu este peşte”, în timp ce (xxiv) devine 
propoziţia O „Unii oameni nu sunt absolvenţi de învăţământ superior”. 

în general, în funcţie de înţelesul lor, propoziţiile de forma „Toţi 
F nu sunt G”, se traduc fie printr-o propoziţie de forma „Nici un F nu 
este G”, fie printr-o propoziţie de forma „Unii F nu sunt G ”. 

Să notăm că propoziţiile în care apar cuantori non-standard cum 
ar fi „cei mai mulţi”, „aproape toţi”, „aproape nici un” ş.a., numite 
„propoziţii plurative” sau „propoziţii cvasicategorice”, nu pot fi 
traduse nici ca propoziţii categorice în formă standard şi nici ca 
propoziţii compuse din astfel de propoziţii fără o pierdere importantă 
de înţeles. Propoziţiile plurative au un „statut logic” special' 2 . 

Să considerăm acum următorul grup de propoziţii: 

(xxv) Numai persoanele cu grupa sangvină 0 sunt donatori 
universali. 

(xxvi) Ordonanţele de urgenţă se adoptă numai in cazuri 
excepţionale. 

(xxvii) Toţi angajaţii, cu excepţia directorilor, poartă ecuson. 

(xxviii) Numai studenţii facultăţii noastre nu sunt premiaţi. 

(xxix) Nici un student, cu excepţia celor de la facultatea 
noastră, nu este premiat. 

Propoziţiile (xxv) şi (xxvi) sunt exemple de propoziţii 
exclusive. în astfel de propoziţii, predicatul logic este afirmat exclusiv 
despre un anumit subiect logic. De altfel, se observă că în (xxv) şi 
(xxvi), cuvântul „numai” poate fi înlocuit cu „exclusiv”, fără vreo 
modificare de înţeles. Ţinând cont de înţelesul său, propoziţia (xxv) se 
redă mai întâi ca „Toate persoanele cu grupa sanguină 0 sunt donatori 
universali şi nici o persoană care nu are grupa sanguină 0 nu este 
donator universal”. înlocuind universal negativa cu obversa conversei 
sale, cu care este echivalentă logic, această propoziţie devine „Toate 
persoanele cu grupa sangvină 0 sunt donatori universali şi toţi 
donatorii universali sunt persoane cu grupa sangvină O” 23 . 

Propoziţia (xxvi) se reformulează mai întâi ca „Numai cazurile 
excepţionale sunt cazuri în care se adoptă ordonanţe de urgenţă”. 
Această reformulare arată că propoziţiile (xxv) şi (xxvi) au aceeaşi 
formă logică: „Numai F sunt G”. Cu toate acestea, propoziţia (xxvi) 
nu poate fi tradusă analog propoziţiei (xxv), deoarece nu suntem 


“ Vezi secţiunea Argumente cu propoziţii plurative din acest capitol. 

" 3 De notat că propoziţia (xxv) are acelaşi înţeles cu „Toate persoanele 
cu grupa sangvină 0 şi numai acestea sunt donatori universali”. 

îndreptăţiţi să presupunem că toate cazurile excepţionale sunt cazuri în 
care se adoptă ordonanţe de urgenţă 24 . Ca atare, ţinând cont de 
înţelesul său, propoziţia (xxvi) devine mai departe „Unele cazuri 
excepţionale sunt cazuri în care se adoptă ordonanţe de urgenţă şi 
toate cazurile în care se adoptă ordonanţe de urgenţă sunt cazuri 
excepţionale” şi se poate arăta că această propoziţie compusă este 
echivalentă logic cu propoziţia „Toate cazurile în care se adoptă 
ordonanţă de urgenţă sunt cazuri excepţionale” 25 . 

Analiza ultimelor două exemple arată că forma propoziţională 
„Numai F sunt G” este ambiguă: în funcţie de înţelesul lor, 
propoziţiile de această formă se traduc fie printr-o propoziţie compusă 
de forma „Toţi F sunt G şi toţi G sunt F”, fie printr-o propoziţie de 
forma „Toţi G sunt F’. 

Propoziţia (xxvii) este un exemplu de propoziţie exceptivă. 
Intr-o astfel de propoziţie, predicatul logic este afirmat despre 
subiectul logic cu excepţia unei anumite părţi din extensiunea 
subiectului logic. Propoziţia (xxvii) ne informează că nici un director 
nu poartă ecuson, în timp ce toţi ceilalţi angajaţi, care nu sunt 
directori, poartă ecuson. Ca atare, această propoziţie se traduce prin 
următoarea propoziţie compusă dintr-o propoziţie E şi o propoziţie A: 
„Nici un director nu este persoană care poartă ecuson şi toţi angajaţii 
care nu sunt directori sunt persoane care poartă ecuson ”, în general, 
propoziţiile exceptive pot fi considerate ca fiind de forma „Toţi H, cu 
excepţia F, sunt G ” şi se traduc printr-o propoziţie compusă de forma 
„Nici un F nu este G şi toţi non-F sunt G”, unde complementara 
extensiunii termenului „F” (extensiunea lui non-F) este limitată la 
universul de discurs H. 

Spre deosebire de propoziţiile de forma „Numai F sunt G”, cele 
de forma „Numai F nu sunt G”, cum este şi (xxviii), nu au înţeles 
exclusiv, ci exceptiv. Astfel, conform înţelesului său, propoziţia (xxviii) 
se transformă în „Toţi studenţii, cu excepţia celor de la facultatea 
noastră, sunt premiaţi”, ceea ce devine „Nici un student de la facultatea 
noastră nu este premiat şi toţi studenţii care nu sunt de la facultatea 
noastră sunt premiaţi”. Apoi, spre deosebire de propoziţiile de forma 
„Toţi H, cu excepţia F, sunt G”, cele de forma „Nici un H, cu excepţia 
F, nu este G ”, cum este şi (xxix), nu au înţeles exceptiv, ci exclusiv. 
Astfel, conform înţelesului său, propoziţia (xxix) poate fi reformulată ca 


24 Propoziţia (xxvi) nu are acelaşi înţeles cu „Toate cazurile excepţi¬ 
onale şi numai acestea sunt cazuri în care se adoptă ordonanţe de urgenţă”. 

5 Vezi exerciţiul 14. 

„Numai studenţii de la facultatea noastră sunt premiaţi”, ceea ce devine 
„Toţi studenţii premiaţi sunt studenţi de la facultatea noastră”. 

Modalităţile de traducere pentru propoziţiile exclusive şi pentru 
cele exceptive sunt prezentate în următorul tabel rezumativ: 


Tipul 

propoziţiei 

iniţiale 

Forma propoziţiei 
iniţiale 

Forma prin care se traduce 
propoziţia iniţială 

EXCLUSIVĂ 

Numai F sunt G 


Toţi G sunt F 

Nici un H, cu excepţia 
F, nu este G 

Toţi G sunt F 

EXCEPTIVĂ 

Toţi H, cu excepţia F, 
sunt G 

Nici un F nu este G şi toţi non-F 
sunt G 

Numai F nu sunt G 


Următorul grup de propoziţii ilustrează problemele puse de 
traducerea unor propoziţii în care apare „dacă”, dar care nu pot fi 
formalizate adecvat în logica propoziţională: 


(xxx) Dacă un buletin de vot este ştampilat în mai mult de o 
căsuţă, el va fi anulat. 

(xxxi) Dacă un animal respiră prin branhii, atunci nu este 
mamifer. 

(xxxii) Dacă o persoană nu prezintă încredere, atunci nu va Jî 
angajată. 

(xxxiii) O persoană este majoră numai dacă a împlinit 18 ani. 

Propoziţiile (xxx) - (xxxii) nu sunt propriu-zis propoziţii condi¬ 
ţionale, în sensul explicat în capitolul II. Propoziţiile de acest fel, pe 
care Wilard von Orman Quine (1953) le numeşte „condiţionali 
generalizaţi”, (generalized condiţionals), se traduc în silogistică prin 
propoziţii categorice universale. Astfel, propoziţia (xxx) devine 
„Toate buletinele de vot ştampilate în mai mult de o căsuţă sunt 
buletine de vot care vor fi anulate”, iar (xxxi) devine „Nici un animal 
care respiră prin branhii nu este mamifer”. Propoziţia (xxxii) se 
transformă mai întâi în „Toate persoanele care nu prezintă încredere 
sunt persoane care nu vor fi angajate”, ceea ce este echivalent logic cu 
„Nici o persoană care nu prezintă încredere nu este persoană care va 
fi angajată” (obversiune) şi cu „Toate persoanele care vor fi angajate 
sunt persoane care prezintă încredere”(contrapropoziţie totală). 

Conform înţelesului său, propoziţia (xxxiii) se transformă mai 
întâi în „Dacă o persoană a împlinit 18 ani, atunci este majoră şi dacă 
130 
















o persoană nu a împlinit 18 ani, atunci nu este majoră”. Această 
propoziţie devine „Toate persoanele care au împlinit 18 ani sunt 
persoane majore şi toate persoanele care nu au împlinit 18 ani sunt 
persoane care nu sunt majore”, ceea ce, prin contrapoziţia totală 
aplicată celei de-a doua propoziţii şi regula schimbului reciproc de 
echivalenţi, devine „Toate persoanele care au împlinit 18 ani sunt 
persoane majore şi toate persoanele majore sunt persoane care au 
împlinit 18 ani”. Pe baza acestei traduceri, se poate vedea că 
propoziţia (xxxiii) are acelaşi înţeles cu propoziţia exclusivă „Numai 
persoanele care cu împlinit 18 ani sunt persoane majore”. 

în fine, ultimul grup de propoziţii ilustrează unele probleme 
puse de traducerea propoziţiilor cu subiect logic compus sau predicat 
logic compus 26 : 

(xxxiv) Portocalele şi lămâile sunt citrice. 

(xxxv) Unele portocale şi lămâi sunt fructe stricate. 

(xxxvi) Racii şi broaştele nu sunt mamifere. 

(xxxvii) Unii cireşi şi vişini nu sunt pomi înfloriţi. 

(xxxviii )Portocalele sunt fructe aromate şi gustoase. 

(xxxix) Unele pisici nu sunt animale blânde şi drăgălaşe. 

(xxxx) Nici un politician nu este sincer sau dezinteresat. 

Aceste propoziţii se traduc, respectiv, prin propoziţii compuse, 
după cum urmează: 

Toate portocalele sunt citrice şi toate lămâile sunt citrice. 

Unele portocale sunt fructe stricate sau unele lămâi sunt fructe 
stricate. 

Nici un rac nu este mamifer şi nici o broască nu este mamifer 
Unii caişi nu sunt pomi înfloriţi sau unii vişini nu sunt pomi înfloriţi. 
Toate portocalele sunt fructe aromate şi toate portocalele sunt 
fructe gustoase. 

Unele pisici nu sunt animale blânde sau unele pisici nu sunt 
animale drăgălaşe. 

Nici un politician nu este persoană sinceră sau nici un politician 
nu este persoană dezinteresată. 

încercaţi să găsiţi singuri temeiurile acestor traduceri, mai ales în 
cazurile în care „şi” din subiectul logic compus sau din predicatul logic 
compus se traduce prin „sau” în propoziţia compusă corespunzătoare. 


26 Pentru o tratare detaliată a acestui tip de propoziţii, vezi Florea 
Ţuţugan (1957). 

De notat că argumentele cu propoziţii care nu pot fi traduse 
printr-o singură propoziţie categorică, cu puţine excepţii, nu pot fi 
tratate adecvat cu ajutorul metodelor expuse în acest capitol. 

3.4. Verificarea validităţii inferenţelor imediate 

Se numesc „inferenţe imediate” argumentele deductive cu 
propoziţii categorice având o singură premisă 27 . 

Pentru a verifica validitatea unui astfel de argument, prima etapă 
constă din standardizarea propoziţiilor componente şi desprinderea 
formelor lor logice. Pentru simplificarea expunerii, vom considera în 
continuare numai argumente ale căror propoziţii componente sunt în 
formă standard şi vom reda formele logice ale acestora folosind 
formulele introduse mai sus. Vom prezenta trei modalităţi de verificare 
a validităţii argumentelor de acest tip, care conduc la aceleaşi rezultate. 

3.4.1. Inferenţele imediate şi pătratul logic extins al 
propoziţiilor categorice 

Pătratul logic extins al propoziţiilor categorice, prezentat în 
secţiunea 3.2, poate fi folosit pentru a verifica validitatea inferenţelor 
imediate. Fie următorul argument: 

(i) Toate troleibuzele sunt mijloace de transport ecologice. Deci este 
fals că mele mijloace de transport neecologice sunt troleibuze. 

Punând în corespondenţă „F” şi „G”,respectiv, cu „troleibuze” şi 
„mijloace de transport ecologice” şi luând drept univers de discurs 
clasa mijloacelor de transport, forma acestui argument, redată în 
formule, este următoarea: 

Fa_G 
- G iF 

Presupunând ca adevărată premisa de forma FaG (1, prima 
semicasetă din stânga_sus), pe baza relaţiei de contradicţie reciprocă 
propoziţia de forma G iF (3, prima semicasetă_din dreapta jos) este 
falsă, deci, negaţia sa, propoziţia de forma - G iF (concluzia), este 
adevărată. Ca atare, argumentul (i) este valid. 

Fie acum următorul argument: 

27 Denumirea de „inferenţe imediate” este dată prin contrast cu 
argumentele deductive cu propoziţii categorice având două premise, în care 
concluzia nu poate decurge d intr-o singură premisă, numite „inferenţe 
mediate” sau „silogisme” (vezi secţiunea următoare). 

(ii) Este fals că unele mamifere nu sunt vertebrate. Deci unele 
nemamifere sunt nevertebrate. 

Punând în corespondenţă „F” şi „G”, respectiv, cu „mamifere” şi 
„vertebrate”, forma acestui argument, redată în formule, este următoarea: 

~_FoG 

FiG 

Dacă premisa este adevărată, atunci propoziţia de forma FoG (1, 
prima semicasetă din dreapta jos) este falsă. Din falsitatea propoziţiei de 
forma FoG, pe baza relaţiei de subcontrarietate reciprocă, rezultă adevărul 
propoziţiei de forma FiG (3, a doua semicasetă din stânga jos), care este 
concluzia argumentului; prin urmare, argumentul (ii) este valid. 

în fine, fie următorul argument: 

(iii) Unii studenţi simt nefumători. Deci uniifumători nu simt studenţi. 

Stabilind corespondenţele de rigoare, forma logică a acestui 
argument este următoarea: 

FiG 

GoF 

Din adevărul premisei de forma FiG (2, prima semicasetă din 
dreapta jos) nu rezultă nimic determinat pentru valoarea logică a 
concluziei de forma GoF (1, a doua semicasetă din dreapta jos), întrucât 
propoziţiile de aceste forme sunt independente logic; cu alte cuvinte, este 
posibil ca o propoziţie de forma Fi G să fie adevărată, iar propoziţia de 
forma GoF să fie falsă. Prin urmare, argumentul (iii) este nevalid. 

Deşi este relativ uşor de aplicat, procedura de verificare ilustrată 
în această subsecţiune presupune memorarea pătratului logic extins al 
propoziţiilor categorice. 

3.4.2. Metoda deducţiei naturale 

Termenul „deducţie naturală” are aici acelaşi înţeles cu cel 
introdus pentru acest termen în secţiunea 2.8. Prima regulă de deducţie 
din lista următoare corespunde relaţiei de subaltemare, fiind astfel o 
regulă a implicaţiei logice, în timp ce următoarele trei reguli 
corespund unor echivalenţe logice şi reprezintă particularizări ale 
regulii schimbului reciproc de echivalenţi: 

1. Regula subalternării (sb): de la forma de propoziţie universală 
se poate trece la forma subalternei sale. 

2. Regula contradicţiei (ctd): orice formă de propoziţie catego¬ 
rică poate fi înlocuită cu negaţia formei contradictoriei sale, având 
aceeaşi termeni în aceeaşi poziţie, şi reciproc. 

3. Regula conversiunii (cv): o formă de propoziţie E sau o 
formă de propoziţie I poate fi înlocuită cu forma conversei sale. 

4. Regula obversiunii (ob): orice formă de propoziţie categorică 
poate fi înlocuită cu forma obversei sale şi reciproc. 

De notat că regula subaltemării corespunde principiului 
aristotelic al subaltemării particularelor. 

Vom ilustra aplicarea metodei deducţiei naturale la cele trei 
exemple de argumente prezentate în subsecţiunea anterioară. Astfel, 
argumentul (i) este valid, întrucât forma concluziei sale poate fi 


obţinută din forma premisei după cum urmează: 

l.FaG / 

-GiF 

2. FeG 

1, ob 

3. GeF 

2, cv 

4. -GiF 

3, ctd 

De asemenea, următoarea serie de paşi arată că argumentul (ii) 
este valid: 

1.-FoG 

/ FiG 

2. FaG 

1, ctd 

3. FeG 

2, ob 

4. GeF 

3, cv 

5. GaF 

4, ob 

6. GiF 

5, sb 

7. FiG 

6, cv 


Următoarele două serii de paşi arată că argumentul (iii) nu este valid: 


1. FiG /GoF l.FiG /GoF 

2. FoG l,ob 2. GiF l,cv 

3. GoF 2, incorect 3. GoF 2, ob 

4. FoG 3, incorect 

5. FiG 4, ob 

6. GiF 5, cv 

7. GoF 6, vb 

Fiecare dintre aceste două serii de paşi conţine o linie (3, 
respectiv 4) obţinută prin înlocuirea unei forme de propoziţie O cu 
forma conversei sale, or, după cum am văzut, conversa unei propoziţii 
O este independentă logic faţă de propoziţia respectivă. Întrucât forma 
concluziei nu poate fi obţinută din forma premisei printr-o serie de 
paşi justificaţi de reguli de deducţie, argumentul (iii) este nevalid. 

Strategia generală de aplicare a metodei deducţiei naturale la 
verificarea validităţii inferenţelor imediate constă din următoarele: 
1. aplicarea regulii obversiunii pentru a obţine termenii aşa cum apar în 
forma concluziei (i.e. cu negaţie sau fără negaţie); 2. aplicarea regulii 
conversiunii pentru a obţine termenii în ordinea în care aceştia apar în 
forma concluziei; 3. aplicarea regulilor „pătratului logic” pentru a opera cu 
forme de propoziţii precedate de semnul negaţiei (regula contradicţiei) 
sau/şi pentru a trece de la forme de propoziţii universale la forme de 
propoziţii particulare (regula subaltemării). De pildă, obţinerea formei 
concluziei argumentului (i) cererea G să fie negat, ceea ce sugerează 
aplicarea regulii obversiunii, ca G să apară în poziţia de subiect logic, ceea 
ce sugerează aplicarea regulii conversiunii, precum şi ca forma concluziei 
să fie precedată de negaţie, ceea ce sugerează aplicarea regulii contradicţiei. 
Dacă am fi început prin aplicarea regulii subaltemării, obţineam FiG în 
linia 2, iar prin aplicarea regulii obversiunii obţineam FoGîn linia 3, ceea 
ce nu ne-ar mai fi permis să-l trecem pe G în poziţia de subiect logic. 

Este important de reţinut că regula subaltemării nu poate fi 
aplicată la linii care constau din forme de propoziţii universale 
precedate de semnul negaţiei. Ar fi greşit, de pildă, să trecem de la 
~ FaG la ~ FiG sau de la ~ FeG la ~ FoG, deoarece în fiecare dintre 
aceste cazuri se obţine o formă de propoziţie independentă logic faţă 
de propoziţia de forma iniţială (exerciţiu). 

Aplicarea regulilor din lista de mai sus permite evidenţierea 
paşilor „elementari” prin care forma concluziei unui astfel de 
argument valid poate fi obţinută din forma premisei sale. Odată 
familiarizaţi cu strategia de aplicare a acestor reguli, putem recurge la 
aplicarea combinată a unor reguli din listă, precum şi la folosirea unor 
reguli „derivate”, acolo unde este cazul, ceea ce conduce la micşorarea 
numărului de paşi necesari pentru obţinerea formei concluziei unui 
argument valid. Astfel, la lista de mai sus putem adăuga următoarea 
regulă derivată: 

5. Regula contrapoziţiei totale (cpt): o formă de propoziţie A 
sau de propoziţie O poate fi înlocuită cu forma contrapusei sale totale 
şi reciproc. 

Să considerăm din nou argumentul (ii). Forma concluziei sale, 
obţinută iniţial din forma premisei printr-o serie de şase paşi (şapte 
linii), poate fi obţinută din aceeaşi formă de premisă printr-o serie de 
numai trei paşi, după cum urinează: 

1. ~FoG 

2. FaG_ 1, ctd 

3. G a F 2, ctp 

4. F i G 3, sb, cv 

In aplicarea regulii contrapoziţiei totale, vom folosi tacit regula 
dublei negaţii pentru termeni ori de câte ori este cazul. De pildă, 
aplicând contrapoziţia totală la FaG obţinem G aF şi, prin eliminarea 
dublei negaţii de pe G, obţinem Ga F. 

Se poate demonstra că un argument deductiv cu propoziţii categorice, 
având o singură premisă, este valid (în interpretarea aristotelică) dacă şi 
numai dacă există cel puţin o serie de paşi prin care forma concluziei se 
poate obţine din forma premisei, în care fiecare pas este justificat de o 
regulă de deducţie din lista de reguli 1 -4 28 . 

3.4.3. Metoda diagramelor Swain 

Prezentăm în continuare o metodă grafică de verificare a 
validităţii inferenţelor imediate, datorată lui Robert Swain 29 . Această 
metodă porneşte de la o interpretare extensională (clasială) a 
propoziţiilor categorice, bazată pe algebra claselor dezvoltată de 
George Boole. în această interpretare, numită „interpretare booleană”, 
pe lângă noţiunea de complementară a unei clase se face apel la 
noţiunea de intersecţie a două clase. Intersecţia a două clase, A şi B, 
notată „A fi B” sau „AB”, este clasa elementelor care aparţin atât 
clasei A, cât şi clasei B; de pildă, intersecţia clasei studenţilor cu clasa 
schiorilor este clasa studenţilor schiori. 

în continuare, propoziţiile categorice în formă standard vor fi 
interpretate după cum urmează: 

29 Vezi Alice Ambrose, Morris Lazerovitz (1962). 



• intersecţia dintre extensiunea F şi 
extensiunea non-G (F G) este vidă (nu 
există obiecte ale extensiunii F în 
complementara extensiunii G). 

• intersecţia dintre extensiunea F şi 
extensiunea G (FG) este vidă (nu 
există obiecte ale extensiunii F în 
extensiunea G). 

• intersecţia dintre extensiunea F şi 
extensiunea G (FG) este nevidă 
(există cel puţin un obiect al 
extensiunii F în extensiunea G). 

• intersecţia dintre extensiunea F şi 
extensiunea non-G (FG) este nevidă 
(există cel puţin un obiect al extensiunii 
F în complementara extensiunii G). 

De exemplu, propoziţia „Toate balenele sunt mamifere” va fi 
interpretată ca enunţând că intersecţia dintre extensiunea termenului 
„balenă” şi extensiunea termenului „non-mamifer” este vidă (nu există 
balene în complementara extensiunii termenului „mamifer” sau, altfel 
spus, nu există balene non-mamifere), iar propoziţia „Unele animale 
acvatice sunt mamifere” va fi interpretată ca enunţând că intersecţia 
dintre extensiunea termenului „animal acvatic” şi extensiunea 
termenului „mamifer” este nevidă (există cel puţin un animal acvatic 
în extensiunea termenului „mamifer”). 

După cum se poate constata, în interpretarea booleană, 
propoziţiile universale sunt enunţuri de non-existenţă, deoarece ele 
arată că în extensiunea predicatului logic nu există obiecte din 
extensiunea subiectului logic şi nu indică dacă astfel de obiecte există, 
totuşi altundeva, în timp ce propoziţiile particulare sunt enunţuri de 
existenţă, deoarece ele arată unde există cel puţin un obiect din 
extensiunea subiectului logic. De asemenea, negaţiile propoziţiilor 
universale sunt enunţuri de existenţă, întrucât a spune că este fals că o 
intersecţie este vidă („Este fals că toţi F sunt G”, „Este fals că nici un F 
nu este G”) este totuna cu a spune că acea intersecţie este nevidă, iar 
negaţiile propoziţiilor particulare sunt enunţuri de non-existenţă, 
întrucât a spune că este fals că o intersecţie este nevidă („Este fals că 


Toţi F sunt G 


Nici un F nu este G 


Unii F sunt G 


Unii F nu sunt G 

unii F sunt G”, „Este fals că unii F nu sunt G”) este totuna cu a spune că 
acea intersecţie este vidă. 

In general, o diagramă Swain pentru o (formă de) propoziţie 
categorică, în care simbolurile „F” şi „G”, cu sau fără negaţii, sunt 
folosite, respectiv, pentru subiectul logic şi predicatul logic, constă 
dintr-un cerc împărţit în patru sectoare, după cum urmează: 


F 

F 



Sectoarele 1 şi 2 reprezintă extensiunea F, sectoarele 3 şi 4 
reprezintă extensiuneaF, extensiunea G este reprezentată de sectoarele 
1 şi 3, iar extensiunea G de sectoarele 2 şi 4. 

In continuare, vom păstra această convenţie de etichetare şi de 
numerotare a celor patru sectoare, care pot fi descrise ca intersecţii, în 
modul următor: 

sectorul 1: intersecţia dintre F şi G (FG) 
sectorul 2: intersecţia dintre F şi non - G (FG ) 
sectorul 3: intersecţia dintre non - F şi G (FG) 
sectorul 4: intersecţia dintre non - F şi non - G (FG ) 

Singurele operaţii grafice permise pe o astfel de diagramă sunt 
haşurarea unui sector, ceea ce arată că acel sector este vid, sau 
plasarea unui „x” într-un sector, ceea ce arată că sectorul respectiv 
este nevid. Pentru înlesnirea diagramării se utilizează o notaţie 
specifică interpretării booleene a propoziţiilor categorice, în care 
intersecţia a două extensiuni este notată ca mai sus, simbolul „0” 
desemnează clasa vidă (clasa fără nici un element), iar „=” şi 
înseamnă, respectiv, identic cu şi diferit de. 

Fie propoziţia „Toate insectele sunt nevertebrate”. Folosind „F” 
pentru „insecte” şi „G” pentru „vertebrate”, forma acestei propoziţii este 
„Toţi F sunt non-G” (FaG). în interpretarea booleană, propoziţia enunţă 
că intersecţia dintre extensiunea termenului „insectă” şi extensiunea 

termenului „vertebrat” („non-nevertebrat”) este vidă (nu există insecte 
vertebrate), în simboluri: FG = 0. Diagrama corespunzătoare acestei 
propoziţii este următoarea: 


FG = <j> 



O astfel de diagramă nu oferă nici o informaţie despre sectoarele în 
care nu apare nici un semn; acestea pot fi vide sau nu, în funcţie de starea 
de fapt la care se referă propoziţia respectivă. De pildă, singura informaţie 
oferită de diagrama de mai sus este că intersecţia dintre extensiunile 
termenilor „insectă” şi „mamifer” (sectorul 1) este vidă. Noi ştim din alte 
surse că celelalte sectoare - insecte nevertebrate (sectorul 2), vertebrate 
care nu sunt insecte (sectorul 3) şi nevertebrate care nu sunt insecte 
(sectorul 4) - sunt nevide. Diagrama Swain a unei propoziţii categorice 
redă, însă, numai informaţia exprimată de interpretarea sa booleană. 

Pentru a verifica validitatea unei inferenţe imediate, după 
standardizarea propoziţiilor componente şi desprinderea formelor lor 
logice, se procedează după cum urmează: 

1. se interpretează boolean formele propoziţiilor respective; 

2. se construieşte o diagramă Swain pe care se reprezintă informaţia 
exprimată de forma premisei în interpretarea booleană; 

3. în cazul în care premisa este un enunţ de neexistenţă, iar 
concluzia este un enunţ de existenţă, după ce se diagramează forma 
premisei se aplică următoarea regulă de diagramare: dacă interpretarea 
booleană a formelor celor două propoziţii componente indică un singur 
termen cu cele două apariţii identice (ambele fără negaţie sau ambele 
cu negaţie), atunci în sectorul nehaşurat corespunzător extensiunii 
termenului respectiv se înscrie un „x". Argumentul verificat este valid 
numai dacă pe diagrama astfel construită apare informaţia exprimată de 
interpretarea booleană a formei concluziei. 

Vom ilustra aplicarea acestei metode cu ajutorul celor trei 
exemple de argumente de mai sus. 



VÂLi'D WALt& 

Cm) _ 

e»f CF * ^ 

G ~G 



HgVâtft* 

în interpretarea booleană, premisa argumentului (ii) este un enunţ 
de neexistenţă, în timp ce concluzia sa este un enunţ de existenţă 
(FG * 0), iar această interpretare indică un singur termen cu care două 
apariţii identice: „non-G”. Ca atare, în sectorul nehaşurat corespunzător 
extensiunii non-G (sectorul 4) se înscrie un „x”, astfel că pe această 
diagramă apare informaţia exprimată de interpretarea booleană a formei 
concluziei. De notat că dacă n-am fi aplicat regula de diagramare 
menţionată mai sus, argumentul (ii), valid în interpretarea aristotelică, ar 
fi apărut ca nevalid în interpretarea booleană 30 . 

30 Această regulă are semnificaţia adăugării unei supoziţii de existenţă - în 
exemplu nostru, a supoziţiei G = 0 (extensiunea non - G este nevidă sau, altfel 
spus, există cel puţin un obiect non - G) - şi este cerută de distincţia dintre enunţuri 
de neexistenţă şi enunţuri de existenţă, introdusă de interpretarea booleană a 
propoziţiilor categorice. Fără adăugarea unor astfel de supoziţii de existenţă, 
respectiv fără aplicarea regulii menţionate, toate inferenţele imediate în care 
premisa este un enunţ de neexistenţă iar concluzia este un enunţ de existenţă şi care 
sunt valide în interpretarea aristotelică apar ca nevalide în interpretarea booleană. 
Discuţia asupra acestei probleme depăşeşte cadrul propus pentru lucrarea de faţă. 

Pe diagrama corespunzătoare argumentului (iii) nu a apărut 
informaţia exprimată de interpretarea booleană a formei concluziei, 
care ar fi presupus apariţia unui „x” In sectorul 3, astfel că acest 
argument este nevalid. 

3.5. Silogismul categoric 

Un silogism categoric este un argument deductiv alcătuit din 
trei propoziţii categorice care conţin un total de trei termeni diferiţi, 
fiecare dintre ei apărând exact de două ori în două propoziţii diferite. 
In continuare, pentru concizia exprimării, în loc de „silogism 
categoric” vom scrie „silogism”. 

Sa considerăm următorul pasaj: 

„In esenţă, infracţiunea de ultraj implică un contact direct între 
făptuitor şi victimă - funcţionarul lezat. Acest contact se realizează 
prin prezenţa ambelor părţi în momentul fierbinte al săvârşirii faptei şi 
prin adresarea cuvintelor nocive direct funcţionarului. El se mai poate 
realiza şi printr-o comunicare directă a acestor cuvinte de către 
făptuitor printr-unul dintre mijloacele de natură a limita contactul 
numai la cele două persoane - telefon, telegramă, scrisoare. Cuvintele 
scrise în presă - oricare ar fi acestea - nu implică nici prezenţa 
ambelor părţi, nici adresarea de către ziarist către funcţionar a acestor 
cuvinte şi nici comunicarea acestora printr-un mijloc care să creeze un 
contact limitat la cele două persoane. Ca atare, infracţiunea de ultraj 
nu se poate realiza prin presă” 31 . 

Acest pasaj conţine un silogism, care poate fi redat după cum 
urmează: 

• Infracţiunea de ultraj implică un contact direct între făptuitor şi 
victimă. Presa nu implică un contact direct între Japtuitor şi victimă. 
Prin urmare, infracţiunea de ultraj nu se poate realiza prin presă. 

Analiza şi evaluarea unui astfel de argument presupune mai 
întâi, standardizarea propoziţiilor componente. Pentru propoziţiile de 
mai sus obţinem următoarele formulări: 

• Toate infracţiunile de ultraj sunt fapte care implică un contact 
direct între făptuitor şi victimă. Nici un fapt care se poate realiza prin 
presă nu este fapt care implică un contact direct între făptuitor şi 


31 Corneliu Turianu, „Infracţiunea de ultraj nu se poate realiza prin 
presă”, „România liberă”, 16 martie 1995. Sublinierea din prima propoziţie 
aparţine autorului articolului, care se referă la art. 239, C.P. 

victimă. Prin urmare, nici o infracţiune de ultraj nu este fapt care se 
poate realiza prin presă. 

într-un silogism, subiectul logic al concluziei se numeşte 
„termen minor”, iar predicatul logic al concluziei se numeşte „termen 
major”. Cele două premise ale unui silogism categoric trebuie să aibă 
un termen comun, care nu apare în concluzie; acesta se numeşte 
„termen mediu”. Consideraţi împreună, termenii minor şi major se 
numesc „termeni extremi”. Premisa care conţine termenul minor se 
numeşte „premisă minoră”, iar premisa care conţine termenul major se 
numeşte „premisă majoră”. In exemplul de mai sus, „infracţiunea de 
ultraj” este termenul minor, „fapt care se poate realiza prin presă” este 
termenul major, „fapt care implică un contact direct între făptuitor şi 
victimă” este termenul mediu, prima premisă este premisa minoră, iar 
cea de-a doua este premisa majoră. 

Pentru identificarea şi compararea formelor logice ale 
silogismelor, propoziţiile componente ale oricărui silogism dat spre 
evaluare se pun într-o ordine standard : mai întâi premisa majoră, apoi 
premisa minoră, după care se prezintă concluzia. Pentru a prezenta un 
silogism în ordine standard, se identifică mai întâi subiectul logic al 
concluziei (termenul minor) şi predicatul logic al concluziei (termenul 
major), ceea ce permite identificarea premisei majore şi a celei minore 
şi apoi, dacă este cazul, reordonarea acestora. Vom spune că un 
silogism este în formă standard, dacă toate propoziţiile din 
componenţa sa sunt în formă standard şi sunt prezentate în ordine 
standard. Astfel, prin inversarea ordinii de prezentare a premiselor 
silogismului de mai sus, se obţine forma standard a acestuia: 

• Nici un fapt care se poate realiza prin presă nu este fapt care 
implică un contact direct între făptuitor şi victimă. Toate infracţiunile 
de ultraj sunt fapte care implică un contact direct între făptuitor şi 
victimă. Prin urmare, nici o infracţiune de ultraj nu este fapt care se 
poate realiza prin presă. 

Punând în corespondenţă simbolurile „F”, „G” şi „H”, respectiv, 
cu termenii minor, major şi mediu din acest silogism, forma sa logică 
şi redarea în formule a acesteia sunt următoarea: 

Nici un G nu este H G e H 

Toţi F sunt H F a H 

Nici un F nu este G F e G 

înainte de a trece mai departe, vom folosi două exemple pentru a 
face unele precizări cu privire la cerinţa ca un silogism să aibă trei şi 
numai trei termeni. Astfel, fie următorul argument: 

• Toţi cei bănuitori sunt indiscreţi. Toţi administratorii de bloc 
sunt suspicioşi. Prin urmare, toţi administratorii de bloc sunt indiscreţi. 

Tehnic vorbind, acest argument conţine patru termeni. Totuşi, 
întrucât doi dintre aceşti patru termeni - „bănuitori” şi „suspicioşi” 
sunt sinonimi, acest argument poate fi transformat într-un echivalent 12 , 
având exact trei termeni, prin înlocuirea unuia dintre cei doi termeni 
menţionaţi mai sus cu sinonimul său. De pildă, prin înlocuirea lui 
„suspicios” cu „bănuitor” se obţine următorul silogism: 

• Toţi cei bănuitori sunt indiscreţi. Toţi administratorii de bloc 
sunt bănuitori. Prin urmare, toţi administratorii de bloc sunt indiscreţi. 

Să examinăm acum următorul argument: 

• Toţi cei discreţi sunt apreciaţi. Nici o persoană politicoasă nu 
este indiscretă. Prin urmare, toate persoanele politicoase sunt apreciate. 

Şi acest argument conţine, tehnic vorbind, patru termeni. Totuşi, 
întrucât termenul „indiscret” poate fi luat drept negaţia termenului 
„discret”, prin înlocuirea celei de-a doua premise cu propoziţia 
echivalentă logic „Toate persoanele politicoase sunt discrete” 
(obversiune) se obţine următorul silogism cu exact trei termeni: 

• Toţi cei discreţi sunt apreciaţi. Toate persoanele politicoase 
sunt discrete. Prin urmare, toate persoanele politicoase sunt apreciate. 

în general, vom considera că orice argument cu propoziţii 
categorice având două premise şi mai mult de trei termeni satisface 
definiţia silogismului, dacă şi numai dacă argumentul respectiv poate 
fi transformat într-unul echivalent cu exact trei termeni 33 . 


32 în general, spunem că două argumente sunt echivalente, dacă oricare 
dintre ele poate fi obţinut din celălalt prin înlocuirea a cel puţin unei propoziţii 
componente cu o propoziţie echivalentă logic cu ea. Conform regulii schimbului 
reciproc de echivalenţi, dacă un argument deductiv dat este valid, atunci orice 
argument echivalent cu argumentul dat este valid şi dacă un argument deductiv 
dat este nevalid, atunci orice argument echivalent cu argumentul dat este nevalid. 

" Se spune că în argumentele cu propoziţii categorice care conţin patru 
termeni şi care nu pot fi astfel transformate se comite „eroarea împătririi terme¬ 
nilor” (vezi capitolul Practica argumentării, din partea a doua a acestui curs). 

Pentru început, vom discuta doar despre silogisme în care 
apariţiile fiecărui termen sunt identice (nici un termen nu apare atât cu 
negaţie, cât şi fără negaţie). Pentru simplificarea expunerii, silogismele 
date ca exemple vor fi prezentate direct în formă standard. 

3.5.1. Figuri şi moduri silogistice 

Elementele de identificare ale formei standard a unui silogism în 
care apariţiile fiecărui termen sunt identice sunt figura şi modul. 
Figura unui silogism este dată de poziţia termenului mediu în cele 
două premise. Notând, în general, cu „F”, „G” şi „H”, respectiv, 
termenii minor, major şi mediu, pentru poziţia termenului mediu sunt 
posibile patru cazuri, numerotate convenţional după cum urmează: 


Figura 1 

H-G 

F-H 

F-G 


Figura 2 
G-H 
G-H 

G-G 


Figura 3 
H-G 
H-F 

F-G 


Figura 4 

G-H 

H-F 

F-G 


în prima figură, mediul este subiect logic în majoră şi predicat logic 
în minoră, în figura a doua, mediul este predicat logic în ambele premise, 
în figura a treia, mediul este subiect logic în ambele premise, în figura a 
patra, mediul este predicat logic în majoră şi subiect logic în minoră. 

Modul unui silogism este dat de tipurile de propoziţii categorice 
- A, E, I, sau O - care intră în alcătuirea sa şi se desemnează printr-o 
succesiune de trei vocale: prima vocală indică tipul majorei, a doua 
indică tipul minorei, iar cea de-a treia indică tipul concluziei. De pildă, 
vom spune că modul silogismului despre infracţiunea de ultraj, 
prezentat mai sus, este EAE; întrucât este un silogism în figura a 
doua, vom desemna forma acestuia prin EAE - 2. 

Deoarece avem patru tipuri de propoziţii categorice, iar un 
silogism este alcătuit din trei propoziţii, numărul total de moduri 
posibile în fiecare figură este de 64 (4x4x4), de unde rezultă că 
numărul total de moduri posibile în toate cele patru figuri este de 256 
(4x64). După cum vom vedea, dintre cele 256 de moduri posibile în 
toate figurile, numai 24 de moduri sunt valide (în interpretarea 
aristotelică a propoziţiilor categorice), câte 6 în fiecare figură. 

3.5.2. Regulile generale ale silogismului şi erori formale în 
silogisme 

Regulile generale ale silogismului exprimă anumite condiţii 
formale, fiecare în parte necesară şi împreună suficiente pentru ca un 
silogism în care apariţiile fiecărui termen sunt identice să fie valid, în 


144 



cadrul dat de interpretarea aristotelică a propoziţiilor categorice. Cu 
alte cuvinte, orice silogism care satisface toate regulile generale este 
valid şi orice silogism în care este încălcată cel puţin o regulă 
generală este nevalid. In logica tradiţională, regulile generale ale 
silogismului au fost grupate în două categorii principale: reguli pentru 
termeni şi reguli pentru propoziţiile componente; la rândul lor, regulile 
din cea de-a doua categorie se grupează în reguli pentru calitatea 
propoziţiilor componente şi reguli pentru cantitatea acestora. 

Regulile pentru termeni fac apel la noţiunea de distribuţie a 
termenilor în propoziţiile categorice. Un termen este distribuit într-o 
propoziţie categorică, dacă în acea propoziţie, judecând după forma sa 
logică, termenul este considerat cu întreaga sa extensiune şi este 
nedistribuit, dacă este considerat cu o parte nedeterminată a 
extensiunii sale. întrucât un termen poate avea rolul de subiect logic 
sau cel de predicat logic într-o propoziţie categorică, urmează că 
trebuie să cercetăm separat distribuţia subiectului logic şi pe cea a 
predicatului logic în cele patru tipuri de propoziţii categorice. 

Cuantorii „toţi” şi „nici un” ne arată că propoziţiile universale au 
subiectul logic distribuit, deoarece într-o astfel de propoziţie este vorba 
despre întreaga extensiune a subiectului logic, iar cuantorul „unii” ne arată 
că propoziţiile particulare au subiectul logic nedistribuit, deoarece într-o 
astfel de propoziţie este vorba despre o parte nedeterminată a subiectului 
logic. Să examinăm acum distribuţia predicatului logic. O propoziţie 
universal afirmativă (A) nu enunţă ceva determinat despre extensiunea 
predicatului său logic, deoarece aceasta poate avea obiecte în plus faţă de 
extensiunea subiectului logic 14 . Ca atare, universal afirmativele au 
predicatul logic nedistribuit. O propoziţie particulară afirmativă (I) enunţă 
şi că unele obiecte din extensiunea predicatului logic fac parte din 
extensiunea subiectului logic, astfel că particular afirmativele au predicatul 
logic nedistribuit. O propoziţie universal negativă (E) enunţă şi că întreaga 
extensiune a predicatului logic este exclusă din extensiunea subiectului 
logic. Ca atare, universal negativele au predicatul logic distribuit. O 
particular negativă (O) enunţă că o parte nedeterminată a extensiunii 
subiectului logic este exclusă din extensiunea predicatului logic, ceea ce 
înseamnă că întreaga extensiune a predicatului logic se află în afara acelei 
părţi nedeterminat a subiectului logic. Astfel, particular negativele au 
predicatul logic distribuit. Rezumând, temenii cu rol de subiect logic sunt 


14 Revedeţi secţiunea 3.1. 

145 



distribuiţi in universale şi nedistribuiţi în particulare, iar termenii cu rol de 
predicat logic simt distribuiţi in negative şi nedistribuiţi in afirmative. 

Distribuţia termenilor în propoziţiile categorice este prezentată 
concis în următorul tabel, în care „d” şi „n” sunt prescurtări pentru 
„distribuit” şi, respectiv, „nedistribuit”. 


Tabelul 3.3. Distribuţia termenilor în propoziţiile categorice 


Tipul 

propoziţiei 

Rolul 

termenului în propoziţie _ 

A 

E 

I 

o 

Subiect logic 

d 

d 

n 

n 

Predicat logic 

n 

d 

n 

d 


Este important de remarcat că, întrucât avem în vedere 
deocamdată numai silogisme în care apariţiile fiecărui termen sunt 
identice, proprietatea de a fi sau nu distribuit într-o propoziţie categorică 
face abstracţie de distincţia dintre termeni cu negaţie şi termeni fără 
negaţie. Cu alte cuvinte, dacă într-o propoziţie categorică apare un 
termen de forma „non-T” atunci vom spune că „non - T” este distribuit, 
dacă este subiect de universală sau predicat de negativă şi că este 
nedistribuit, dacă este subiect de particulară sau predicat de afirmativă. 

Cu aceste precizări, putem trece la expunerea regulilor generale 
ale silogismului. Astfel un silogism este valid dacă şi numai dacă 
satisface toate condiţiile exprimate de următoarele reguli 35 : 

■ Reguli pentru termeni: 

Rl: Termenul mediu este distribuit în cel puţin o premisă. 

R2: Dacă un termen extrem este distribuit în concluzie, atunci el 
este distribuit în premisa din care provine. 

■ Reguli pentru calitatea propoziţiilor: 

R3: Cel puţin o premisă este afirmativă. 

R4: Dacă o premisă este negativă, atunci concluzia este negâtivă. 

R5. Dacă ambele premise sunt afirmative, atunci concluzia este 
afirmativă. 

■ Reguli pentru cantitatea propoziţiilor: 

R6. Cel puţin o premisă este universală. 

R7. Dacă o premisă este particulară, atunci concluzia este particulară. 


35 Această propoziţie va fi demonstrată ulterior. 

încălcarea oricăreia dintre regulile generale conduce la o eroare 
formală; altfel spus, forma oricărui silogism în care se încalcă cel 
puţin una din regulile R1 - R7 poate conduce de la premise adevărate 
la o concluzie falsă. Fiecare eroare formală expusă în continuare 
corespunde încălcării uneia dintre regulile generale ale silogismului: 

1. Eroarea mediului nedistribuit apare prin încălcarea Rl, fiind 
comisă în silogisme în care termenul mediu este nedistribuit în ambele 
premise. Dacă mediul este nedistribuit în ambele premise, atunci în fiecare 
premisă acesta apare cu o parte nedeterminată a extensiunii sale, care poate 
să nu fie una şi aceeaşi parte, ca în următorul exemplu: 

Toţi G sunt H" GaH Toate mamiferele sunt vertebrate. 

Toţi F sunt H n F a H Toate păsările sunt vertebrate. 

Toţi F sunt G F a G Deci toate păsările sunt mamifere. 

2. Eroarea minorului ilicit/majorului ilicit apare prin încăl¬ 
carea R2, fiind comisă în silogismele în care cel puţin unul dintre 
termenii extremi este distribuit în concluzie şi nedistribuit în premisa 
din care provine. Intr-un astfel de silogism, în concluzie se enunţă 
ceva despre întreaga extensiune a termenului respectiv, în timp ce 
premisa din care provine acel termen enunţă ceva despre o parte 
nedeterminată a extensiunii sale. Cu alte cuvinte, concluzia unui astfel 
de silogism „spune” mai mult decât permit premisele sale 16 ca în 
următorul exemplu în care se comite eroarea majorului ilicit: 

Toţi H sunt G n HaG Toţi brazi sunt plante. 

Nici un H nu este F H a F Nici un brad nu este pin. 

Nici un F nu este G d F e G Deci nici un pin nu este plantă . 

Să remarcăm că R2 nu poate fi încălcată în cazul în care un 
termen extrem este nedistribuit în concluzie şi nici în cazul în care un 
termen extrem este distribuit în premisă. 

3. Eroarea ambelor premise negative apare prin încălcarea 
R3. Dacă ambele premise ale unui silogism sunt negative, atunci 
fiecare dintre ele enunţă excluziunea (totală sau parţială) dintre 
extensiunea unui termen extrem şi termenul mediu, or de aici nu 

16 Unele expuneri ale silogisticii menţionează o „regulă” conform căreia în 
orice tip de argument valid cu propoziţii categorice, inclusiv în inferenţele imediate, 
nici un termen nu poate să apară distribuit în concluzie, dacă el nu este distribuit în 
premise. Este, însă, uşor de arătat că argumentele de forma „Toţi F sunt G. Deci 
unii non - F nu sunt G” sunt valide (vezi secţiunea 3.4.), deşi termenul notat cu „G” 
este distribuit în concluzie şi nedistribuit în premisă. 

rezultă nimic determinat despre relaţia dintre extensiunile extremilor, 
care, în fapt, poate fi de incluziune, ca în următorul exemplu: 

Nici un G nu este H GeH Nici o balenă nu este peşte. 

Nici un H nu este F HeF Nici un peşte nu este mamifer. 

Nici un F nu este G FeG Deci nici un mamifer nu este balenă. 

4. Eroarea concluziei afirmative trasă dintr-o premisă 
negativă apare prin încălcarea R4. Intr-o concluzie afirmativă se 
enunţă incluziunea (totală sau parţială) dintre extremi. O astfel de 
concluzie poate să decurgă în mod valid din premise doar dacă ambele 
premise enunţă incluziunea dintre extremi şi mediu, deci doar dacă 
ambele premise sunt afirmative. Un silogism în care concluzia este 
afirmativă şi o premisă este negativă poate avea premisele adevărate şi 
concluzia falsă, ca în următorul exemplu: 

Unii G nu sunt H G o H Unele animale acvatice nu sunt vertebrate. 

Toţi F sunt H F a H Toate pisicile sunt vertebrale. 

Unii F sunt G F i G Deci unele pisici sunt animale acvatice. 

5. Eroarea concluziei negative trasă din două premise 
afirmative apare prin încălcarea R5. Dacă ambele premise sunt 
afirmative, ele enunţă relaţii de incluziune, ceea ce nu justifică enunţarea 
unei relaţii de excluziune printr-o concluzie negativă. Exemplu: 

Toţi G sunt H GaH Toate vertebratele sunt animale cu schelet intern. 

Toţi H sunt F HaF Toate animalele cu schelet intern sunt animale 
cu coloană vertebrală. Deci unele animale cu 

_ c oloană vertebrală nu sunt vertebrate. 

Unii F nu sunt G FoG 


6. Eroarea ambelor premise particulare apare prin încălcarea 
R6, iar 7. eroarea concluziei universale trasă dintr-o premisă 
particulară apare prin încălcarea R7. Aceste două erori sunt ilustrate, 
respectiv, de următoarele două exemple: 

Unele substanţe sunt acizi. 

Unele substanţe sunt baze. 

Deci unele baze sunt acizi. 

Unele vertebrate sunt mamifere. 

Toate păsările sunt vertebrate. 

Deci toate păsările sunt mamifere. 


Unii FI sunt G 
Unii H sunt F 

HiG 

HiF 

Unii F sunt G 

FiG 

Unii H sunt G 

HiG 

Unii F sunt H 

FaH 

Unii F sunt G 

FaG 


148 



Explicaţiile oferite mai sus pentru justificarea primelor cinci 
reguli au un caracter intuitiv, ele nefiind demonstraţii propriu-zise. R6 
şi R7 pot fi demonstrate riguros pe baza primelor cinci reguli 37 , ceea 
ce arată că R6 şi R7 nu sunt independente în raport cu R1 - R5. Cu 
alte cuvinte, respectarea regulilor pentru distribuţia termenilor şi a 
celor pentru calitatea propoziţiilor asigură automat respectarea 
regulilor pentru cantitatea propoziţiilor. Să observăm, de altfel, că în 
fiecare dintre ultimele două exemple de silogisme se comite şi eroarea 
mediului nedistribuit. 

Exemplele de silogisme care au ilustrat erorile formale menţionate 
au fost alese special pentru a arăta că formele logice respective pot 
conduce de la premise adevărate la o concluzie falsă. Erorile formale se 
pot comite şi în argumentele în care atât premisele, cât şi concluzia sunt 
propoziţii adevărate. Să examinăm următorul silogism: 

Toţi G sunt H GaH Toţi brazii sunt conifere. 

Toţi H sunt F HaF Toate coniferele sunt arbori. 

Unii F nu sunt G FoG Deci unii arbori nu sunt brazi. 

Acest silogism are premisele şi concluzia adevărate. Totuşi, 
concluzia sa nu decurge din premise, fiind vorba despre un silogism 
nevalid, în care se emite eroarea concluziei negative trasă din două 
premise afirmative. Ca atare, după cum am văzut mai sus, forma sa 
poate conduce de la premise adevărate la o concluzie falsă. 

Din cele de mai sus rezultă că orice silogism îi care este 
încălcată cel puţin una dintre regulile generale este nevalid, ceea ce 
înseamnă că dacă un silogism este valid, atunci acel silogism satisface 
toate regulile generale. Se pune acum problema de a arăta că dacă un 
silogism satisface toate regulile generale, atunci acel silogism este 
valid. Pentru aceasta, putem proceda în mai multe feluri. După cum 
am văzut, numărul total de moduri posibile în toate figurile, deşi este 
destul de mare, este finit (256). In aceste condiţii, în principiu, putem 
să examinăm toate aceste moduri în lumina setului de reguli R1-R7, 
să eliminăm toate modurile nevalide (toate modurile în care cel puţin 
una dintre reguli este încălcată), după care să arătăm că toate modurile 
rămase în fiecare figură sunt valide. Eliminarea modurilor nevalide se 
poate face şi altfel. 


37 


Vezi exerciţiul 19. 

Să luăm în considerare doar cantitatea şi calitatea premiselor, 
listate în ordinea standard (mai întâi majora, apoi minora). întrucât 
unei premise majore de un anumit tip îi putem asocia pur 
combinatorie, premise minore de patru tipuri diferite, rezultă 16 
combinaţii posibile de premise: 

Majora AAAAEEEE II II OOOO 

Minora AEIO AEIOAEIO AEIO 

1 234 5 67 8 9 10 11 12 13 14 15 16 

Conform regulilor generale, opt dintre aceste combinaţii, şi 
anume 6, 8, 10, 11, 12, 14, 15, 16, nu pot constitui un mod valid, 
indiferent de figură (exerciţiu). Rămân următoarele combinaţii: 

Majora AAAA EEIO 

Minora AEIO AIAA 

1 2 3 4 5 7 9 13 

în continuare, fiecare dintre aceste combinaţii poate fi pusă în 
fiecare figură pentru a se vedea ce concluzie poate fi trasă, astfel încât să 
nu se încalce nici regulile referitoare la distribuţia termenilor (Rl, R2) şi 
nici cele referitoare la calitatea şi cantitatea concluziei (R4, R5, R7). 
Această procedură este utilă pentru familiarizarea cu regulile generale. 

O altă procedură constă, mai întâi, din a deriva din regulile 
generale anumite condiţii specifice fiecărei figuri în parte ca reguli 
speciale pentru figura respectivă, prin a căror încălcare se comite cel 
puţin o eroare formală. Apoi, pentru fiecare figură în parte, se elimină 
acele combinaţii (din cele opt rămase) care nu satisfac regulile speciale 
ale figurii respective şi, folosind şi unele dintre regulile generale, se 
constată ce tip de concluzie admite fiecare combinaţie rămasă. Dăm în 
continuare regulile speciale ale celor patru figuri, lăsând demonstrarea 
acestora pe baza regulilor generale ca exerciţiu pentru seminar 38 : 

■ Regulile speciale ale figurii 1 : 

R 1.1.: Premisa minoră este afirmativă. 

R 1.2.: Premisa majoră este universală. 

■ Regulile speciale ale figurii a 2-a: 

R 2.1.: Una din premise este negativă. 

R 2.2.: Premisa majoră este universală. 


38 Vezi exerciţiul 20. 

■ Regulile speciale ale figurii a 3-a: 

R 3.1.: Premisa minoră este afirmativă. 

R 3.2.: Concluzia este particulară. 

■ Regulile speciale ale figurii a 4-a: 

R 4.1.: Dacă premisa majoră este afirmativă, atunci minora este 
universală. 

R 4.2.: Dacă una dintre premise este negativă, atunci majora este 
universală. 

R 4.3.: Dacă premisa minoră este afirmativă, atunci concluzia 
este particulară. 

Exemplificăm selectarea modurilor admise în figura 1. Conform 
regulilor speciale ale acestei figuri, din cele opt combinaţii rămase le 
vom elimina pe acelea în care minora este negativă (2 şi 4), precum şi 
pe acelea în care majora este particulară (9 şi 13). Astfel, în figura 1 
sunt admise numai următoarele patru combinaţii: 

Majora A A E E 

Minora A I A I 

13 5 7 

Punând aceste combinaţii în figura 1 şi ţinând seama de regulile 
R2, R4, R5 şi R7, rezultă că perechea 1 admite atât o concluzie A 
(AAA-1), cât şi o concluzie I (AAI-1), perechea 3 admite doar o 
concluzie I (AII-1), perechea 5 admite atât o concluzie E (EAE-1), 
cât şi o concluzie O (EAO-1), iar perechea 7 admite doar o concluzie 
O (EIO-1). 

Tabelul următor prezintă lista completă a modurilor admise în 
fiecare figură: 


Tabelul 3.4. Modurile admise In fiecare figură 


Figura 1 

Figura 2 

Figura 3 

Figura 4 

AAA 

EAE 

AAI* 

AAI 

(AAI) 

(EAO) 

IAI 

AEE 

AII 

AEE 

AII 

(AEO) 

EAE 

(AEO) 

EAO* 

IAI 

(EAO) 

AOO 

OAO 

EAO* 

EIO 

EIO 

EIO 

EIO 

Mai rămâne acum de dovedit că toate aceste 24 de moduri sunt 
valide, ceea ce se poate face folosind, de pildă, procedeul diagramatic 
pe care îl vom expune în secţiunea 3.7. 

In legătură cu modurile valide prezentate în tabelul 3.4. să 
reţinem următoarele: 

• Modurile trecute între paranteze se numesc „moduri 
subalterne”. Intr-un mod subaltern se trage o concluzie particulară din 
premise' universale, în condiţiile în care în aceeaşi figură şi din 
aceleaşi premise rezultă în mod valid o concluzie universală. 
Denumirea acestor moduri se justifică prin aceea că, dacă din două 
premise universale se poate obţine valid o concluzie universală, atunci 
din această concluzie universală se poate trage în mod valid, prin 
subaltemare, şi o concluzie particulară. Modurile subalterne se mai 
numesc şi „moduri cu concluzie slabă”, pe scurt, „moduri slabe”, în 
sensul că despre concluzia unui astfel de mod se poate spune că este 
„prea slabă” faţă de cea ce permit premisele. în raport cu modurile 
subalterne, celelalte moduri se numesc „moduri principale”. 

• Modurile marcate cu asterisc sunt moduri principale în care din 
două premise universale rezultă în mod valid numai o concluzie 
particulară. Aceste moduri se numesc şi „moduri cu premise tari”, pe 
scurt, „moduri tari”, în sensul că aceeaşi concluzie poate fi obţinută 
valid în figura respectivă şi dacă una dintre premise ar fi înlocuită cu 
subalterna sa, premisele unui astfel de mod dovedindu-se „prea tari” 
faţă de concluzia respectivă. De pildă, EAO-3 este un mod tare în raport 
cu OAO-3 şi cu EIO-3. De notat că şi modurile subalterne sunt moduri 
cu premise tari; de pildă, AEO-2 este un mod tare în raport cu AOO-2. 

înţelegând prin „întărirea unei premise” înlocuirea unei premise 
particulare cu supraaltema sa şi prin „atenuarea concluziei” înlocuirea 
unei concluzii universale cu subalterna sa, rezultă că întărirea unei 
premise sau atenuarea concluziei păstrează validitatea. 

Regulile generale pot fi folosite pentru verificarea validităţii 
silogismelor în care apariţiile fiecărui termen sunt identice. Pentru 
aceasta, se poate proceda conform următoarei scheme: 

R3, R6 Ambele premise negative sau 

ambele premise particulare — 

NU 

R5 Ambele premise afirmative şi 

concluzia negativă — 

1 

NU 

R4, R7 O premisă negativă şi concluzia 

afirmativă sau o premisă particulară 
şi concluzia universală — 

NU 

R1 Termenul mediu nedistribuit în 

ambele premise — 

NU 

R2 Cel puţin un termen extrem distribuit 

în concluzie şi nedistribuit în 
premise 

NU 

silogism valid 


DA 


DA 


DA 


DA 


DA 


silogism nevalid 


Verificarea este înlesnită dacă silogismul este adus la forma 
standard şi aceasta este redată prescurtat. Astfel, procedând conform 
acestei scheme, reiese că silogismul despre infracţiunea de ultraj 
prezentat la începutul acestei secţiuni este valid. 

După cum arată şi schema de mai sus, detectarea unei erori 
formale face inutilă continuarea procesului de verificare, deşi într-un 
silogism pot să apară mai multe erori, ca în următorul exemplu: 


Toţi indiscreţii sunt vorbăreţi. GaH 

Unii vorbăreţi sunt plictisitori HiF 

Deci nici un plictisitor nu este indiscret FeG 

în acest silogism sunt încălcate R5, R7, R1 şi R2 (minor ilicit). 
Am menţionat mai sus că respectarea regulilor pentru distribuţia 
termenilor (Rl, R2) şi a celor pentru calitatea propoziţiilor (R3-R5) 
asigură automat respectarea regulilor pentru cantitatea propoziţiilor 
(R6, R7). Mai departe, cerinţele exprimate de regulile pentru calitatea 
propoziţiilor pot fi redate printr-o singură formulare, după cum 
urmează: dacă apar propoziţii negative, atunci acestea sunt exact 

153 




două, una dintre ele fiind concluzia. Este uşor de văzut că această 
regulă exclude cazul ambelor premise negative, cazul concluziei 
afirmative trasă dintr-o premisă negativă, precum şi cazul concluziei 
negative trasă din două premise afirmative, adică exact cazurile 
excluse de R3, R4 şi R5. întrucât, după cum am arătat, predicatele 
logice sunt distribuite numai în propoziţiile negative, „propoziţie 
negativă” înseamnă exact propoziţie cu predicat logic distribuit, astfel 
că următorul set „redus” de reguli este echivalent (produce aceleaşi 
rezultate) cu setul iniţial de şapte reguli: 

Rl: Termenul mediu este distribuit în cel puţin o premisă. 

R2: Dacă un termen extrem este distribuit în concluzie, atunci el 
este distribuit în premisa din care provine. 

R3*: Dacă apar predicate logice distribuite, acestea sunt exact 
două, unul dintre ele fiind predicatul logic al concluziei. 

Prin urmare, verificarea validităţii silogismelor în care apariţiile 
fiecărui termen sunt identice se poate face numai prin controlarea 
distribuţiei termenilor, pe baza acestui set redus de reguli. 

Să notăm că validitatea silogismelor în care apariţiile fiecărui 
termen sunt identice poate fi „verificată” aducând silogismul respectiv la 
forma sa standard şi stabilind dacă este sau nu vorba despre unul dintre 
cele 24 de moduri valide. Acest „procedeu” presupune memorarea 
tabelului modurilor valide în fiecare figură. Pentru înlesnirea reţinerii 
acestor moduri, logicienii medievali au formulat următorul sistem 
mnemotehnic de nume pentru modurile principale ale fiecărei figuri: 

Barbara, Celarent, Darii, Ferioque, prioris; 

Cesare, Camestres, Festino, Baroco, secundae; 

Tertia, Darapti, Disamis, Datisi, Felapton, 

Bocardo, Ferison habet; 

Quarta insuper addit Bramantip, Camenes, Dimaris, Fesapo, 
Fresison 39 . 

Vocalele din fiecare nume, în ordinea în care apar, indică modul, 
iar cuvintele „prioris”, „secundae”, „tertia” şi „quarta” indică, respectiv, 
figurile 1, a 2-a, a 3-a şi a 4-a. De pildă, Barbara desemnează modul 
AAA-1, Darii este AII-1, Celarent este EAE-1, iar Ferio este EIO-1. 


39 Aceste denumiri au fost formulate pentru prima dată de logicianul William 
Sherwood, cunoscut şi sub numele de William Shyreswood (1200/10-1266/71) şi 
au intrai în circulaţie prin lucrarea Summulae Logicales, datorată logicianului 
^nniol Petrus Hispanus (c. 1205-1277), alias Papa Ioan al XXI-lea. 

Evident, se pot formula şi nume pentru modurile subalterne: Barbari 
va fi AAI-1, Celaront va fi EAO-1 şi a.m.d. 40 

3.5.3. Reducerea numărului de termeni 

în exprimarea obişnuită putem întâlni silogisme în care cel puţin 
un termen apare atât cu negaţie, cât şi fără negaţie. Regulile generale 
ale silogismului (setul R1 - R7 sau setul redus Rl, R2, R3) nu pot fi 
folosite ca atare pentru verificarea directă a validităţii acestor 
silogisme 41 . Să examinăm următorul exemplu: 

Nici un mamifer nu este nevertebrat. He G 

Nici o balenă nu este nemamifer. FeH 

Deci toate balenele sunt vertebrate. FaG 

Acest argument are ambele premise negative, deşi, după cum vom 
vedea, este un argument valid. în plus, întrucât în prima premisă apare 
termenul „mamifer”, iar în cea de-a doua premisă apare termenul 
„nemamifer”, cum decidem dacă aici este respectată regula privind 
distribuţia termenului mediu? 

Riguros vorbind, în argumentul de mai sus apar cinci termeni 
„balenă”, „vertebrat”, „mamifer”, „nevertebrat” şi „nemamifer” dar doi 
dintre ei, „nevertebrat” şi „nemamifer”, sunt negaţii ale altor doi, 
„vertebrat” şi „mamifer”. Argumentele de acest fel pot fi reformulate ca 
argumente echivalente 42 , folosind, după caz, conversiunea pentru 
propoziţiile E şi I, contrapoziţia pentru propoziţiile A şi O şi obversiunea 43 , 
astfel încât apariţiile fiecărui termen să fie identice (sau toate apariţiile fără 
negaţie, sau toate apariţiile cu negaţie); silogismul dat este valid numai dacă 
silogismul astfel obţinut nu încalcă nici una dintre regulile generale. 


40 Este interesant de remarcat că şi consoanele din aceste nume, cu 
excepţia consoanei „r”, au anumite „semnificaţii” în cadrul aşa-numitei teorii a 
reducerii directe a silogismelor,.imperfecte” (modurile valide ale figurilor a 2-a, a 
3-a şi a 4-a) la silogisme „perfecte” (modurile valide ale figurii 1). Recomandăm 
cititorului interesat compararea metodei reducerii directe (expusă, de pildă, în 
Ion. Didilescu şi Petre Botezatu, 1976) cu verificarea validităţii silogismelor prin 
metoda deducţiei naturale, expusă în subsecţiunea 3.5.4. 

41 Amintim că regulile generale ale silogismului se referă la silogisme 
în care apariţiile fiecărui termen sunt identice. 

42 Vezi nota 32. 

43 Amintim că obversiunea produce rezultate echivalente logic pentru 
toate cele patru tipuri de propoziţii categorice. 

Pentru a reduce numărul de termeni ai silogismului de mai sus la 
un total de trei, putem proceda în mai multe feluri. Astfel, înlocuind 
fiecare premisă cu echivalenta sa logică prin obversiune, obţinem 
următorul silogism în care fiecare termen apare fără negaţie: 

Toate mamiferele sunt vertebrate. HaG 

Toate balenele sunt mamifere. FaH 

Deci toate balenele sunt vertebrate. FaG 

Acest silogism nu încalcă nici una dintre regulile generale, deci 
este valid şi, întrucât este echivalent cu silogismul iniţial, silogismul 
iniţial este valid. 

Reducerea numărului de termeni poate fi făcută şi prin 
„introducerea” negaţiilor pe termeni. Astfel, prin înlocuirea primei 
premise cu obversa conversei sale şi a concluziei cu obversa sa, 
obţinem următorul argument în care apar exact trei termeni: 

Toate nevertebratele sunt nemamifere. GaH 

Nici o balenă nu este nemamifer. Fe H 

Deci nici o balenă nu este nevertebrat. Fe G 

Ca mai sus, acest silogism nu încalcă nici una dintre regulile 
generale, deci este valid. 

In fine, putem utiliza atât „eliminarea” negaţiilor, cât şi 
„introducerea” acestora în acelaşi silogism. Astfel, prin înlocuirea 
celei de-a doua premise a argumentului iniţial cu echivalenta sa logică 
prin obversiune şi a concluziei cu obversa sa, obţinem următorul 
silogism în care apar exact trei termeni şi care este valid: 


Nici un mamifer nu este nevertebrat. He G 
Toate balenele sunt mamifere. FaH 

Deci nici o balenă nu este nevertebrat. Fe G 
Să examinăm acum următorul argument: 

Uniipoliticoşi sunt calmi. HiG 


Toţi nepoliticoşii sunt persoane neagreate. HaF 
Deci unele persoane agreate sunt calme. FiG 

înlocuind cea de-a doua premisă cu echivalenta sa logică prin 
contrapoziţie totală, obţinem următorul silogism în care apar exact 
trei termeni: 

Unii politicoşi sunt calmi H i G 

Toate persoanele agreate sunt politicoase F a H 
Deci unele persoane agreate sunt calme F i G 


Silogismul obţinut este nevalid, având termenul mediu 
nedistribuit în ambele premise, deci silogismul iniţial este nevalid. 

Printr-o extindere a noţiunii de distribuţie a unui termen, setul 
restrâns de reguli R1 - R3* poate fi utilizat şi pentru verificarea 
validităţii silogismelor în care cel puţin un termen apare cu negaţie şi 
fără negaţie. Mai întâi, prin „termen mediu” vom înţelege termen care 
apare cu sau fără negaţie în ambele premise, iar prin „termen extrem” 
vom înţelege termen care apare qu sau fără negaţie în concluzie şi într¬ 
una dintre premise. Până acum, în considerarea distribuţiei termenilor 
am făcut abstracţie de distincţia dintre termeni cu negaţie şi termeni 
fără negaţie, luând termenii de forma „non-T” ca întreg, deoarece am 
avut în vedere numai silogisme în care apariţiile fiecărui termen sunt 
identice. Noţiunea extinsă de distribuţie a termenilor face distincţia 
dintre termeni cu negaţie şi termeni fără negaţie. Fie, de pildă, o 
propoziţie de forma „Toţi F sunt non-G”. într-o astfel de propoziţie, 
termenul de forma „non-G” este nedistribuit, fiind predicat logic de 
afirmativă. Ce putem spune, însă, despre termenul notat cu „G”? In 
interpretarea aristotelică, o astfel de propoziţie enunţă că întreaga 
extensiune F este inclusă în complementara extensiunii G, ceea ce este 
un alt fel de a spune că întreaga extensiune F este exclusă din 
extensiunea G, respectiv că nici un F nu este G: 



Ca atare, în propoziţia de forma „Toţi F sunt non - G”, termenul 
notat cu „G” apare distribuit, exact ca în echivalenta sa prin obversiune, 
propoziţia de forma „Nici un F nu este G”. Să luăm acum o propoziţie 
de forma „Nici un non - F nu este G”, în care termenul de forma „non - F’ 
este distribuit şi să cercetăm distribuţia lui „F”. O astfel de propoziţie 
enunţă că întreaga complementară a extensiunii F este exclusă din 
extensiunea G, ceea ce este un alt fel de a spune că întreaga extensiune 

G este exclusă din complementara extensiunii F (nici un G nu este 
non - F), fiind astfel inclusă în extensiunea F (toţi G sunt F): 



Ca atare, în propoziţia de forma „Nici un non-F nu este G”, 
termenul notat cu ,,F’ apare nedistribuit, exact ca în echivalenta sa 
logică prin conversiune şi obversiune, propoziţia „ Toţi G sunt F”. 

Raţionând în maniera de mai sus, ajungem la următorul rezultat 
general: dată fiind o propoziţie categorică în care apare un termen de 
forma „non - T”, termenul notat cu „T” este distribuit în acea propoziţie 
dacă şi numai dacă este distribuit într-o propoziţie echivalentă logic cu 
propoziţia dată, în care „T” aparefără negaţie. Mai departe, se poate arăta 
că această formulare este echivalentă cu următoarea: într-o propoziţie 
categorică în care apare un termen de forma „non-T”, termenul notat cu 
„ T” este distribuit dacă „non - T" este nedistribuit şi este nedistribuit dacă 
„non - T” este distribuit. Pe baza acestui rezultat, noţiunea de distribuţie a 
unui termen poate fi extinsă, după cum urmează: un termen „T” este 
distribuit într-o propoziţie categorică dacă şi numai dacă este vorba despre 
unul dintre următoarele cazuri: (a) „T” este subiect logic într-o universală; 
(b) „T” este predicat logic într-o negativă; (c) „non - T” este subiect logic 
într-o particulară; (d) „non - T” este predicat logic într-o afirmativă. De 
pildă, în propoziţia „Unele nemamifere sunt nevertebrate”, termenii 
„mamifere” şi „vertebrate” sunt distribuiţi, iar în propoziţia „Unii neguralivi 
nu sunt nepoliticoşi”, termenul „guralivi” este distribuit, iar termenul 
„politicoşi” este nedistribuit. Folosind această noţiune extinsă de distribuţie, 
setul de reguli R1 - R3* poate fi folosit pentru verificarea directă a ambelor 
tipuri de silogisme discutate până acum. 

Din cele de mai sus reiese că orice silogism valid în care cel 
puţin un termen apare cu şi fără negaţie este echivalent cu un silogism 
valid în care apariţiile fiecărui termen sunt identice 44 . 


44 

Vezi exerciţiul 21. 



3.5.4. Diagramele Swain şi deducţia naturală în verificarea 
validităţii silogismelor 

Cele două metode prezentate în continuare pot fi utilizate pentru 
verificarea validităţii silogismelor de orice tip, inclusiv a acelora care 
cel puţin o propoziţie componentă conţine calificativul „este fals că” 
sau echivalentul său „nu este adevărat că”. 

Metoda diagramelor Swain. In general, o diagramă Swain pentru 
un silogism (o formă de silogism), în care simbolurile „F”, „G” şi „H”, cu 
sau fără negaţii, sunt folosite, respectiv, pentru termenii minor, major şi 
mediu, constă dintr-un cerc împărţit în opt sectoare, după cum urmează: 



Sectoarele l^ţ reprezintă extensiunea F, sectoarele 5-8 reprezintă 
extensiunea F extensiunea G este reprezentată de sectoarele 2, 1, 8 şi 
7, extensiunea G este reprezentată de sectoarele 3-6, sectoarele care 
au o latură pe diametrul orizontal - 1, 4, 5 şi 8 - reprezintă 
extensiunea H, iar sectoarele care au o latură pe diametrul vertical - 2, 
3, 7 şi 6 - reprezintă extensiunea H . 

în continuare, vom păstra această convenţie de etichetare şi de 
numerotare a celor opt sectoare, care pot fi descrise ca intersecţii, după 
cum urmează: 

1: FGH 
2: FGH 
3: FGH 
4: FGH 
5: FGH 
6: FGH 
7. FGH 
8: FGH 

Pe de altă parte, intersecţiile dintre extensiunile F, G şi H şi 
complementarele acestora, luate două câte două, sunt reprezentate 
după cum urmează: 

1 şi 2 : FG_ 4 şi 5 : GH 

3 şi 4 : FG 3 şi 6 : GH 

7 şi 8 : FG 1 şi 4 : FH_ 

5 şi 6 : FG 2 şi 3 : FH 

1 şi 8 : GH_ 5 şi 8 : FH 

2 şi 7 : GH 6 şi 7 : FH 

Ca şi în cazul inferenţelor imediate, haşurarea unui sector arată 
că sectorul respectiv este vid, iar plasarea unui „x” într-un sector arată 
că sectorul respectiv este nevid. 

Pentru a verifica validitatea unui silogism prin metoda diagramelor 
Swain, după standardizarea propoziţiilor componente şi desprinderea 
formei silogismului, se procedează după cum urmează: 1. se interpretează 
boolean formele propoziţiilor componente; 2. se construieşte o diagramă 
Swain pe care se reprezintă informaţia exprimată de interpretarea 
booleană a formei fiecărei premise. Dacă una dintre premise este un enunţ 
de neexistenţă, iar cealaltă premisă este un enunţ de existenţă, atunci se 
începe cu diagramarea enunţului de neexistenţă (trasarea de haşuri), altfel 
ordinea diagramării este indiferentă; 3. în cazul în care premisele sunt 
enunţuri de neexistenţă, iar concluzia este un enunţ de existenţă, după ce 
se diagramează formele premiselor se aplică următoarea regulă de 
diagramare: dacă interpretarea booleană a celor trei propoziţii 
componente indică un singur itermen cu cele două apariţii identice şi 
dacă reprezentarea extensiunii sale conţine un singur sector nehaşurat, 
atunci în acel sector se înscrie un ,,x”. Silogismul verificat este valid deci 
şi numai dacă pe diagrama astfel construită apare informaţia exprimată de 
interpretarea booleană a formei concluziei. 

Vom ilustra aplicarea acestei metode la câteva exemple. Să con¬ 
siderăm mai întâi forma silogismului despre infracţiunea de ultraj, prezentat 
la începutul acestei secţiuni, împreună cu interpretarea sa booleană: 


GeH 

GH = 0 

FaH 

FH = 0 

FeG 

FG = 0 

G 



H 


Fonna primei premisei se diagramează prin haşurarea sectoarelor 
care reprezintă intersecţia GH (1 şi 8), iar forma celei de-a doua premise 
se_diagramează prin haşurarea sectoarelor care reprezintă intersecţia 
FH (2 şi 3). Ca efect al diagramării formelor premiselor, sectoarelor 
care reprezintă intersecţia FG (1 şi 2) sunt haşurate, ceea ce înseamnă că 
această intersecţie este vidă, aceasta fiind chiar informaţia exprimată de 
interpretarea booleană a formei concluziei. Prin urmare, silogismul 
verificat este valid. 

Fie acum următorul silogism: 

(ii) Toate persoanele politicoase sunt agreate HaG HG = 0 
Nici o persoană politicoasă nu este indiscretă HeF HF = 0 
Deci unele persoane discrete sunt agreate FiG FG T 0 


G G 



W 


în interpretarea booleană, premisele silogismului (ii) sunt 
enunţuri de neexistenţă, în timp ce concluzia sa este un enunţ de 
existenţă. Interpretarea booleană indică un singur termen cu cele două 
apariţii identice, „H”, iar reprezentarea extensiunii sale conţine un 
singur sector nehaşurat după diagramarea formelor premiselor 
(sectorul 1). Ca atare, în acest sector se înscrie un „x”, astfel că pe 
diagramă apare informaţia exprimată de interpretarea booleană a 

formei concluziei (FG*0), deci silogismul (ii) este valid. De notat 
că dacă n-am fi aplicat regula de diagramare menţionată mai sus, 
silogismul (ii), valid în interpretarea aristotelică 45 , ar fi apărut ca 
nevalid în interpretarea booleană 46 . 

Fie următorul exemplu: 

(iii) Unele persoane politicoase sunt agreate GiH GH ^ 0 
Toate persoanele discrete sunt agreate FaH FH = 0 
Deci unele persoane discrete sunt politicoase FiG FG f 0 


6 a 





în acest exemplu, după diagramarea formei celei de-a doua 
premise, diagramarea formei primei premise ar presupune plasarea 
unui „x”, care să arate că intersecţia GH este nevidă, dar această 
intersecţie este reprezentată de două sectoare (sectorul 1, care este şi F 
şi sectorul 8, care este şi F) şi nu avem nici un temei pentru a plasa 
„x”-ul într-unul dintre aceste două sectoare. Prin urmare, silogismul 
(iii) este nevalid: cele două premise nu pot produce în mod valid vreo 
concluzie, deci nu pot produce în mod valid o concluzie de forma FiG. 

Să considerăm şi un al patrulea exemplu: 


45 înlocuind cea de-a doua premisă cu echivalenta sa prin obversiune 
(propoziţia de forma HaF), obţinem modul valid A AI - 3. 

46 Şi în cazul silogismelor, această regulă are semnificaţia adăugării 
unei supoziţii de existenţă - în exemplul nostru, a supoziţiei H i 0 - şi este 
cerută de distincţia dintre enunţuri de neexistenţă şi enunţuri de existenţă, 
introdusă de interpretarea booleană a propoziţiilor categorice. Fără adăugarea 
unor astfel de supoziţii de existenţă, respectiv fără aplicarea regulii 
menţionate, toate silogismele în care premisele sunt enunţuri de neexistenţă, 
iar concluzia este un enunţ de existenţă şi care sunt valide în interpretarea 
aristotelică apar ca nevalide în interpretarea booleană. 

(iv) Toate persoanele discrete sunt agreate. HaG HG = 0 
Nici o persoană guralivă nu este discretă FeH FH = 0 

Deci unele persoane guralive nu sunt agreate FoG FG 0 


G G 



N 


în acest exemplu, premisele sunt enunţuri de neexistenţă, iar 
concluzia este un enunţ de existenţă, dar regula de diagramare 
menţionată mai sus nu poate fi aplicată, deoarece interpretarea 
booleană a celor trei propoziţii componente indică trei termeni, fiecare 
dintre ei având apariţii identice (F,GşiH). întrucât pe diagramă nu a 
apărut informaţia exprimată de interpretare booleană a formei 
concluziei, silogismul (iv) este nevalid. 

Metoda deducţiei naturale. Pentru verificarea validităţii 
silogismelor prin metoda deducţiei naturale, la lista de reguli de 
deducţie 1 - 5 prezentată în subsecţiunea 3.4.2. adăugăm următoarele 
„reguli silogistice”: 

6. Reguli silogistice (slg): de la o formă de propoziţie CaB şi o 
formă de propoziţie AaC se poate trece la forma de propoziţie AaB 
(slg 1); de la o formă de propoziţie CaB şi o formă de propoziţie AiC 
se poate trece la forma de propoziţie AiB (slg2), unde „A”, „B” şi „C” 
sunt simboluri pentru trei termeni oarecare cu apariţii identice. 

Prima regulă silogistică (slgl) corespunde modului valid AAA-1 
(„Barbara”), iar cea de-a doua (slg2) corespunde modului valid AII-1 
(„Darii”). Din lista iniţială de reguli de deducţie 1-5 nu vom folosi 
deocamdată regula contradicţiei (ctd). 

Vom ilustra aplicarea acestei metode la cele patru silogisme de 
mai sus. Pentru a evidenţia mai clar aplicarea regulilor silogistice nu 
vom lista întotdeauna de la început formele ambelor premise. Astfel 
forma concluziei silogismului (i) poate fi obţinută din formele 
premiselor sale pe două căi, după cum urmează: 

1. 

GeH 

premisă 

1. 

FaH 

premisă 

2. 

HeG 

1, CV 

2. 

HaF 

1, cpt 

3. 

HaG 

2, ob 

3. 

GeH 

premisă 

4. 

FaH 

premisă 

4. 

GaH 

3, ob ^ 

5. 

FaG 

3, 4, slg 1 

5. 

GaF 

2, 4, slg 1 

6. 

FeG 

5, ob 

6. 

GeF 

5, ob 




7. 

FeG 

6, cv 


în seria de paşi din stânga, în liniile 3 şi 4 apar două forme de 
propoziţii A cu aşezarea termenilor ca în figura 1, ceea ce permite 
aplicarea primei reguli silogistice (slgl) pentru a obţine linia 5. Linia 
6, în care apare forma concluziei silogismului testat, este obţinută din 
linia 5 prin regula obversiunii. întrucât fiecare pas este justificat de 
reguli de deducţie, silogismul testat este valid. în seria de paşi din 
dreapta s-a pornit de la forma celei de-a doua premise a silogismului 
testat, obţinându-se în liniile 2 şi 4 două forme de propoziţii A cu 
aşezarea termenilor ca în figura 1. 

Şi în cazul silogismului (ii), forma concluziei poate fi obţinută 
din formele premiselor pe două căi: 


1. 

HaG 

premisă 

1 . 

HeF 

premisă 

2. 

HeF 

premisă 

2. 

HaF 

1, ob 

3. 

HaF 

2, ob 

3. 

HaG 

premisă 

4. 

FiH 

3, sb, cv 

4. 

GiH 

3, sb, cv 

5. 

FiG 

1,4, slg 2 

5. 

GiF 

2,4, slg 2 




6. 

FiG 

5, cv 


După identificarea concluziei silogismului de verificat, aducerea 
propoziţiilor componente la forma standard şi redarea prescurtată a formei 
silogismului (nu este obligatorie listarea premiselor într-o anumită ordine), 
strategia generală a acestei metode constă din următoarele etape: 

1. transformarea formei unei premise într-o formă de propoziţie 
A (dacă nu există deja), în care termenul mediu, cu sau fără negaţie, 
este subiect logic; dacă există deja o astfel de formă, dar mediul este 
predicat logic, atunci se foloseşte regula contrapoziţiei pentru A; dacă 
nici una dintre formele premiselor nu poate fi transformată într-o 
formă de propoziţie A (ceea ce se întâmplă când ambele premise sunt 
particulare), atunci silogismul este nevalid; 

2. transformarea celeilalte forme de premisă într-o formă de 
propoziţie A sau într-o formă de propoziţie I (dacă nu este deja astfel), 

având ca predicat logic subiectul logic al formei de propoziţie A 
obţinută în prima etapă, astfel încât să se obţină aşezarea termenilor ca 
în figura 1; dacă forma respectivă de premisă nu poate fi astfel 
transformată, atunci silogismul este ne valid; 

3. în cazul în care s-au realizat etapele anterioare, se aplică una 
dintre regulile silogistice; dacă se obţine forma concluziei silogismului 
testat sau o formă de propoziţie din care forma concluziei se poate 
obţine prin cel puţin una dintre regulile de deducţie 1-5, atunci 
silogismul este valid, altfel silogismul este nevalid. 

Să aplicăm această metodă la silogismul (iii): 

1. FaH_ premisă 

2. HaF 1, cpt 

3. GiH_ premisă 

4. GoH 3,ob 

Prima etapă se realizează prin aplicarea regulii contrapoziţiei la 
linia 1. Cea de-a doua etapă nu poate fi realizată, deoarece 
transformarea formei celeilalte premise astfel încât H să apară ca 
predicat logic se soldează cu obţinerea unei forme de propoziţie O, 
deci silogismul (iii) nu este valid. Să notăm că, la fel ca metoda 
diagramelor Swain, metoda deducţiei naturale arată că premisele 
silogismului (iii) nu pot produce în mod valid vreo concluzie. 

Aplicând metoda deducţiei naturale la silogismul (iv), obţinem 
următoarele serii de paşi: 

1. HaG premisă 

2. FeH premisă 

3. HoF 2, cv, sb 

4. HiF 3, ob 

5. FiH 4, cv 

6. FiG 1, 5, slg 2 

7. GiF 6, cv 

8. GoF 7, ob 

Aceste două serii de paşi arată că din premisele silogismului 
testat decurge în mod valid concluzia de forma GoF - „Unele persoane 
agreate nu sunt guralive” -, dar aceasta nu este forma concluziei 
silogismului (iv) şi nici nu poate conduce la forma concluziei acestui 
silogism, FoG, prin vreo regulă de deducţie, căci propoziţiile de 

1. FeH premisă 

2. HeF^ 1, cv 

3. HaF 2, ob 

4. HaG premisă 

5. GiH 4, sb, cv 

6. GiF 3, 5, slg 2 

7. GoF 6, ob 



formele GoF şi FoG sunt independente logic. Prin urmare, argumentul 
(iv) este nevalid: concluzia sa nu decurge din premisele sale. 

Să notăm că dacă vreuna din propoziţiile componente ale unui 
silogism este precedată de calificativul „este fals că” („nu este 
adevărat că”), atunci se aplică regula contradicţiei (ctd) pentru „a 
elimina” acest calificativ, dacă el precede o premisă, sau pentru „a 
introduce” acest calificativ, dacă el precede concluzia. Exemple: 

• Este fals că toate vertebratele sunt mamifere - HaG 

Toate vertebratele sunt animale cu schelet intern HaF 

Deci unele animale cu schelet intern nu sunt mamifere FoG 

Următoarea secvenţă de paşi arată că acest argument este valid: 


1 . 

HaF 

premisă 

2. 

-HaG 

premisă 

3. 

HoG 

2, ctd 

4. 

HiG 

3, ob 

5. 

GiH 

4, cv 

6. 

GiF 

1,5, slg 2 

7. 

FiG 

6, cv 

8. 

FoG 

7, ob 


• Toate insectele sunt hexapode GaH 

Nici un păianjen nu este hexapod FeH 

Deci este fals că unii păianjeni sunt insecte ~FiG 


Fiecare dintre 

următoarele 

secvenţe de paşi 

i arată că acest 

argument este valid: 




1. GaH 

premisă 

1. FeH 

premisă 

2. HaG 

1, cpt 

2. HeF 

1, cv 

3. FeH 

premisă 

3. HaF 

2, ob 

4. FaH 

3, ob 

4. GaH 

premisă 

5. FaG 

2,4, slgl 

5. GaF 

3,4, slgl 

6. FeG 

5, ob 

6. GeF 

5, ob 

7. -FiG 

6, ctd 

7. FeG 

6, cv 



8. -FiG 

7, ctd 

Lista de reguli de deducţie 1-6 este completă (are proprietatea 
completitudinii), ceea ce înseamnă că pentru orice silogism valid 
există cel puţin o serie de paşi prin care se poate obţine forma 
concluziei din formele premiselor, în care fiecare pas este justificat de 
reguli din listă. Aceasta se poate demonstra arătând că pentru fiecare 
dintre cele 24 de moduri valide în fiecare figură (tabelul 3.4), forma 
concluziei poate fi astfel obţinută din formele premiselor şi ştiind că 
orice silogism valid în care cel puţin un termen apare cu şi fără negaţie 
este echivalent cu un silogism valid în care apariţiile fiecărui termen 
sunt identice. Pe de altă parte, prin reducere la contradicţie se poate 
arăta că nu există nici o serie de paşi justificaţi de reguli de deducţie 
prin care să se obţină forma concluziei unui silogism nevalid. Astfel, 
fie un silogism nevalid şi să presupunem că există o astfel de serie de 
paşi; din această presupunere rezultă, însă că silogismul respectiv este 
valid. Prin urmare, un silogism este valid dacă şi numai dacă există 
cel puţin o serie de paşi prin care se poate obţine forma concluziei din 
formele premiselor sale, în care fiecare pas este justificat de o regulă 
de deducţie din lista 1-6. Cu alte cuvinte, această metodă „validează” 
toate silogismele valide şi numai pe acestea. 

3.5.5. Entimema 

O entimemă este un silogism eliptic, adică un silogism din care 
lipseşte o premisă sau concluzia. în această subsecţiune vom face 
câteva consideraţii cu caracter general privind identificarea 
componentelor neexprimate în argumentele deductive eliptice şi vom 
expune două proceduri de explicitare a acestor componente în 
entimeme. în final, vom face câteva observaţii privind „arta insinuării” 
şi tehnica sloganului publicitar. 

In general, identificarea componentelor neexprimate într-un 
argument deductiv eliptic trebuie făcută sub presupunerea că 
argumentul respectiv este valid. Este important de subliniat că 
aceasta este o ipoteză de lucru, care s-ar putea să nu corespundă 
faptelor: s-ar putea ca argumentul complet, intenţionat de cel care l-a 
formulat eliptic, să fie nevalid. Cu alte cuvinte, este posibil ca 
propoziţiile pe care le găsim sub presupunerea validităţii să nu fie 
cele considerate tacit de către cel care a formulat argumentul eliptic, 
astfel că inserarea lor în „locurile goale” să producă un argument 
valid, în timp ce argumentul intenţionat este nevalid. Justificările 
acestei ipoteze sunt în bună măsură pragmatice şi pomesc de la 
împrejurarea că suntem puternic interesaţi de argumentele în care 
pretenţia că premisele sprijină concluzia este îndreptăţită şi nu de 

argumentele „defectuoase” sub acest aspect. Ca atare, în contextul 
încercării de a identifica propoziţiile care lipsesc, nu ne interesează 
dacă argumentatorul a avut sau nu „în minte” aceste propoziţii, ci 
dacă se poate construi un argument valid şi eventual concludent, 
pornind de la componentele exprimate ale argumentului eliptic 
respectiv. Astfel, identificarea unor componente neexprimate ne 
permite să spunem care sunt propoziţiile pe care argumentatorul ar 
trebui să le aibă în vedere (indiferent de faptul că le are sau nu) 
pentru a produce un argument valid şi apoi să evaluăm aceste 
propoziţii sub aspectul valorilor logice pentru a decide dacă 
argumentul este sau nu concludent (în cazul în care nu putem stabili 
neconcludenţa numai pe baza componentelor exprimate). 

In al doilea rând, este important să facem o observaţie cu privire 
la felul în care nu trebuie să fie componentele neexprimate pe care 
încercăm să le identificăm. Avem aici în vedere că un argument din care 
lipseşte cel puţin o premisă poate fi transformat într-un argument valid 
prin adăugarea ca premisă a concluziei sale sau a unei propoziţii care 
este logic falsă, precum şi că orice argument din care lipseşte concluzia 
poate fi transformat într-un argument valid, dacă se pune drept 
concluzie una din premisele sale sau o propoziţie logic adevărată 47 . 
Argumentele valide obţinute în acest fel nu au însă, nici o utilitate 48 . 

Să considerăm mai întâi cazul silogismelor din care lipseşte o 
premisă. Cu ajutorul unui exemplu, vom prezenta două proceduri de 
determinare a premisei lipsă. Prima procedură foloseşte regulile 
generale ale silogismului (setul R1-R7) şi trece dincolo de cadrul 
strict formal al analizei logice, iar cea de-a doua procedură face apel la 
metoda deducţiei naturale. 

Fie următorul argument: 

• Nu toţi ziariştii sunt indiscreţi, căci o persoană demnă de 
încredere nu este indiscretă. 

Standardizând propoziţiile şi punându-le în ordinea premise- 
concluzie, obţinem: 

• Nici o persoană demnă de încredere nu este persoană 
indiscretă. Deci unii ziarişti nu sunt persoane indiscrete. 


47 Vezi exerciţiul 25. 

48 Pentru detalii privind utilitatea argumentelor deductive, vezi 
capitolul Practica argumentării, secţiunea Argumentarea directă, din partea 
a doua a acestui curs. 

Punând în corespondenţă simbolurile „F”, „G” şi „H”, respectiv, 
cu termenii „ziarişti”, „persoană indiscretă” şi „persoană demnă de 
încredere”, forma argumentului prezentat, redată prescurtat este: 

HeG 

FoG t 

Este clar că nu este vorba despre o inferenţă imediată, iar 
cunoştinţele noastre despre silogisme ne arată că aici avem un 
silogism din care lipseşte premisa minoră (în premisa exprimată apare 
predicatul logic al concluziei, deci aceasta este premisa majoră). 
Premisa minoră ar trebui să enunţe o astfel de relaţie între termenul 
minor „ziarişti”, notat cu „F”, şi termenul mediu „persoană demnă de 
încredere”, notat cu „H”, încât silogismul complet să fie valid 
(observaţi că termenul major „persoană indiscretă”, notat cu „G”, este 
distribuit în concluzie, dar şi în premisa majoră). 

Să folosim regulile generale ale silogismului pentru a determina 
premisa minoră. Mai întâi, întrucât majora este negativă, minora 
trebuie să fie afirmativă. Apoi, întrucât termenul minor este 
nedistribuit în concluzie, iar termenul mediu este distribuit în majoră, 
nu se impune nici o restricţie privind distribuţia termenilor în premisa 
minoră. Ca atare, din punct de vedere strict formal, premisa minoră 


poate fi oricare dintre propoziţiile următoare: 

Toate persoanele demne de încredere sunt ziarişti. HaF 

Toţi ziariştii sunt persoane demne de încredere. FaH 

Unele persoane demne de încredere sunt ziarişti. HiF 

Unii ziarişti sunt persoane demne de încredere. FiH 


Evaluând aceste patru propoziţii sub aspectul valorii logice, 
constatăm că prima propoziţie (de forma HaF) este falsă şi că cea de-a 
doua propoziţie (de forma FaH) este probabil falsă, în timp ce ultimele 
două propoziţii (de formele HiF şi respectiv, FiH) sunt probabil 
adevărate (şi echivalente logic). Ca atare, dacă este ca silogismul 
reconstruit să satisfacă şi exigenţa concludenţei, atunci vom alege una 
dintre ultimele două propoziţii ca premisă minoră. 

Să observăm că dacă alegem cea de-a treia propoziţie drept 
minoră, obţinem un silogism de figura a 3-a, iar dacă alegem cea de-a 
patra propoziţie, obţinem un silogism de figura 1. Această observaţie 
sugerează posibilitatea aplicării unui alt criteriu de selecţie, şi anume 
„evidenţa” decurgerii concluziei din premise. în cazul modurilor 
valide ale figurii 1, concluzia apare ca decurgând „mai evident” din 
premise decât în cazul modurilor valide ale celorlalte figuri, deoarece 

în figura 1, termenii minor şi major au aceleaşi roluri în concluzie şi în 
premise (respectiv, subiect logic şi predicat logic), iar termenul mediu 
este chiar „termen de mijloc”, astfel încât concluzia decurge din 
premise printr-un fel de „tranzitivitate”. Datorită acestei „evidenţe”, 
precum şi pentru că figura 1 este singura figură în care se pot obţine în 
mod valid concluzii de toate cele patru tipuri (A, E, I, O), Aristotel 
numea silogismele de figura 1 „silogisme perfecte” 4 . Ţinând cont şi 
de acest criteriu, vom alege cea de-a patra propoziţie drept minoră şi 
vom obţine următorul silogism complet în formă standard: 

• Nici o persoană demnă de încredere 

nu este persoană indiscretă. HeG 

Unii ziarişti sunt persoane demne de încredere. FiH 

Deci unii ziarişti nu sunt persoane indiscrete. FoG 

După ce am identificat premisa lipsă, o jrutem exprima în 
contextul idiomatic al argumentului eliptic iniţial. In cazul exemplului 
pe care l-am analizat, argumentul obţinut ar fi următorul: 

• Nu toţi ziariştii sunt indiscreţi, căci o persoană demnă de 
încredere, aşa cum sunt unii ziarişti, nu este indiscretă. 

Atunci când în premisa exprimată şi în concluzie, un termen 
extrem apare cu şi fără negaţie, una dintre cele două premise se 
înlocuieşte cu o propoziţie echivalentă logic, astfel încât să se obţină 
termeni cu apariţii identice, după care se poate trece la determinarea 
premisei lipsă cu ajutorul regulilor generale ale silogismului. 

Folosirea metodei deducţiei naturale pentru a determina premisa 
lipsă se bazează pe următoare proprietate a validităţii: un argument 
valid cu concluzie falsă are cel puţin o premisă falsă 50 . De aici rezultă că 
dacă un argument valid cu două premise are o premisă adevărată şi 
concluzia falsă, atunci cealaltă premisă este cu necesitate falsă (nu poate 
fi adevărată). Mai departe, ştim că o propoziţie este falsă dacă şi numai 
dacă negaţia sa este adevărată. Prin urmare, dacă un argument cu două 
premise este valid, atunci din adevărul unei premise şi adevărul 
negaţiei concluziei sale decurge cu necesitate adevărul negaţiei 
celeilalte premise. Ca atare, presupunând că un silogism din care 
lipseşte o premisă este valid, putem folosi metoda deducţiei naturale 
pentru a obţine negaţia formei premisei neexprimate din forma premisei 


49 Aristotel, Analiticele prime, I, 4, 256, 266. 
^Revedeţi capitolul I, secţiunea 1.5. 


170 




exprimate şi negaţia formei concluziei. în exemplul de mai sus, prin 
metoda deducţiei naturale obţinem: 

1. HeG premisa exprimată 

2. GeH^ 1, cv 

3. GaH 2, ob 

4. ~FoG negaţia concluziei 

5. FaG_ 4, ctd 

6. FaH 3, 5, slgl 

7. FeH 6, ob 

8. ~FiG 7, ctd 

Această serie de paşi ne arată că negaţia formei premisei 
neexprimate este ~FiG, deci premisa neexprimată are forma FiG, 
adică este propoziţia „Unii ziarişti sunt persoane demne de încredere”. 
De notat că, prin contrast cu procedeul bazat pe regulile generale ale 
silogismului, aplicarea metodei deducţiei naturale ne scuteşte de 
consideraţii neformale. Pe de altă parte, această metodă poate fi 
aplicată direct şi în cazul în care în premisa exprimată şi în concluzie 
un termen extrem apare cu şi fără negaţie. 

Următorul exemplu ilustrează cazul silogismelor din care 
lipseşte concluzia: 

• Cinicii sunt nemulţumiţi şi nici o persoană morocănoasă nu 
este mulţumită. 

în forma standard, cele două premise sunt: 

• Toate persoanele cinice sunt persoane nemulţumite. 

Nici o persoană morocănoasă nu este persoană mulţumită. 

Luând drept univers de discurs clasa persoanelor, vom pune „H” 
pentru „persoane mulţumite” şi „H” pentru „persoane nemulţumite”, 
întrucât nu cunoaştem concluzia, nu putem identifica premisele ca 
majoră şi minoră şi, evident, nici termenii extremi ca major şi minor, 
aşa încât simbolizarea acestora este indiferentă (oricum, notarea cu 
„F” a minorului şi cu „G” a majorului nu are vreo semnificaţie logică, 
fiind doar o convenţie utilă pentru compararea formelor silogismelor). 
Să punem de pildă, „F” pentru „persoane cinice” şi „G” pentru 
„persoane morocănoase”. Cu această notaţie, formele celor două 
premise, în ordinea prezentării, sunt respectiv FaH şi GeH. Vom 
aplica metoda deducţiei naturale: 

1. GeH premisă 

2. HeG 1, cv 

3. HaG 2, ob 

4. Fa H premisă 

5. Ha F 4, cpt 

6. FiH 5, sb, cv 

7. FiG 3, 6, slg 2 

8. FoG 7, ob 

Această serie de paşi arată că din cele două premise se poate 
obţine în mod valid o concluzie de forma FoG . întrucât am ales drept 
univers de discurs clasa persoanelor, concluzia neexprimată este 
„unele persoane care nu sunt cinice nu sunt morocănoase”. 

Să analizăm acum două exemple de entimeme, primul fiind un 
silogism din care lipseşte minora, cel de-al doilea fiind un silogism din 
care lipseşte concluzia: 

• Toate mamiferele sunt vertebrate. Deci toate balenele sunt 
mamifere. 

• Toate persoanele sincere sunt apreciate şi unii politicieni nu 
sunt sinceri. 

Punând în corespondenţă „F”, „G” şi „H”, respectiv, cu termenii 
„balene”, „mamifere” şi „vertebrate”, forma primei entimeme este: 

GaH 

FaG 

Prin metoda deducţiei naturale obţinem: 

1. GaH premisa exprimată 

2. ~FaG negaţia concluziei 

3. FoG 2, ctd 

întrucât FoG nu poate fi transformată într-o formă de propoziţie 
I în care G să fie predicat logic şi, evident, nici într-o formă de 
propoziţie A, nu se poate formula o premisă minoră de o asemenea 
formă încât silogismul complet să fie valid. 

Punând în corespondenţă „F”, „G” şi „H”, respectiv, cu „persoane 
apreciate”, „politicieni” şi „persoane sincere”, formele premiselor 
celei de-a doua entimeme, sunt, în ordinea prezentării, respectiv, HaF 
şi GoF. Aplicând metoda deducţiei naturale, constatăm imediat că din 

cele două premise nu se poate obţine în mod valid o concluzie, căci 
forma celei de-a doua premise - GoF - nu poate fi transformată într-o 
formă de propoziţie I în care H să fie predicat. 

La aceleaşi rezultate ca mai sus ajungem şi raţionând pe baza 
regulilor generale ale silogismului (exerciţiu). 

Uneori o singură propoziţie, prezentată într-un anumit context, 
poate fi luată drept premisă care, împreună cu una sau mai multe 
premise neenunţate, dar sugerate, conduce la o anumită concluzie. 
Cazurile tipice pentru folosirea acestui gen de entimeme sunt 
insinuarea şi sloganul publicitar. 

Insinuarea. Conform unei definiţii de dicţionar, „a insinua” 
înseamnă a strecura cu dibăcie o aluzie, de regulă răutăcioasă. Să 
presupunem că, într-un loc aglomerat, A îi atrage atenţia lui B asupra 
unei anumite persoane, spunându-i: „Acest individ mi se pare 
suspect”, iar B îi răspunde: „Vezi prea multe filme poliţiste”. Dibăcia 
insinuării lui B constă în aceea că sarcina prelucrării informaţiei 
implicite redată de propoziţia pe care a enunţat-o este lăsată pe seama 
lui A. Această propoziţie reprezintă, de fapt, o premisă a unui 
argument deductiv, care poate fi formulat astfel: 

• Toţi cei care văd prea multe filme poliţiste au impresia că în 
jurul lor sunt persoane suspecte. Tu vezi prea multe filme poliţiste. 
Deci ai impresia că în jurul tău sunt persoane suspecte. 

Aluzia răutăcioasă este redată de concluzia acestui argument, iar 
această concluzie decurge cu necesitate din premise, argumentul 
completat fiind valid. 

Problema este că acest argument valid este neconcludent. Deşi 
s-ar putea ca A să vizioneze des filme poliţiste, premisa neenunţată, 
dar sugerată - „Toţi cei care văd prea multe filme poliţiste au impresia 
că în jurul lor sunt persoane suspecte” - este cel puţin discutabilă, 
dacă nu cumva chiar falsă. Ca atare, concluzia argumentului poate fi 
falsă: se poate ca A să fie un mare amator de filme poliţiste şi să nu 
aibă impresia că în jurul său sunt persoane suspecte. Prin urmare, din 
punctul de vedere al analizei logice, „arta neagră” a insinuării se 
foloseşte de enunţarea unei premise, de regulă adevărată, a unui 
argument valid şi neconcludent, completarea argumentului şi 
deducerea concluziei fiind lăsate pe seama interlocutorului. 

Sloganul publicitar. Scopul fundamental al sloganului 
publicitar este acela de a-1 determina pe cel care îl receptează să 
dorească să cumpere bunul sau serviciul oferit. Enunţarea directă a 
ideii că un anumit produs este de preferat altor produse de acelaşi gen, 

datorită calităţilor sale deosebite, poate să ducă la o reacţie de 
respingere. De aceea, un slogan publicitar este, de regulă, construit în 
aşa fel încât printr-un argument implicit, ideea menţionată „să se 
strecoare cu dibăcie” spre eventualul cumpărător. Să considerăm, de 
pildă, următorul slogan publicitar pentru aftershave-ul Denim: 

• Denim: pentru bărbaţii puternici, pentru bărbaţii plini de succes. 

Acest slogan lasă sarcina prelucrării informaţiei implicite pe 
seama celui care îl receptează. Sloganul poate fi transformat într-un 
argument deductiv, după cum urmează: 

• Toţi bărbaţii care doresc să fie puternici şi plini de succes aleg 
after shave-ul Denim. Tu eşti un bărbat care doreşte să fie puternic şi 
plini de succes. Deci tu alegi after shave-ul Denim. 

Acest argument este valid, dar neconcludent, deoarece prima 
premisă este falsă. Să remarcăm că a doua premisă - „Tu eşti un bărbat 
care doreşte să fie puternic şi plin de succes” - poate fi lesne acceptată 
de eventualii cumpărători. Fireşte, neconcludenţa unui astfel de 
argument este de înţeles: în fond, fiecare producător doreşte ca numai 
produsele sale să aibă anumite calităţi, aşteptate pe piaţă. 

3.6. Argumente cu propoziţii plurative 

După cum am menţionat în secţiunea 3.3, propoziţiile în care 
apar cuantori cum ar fi „cei mai mulţi”, „aproape toţi”, „aproape nici 
un”, numite „propoziţii plurative” sau „propoziţii cvasicategorice” 51 , 
nu pot fi traduse nici ca propoziţii categorice în formă standard şi nici 
ca propoziţii compuse din astfel de propoziţii, fără o pierdere 
importantă de înţeles. De pildă, propoziţia „Cei mai mulţi angajaţi 
sunt licenţiaţi” ne informează că sunt mai mulţi angajaţi licenţiaţi 
decât angajaţi nelicenţiaţi, astfel că traducerea acestei propoziţii prin 
„Unii angajaţi sunt licenţiaţi” omite o parte esenţială a înţelesului său, 
redată de cuantorul „cei mai mulţi”. 


51 Vezi Nicolas Rescher (1961; 1968). La noi în ţară, Grigore C.Moisil, 
mu-o serie de articole publicate începând din 1937, a abordat problema 
argumentelor cu propoziţii în care apar cuantorii „cei mai mulţi” şi „există 
destui”, pe care le-a numit „silogisme stocastice”. Problema argumentelor în 
care apare cuantorul „cea mai mare parte (majoritatea)” este menţionată şi de 
Florea Ţuţugan (1957). 

3.6.1. Propozi(ii plurative: 

Vom considera în continuare următoarele patru tipuri de 
propoziţii plurative: 

• cvasiuniversal afirmative, de forma „Cei mai mulţi F sunt G” (U); 

• cvasiuniversal negative, de forma „Cei mai mulţi F nu sunt G” (W); 

• cvasiparticular afirmative, de forma „Cel puţin jumătate din F 
sunt G” (W’); 

• cvasiparticular negative, de forma „Cel puţin jumătate din F nu 
sunt G” (U’). 

Prin convenţie literele dintre paranteze se folosesc pentru a 
desemna formele logice respective şi propoziţiile de aceste forme. Astfel, 
în loc să spunem că o propoziţie este de forma „Cei mai mulţi F sunt G”, 
putem spune că este o propoziţie de forma U sau că este o propoziţie U 
ş.a.m.d. Pentru redarea prescurtată a formelor logice U, W, W’ şi U’ vom 
folosi, respectiv, forme de tipul FuG, FwG, Fw’G şi Fu’G. 

Propoziţiile plurative vor fi interpretate după cum urmează: 

Cei mai mulţi F sunt G • numărul de obiecte care fac parte atât 
din extensiunea F, cât şi din extensiunea G este mai mare decât 
numărul de obiecte care fac parte din extensiunea F şi sunt în afara 
extensiunii G (numărul de obiecte care aparţin intersecţiei FG_ este 
mai mare decât numărul de obiecte care aparţin intersecţiei FG j. în 
simboluri: FG > FG . 

Cei mai mulţi F nu sunt G • numărul de obiecte care fac parte 
atât din extensiunea F, cât şi din extensiunea G este mai mic decât 
numărul de obiecte care fac parte din extensiunea F şi sunt în afara 
extensiunii G (numărul de obiecte care aparţin intersecţiei FG este 
mai mic decât numărul de obiecte care aparţin intersecţiei FG ). în 
simboluri: FG < FG. 

Cel puţin jumătate din F sunt G • numărul de obiecte care fac 
parte atât din extensiunea F, cât şi din extensiunea G este mai mare 
sau egal cu numărul de obiecte care fac parte din extensiunea F şi 
sunt în afara extensiunii G (numărul de obiecte care aparţin 
intersecţiei FG este mai mare sau egal cu numărul de obiecte care 
aparţin intersecţiei FG). în simboluri: FG > FG . 

Cel puţin jumătate din F nu sunt G* numărul de obiecte care fac 
parte atât din extensiunea F, cât şi din extensiunea G este mai mic sau 
egal cu numărul de obiecte care fac parte din extensiunea F şi sunt in 

afara extensiunii G (numărul de obiecte care aparţin intersecţiei FG 
este mai mic sau egal cu numărul de obiecte care aparţin intersecţiei 
FG ). în simboluri: FG < FG. 

Este important de notat că, în interpretările de mai sus, 
propoziţiile plurative sunt „deschise”, analog propoziţiilor particulare. 
Astfel, enunţând o propoziţie de forma „Cei mai mulţi F sunt G” sau o 
propoziţie de forma „Cel puţin jumătate din F sunt G” nu excludem 
posibilitatea ca toţi F să fie G, iar enunţând o propoziţie de forma „Cei 
mai mulţi F nu sunt G” sau „Cel puţin jumătate din F nu sunt G” nu 
excludem posibilitatea ca nici un F să nu fie G. Desigur, în exprimarea 
obişnuită nu folosim o propoziţie de forma „Cei mai mulţi F sunt G” 
sau o propoziţie de forma „Cel puţin jumătate din F sunt G” atunci 
când ştim că toţi F sunt G şi nu folosim o propoziţie de forma „Cei 
mai mulţi F nu sunt G” sau o propoziţie de forma „Cel puţin jumătate 
din F nu sunt G” atunci când ştim că nici un F nu este G. Cu toate 
acestea, propoziţiile plurative respective nu ar fi, ca să spunem aşa, 
mai puţin adevărate în cazurile menţionate. Ca şi în privinţa 
propoziţiilor categorice, ceea ce este important din perspectiva 
relaţiilor formale dintre propoziţiile plurative este interpretarea 
acestora atunci când nu ştim în ce caz ne aflăm. 

3.6.2. Relaţiile logice dintre propoziţiile plurative 

In prima parte a acestei subsecţiuni vom examina relaţiile logice 
dintre propoziţiile plurative, după care vom examina relaţiile logice 
dintre propoziţiile plurative, pe de o parte, şi propoziţiile categorice, 
pe de altă parte. 

Evident şi în cazul propoziţiilor plurative au loc echivalenţe 
logice prin utilizarea dublei negaţii pe termeni şi se aplică regula 
dublei negaţii pentru termeni. De asemenea, au loc echivalenţele 
logice prin obversiune 52 . Astfel, fie o propoziţie de forma „Cei mai 
mulţi F sunt G”. Aplicând obversiunea, obţinem propoziţia de forma 
„Cei mai mulţi F nu suntG”; cele două propoziţii sunt echivalente 
logic, întrucât a spune că numărul de obiecte care aparţin intersecţiei 
FG este mai mare decât numărul de obiecte care aparţin intersecţiei 
FG (FG > F G) este un alt fel de a spune că numărul de obiecte care 

52 înţelegem aici prin „obversiune” schimbarea calităţii unei propoziţii 
plurative (fără schimbarea cantităţii) şi negarea predicatului său logic. 

aparţin intersecţiei FG este mai mic decât numărul de obiecte care 
aparţin intersecţiei FG, adică intersecţiei FG (FG< FG). în aceeaşi 
manieră se poate arăta că pentru fiecare dintre celelalte trei tipuri de 
propoziţii plurative, „obversa” este echivalentă logic cu propoziţia 
iniţială (exerciţiu). Apoi, dacă eliminăm dublele negaţii, obversa 
obversei unei propoziţii plurative este identică cu propoziţia iniţială. 

Fiecare dintre următoarele forme exprimă relaţia logic-necesară 
dintre o propoziţie de forma respectivă şi obversa sa: 

(21) FuG = FwG (23) Fw’G = Fu’G 

(22) FwG = FuG (24) Fu’G = Fw’ G 

Conversele propoziţiilor plurative sunt independente logic faţă 
de propoziţiile iniţiale, ceea ce se poate arăta pe baza interpretărilor 
acestora sau folosind exemple; comparaţi, de pildă: „Cel puţin 
jumătate din prietenii mei sunt fumători” cu „Cel puţin jumătate din 
fumători sunt prietenii mei” 53 . 

în interpretarea menţionată, orice propoziţie cvasiuniversală 
implică logic propoziţia cvasiparticulară de aceeaşi calitate, având 
acelaşi subiect logic şi acelaşi predicat logic: 

(25) FuG 3 Fw’G (26) FwG 3 Fu’G 

Formula (25) enunţă că dacă cei mai mulţi _F sunt G, atunci cel 
puţin jumătate din F sunt G; evident, dacă FG > FG, atunci FG > FG . 
De pildă propoziţia „Cei mai mulţi prieteni ai mei sunt fumători” implică 
logic propoziţia „Cel puţin jumătate din prietenii mei sunt fumători”. 
Formula (26) enunţă că dacă cei mai mulţi F nusunt G, atunci ce]_puţin 
jumătate din F nu sunt G; evident dacă FG < FG, atunci FG < FG . De 
pildă, propoziţia „Cei mai mulţi politicieni nu sunt oneşti” implică logic 
propoziţia „Cel puţin jumătate din politicieni nu sunt oneşti”. Prin 
analogie cu cazul propoziţiilor categorice, vom numi „subaltemare” 
relaţia de implicaţie logică dintre o cvasiuniversală şi cvasiparticulara de 
aceeaşi calitate, având acelaşi subiect logic şi acelaşi predicat logic, 
cvasiuniversală fiind supraaltema, iar cvasiparticulara subalterna. 


53 Vezi exerciţiul 27. 

In legătură cu subaltemarea, este uşor de arătat că dacă o 
cvasiparticulară este falsă, atunci supraaltema sa este falsă 54 . în 
schimb, din falsitatea unei cvasiuniversale nu rezultă nimic determinat 
pentru subalterna sa, iar din adevărul unei cvasiparticulare nu rezultă 
nimic determinat- pentru supraaltema sa; cu alte cuvinte, valoarea 
logică a subalternei unei cvasiuniversale false depinde de starea de 
fapt la care se referă subalterna în cauză şi la fel pentru valoarea logică 
a subalternei unei cvasiparticulare adevărate 55 . 

In tabelul următor sunt prezentate cazurile în care, conform 
interpretării de mai sus, propoziţiile de formele U, W, W’ şi U’ sunt 
adevărate sau false: 


Tabelul 3.5. Condiţiile semantice ale propoziţiilor plurative 


O propoziţie de 
forma 

este adevărată atunci 
când, în fapt. 

este falsă atunci 
cînd, în fapt, 

FuG 

FG > FG 

FG <FG 

FwG 

FG < FG 

FG > FG 

Fw’G 

FG > FG 

FG < FG 

Fu’G 

FG < FG 

FG > FG 


Compararea cazurilor în care propoziţiile de formele respective 
sunt adevărate sau false arată că, dacă au acelaşi subiect logic şi 
acelaşi predicat logic, propoziţiile U şi U’ sunt reciproc contradictorii, 
la fel şi propoziţiile W şi W\ propoziţiile U şi W sunt reciproc 
contrare, iar propoziţiile W’ şi U’ sunt reciproc subcontrare. 

Să exemplificăm pentru contrarietatea reciprocă dintre propoziţiile 
de formele FuG şi FwG, având acelaşi subiect logic şi acelaşi predicat 
logic. Două astfel de propoziţii nu pot fi împreună adevărate, căci este 
imposibil să se realizeze atât cazul FG > FG, cât şi cazul FG < FG, dar 
pot fi împreună false, şi anume în cazul FG = F G. 

Ţinând cont de cele de mai sus şi de definiţiile relaţiilor logice 
dintre propoziţii, următoarele opt formule exprimă relaţii logic-necesare: 


(27) FuG = ~ Fu’G 

(28) -FuG = Fu’G 

(29) FwG = ~ Fw’G 

(30) ~ FwG = Fw’G 


(31) FuG 3 ~ FwG 

(32) FwG 3-FuG 

(33) -Fw’G3 Fu’G 

(34) -Fu’G 3 Fw’G 


54 Vezi exerciţiul 28. 
x5 Vezi exerciţiul 29. 

Formulele (27) - (30) arată că o propoziţie plurativă şi negaţia 
contradictoriei sale sunt echivalente logic, formulele (31) şi (32) arată 
că o cvasiuniversală implică logic negaţia contrarei sale, iar formulele 
(33) şi (34) arată că negaţia unei cvasiparticulare implică logic 
subcontrara sa. De pildă, propoziţia „Cel puţin jumătate din arbitrii de 
fotbal sunt corupţi” este echivalentă logic cu „Este fals că cei mai mulţi 
arbitri de fotbal nu sunt corupţi” ((30)) şi este implicată logic de „Este 
fals că cel puţin jumătate din arbitrii de fotbal nu sunt corupţi” ((34)). 

Din tabelul de mai sus rezultă şi că o cvasiuniversală implică 
logic cvasiparticulara de aceeaşi calitate, având aceleaşi subiect logic 
şi acelaşi predicat logic („subaltemarea”). Astfel, între patru propoziţii 
U, W, W’ şi U\ având acelaşi subiect logic şi acelaşi predicat logic, 
apare un sistem de relaţii logice, care poate fi reprezentat prin 
următorul „pătrat logic al propoziţiilor plurative”: 



Amintim că relaţiile de tip „pătrat logic” nu sunt independente,-astfel 
că, de pildă, din relaţia de contradicţie reciprocă şi cea de subaltemare 
„decurg” relaţiile de contrarietate reciprocă şi subcontrarietate reciprocă. 

Să cercetăm acum relaţiile logice care au loc între propoziţiile 
plurative şi cele categorice. în continuare, vom considera că avem de-a face 
numai cu propoziţii ai căror termeni sunt nevizi 56 . Sub această supoziţie, 
este uşor de văzut că următoarele forme exprimă relaţii logic necesare între 
propoziţiile categorice şi cele plurative de formele respective: 


(35) FaG 3 FuG 

(36) FaG dFw’G 

(37) FuG 3 FiG 

(38) Fw’G 3 FiG 


(39) FeG 3 FwG 

(40) FeG 3 Fu’G 

(41) FwG 3 FoG 

(42) Fu’G 3 FoG 


56 Un termen este nevid, dacă extensiunea sa conţine cel puţin un 
obiect, indiferent de natura acestuia, şi este vid, dacă extensiunea sa nu 
conţine nici un obiect. De pildă, termenii „om”, „planetă” şi „număr” sunt 
nevizi, iar termenii „inorog”, „cel mai mare număr natural” şi „cerc pătrat” 
sunt vizi. Pentru detalii, vezi partea a doua a acestui curs. 

Vom spune că propoziţiile ale căror forme se află la stânga 
operatorului „ 3 ” sunt supraalteme şi că propoziţiile ale căror forme se 
află la dreapta operatorului „ 3 ” sunt subalterne. 

Pe baza relaţiilor exprimate de formulele (35) - (42), se poate 
arăta că, dacă au acelaşi subiect logic şi acelaşi predicat logic, 
propoziţiile A şi W sunt reciproc contrare, la fel şi propoziţiile A şi 
U’, E şi U, E şi W, iar propoziţiile I şi W sunt reciproc subcontrare, la 
fel şi propoziţiile I şi U’, O şi U, O şi W’ (exerciţiu). 

3.6.3. Deducţia naturală şi argumentele cu propoziţii plurative 

Pentru a folosi metoda deducţiei naturale la verificarea validităţii 
argumentelor în care apar propoziţii plurative, regula conversiunii 
(pentru propoziţii E şi I), regula contrapoziţiei (pentru propoziţii A şi 
O) şi regulile „silogistice” de deducţie rămân neschimbate, iar regulile 
de deducţie 1,2 şi 4 se generalizează, după cum urmează: 

1. Regula subalternării (sb): de la o formă de propoziţie 
universală, cvasiuniversală sau cvasiparticulară se poate trece la forma 
subalternei sale. 

2. Regula contradicţiei (ctd): orice formă de propoziţie categorică 
sau de propoziţie plurativă poate fi înlocuită cu negaţia formei 
contradictoriei sale, având aceeaşi termeni în aceeaşi poziţie şi reciproc. 

4. Regula obversiunii (ob): orice formă de propoziţie categorică sau 
de propoziţie plurativă poate fi înlocuită cu forma obvereei sale şi reciproc. 

Fie, de pildă, următoarea „inferenţă imediată”: 

• Este fals că cel puţin jumătate din martorii care au fost interogaţi 
sunt nesinceri. Deci unele persoane sincere nu sunt martori neinterogaţi. 

~Fw’G 

GoF 

următoarea serie de paşi^arată că acest argument este valid: 

1. -Fw^G / GoF 

2. FwG 1. ctd 

3. FoG 2, sb 

4. GoF 3, cpt 

înţelegând prin „întărirea unei premise” înlocuirea unei premise 
particulare, cvasiparticulare sau cvasiuniversale cu supraaltema sa şi 
prin „atenuarea concluziei” înlocuirea unei concluzii universale cu o 
subalternă a sa, putem obţine silogisme valide „mixte” din silogisme 
valide cu propoziţii categorice, aplicând principiul întărirea unei 

premise sau atenuarea concluziei păstrează validitatea^ 1 . Se poate arăta 
că pentru orice silogism valid „mixt” obţinut prin aplicarea acestui 
principiu există cel puţin o serie de paşi prin care se poate obţine forma 
concluziei, în care fiecare pas este justificat de o regulă de deducţie 58 . 
De pildă, următoarea serie de paşi arată că modul EW’O-1, care se 
poate obţine prin înlocuirea premisei minore a modului valid EIO-1 cu 


premisa minoră 

„mai tare” de forma Fw’H, este valid: 

1. HeG 

premisă 

2. HaG 

1 , ob 

3. Fw’H 

premisă 

4. FiH 

3, sb 

5. FiG 

2, 4, slg 2 

6 . FoG 

5,ob 

De notat că lista de reguli considerată aici nu este completă faţă 


de silogismele valide cu propoziţii plurative. Astfel modurile AUU-1, 
UUI-3 şi WUO-3, care nu pot fi obţinute prin aplicarea principiului 
menţionat mai sus, sunt valide 59 , dar validitatea acestora nu poate fi 
dovedită recurgând doar la regulile de deducţie date. 


EXERCIŢII ŞI PROBLEME 

1. Pentru fiecare dintre următoarele propoziţii categorice în 
formă standard, identificaţi cuantorul, subiectul logic, predicatul logic 
şi calificatorul, după care stabiliţi de ce tip este propoziţia respectivă, 
atât după cantitate, cât şi după calitate: 

1. Toţi şoferii care conduc sub influenţa alcoolului sunt 
persoane care pun în pericol siguranţa circulaţiei pe 
drumurile publice. 

2. Unele persoane care nu respectă pe alţi sunt persoane care 
nu se respectă pe sine. 

3. Nici un troleibuz nu este mijloc de transport poluant. 

4. Unele filme difuzate pe posturile de televiziune nu sunt 
filme de bună calitate. 

5. Toate gafele sunt greşeli care nu sunt intenţionate. 


57 Revedeţi subsecţiunea 3.5.2. 

58 Vezi exerciţiul 30. 

59 Vezi Nicholas Rescher (1968). 

2. Aplicaţi următoarele operaţii la fiecare dintre propoziţiile 
categorice date la exerciţiul 1: a) schimbaţi calitatea, dar nu şi cantitatea; 
b) schimbaţi cantitatea, dar nu şi calitatea; c) schimbaţi atât calitatea, 
cât şi cantitatea. 

3. Obvertiţi propoziţiile date la exerciţiul 1, eliminând dublele 
negaţii de pe termeni, acolo unde este cazul. 

4 . Convertiţi propoziţiile date la exerciţiul 1 şi specificaţi în 
fiecare caz dacă propoziţia obţinută este sau nu echivalentă logic cu 
propoziţia iniţială. 

5. Formulaţi o propoziţie categorică de forma A şi o propoziţie 
categorică de forma O şi pe baza noţiunii de complementară a unei 
clase şi a interpretării aristotelice a propoziţiilor categorice, arătaţi că 
atât contrapusa parţială, cât şi contrapusa totală a fiecărei propoziţii 
sunt echivalente logic cu propoziţia respectivă. 

6. Pe baza unor exemple, arătaţi că atât contrapusele parţiale, cât 
şi cele totale ale propoziţiilor categorice de forma E şi ale celor de 
forma I sunt independente logic faţă de propoziţiile respective. 

7. Pe baza interpretării aristotelice a propoziţiilor categorice, 
arătaţi că dacă o particulară este falsă, atunci supraaltema sa este falsă. 

8 . Construiţi exemple de propoziţii categorice prin care să arătaţi 
că o universală falsă poate avea subalternă adevărată sau subalternă 
falsă şi că o particulară adevărată poate avea supraaltemă adevărată 
sau supraaltemă falsă. 

9. în maniera indicată în subsecţiunea 3.2.3., descrieţi întreg 
sistemul de relaţii de tip „pătrat logic” în termeni de raporturi de 
valoare logică. 

10 . Presupunând că este vorba despre propoziţii categorice cu 
acelaşi subiect logic şi acelaşi predicat logic, completaţi spaţiile libere din 
enunţurile următoare, conform sistemului de relaţii de tip „pătrat” logic: 

1. Dacă A şi I sunt false, atunci E este., iar O este. 

2. Dacă A şi E sunt false, atunci I este., iar O este 

3. Dacă I şi O sunt adevărate, atunci A este., iar E este .... 

11 . Date fiind patru propoziţii categorice A, E, I şi O oarecare, 
având acelaşi subiect logic şi acelaşi predicat logic, dovediţi că, pornind 
de la relaţia de contradicţie reciprocă şi cea de subaltemare, se pot 
deduce relaţiile de contrarietate reciprocă şi subcontrarietate reciprocă. 

12 . Folosiţi obversiunea şi conversiunea pentru a reformula 
următoarele propoziţii, astfel încât ele să aibă acelaşi subiect logic şi 
acelaşi predicat logic, după care arătaţi ce relaţii logice există între ele: 

1. Toate erorile sunt fapte care nu sunt scuzabile. 

2. Unele non-erori sunt fapte scuzabile. 

3. Nici o non-eroare nu este faptă scuzabilă. 

4. Unele erori sunt fapte scuzabile. 

13 . Folosiţi una dintre echivalenţele logice corespunzătoare 
regulilor lui De Morgan (cap. 2, subsecţ. 2.8.2.) pentru a dovedi că orice 
propoziţie de forma „Numai unii F sunt G” are drept contradictorie o 
propoziţie de forma „Nici un F nu este G sau toţi F sunt G”. 

14 . Arătaţi că orice propoziţie de forma „Unii F sunt G şi toţi G 
sunt F” este echivalentă logic cu „Toţi G sunt F” 

15. Redaţi fiecare dintre propoziţiile de mai jos ca propoziţie 
categorică în formă standard sau acolo unde este cazul ca o conjuncţie 
sau o disjuncţie de astfel de propoziţii: 

1. Teritoriul României este inalienabil. 

2. Nimeni nu este mai presus de lege. 

3. Minorii sub 15 ani nu pot fi angajaţi ca salariaţi. 

4. Orice prestaţii sunt interzise, în afara celor stabilite prin lege. 

5. Nu în orice situaţie excepţională se adoptă ordonanţe 
de urgenţă. 

6 . Legea procesuală penală nu este retroactivă, cu excepţia 
cazului legilor cu conţinut tranzitoriu. 

7. Constatarea medico-legală se efectuează numai de către 
specialişti din reţeaua medico-legală. 

8 . Numai falsificarea înscrisului neurmată de folosirea sa nu 
constituie infracţiune. 

9. Fapta săvârşită care nu este prevăzută în legea penală nu 
constituie infracţiune. 

10. Săvârşirea infracţiunii este singurul fapt juridic care dă 
naştere la raportul juridic penal. 

î 1. în orice proces penal va fi prezent ca parte inculpatul. 

12. Reclamantul şi pârâtul sunt părţi în procesul civil. 

13. Completul de judecată deliberează asupra chestiunilor de 
fapt şi asupra chestiunilor de drept. 

14. Numai unii cetăţeni majori nu au drept de vot. 

15. Nici un grup şi nici o persoană nu-şi pot exercita suvera¬ 
nitatea în nume propriu. 

16 . Demonstraţi că un argument deductiv cu propoziţii 
categorice, având o singură premisă este valid (în interpretarea 
aristotelică) dacă şi numai dacă există cel puţin o serie de paşi prin 
care forma concluziei se poate obţine din forma premisei, în care 
fiecare pas este justificat de o regulă de deducţie din lista 1 -4. 

17 . Dialogurile următoare conţin erori formale privind relaţiile 
logice dintre propoziţiile categorice. Folosiţi pătratul logic extins al 
propoziţiilor categorice pentru a răspunde la întrebările care apar la 
sfârşitul fiecărui dialog: 

1. A: Nici o concepţie utopică despre stat nu furnizează un 
plan practic de acţiune. 

B: Din ce spune A, rezultă că unele concepţii utopice 
despre stat nu furnizează planuri practice de acţiune şi, 
mai departe, că unele concepţii de acest fel furnizează 
astfel de planuri. 

C: B greşeşte, deoarece, dacă A are dreptate, atunci toate 
concepţiile utopice despre stat sunt concepţii care nu 
furnizează planuri practice de acţiune. 

Unul dintre ultimii doi interlocutori comite o eroare. Care 
este aceasta şi ce eroare comite? 

2. A: Unele dintre reformele pe care le dorim nu au şanse de 
a fi realizate, aşa încât unele proiecte care au şanse de a fi 
realizate nu sunt reformele pe care le dorim. 

B: Concluzia ta poate fi adevărată, dar nu pe baza 
premisei de la care pleci. 

Are dreptate B? 

3. A: Oamenii sunt fiinţe îndreptăţite să nu fie supuse la 
tratamente crude, iar de aici rezultă că toate fiinţele care 
nu sunt oameni nu sunt îndreptăţite să nu fie supuse la 
tratamente crude. 

B: în cele spuse de tine se ascunde o eroare logică. Sunt 
de acord cu premisa enunţată de tine, dar din aceasta nu 
rezultă concluzia pe care ai spus-o, ci doar că unele fiinţe 
care nu sunt oameni nu sunt fiinţe îndreptăţite să nu fie 
supuse la tratamente crude. Ce părere ai, în sensul celor 
spuse de tine, despre gândacii de bucătărie sau despre 
molii de pildă? 

Cine are dreptate? 

18. Următoarea listă de argumente deductive este dată pentru a 
exersa metodele de verificare a validităţii inferenţelor imediate: 

1. Unele garoafe nu sunt flori roşii. Deci este fals că toate 

florile roşii sunt garoafe. 

2. Unele persoane suspicioase sunt nefericite. Deci unele 

persoane fericite nu sunt suspicioase. 

3. Este fals că nici un număr par nu este prim. Deci este fals că 

toate numerele prime sunt impare. 

4. Toţi cei care nu se pot lăsa de fumat au voinţă slabă. Deci 

unele persoane cu voinţă slabă nu se pot lăsa de fumat. 

5. Nici o gafa nu este intenţionată. Deci unele acte 

neintenţionate sunt gafe. 

6 . Deoarece este fals că toate alimentele ambalate în vid sunt 

alimente care nu conţin conservanţi, unele alimente care 
conţin conservanţi nu sunt alimente care nu sunt ambalate 
în vid. 

7. Este fals că toate testele etalonate sunt teste care nu sunt 

utilizate de psihologi calificaţi, căci toate testele utilizate 
de psihologi calificaţi sunt etalonate. 

8 . Este fals că unele pisici nu sunt animale prietenoase. Deci este 

fals că toate animalele prietenoase sunt animale care nu sunt 
pisici. 

9. Este fals că unele forme de creativitate umană pot fi supuse 

unei analize matematice. Deci este fals că toate formele de 
creativitate umană au această trăsătură. 

10. Este fals că unele feministe nu sprijină obţinerea salariilor 
egale la muncă egală. Deci este fals că toate persoanele 
care sprijină obţinerea salariilor egale la muncă egală sunt 
antifeministe. 

19. Demonstraţi regulile generale pentru cantitatea premiselor 
(R6 şi R7) pe baza regulilor generale pentru termeni şi a celor pentru 
calitatea premiselor (R1-R5). 

20. Demonstraţi regulile speciale ale celor patru figuri silogistice 
pe baza regulilor generale ale silogismului. 

21. Dovediţi că orice silogism valid în care cel puţin un termen 
apare cu şi fără negaţie este echivalent cu un silogism valid în care 
apariţiile fiecărui termen sunt identice. 


185 



22. Folosind exclusiv legile generale ale silogismului (filră apel 
la figurile şi modurile silogistice), să se determine figura şi modul 
unui silogism valid în care apariţiile fiecărui termen sunt identice, 
pentru fiecare dintre următoarele condiţii: 

1. Premisa majoră este particular negativă. 

2. Premisa minoră este particular negativă. 

3. Majora este particular afirmativă, în premise termenul 
major este subiect, iar termenul minor este nedistribuit. 

4. Majora este particular afirmativă, în premise termenul 
major este predicat, în termenul minor este nedistribuit. 

5. Majora este afirmativă, termenul major este distribuit în 
concluzie, iar termenul minor apare nedistribuit la 
nivelul premiselor. 

23. Folosind exclusiv setul redus de reguli generale ale 
silogismului (Rl, R2, R3*), demonstraţi următoarele cu privire la 
silogisme în care apariţiile fiecărui termen sunt identice: 

1. Modul EIO este valid în orice figură. 

2. Dintr-o majoră particulară afirmativă şi o minoră negativă 
nu se poate conchide valid în nici o figură. 

3. Dacă concluzia unui silogism valid este universală, mediul 
apare distribuit o singură dată. 

4. Dacă două silogisme valide au o premisă comună, iar 
celelalte două premise sunt în relaţia de contradicţie 
reciprocă, concluziile sunt propoziţii particulare. 

5. Dacă două silogisme valide aflate în aceeaşi figură au 
premisele majore în relaţia de subcontrarietate reciprocă, 
atunci şi concluziile acestora sunt reciproc subcontrare. 

24. Următoarea listă de argumente deductive este dată pentru a 
exersa metodele de verificare a validităţii silogismelor. 

1. Nici un ipocrit nu este apreciat, deoarece toţi ipocriţii sunt 
mincinoşi şi nici un om apreciat nu este mincinos. 

2. Toţi oamenii calculaţi sunt interesaţi, deci unii oameni 
interesaţi nu sunt generoşi, întrucât nici un om calculat nu 
este generos. 

3. Unele persoane politicoase sunt apreciate şi toate 
persoanele indiscrete sunt neapreciate. Deci unele persoane 
discrete nu sunt nepoliticoase. 

4. Cei care pot, fac. Cei care nu pot, dau sfaturi. Prin urmare 
cei care dau sfaturi nu fac. 

5. Unele propoziţii inteligibile sunt adevărate, deoarece toate 
propoziţiile neinteligibile sunt enunţuri lipsite de înţeles, 
iar unele propoziţii false sunt enunţuri care au înţeles. 

6 . Toate reactoarele nucleare construite recent sunt de alt tip 
decât cele cu grafit. Prin urmare, unele surse nesigure de 
electricitate sunt reactoare care nu au fost construite recent, 
deoarece toate reactoarele cu grafit sunt surse nesigure de 
electricitate. 

7. Toţi cei care promit mai mult decât pot realiza nu îşi 
estimează corect capacităţile. Unora dintre cei care promit 
mai mult decât pot realiza nu le pasă de părerile celorlalţi. 
Deci unora dintre cei care îşi estimează corect capacităţile 
le pasă de părerile celorlalţi. 

8 . Dacă o probă este demnă de încredere, atunci este admisibilă 
în instanţă, or testele Poligraf nu sunt admisibile în instanţă, 
deoarece nu sunt demne de încredere. 

9. Unele omoruri prin imprudenţă nu sunt pasibile de 
pedeapsă, dat fiind că toate cazurile de autoapărare nu sunt 
pasibile de pedeapsă, iar unele omoruri cu premeditare sunt 
cazuri de autoapărare. 

10. Dacă o căsătorie este o îmbinare de nevroze, este puţin 
probabil că este o căsătorie fericită. Dacă o căsătorie nu 
este sortită eşecului, atunci este fals că este puţin probabil 
să fie o căsătorie fericită. Prin urmare, dacă o căsătorie este 
o îmbinare de nevroze, atunci ea este sortită eşecului. 

25. Demonstraţi că orice argument care are concluzia sa printre 
premise sau care are o premisă logic falsă este valid şi că orice 
argument cu concluzie logic adevărată este valid. 

26. Următoarea listă de entimeme este dată pentru a exersa 
aplicarea metodei deducţiei naturale la identificarea componentelor 
neexprimate. în cazul în care nu se poate obţine un silogism valid 
complet, explicaţi de ce. 

1. Coca-Cola produce dependenţă, deoarece conţine cafeină. 

2. Unele companii practică politici de angajare discriminatorii, 
căci preferă să angajeze bărbaţi. 

3. Unele femei sunt magistraţi buni şi nici un magistrat bun 
nu se lasă intimidat de grupuri de presiune. 

4. Nu toate vinurile chardonnay sunt bune, dar toate aceste 
vinuri sunt scumpe. 


187 



5. Materialiştii mecanicişti nu cred în liberul arbitru, deoarece 
ei cred că totul este guvernat de legi deterministe. 

27. Dovediţi că propoziţiile plurative sunt independente logic 
faţă de conversele lor. 

28. Pe baza interpretării propoziţiilor plurative, arătaţi că dacă o 
cvasiparticulară este falsă, atunci supraaltema sa este falsă. 

29. Construiţi exemple de propoziţii plurative prin care să arătaţi 
că o cvasiuniversală falsă poate avea subalternă adevărată sau 
subalternă falsă şi că o cvasiparticulară adevărată poate avea 
supraaltemă adevărată sau supraaltemă falsă. 

30. Identificaţi toate modurile valide „mixte” care pot fi obţinute 
din modurile valide cu propoziţii categorice date în tabelul 3.4. prin 
aplicarea principiului: întărirea unei premise sau atenuarea concluziei 
păstrează validitatea şi aplicaţi metoda deducţiei naturale la modurile 
astfel obţinute. 

IV. ARGUMENTE NEDEDUCTIVE 


Analiza şi evaluarea argumentelor nedeductive urmăreşte 
identificarea acelor factori de care depinde tăria unui astfel de 
argument. în acest capitol, vom examina două tipuri de argumente 
nedeductive, mai des întâlnite în practica argumentării - generalizarea 
inductivă şi argumentele prin analogie -, precum şi unele procedee de 
raţionare asupra relaţiilor de cauzalitate dintre fenomene - metodele 
inducţiei cauzale -, care stau la baza unor argumente nedeductive, 
numite „inducţii cauzale”. 

4.1. Generalizarea inductivă 

O generalizare inductivă este un argument nedeductiv în care 
premisele se referă la membrii unui grup, numit „eşantion”, iar concluzia 
se referă la toţi membrii unui grup mai larg din care a fost alcătuit 
eşantionul, numit „populaţie”. La rândul lor, generalizările inductive sunt 
de două tipuri: inducţiile enumerative şi inducţiile statistice. 

Intr-o inducţie enumerativă, premisele enunţă că membrii unui 
eşantion au o anumită caracteristică, iar concluzia enunţă că toţi 
membrii populaţiei din care a fost alcătuit eşantionul au caracteristica 
respectivă. Schema tipică a unei inducţii enumerative este următoarea: 

ai, ., a„ au caracteristica C 

aj, .. a n sunt doar unii dintre membrii grupului G 

Probabil toţi G au caracteristica C. 

Iată un exemplu: 

• Antonia, Carmen şi Ioana sunt câteva secretare din instituţia 
noastră şi fiecare dintre ele este vorbăreaţă. Prin urmare, probabil că 
toate secretarele din instituţia noastră sunt vorbăreţe. 

O variantă de inducţie enumerativă apare atunci când concluzia 
nu se referă la o populaţie, ci la un individ care nu a fost încă întâlnit, 
conform schemei următoare: 

ai, .... a n au caracteristica C 

ai, ,...a n sunt doar unii dintre membrii grupului G 

Probabil următorul G observat (a n+ ,) are caracteristica C. 

Exemplu-; 

• Toate secretarele pe care le-am întâlnit până acum erau 
vorbăreţe. Prin urmare, probabil că următoarea secretară pe care o 
voi întâlni va fi vorbăreaţă. 

Se poate spune că într-un astfel de argument avem o 
generalizare „din aproape în aproape”. 

într-o inducţie statistică, premisele enunţă că n% dintre 
membrii unui eşantion au o anumită caracteristică, iar concluzia 
enunţă că acelaşi procent de n% dintre membrii populaţiei din care a 
fost alcătuit eşantionul au caracteristica respectivă. Schema tipică a 
unei inducţii statistice este următoarea: 

n% din ai.a„ au caracteristica C 

ai,., a„ sunt doar unii dintre membrii grupului G 

Probabil n% din G au caracteristica C. 

Exemplu: 

• Din cele 100 de mere luate din acest butoi, 75 sunt stricate. Prin 
urmare, probabil că 75% dintre merele din acest butoi sunt stricate. 

Cei mai importanţi factori care influenţează tăria unei generalizări 
inductive sunt dimensiunea eşantionului considerat şi reprezenta- 
tivitatea sa pentru populaţia din care a fost alcătuit. în general, cu cât 
este mai mare numărul de cazuri observate a avea o anumită 
caracteristică, cu atât este mai probabil că toţi membrii populaţiei din 
care a fost alcătuit eşantionul să aibă acea caracteristică. O 
generalizare inductivă este cu atât mai tare, cu cât dimensiunea 
eşantionului considerat este mai mare, în ipoteza că toţi ceilalţi 
parametri se menţin constanţi. 

Mărirea dimensiunii eşantionului nu asigură automat creşterea 
tăriei unei^ generalizări inductive, după cum arată şi următorul exemplu 
„clasic”. în 1936, principalii candidaţi la alegerile prezidenţiale din 
SUA erau democratul Franklin D. Roosevelt şi republicanul Alffed 
Landon. O revistă din aceea vreme, Literary Digest, a organizat un 
sondaj pentru a prezice rezultatul alegerilor, considerând un eşantion 
gigantic: două milioane de persoane. Eşantionul fusese alcătuit din 
abonaţi ai revistei, din persoane selectate din cartea de telefon şi din 

proprietari de automobile înregistraţi la poliţie. Deşi predicţia a fost că 
Alfred Landon va câştiga cu o majoritate semnificativă, alegerile au fost 
câştigate detaşat de Franklin D. Roosevelt. Eroarea de predicţie s-a 
datorat faptului că eşantionul considerat, deşi foarte mare, a fost 
nereprezentativ pentru populaţia de alegători americani din aceea 
vreme. în 1936, SUA se afla în plină recesiune economică, astfel că 
aceia care îşi permiteau să se aboneze la Literary Digest, să plătească un 
abonament telefonic sau să aibă un automobil erau persoane înstărite. 
Cei cu venituri mici şi şomerii au fost omişi din eşantion, or tocmai 
aceştia au fost cei care au votat pentru Roosevelt. 

Analiza acestui exemplu arată că, pe lângă preferinţa pentru A. 
Landon, asemănarea dintre membrii eşantionului consta şi din aceea 
că erau persoane înstărite. Cu cât membrii unui eşantion au mai multe 
caracteristici în comun, altele decât cea care interesează în 
generalizare (în schema de mai sus, altele decât C) cu atât este mai 
mare similitudinea pozitivă dintre aceştia. Cu cât membrii eşantionului 
diferă mai mult între ei, având totuşi în comun caracteristica de interes 
în generalizare, cu atât este mai mare similitudinea negativă dintre 
aceştia. Acum, cu cât este mai mare similitudinea negativă dintre 
membrii eşantionului considerat într-o generalizare inductivă, cu atât 
argumentul respectiv este mai tare, eşantionul fiind mai reprezentativ, 
şi cu cât este mai mare similitudinea pozitivă dintre membrii 
eşantionului, cu atât argumentul este mai slab, eşantionul fiind mai 
puţin reprezentativ sau chiar nereprezentativ. Tăria unei generalizări 
inductive este direct proporţională cu similitudinea negativă dintre 
membrii eşantionului considerat şi este invers proporţională cu 
similitudinea pozitivă dintre aceştia. Dacă similitudinea pozitivă 
dintre membrii eşantionului este mare, atunci este foarte probabil ca ei 
să aibă caracteristica de interes datorită faptului că au alte 
caracteristici în comun. în privinţa exemplului de mai sus, membrii 
eşantionului considerat împărtăşeau preferinţa pentru A. Landon 
datorită unei alte caracteristici comune: bunăstarea materială. 

într-o generalizare inductivă în care numărul de cazuri din 
eşantionul considerat este neînsemnat sau/şi eşantionul este 
nereprezentativ pentru populaţia din care a fost alcătuit, poate să apară 
eroarea generalizării pripite. 

Exemple: 

• Toţi stângacii sunt persoane cu abilităţi artistice înnăscute. 
De unde ştiu? Leonardo da Vinci şi Pablo Picasso erau stângaci. 

• în toate re\istele din ziua de azi apar numai bârfe şi scandaluri. 
Revistele pe care le citeşte mătuşa mea sunt pline de aşa ceva. 

Eroarea generalizării pripite, este neformală : ea nu ţine de forma 
argumentului ci de conţinutul acestuia. 

Este important de remarcat că, în anumite condiţii, generalizările 
inductive bazate pe eşantioane mici pot fi argumentele tari, ca în 
următorul exemplu: 

• Patru şoareci au fost injectaţi cu câte un miligram de 
substanţă S pe zi, timp de 90 de zile. La sfârşitul acestei perioade, cei 
patru şoareci au prezentat anomalii genetice. Probabil că admi¬ 
nistrarea de substanţă S in felul menţionat provoacă anomalii 
genetice oricărui şoarece obişnuit. 

Rezultatul experimentului relatat în acest argument sugerează 
existenţa unei relaţii de cauzalitate 1 între administrarea de substanţă S 
şi apariţia anomaliilor genetice, astfel că este foarte probabil că orice 
şoarece tratat cu această substanţă va prezenta la un moment dat 
anomalii genetice. Următorul exemplu arată că, uneori, chiar şi 
generalizările inductive bazate pe un singur caz pot fi apreciate ca 
fiind tari, cu condiţia ca proprietatea sau caracteristica de interes în 
generalizare să fie tipică pentru populaţia din care face parte cazul 
respectiv. în 1901 lângă localitatea Berezovka din Siberia a fost găsit 
pentru prima dată un mamut ( Elephas primigenius) complet îngheţat, 
având şoldul fracturat. Până atunci, singurul lucru pe care naturaliştii 
îl cunoşteau despre hrana mamuţilor, studiind oase fosile, era că 
aceştia erau erbivori. în stomacul mamutului de la Berezovka au fost 
descoperite şi câteva conuri de brad. Pe baza acestei descoperiri, s-a 
făcut următoarea generalizare inductivă: 

• Mamutul de la Berezovka avea conuri de brad în stomac. Deci 
toţi mamuţii se hrăneau şi cu conuri de brad. 

Acum fie următoarea generalizare inductivă: 

• Mamutul de la Berezovka avea un şold fracturat. Deci toţi 
mamuţii aveau un şold fracturat. 

Deşi aceste două argumente au aceeaşi formă logică şi fiecare 
dintre ele are premise adevărate, judecând comparativ, penultimul 
argument este tare, deoarece prezenţa conurilor de brad în stomacul acelui 
mamut poate fi apreciată drept tipică pentru mamuţi, în timp ce ultimul 


1 Vezi secţiunea Metodele inducţiei cauzale , din acest capitol. 

argument este slab, deoarece prezenţa unei fracturi de şold la mamutul de 
la Berezovka poate fi apreciată drept netipică pentru manuţi. 

în fme, ultimul exemplu arată că, uneori, genvatuft^ iadHOişe 
bazate pe eşantioane mari şi reprezentative pot avea lumhiz n Ud. h 
manualele de logică din secolul al XVlII-lea se prezenta un ooifh 
standard de generalizare inductivă, a cărei concluzie era că toaie 
lebedele sunt albe. Această concluzie era sprijinită de un mare număr de 
observaţii, iar similitudinea negativă dintre lebedele observate până 
atunci era destul de mare: fuseseră observate femele şi masculi, lebede 
în captivitate şi lebede în mediul lor natural, lebede în diferite tipuri de 
habitat natural ş.a.m.d. în plus, se credea că proprietatea de a avea 
penajul alb este tipică pentru lebede. în secolul al XlX-lea, însă, 
colonizatorii Australiei au descoperit păsări care erau la fel ca lebedele, 
cu excepţia faptului că aveau penajul negru. Astfel, proprietatea de a 
avea penajul alb s-a dovedit a nu fi tipică sau definitorie pentru lebede, 
concluzia „Toate lebedele sunt albe” fiind falsă. 

4.2. Argumentul prin analogie 

Un argument prin analogie este un argument nedeductiv în 
care se trage concluzia că un obiect, indiferent de natura acestuia, are 
o anumită caracteristică neobservată, deoarece seamănă cu un alt 
obiect la care s-a constatat prezenţa acelei caracteristici. Schema tipică 
a unui astfel de argument este următoarea: 

Obiectul a are caracteristicile Q,..., C n 

Obiectul b are caracteristicile Ci,.... C n .j 

Probabil obiectul b are şi caracteristica C n . 

Obiectele a şi b seamănă, deoarece au în comun caracteristicile 
Ci,..., C„-i, pe care le vom numi „caracteristici comune”. Pe baza 
acestei asemănări şi a faptului că obiectul a are în plus caracteristica 
C n , se trage concluzia că probabil şi obiectul b are caracteristica C n , pe 
care o vom numi „caracteristica transferabilă”. 

Iată un exemplu de argument prin analogie: 

• Neonul are izotopi instabili. întrucât argonul are mele proprietăţi 
în comm cu neonul, probabil că şi argonul are izotopi instabili. 

Adesea, argumentele prin analogie sunt formulate cu privire la 
clase de obiecte, ca în următorul exemplu: 

• Animalele şi oamenii au unele caracteristici în comun: ciclul 
somn-veghe, plăcerea şi durerea, anumite trebuinţe etc. Oamenii au 
dreptul de a nu fi supuşi la tratamente crude. De aici putem să tragem 
concluzia că şi animalele au acest drept. 

Unul dintre factorii de care depinde tăria unui argument prin 
analogie este relevanţa caracteristicilor comune pentru caracteristica 
transferabilă. Caracteristicile comune sunt relevante pentru caracte¬ 
ristica transferabilă, dacă legătura dintre primele, pe de o parte, şi cea 
din urmă, pe de altă parte, este sistematică sau măcar relativ constantă. 
Dacă această legătură este foarte slabă, accidentală sau chiar 
inexistentă, atunci caracteristicile comune sunt irelevante pentru 
caracteristica transferabilă. Un alt factor care influenţează tăria unui 
astfel de argument este profunzimea asemănării obiectelor între care 
se face analogia. Astfel, cu cât caracteristicile comune obiectelor 
respective sunt mai importante pentru acestea faţă de caracteristicile 
care le deosebesc, cu atât asemănarea este mai profundă. Reciproc, cu 
cât caracteristicile comune sunt mai puţin importante faţă de cele care 
diferenţiază, cu atât asemănarea este mai superficială. Un argument 
prin analogie este cu atât mai tare, cu cât caracteristicile comune sunt 
mai relevante pentru caracteristica transferabilă şi cu cât asemănarea 
dintre obiectele între care se face analogia este mai profmdă. 

Dacă într-un argument prin analogie caracteristicile comune sunt 
irelevante pentru caracteristica transferabilă sau/şi asemănarea dintre 
obiectele respective este superficială, atunci se spune că în acel 
argument s-a comis eroarea analogiei slabe. Exemplu: 

• Remus are 1,80 m înălţime, părul şaten, ochii verzi şi este 
timid. Tudor are 1,80 m înălţime, părul şaten şi ochii verzi. De aici 
putem conchide că şi Tudor este timid. 

• Dacă un copil primeşte o jucărie nouă atunci va dori să se 
joace cu ea, iar dacă un elev primeşte un stilou nou, atunci va dori să 
scrie cu el. Aşadar, dacă poliţiştii vor fi dotaţi cu un nou tip de armă, 
atunci vor dori să îlfolosească. 

în primul exemplu, proprietăţile pe care le au în comun cei doi 
sunt irelevante pentru timiditate, iar în cel de-al doilea exemplu este 
vorba despre o asemănare superficială între relaţiile copil-jucărie nouă 
şi elev-stilou nou, pe de o parte, şi relaţia poliţist-nou tip de armă, pe 
de altă parte. De notat că şi eroarea analogiei slabe este neformală, 
întrucât nu (ine de forma argumentului, ci de conţinutul acestuia. 

Este important de subliniat că nu există proceduri algoritmice 
(„mecanice”) pentru a stabili tăria unei generalizări inductive sau a 
unui argument prin analogie. Din acest motiv, unele argumente de 
acest fel nu pot fi apreciate decât ca având tărie nedecisă, ca în 
următorul exemplu: 

• Pentru a stabili dacă noul medicament Mpoate fi administrat 
pe oameni, un lot de şoareci a fost tratat cu acest medicament timp de 
90 de zile. La sfârşitul acestei perioade s-a constatat că şoarecii 
trataţi au prezentat somnolenţă şi erupţii cutanate, ca reacţii adverse, 
întrucât, din punct de vedere somatic, şoarecii au unele trăsături 
comune cu oamenii, probabil că medicamentul M va produce aceleaşi 
reacţii adverse la oameni. 

Rezultatul experimentului relatat în acest argument sugerează 
existenţa unei legături strânse între trăsăturile somatice ale şoarecilor 
şi reacţiile secundare menţionate. Dacă aceste trăsături sunt printre 
cele pe care şoarecii le au în comun cu oamenii, atunci probabil că 
administrarea medicamentului M la oameni va produce aceleaşi reacţii 
adverse ca şi la şoareci, argumentul fiind unul tare. Dacă, însă, nu 
acesta este cazul, trăsăturile menţionate fiind printre acelea care îi 
diferenţiază pe şoareci de oameni, argumentul va fi apreciat ca fiind 
slab. întrucât din premisele argumentului nu rezultă în ce caz ne 
aflăm, vom aprecia că argumentul are tărie nedecisă. 

Argumentele prin analogie nu trebuie să fie confundate cu 
analogiile ilustrative, metaforice. în sens larg, prin „analogie” se 
înţelege caracterizarea unui obiect (eveniment, situaţie etc.) prin 
indicarea unor similitudini dintre acel obiect şi un obiect mai bine 
cunoscut sau cel puţin mai familiar. Dacă astfel de similitudini sunt 
prezentate pentru a dovedi că este probabil ca obiectul mai puţin 
cunoscut să aibă şi alte proprietăţi pe care le are obiectul mai bine 
cunoscut, atunci avem de-a face cu un argument prin analogie. Dacă, 
însă, anumite similitudini, reale sau imaginate, sunt prezentate sau 
doar invocate pentru a caracteriza în mod expresiv, impresionant sau 
chiar şocant un anumit obiect, atunci avem de-a face cu o analogie 
ilustrativă şi nu cu un argument. De pildă, în lucrarea sa An 
Introduction to the Principles of Morals and Legislations, filosoful 
englez Geremy Bentham (1748-1832) scria: 

• în arta guvernării este ca în medicină. Ambele nu pot face 
altceva decât o alegere între rele. Orice lege este un rău, căci orice lege 
este o încălcare a libertăţii. Şi repet că arta guvernării nu poate face 
altceva decât o alegere între rele. Făcând această alegere, legiuitorul 
trebuie să se asigure de două lucruri: mai întâi, că în fiecare caz, 
incidentele pe care doreşte să le prevină sunt realmente rele, în al 
doilea rând, că rele fiind, ele sunt mai mari decât cele folosite pentru a 
le preveni. Astfel, există două lucruri de luat în considerare: răul 
delictului şi răul legii; răul maladiei şi răul remediului. 

Din analiza acestui fragment reiese că această comparare dintre 
activitatea legislativă şi medicină nu este folosită pentru a dovedi că 
legiuitorul, ca şi medicul, are întotdeauna de ales între două rele. Ca atare, 
nu este vorba despre un argument, ci despre o analogie ilustrativă, folosită 
pentru a caracteriza în mod expresiv activitatea legislativă. 

4.3. Metodele inducţiei cauzale 

Metodele inducţiei cauzale sunt procedee eliminative folosite 
pentru descoperirea cauzelor unor fenomene. In cartea sa A System of 
Logic (1843), inspirat de cercetările unor înaintaşi 2 , filosoful britanic 
John Stuart Mill (1806-1873) a expus şi a analizat sistematic câteva 
metode („canoane”) de raţionare asupra relaţiilor de cauzalitate dintre 
fenomene: metoda concordanţei, metoda diferenţei, metoda combinată 
a concordanţei şi diferenţei, metoda reziduurilor şi metoda variaţiilor 
concomitente. De la apariţia cărţii lui Mill, metodele inducţiei cauzale 
au fost supuse multor discuţii critice, au fost rafinate, inclusiv pe linia 
distingerii a trei înţelesuri principale ale cuvântului „cauză”, şi au fost 
formulate variante ale acestora. Aceste metode apar ca modalităţi de 
verificare („testare”) a ipotezelor privind relaţiile de cauzalitate dintre 
fenomene şi stau la baza unor argumente nedeductive în care, 
pomindu-se de la constatarea că între două fenomene există o legătură 
de vreun fel oarecare, se trage concluzia că unul dintre cele două 
fenomene este cauză pentru celălalt. Argumentele de acest fel se 
numesc „inducţii cauzale”. Exemplu: 

• Cu câtva timp în urmă am constatat că am hiperaciditate 
gastrică. După ce am încetat să mai beau cafea, păstrând celelalte 
obiceiuri alimentare, hiperaciditatea gastrică a dispărut. Prin urmare, 
foarte probabil, consumul de cafea îmi provoca hiperaciditatea gastrică. 

înainte de a expune metodele inducţiei cauzale, vom face câteva 
precizări privind trei înţelesuri ale cuvântului „cauză”, pornind de la o 
analiză a noţiunii de condiţie. 

4.3.1. Condiţii şi cauze 

O condiţie este o stare de fapt (fenomen, eveniment etc.) la care 
se face referire prin relaţia pe care o are cu o altă stare de fapt pe care 
o implică sau de care este implicată. Fie două stări de fapt, A şi B. Se 
spune că A este o condiţie suficientă pentru B, dacă nu se poate să aibă 
loc A şi să nu aibă loc B sau, cu alte cuvinte, dacă ori de câte ori A 


2 Este vorba, în principal, despre Francis Bacon (1561-1626) şi 
William Whewell (1794-1866). 

este prezentă, B este prezentă. Se spune că A este o condiţie necesară 
pentru B, dacă B nu poate să aibă loc fără să aibă loc A sau, cu alte 
cuvinte, dacă ori de câte ori B este prezentă, A este prezentă. De pildă, 
o umiditate de 100% în aer este o condiţie suficientă pentru ploaie: nu 
se poate ca umiditatea relativă a aerului să atingă 100% şi să nu plouă. 
Pe de altă parte, umiditatea de 100% în aer nu este o condiţie necesară 
pentru ploaie: se poate să plouă fără ca umiditatea relativă a aerului să 
atingă 100%. A avea combustibil este o condiţie necesară pentru 
funcţionarea unui automobil: un automobil nu poate să funcţioneze 
fără să aibă combustibil. Pe de altă parte, a avea combustibil nu este o 
condiţie suficientă pentru funcţionarea unui automobil: se poate ca un 
automobil să aibă combustibil'şi să nu funcţioneze. în general, A este 
o condiţie suficientă , dar nu şi necesară pentru B, dacă nu se poate să 
aibă loc A şi să nu aibă loc B, dar B poate avea loc fără ca A să aibă 
loc; A este o condiţie necesară, dar nu şi suficientă pentru B, dacă B 
nu poate să^aibă loc fără să aibă loc A, dar A poate avea loc fără să 
aibă loc B. In fine, A este o condiţie suficientă şi necesară pentru B, 
dacă nu se poate să aibă loc A fără să aibă loc B şi B nu poate avea loc 
fără să aibă loc A. De pildă, a avea unghiurile de la bază egale este o 
condiţie suficientă şi necesară pentru ca un triunghi să aibă laturile 
opuse acestora egale. 

Din definiţiile condiţiei suficiente şi condiţiei necesare rezultă 
următoarele („ddacă” este o prescurtare pentru „dacă şi numai dacă”): 

A este o condiţie suficientă pentru B ddacă B este o condiţie 
necesară pentru A. 

A este o condiţie suficientă pentru B ddacă absenţa lui B este o 
condiţie suficientă pentru absenţa lui A 

A este o condiţie necesară pentru B ddacă absenţa lui B este o 
condiţie necesară pentru absenţa lui A. 

în cea mai largă accepţiune a sa, termenul „cauză” desemnează 
orice fenomen (eveniment, fapt etc.) care produce (provoacă, 
generează) un alt fenomen. Dacă un fenomen A este cauza unui 
fenomen B, se spune că B este efectul lui A şi că cele două fenomene 
sunt în relaţia de cauzalitate. Să considerăm următoarele contexte: 

(i) Autoaprinderea este o cauză a incendiilor, 

(ii) Improvizarea unei instalaţii de încălzire a fost cauza incendiului; 

(iii) Infectarea cu tulpina virală Veste cauza gripei G. 

în fiecare dintre aceste contexte este vorba despre un fenomen 
numit „cauză”, care produce un alt fenomen. Pentru a stabili înţelesul 
exact cu care cuvântul „cauză” este luat în fiecare context, putem face 

apel la noţiunile de condiţie suficientă şi condiţie necesară. Astfel, în 
primul context, cuvântul „cauză” este luat cu înţelesul de condiţie 
cauzală suficientă, dar nu şi necesară: nu se poate să aibă loc 
autoaprinderea şi să nu se declanşeze un incendiu, dar un incendiu se 
poate declanşa şi din alte cauze naturale (trăsnet, acumulare de 
electricitate statică ş.a.), a poate fi provocat accidental, din neglijenţă, 
sau poate fi premeditat. în cel de-al doilea context, cuvântul „cauză” 
este luat cu înţelesul de condiţie cauzală necesară, dar nu şi 
suficientă: dacă nu s-ar fi improvizat o instalaţie de încălzire, 
incendiul nu s-ar fi produs, dar improvizarea unei astfel de instalaţii 
nu duce automat la declanşarea unui incendiu; pentru aceasta, este 
„nevoie” ca instalaţia de încălzire să funcţioneze un anumit timp, să 
fie plasată lângă obiecte uşor inflamabile etc. în fine, în cel de-al 
treilea context, cuvântul „cauză” este luat cu înţelesul de condiţie 
cauzală suficientă şi necesară: nu se poate să se producă infectarea cu 
tulpina virală V şi să nu apară gripa G, iar gripa G nu poate să apară 
fără să se producă infectarea cu tulpina virală V. 

Calificativul cauzală, care apare în fiecare dintre cele trei 
înţelesuri ale cuvântului „cauză”, este adăugat pentru a semnala că 
este vorba despre o relaţie între fenomene fizicale („naturale”), în care 
unul dintre fenomene (cauza) precede celălalt fenomen (efectul), cel 
puţin în privinţa momentelor iniţiale ale apariţiilor acestora. De pildă, 
pentru orice animal, însuşirea de a fi vertebrat este o condiţie necesară, 
dar nu şi suficientă pentru a fi mamifer, propoziţia „Toate mamiferele 
sunt vertebrate” fiind adevărată, dar nu vom spune că vertebralitatea 
este cauză pentru însuşirea de a fi mamifer. De asemenea, pentru orice 
animal, însuşirea de a avea inimă este o condiţie suficientă şi necesară 
pentru însuşirea de a avea rinichi, propoziţia „Toate animalele cu 
inimă şi numai acestea sunt animale cu rinichi” fiind adevărată, dar nu 
vom spune că înzestrarea cu inimă este cauza înzestrării cu rinichi. 

Identificarea condiţiilor cauzale suficiente şi necesare pentru 
anumite fenomene este un ideal al cercetătorului din ştiinţele naturii. în 
contexte mai apropiate de practică, ceea ce este luat drept cauză depinde 
de interesul investigatorului în raport cu efectul considerat în contextul 
respectiv. Astfel, dacă este avută în vedere posibilitatea producerii unui 
fenomen, „cauza” va fi o condiţie cauzală suficientă, iar dacă este vorba 
despre prevenirea unui anumit fenomen, „cauza” va fi o condiţie 
cauzală necesară, a cărei înlăturare face imposibilă apariţia fenomenului 
respectiv. De notat că apariţia unui fenomen presupune prezenţa a cel 
puţin unei condiţii cauzale suficiente, a tuturor condiţiilor cauzale 

necesare şi, eventual, a unor împrejurări care favorizează apariţia 
fenomenului respectiv, numite uneori „condiţii favorizante”, între care 
se poate include prezenţa unor agenţi (subiecţii umani). Astfel, într-o 
cercetare a cauzei producerii unui incendiu într-o pădure, condiţiile 
fizicale necesare, dar nu şi suficiente, cum ar fi prezenţa oxigenului din 
aer şi a materialului lemnos combustibil, vor fi neglijate, cauza fiind 
prezentată într-una dintre formele: „incendiul a fost provocat de un 
trăsnet”, „incendiul a fost provocat prin autoaprindere”, „incendiul a 
fost provocat accidental de un excursionist care a lăsat un foc deschis 
nesupravegheaf ’ ş.a. 

Este important de remarcat că anumite fenomene devin condiţii 
cauzale numai în anumite împrejurări. De pildă, se susţine că fumatul 
este o cauză a cancerului pulmonar, deşi, pentru cancerul pulmonar, 
fumatul nu este nici o condiţie cauzală necesară (există persoane care 
nu fumează, dar se îmbolnăvesc de cancer pulmonar) şi nici o condiţie 
cauzală suficientă ca atare (există fumători „grei” care nu se 
îmbolnăvesc de cancer pulmonar). Ceea ce se susţine în acest context 
este că ori de câte ori sunt întrunite anumite condiţii favorizante, nu 
încă pe deplin elucidate, fumatul este suficient pentru a produce 
cancer pulmonar. 

în mod obişnuit, se,consideră că relaţia de cauzalitate mai are şi 
următoarele proprietăţi: 

ireflexivitatea : nici un fenomen nu este propria sa cauză; 

asimetria : dacă un fenomen A este cauză a unui fenomen B, 
atunci B nu este cauza lui A; 

tranzitivitatea: dacă un fenomen A este cauză a unui fenomen B 
şi fenomenul B este cauză a unui fenomen C, atunci se poate spune că 
A este cauză pentru C. 

4.3.2. Metodele inducţiei cauzale 

Prezentăm în continuare şapte metode ale inducţiei cauzale. 

Metoda concordanţei directe este folosită pentru descoperirea 
condiţiilor cauzale necesare ale unor fenomene şi se bazează pe 
principiul conform căruia un fenomen A nu poate fi o condiţie 
necesară pentru un fenomen B, dacă B apare fără A. Să presupunem 
că trei prieteni, X, Y şi Z, au luat masa împreună la un restaurant, 
după care toţi au făcut indigestie. X a mâncat supă, omletă şi clătite, Y 
a mâncat salată de crudităţi, omletă şi tort, iar Z a mâncat spaghete, 
omletă şi papanaşi. Nici unul dintre felurile de mâncare supă, clătite, 
salată de crudităţi, tort, spaghete şi papanaşi nu poate conta drept 
condiţie necesară pentru indigestie, deoarece fiecare dintre aceste 

feluri de mâncare lipseşte din câte două meniuri. întrucât meniurile 
celor trei prieteni concordă doar în privinţa omletei, rezultă că 
probabil consumul omletei este condiţie cauzală necesară sau cauză a 
indigestiei acestora. 

Un exemplu real de aplicare a acestei metode este dat de 
descoperirea rolului fluorului în menţinerea unei dentiţii sănătoase. 
Astfel, cu mai mulţi ani în urmă s-a constatat că persoanele din 
anumite colectivităţi au dentiţia deosebit de sănătoasă. Cercetătorii au 
descoperit că împrejurările de viaţă în care trăiau colectivităţile 
respective concordau în privinţa unui singur factor semnificativ: un 
nivel înalt al prezenţei fluorului în sursele de alimentare cu apă. Ca 
atare, s-a tras concluzia, confirmată ulterior prin experimente, că 
fluorul este o cauză a dentiţiei sănătoase. 

Metoda concordanţei inverse este folosită pentru descoperirea 
condiţiilor cauzale suficiente ale unor fenomene şi se bazează pe 
principiul conform căruia un fenomen A nu poate fi o condiţie 
suficientă pentru un fenomen B, dacă A apare fără B. Să presupunem 
că un psihoterapeut are în tratament un grup de femei adulte care 
manifestă o incapacitate de a avea relaţii afective semnificative cu 
bărbaţii şi că psihoterapeutul doreşte să descopere cauzele care fac ca 
femeile să poată avea astfel de relaţii. Mediile sociale de provenienţă, 
nivelurile de educaţie, profesiile şi temperamentele pacientelor din 
grup sunt diferite de la o persoană la alta şi nu pot conta drept condiţii 
cauzale suficiente pentru capacitatea femeilor de a avea relaţii afective 
semnificative cu bărbaţii. Singurul factor pe care pacientele îl au în 
comun este lipsa afectivităţii tatălui în copilărie. Ca atare, 
psihoterapeutul conchide că probabil prezenţa afectivităţii tatălui în 
copilărie este o condiţie cauzală suficientă sau o cauză a capacităţii 
femeilor de a avea relaţii afective semnificative cu bărbaţii. 

După cum reiese şi din exemplele de mai sus, în cazul metodei 
concordanţei directe, dacă este găsit un unic fenomen prezent în 
diferite împrejurări în care este prezent efectul dat, atunci acel 
fenomen este luat drept condiţie cauzală necesară sau cauză a 
efectului dat. Concluzia unui argument bazat pe aplicarea acestei 
metode este probabilă: nu este exclus să se descopere o împrejurare în 
care fenomenul luat drept cauză să fie absent şi fenomenul-efect să fie 
prezent sau să se descopere că în împrejurările considerate, prezenţa 
fenomenului luat drept cauză este accidentală, apariţia fenomenului- 
efect datorându-se unui alt fenomen, trecut cu vederea. în cazul 
metodei concordanţei inverse, dacă este găsit un unic fenomen absent 

în diferite împrejurări în care este absent efectul vizat, atunci acel 
fenomen este luat drept condiţie cauzală suficientă sau cauză a 
efectului vizat. Concluzia unui argument bazat pe aplicarea metodei 
concordanţei inverse este, de asemenea, probabilă: nu este exclus să se 
descopere o împrejurare în care fenomenul luat drept cauză să fie 
prezent şi fenomenul-efect să fie absent sau să se descopere că, în 
împrejurările considerate, absenţa fenomenului luat drept cauză este 
accidentală, absenţa fenomenului-efect datorându-se absenţei unui alt 
fenomen, trecut cu vederea. 

Metoda dublă a concordanţei este folosită pentru descoperirea 
condiţiilor cauzale necesare şi suficiente ale unor fenomene şi constă 
din aplicarea combinată a metodelor concordanţei. Prin această 
metodă s-a descoperit, de pildă, cauza dublei refracţii a luminii. 
Astfel, s-a constatat că substanţele cunoscute care au proprietatea de a 
refracta dublu lumina concordă doar în privinţa proprietăţii de a avea 
structură cristalină, în timp ce substanţele care nu refractă dublu 
lumina concordă doar în aceea că nu au structură cristalină şi s-a tras 
concluzia că structura cristalină a substanţelor este cauza dublei 
refracţii a luminii. 

Metoda diferenţei este folosită pentru descoperirea condiţiilor 
cauzale suficiente ale unor fenomene. Dacă este găsit un unic fenomen 
prezent într-o anumită împrejurare în care este prezent efectul vizat şi 
absent dintr-o împrejurare, altfel similară cu prima, dar în care 
efectul vizat este absent, atunci acel fenomen, singurul în privinţa 
căruia diferă cele două împrejurări considerate, este luat drept 
condiţie cauzală suficientă sau cauză a efectului vizat. Constatând la 
un moment dat că are o arsură la picior, fizicianul francez Henri 
Becquerel (Premiul Nobel pentru fizică în 1903) a remarcat că singura 
diferenţă semnificativă dintre momentul în care a constatat prezenţa 
arsurii şi momentele anterioare în care nu avea arsura consta din aceea 
că, pentru o scurtă perioadă de timp, a purtat în buzunar o sticluţă cu 
radiu. Ca atare, a tras concluzia că proximitatea radiului este condiţia 
cauzală suficientă sau cauza arsurii. 

Această metodă se bazează pe supoziţia existenţei unei singure 
diferenţe între cele două împrejurări considerate, or, de cele mai multe 
ori, este foarte greu să se găsească două împrejurări care să nu difere 
între ele decât în privinţa prezenţei / absenţei unui singur fenomen. Nu 
este exclus ca apariţia şi dispariţia efectului vizat să fie influenţate şi 
de alte diferenţe, trecute cu vederea. Ca atare, concluzia unui 
argument bazat pe metoda diferenţei este probabilă. 

Metoda diferenţei este numită şi „metoda experimentului” sau 
„metoda laboratorului”, deoarece este folosită pentru a descoperi condiţii 
cauzale suficiente ale unor fenomene în împrejurări atent controlate. Iată 
un exemplu istoric. în 1881, Louis Pasteur a descoperit un vaccin care 
imuniza oile şi vacile la antrax. Medicii veterinari nu l-au crezut pe 
Pasteur şi l-au provocat la o demonstraţie publică, pe care Pasteur a 
acceptat-o. Pe 28 aprilie 1881, la o fermă de lângă Paris, el a administrat 
vaccinul unui număr de 25 de oi dintr-un lot de 50. Pe 17 mai a 
administrat un al doilea vaccin celor 25 de oi, iar pe 31 mai a injectat 
cantităţi egale de bacili de antrax vii tuturor celor 50 de oi. Două zile mai 
târziu, pe 2 iunie, cele 25 de oi vaccinate erau sănătoase, în timp ce toate 
pile nevaccinate erau moarte sau muribunde din pricina antraxului, 
întrucât singura diferenţă semnificativă dintre cele două grupe de oi a fost 
vaccinarea, acest experiment i-a convins pe medicii veterinari că vaccinul 
lui Pasteur a fost cauza imunizării oilor la antrax. 

Se apreciază că argumentele bazate pe metoda diferenţei au 
concluzia mai puţin generală decât concluzia unui argument bazat pe 
metoda concordanţei inverse, deşi ambele metode urmăresc 
identificarea unor condiţii cauzale suficiente. Astfel, concluzia obţinută 
prin metoda diferenţei se aplică în mod direct doar la împrejurarea 
„pozitivă” în care este prezent fenomenul-cauză, în timp ce concluzia 
obţinută prin metoda concordanţei inverse se aplică la toate 
împrejurările considerate. Totuşi, o concluzie obţinută prin metoda 
diferenţei poate fi extinsă şi la alte împrejurări, dacă între împrejurarea 
„pozitivă” __ considerată şi alte împrejurări se constată asemănări 
profunde. în privinţa ultimului exemplu, oile sunt practic identice din 
punct de vedere genetic, aşa încât ceea ce a produs imunizarea celor 25 
de oi din experiment produce, probabil, şi imunizarea altora. 

Metoda combinată a concordantei şi diferenţei este folosită pentru 
cksroperirea condiţiilor cauzale necesare şi suficiente ale unor fenomene şi 
constă din aplicarea combinată a metodelor concordanţei directe şi 
diferenţei. Să presupunem că trei prieteni, X, Y şi Z, au luat masa împreună 
la restaurant, după care X şi Y au făcut indigestie, iar Z nu. X a mâncat 
stqjâ, omletă şi clătite, Y a mâncat_salată de eredităţi, omletă şi tort, iar Z a 
mâncat salată de crudităţi şi tort. întrucât primele două meniuri concordă 
doar în privinţa omletei, iar ultimele două meniuri diferă tot doar în privinţa 
omtaei, rezultă că probabil consumul omletei a fost condiţia cauzală 
nosară şi suficientă sau cauza pentru care X şi Y au făcut indigestie. 

Următoarele două metode sunt folosite pentru descoperirea 
condiţiilor cauzale ale unor fenomene, indiferent de natura 
condiţiilor respective. 

Metoda reziduurilor. Dacă se ştie, eventual din inducţii anterioare, 
că anumiţi factori cauzează doar o parte din efectul dat, atunci cealaltă 
parte a efectului - reziduul - este cauzat de un factor suplimentar, care nu 
a fost luat anterior în considerare. Să presupunem că o şalupă cu motorul 
pornit navighează în avalul unui fluviu cu o viteză de 15 mile marine pe oră 
şi că ştim că motorul şalupei poate face ca aceasta să atingă doar 10 mile 
marine pe oră în apă stătătoare. Scăzând din vite an şalupei partea despre 
care ştim că se datorează motorului, rezultă că partea rămasă - reziduul de 
5 mile marine pe oră - este cauzată de curentul fluviului. Soţii Curie au 
constatat că după ce au extras uraniul dintr-o bucată de minereu numit 
„pehblendă”, aceasta continua să fie radioactivă şi au tras concluzia că 
pehblenda mai conţine şi alte elemente radioactive. Prin cercetări ulterioare 
asupra acestui minereu au fost descoperite două noi elemente radioactive: 
poloniul şi radiul. După cum reiese şi din aceste două exemple, metoda 
reziduurilor este mai curând deductivă. 

Metoda variaţiilor concomitente. Dacă în toate împrejurările 
considerate în care apare efectul avut în vedere există un unic factor 
care se schimbă ori de câte ori se schimbă efectul, atunci probabil 
respectivul factor este cauza efectului vizat. De pildă, s-a observat că 
modificările de intensitate a furtunilor magnetice terestre urmează 
îndeaproape modificările de intensitate a activităţii solare şi s-a tras 
concluzia că activitatea solară este cauza furtunilor magnetice terestre. 

4 . 3 . 3 . Erorile cauzei false 

în aplicarea metodelor inducţiei cauzale şi, corespunzător, în 
argumentele bazate pe aceste metode pot fi comise erori neformale, 
cunoscute sub numele de „erori ale cauzei false”. Aceste erori apar 
atunci când se trage concluzia că un fenomen A este cauză a unui 
fenomen B, dar, în fapt, A nu este cauză a lui B în nici unul dintre cele 
trei înţelesuri ale cuvântului „cauză”. Aceste erori sunt, în principal, 
de trei tipuri: eroarea confundării succesiunii temporale cu relaţia de 
cauzalitate, eroarea confundării corelaţiei cu relaţia de cauzalitate şi 
eroarea confundării efectului cu cauza. 

1. Eroarea confundării succesiunii temporale cu relaţia de 
cauzalitate. Am menţionat că, dacă un fenomen A este cauză a unui 
fenomen B, atunci, de regulă, A precede pe B, cel puţin în privinţa 
momentelor iniţiale ale apariţiilor celor două fenomene 3 , reciproca 


Am adăuga pre ci zarea jie regulă”, deoarece se apreciază că în anumite 
situaţii, cele două famne pot fi sirrailtare Până acum şi în cele ce urmează ne 
situăm în cadrul mai faniTna al afoniriţii am n raport cu efectul, cel puţin 
în privinţa momoadtr Hţarie ale ţnripa oda două fa an ai e 

neflind întotdeauna valabilă. Eroarea confundării succesiunii temporale 
cu relaţia de cauzalitate, numită tradiţional „post hoc, ergo propter 
hoc” (după aceasta, deci din cauza aceasta) poate să apară atunci când 
se consideră că un fenomen A este cauză a unui fenomen B numai 
pentru că s-a constatat că A a apărut înaintea lui B. Exemplu; 

• Ieri am râmas blocat în lift şi s-a stins lumina. După ce am aprins 
bricheta pentru a căuta butonul de alarmă, lumina s-a aprins şi liftul a 
pornit Aşadar, deblocarea liftului s-a datorat aprinderii brichetei. 

2. Eroarea confundării corelaţiei cu relaţia de cauzalitate. 

Dacă un fenomen A este cauză a unui fenomen B, atunci între A şi B 
există o corelaţie, reciproca nefiind întotdeauna valabilă. Cea mai des 
întâlnită între erorile cauzei false, eroarea confundării corelaţiei cu 
relaţia de cauzalitate poate să apară atunci când se consideră că un 
fenomen A este cauză a unui fenomen B numai pentru că s-a constatat 
existenţa unei corelaţii de vreun fel oarecare între cele două fenomene. 
O veche zicală britanică spune „Un măr pe zi ţine doctorul departe” 
(„An apple a day keeps the doctor away”). Probabil că se poate 
constata existenţa unei corelaţii între numărul de mere consumate 
anual şi numărul de vizite la cabinetul medicului, în sensul că cu cât 
numărul de mere consumate anual de membrii unei colectivităţi este 
mai mare, cu atât membrii acelei colectivităţi se duc mai rar la medic. 
Totuşi ar fi o eroare să tragem concluzia că o persoană din acea 
colectivitate a mers mai des la medic din cauză că a consumat mai 
puţine mere. Vizitele dese la cabinetul medicului ar putea avea altă 
cauză, chiar în cazul marilor mâncători de mere. 

3. Eroarea confundării efectului cu cauza. Ştim că, de regulă, 
relaţia de cauzalitate este asimetrică: dacă un fenomen A este cauză a 
unui fenomen B, atunci B nu este cauza lui A. Eroarea confundării 
efectului cu cauza se comite atunci când pe baza unei corelaţii dintre 
două fenomene A şi B care antrenează concluzia că probabil A este 
cauza lui B se trage concluzia că B este cauza lui A. Exemplu: 

• în ultimii ani, deficitul bugetar şi rata inflaţiei au crescut 
continuu. Prin urmare, creşterea ratei inflaţiei este cauza sporirii 
deficitului bugetar. 

în cazul în care se constată că deficitul bugetar şi rata inflaţiei sunt 
în continuă creştere într-un anumit interval de timp, atunci este mult mai 
probabil că deficitul bugetar a cauzat creşterea ratei inflaţiei, astfel că în 
ultimul argument se comite eroarea confundării efectului cu cauza. 

EXERCIŢII ŞI PROBLEME 

1. Explicaţi ce eroare se comite în fiecare dintre următoarele 
argumente nedeductive: 

1. A creşte un copil este ca şi cum ai creşte un pom. Uneori 
trebuie făcute lucruri dureroase, cum ar fi tăierea unor 
crengi, pentru a face ca pomul să crească drept şi să dea 
roade bune. Ca atare, pentru a da o bună creştere unui 
copil, acestuia trebuie să i se aplice pedepse corporale. 

2. De ce nu crezi că Dan este un om neserios? Data trecută 
când l-am întâlnit a zâmbit tot timpul. 

3. Ştefan este tăcut şi are ceva de ascuns. Victor este şi el 
tăcut. Prin urmare, şi Victor are ceva de ascuns. 

4. Toţi studenţii de la facultăţile de drept nu doresc nimic 
altceva decât să devină avocaţi faimoşi şi astfel să câştige 
mulţi bani. De unde ştiu? Am doi veri care sunt studenţi la 
drept şi de câte ori mă întâlnesc cu ei nu-mi vorbesc decât 
despre aşa ceva. 

5. înaintea testului de data trecută am fost la film şi apoi în bar 
şi am obţinut un rezultat destul de bun. Mâine am din nou de 
dat un test, aşa că astăzi mă voi duce din nou la film şi apoi 
în bar şi voi obţine tot un rezultat destul de bun. 

6. Ieri mi-a tăiat calea o pisică neagră, după care mi-a mers 
prost toată ziua. Prin urmare, ori de câte ori îmi taie calea o 
pisică neagră îmi merge prost toată ziua. 

7. Din 25 de persoane alese la întâmplare din această staţie de 
autobuz, 20 de persoane - adică un procent de 80% - au 
declarat că sunt mulţumite de activitatea serviciului de 
salubritate din oraşul nostru. Prin urmare, 80% dintre cei 
peste două milioane de locuitori ai oraşului nostru apreciază 
pozitiv activitatea acestui serviciu de salubritate. 

8. Ceea ce se predă la această universitate trebuie să depindă 
în întregime de dorinţele studenţilor. Un comerciant de 
parfumuri, de pildă, vinde ceea ce doresc clienţii să 
cumpere. Profesorii îşi expun opiniile de la catedră, ceea 
ce, în fond, este acelaşi lucru cu a-ţi vinde ideile. Prin 
urmare, aşa cum cumpărătorii de parfumuri determină 
parfumurile care au căutare, tot aşa studenţii trebuie să 
determine ceea ce li se predă. 

9. Cu toate că numărul de legi este astăzi mai mare ca 
oricând, rata inffacţionalitâţii este în continuă creştere, de 

unde rezultă că, pentru a reduce rata infracţionalităţii, 
numărul legilor trebuie să fie redus. 

10. Luni am băut rom şi coca-cola şi a doua zi m-am trezit cu o 
durere de cap. Miercuri am băut gin şi coca-cola şi a doua 
zi m-am trezit cu o durere de cap. Vineri am băut vodcă şi 
coca-cola şi a doua zi m-am trezit cu o durere de cap. 
Evident, pentru a preveni durerile de cap trebuie să renunţ 
la coca-cola. 

2. Identificaţi metoda inducţiei cauzale folosită în fiecare dintre 
următoarele cazuri: 

1. Cauza scorbutului este carenţa de vitamină C, deoarece 
dispariţia vitaminei C din alimentaţie duce la apariţia 
scorbutului. 

2. Specialiştii au observat că orice perturbaţie în activitatea 
solară influenţează potenţialul electric al pielii umane. Deci 
activitatea solară este cauza modificării potenţialului electric 
al pielii. 

3. Naturalistul englez Charles Darwin (1809-1882) a realizat 
un experiment privind fecundarea trifoiului. în acest 
experiment, 20 de flori de trifoi olandez au fost lăsate 
libere şi alte 20 de flori de trifoi olandez au fost protejate 
de albine. în primul caz, au rezultat 2290 de seminţe, în 
timp ce în cel de-al doilea caz nu a rezultat nici o sămânţă. 
Ch. Darwin a tras concluzia că polenizarea de către albine 
a celor 20 de flori de trifoi lăsate libere a fost cauza 
fecundării acestora. 

4. Fizicianul David Brewster a cercetat cauza culorilor şi 
liniilor sidefului, atribuită până la el proprietăţilor fizico- 
chimice ale sidefului. Brewster a luat amprenta sidefului pe 
diferite materiale: ceară de albine, smoală, plumb, gumă 
arabică ş.a., şi a constatat că liniile şi culorile sidefului sunt 
reproduse pe aceste amprente şi a tras concluzia că forma 
sidefului este cauza culorilor şi liniilor sale. 

5. Dacă un clopot este agitat într-o incintă cu aer, atunci se 
aude un sunet. Dacă un clopot este agitat într-o incintă din 
care s-a scos aerul, nu se aude nici un sunet. Prin urmare, 
aerul este cauza propagării sunetului. 

6. Dacă aprind lampa de birou din camera în care lucrez, 
temperatura din cameră creşte după un timp cu 3°C, iar în 
camera vecină, în care toate condiţiile sunt identice, cu 

excepţia faptului că în ea nu este nimeni, temperatura 
creşte în acelaşi interval de timp cu doar 2°C. Prin urmare, 
diferenţa de 1°C se datorează corpului meu. 

3. Identificaţi înţelesul cu care este luat cuvântul „cauză” în 
fiecare dintre următoarele contexte: 

1. Prezenţa norilor este o cauză a ploilor. 

2. Cauza pentru care s-a spart geamul a fost aruncarea unei 
pietre. 

3. Inima îmi bate aşa de tare din cauză că am alergat după 
autobuz. 

4. Contactul cu un acid este cauza înroşirii hârtiei de turnesol. 

5. Acţionarea comutatorului este cauza aprinderii luminii 
în cameră. 

6. Plătesc un impozit mai mare din cauză că mi-au crescut 
veniturile. 

7. Am câştigat meciul din cauză că ne-am antrenat mult. 

8. Cauza pentru care nu am făcut gripă în această iamă a fost 
că m-am vaccinat antigripal în toamnă. 

9. Un scurtcircuit la instalaţia electrică a fost cauza incendiului. 

10. Frigiderul s-a dezgheţat din cauză că instalaţia electrică a casei 
s-a defectat. 

